
PARATHËNIE: 


Një nga fushat e para të interesimit të njeriut për njohje është fusha e jetës së tij psikike. 
Si homo sapiens njeriu vazhdimisht është përpjekur të njohë natyrën që e rrethon, por 
edhe qëndrimin e tij ndaj asaj rrethine. Ky interesim ekziston edhe sot, e për shkak të 
ndërlikueshmërisë së saj, jeta psikike e njeriut do të mbetet fushë që përvetësohet 
vështirë, por edhe fushë intriguese për hulumtime të reja. Në saje të psikologjisë 
bashkëkohore sot realiteti psikik akceptohet si pjesë e realitetit të përgjithshëm, d.m.th. si 
sintezë e realitetit natyror dhe shoqëror. Njohuritë fundamentale nga psikologjia gjithnjë 
e më shumë aplikohen në sfera të ndryshme të veprimtarisë së njeriut. Kështu, 
psikologjia ka gjendur vendin e vet në fushën e patologjisë sociale, të sjelljes asociale 
dhe kriminale. Rëndësi të veçantë psikologjia ka për një numër të madh masash dhe 
veprimesh operative - teknike, të metodave dhe të teknikave kriminalistike në zbulimin e 
provave materiale, si dhe të veprimeve dhe të dëshmisë hulumtuese të fajit në procedurën 
gjyqësore. 

Funksioni i risocializimit të personave të gjykuar në kuadër të trajtimit penologjik 
mbështetet në njohuritë nga psikologjia. Në fund, punëtorët operativë të organeve të 
punëve të brendshme, policët, kriminalistët gjatë punës së vet komunikojnë me një numër 
të madh njerëzish, e atë komunikim e ndërlikon një numër i madh i indikatorëve të 
natyrës psikologjike. Pasi që aftësia e komunikimit me njerëzit e profileve të ndryshme 
psikologjike nuk trashëgohet, por ajo arrihet përmes procesit të mësimit dhe të 
përvetësimit të dijeve, është e nevojshme që studentët e Fakultetit të Shkencave të 
Kriminalistikës të përvetësojnë informata të caktuara dhe të fitojnë njohuri të caktuara 
nga psikologjia e përgjithshme, psikologjia e personalitetit, psikologjia sociale, 
psikologjia e komunikimit, në mënyrë që të aftësohen për punët efikase dhe humane me 
njerëzit. Të gjithë këto do t’ua ofrojë programi i propozuar nga moduli / lënda mësimore 
- psikologjia. 

Njohja e studentëve të Fakultetit të Shkencave të Kriminalistikës me nocionet 
fundamentale nga psikologjia e përgjithshme, psikologjia e personalitetit, psikologjia 
sociale, psikologjia e komunikimit, me theks të veçantë mbi njohuritë aplikative 
psikologjike lidhur me punët e kriminalistit. Për studentët e Fakultetit të Shkencave të 
Kriminalistikës, kjo është para së gjithash: 

• Pjesë e arsimimit dhe e kulturës së përgjithshme; 

• Njohuri shkencore që do t’u mundësojë punë më të suksesshme pas përfundimit të 
studimeve; 

• Bazë për bashkëpunim më të suksesshëm me ekspertët e tjerë nga fusha e 
shkencave shoqërore dhe natyrore; 

• Bazë për të kuptuarit më të lehtë të përmbajtjeve nga disa module/lëndë të tjera 
siç janë: sociologjia, psikopatologjia, kriminologjia, kriminalistika, penologjia, 
etika etj. 

Rezultatet e procesit mësimor nga moduli / lënda e psikologjisë do të jenë shprehje e 
qëllimeve të parashtruara. Njeriu në tërësinë e vet është i determinuar me faktorët 




biologjikë, psikologjikë dhe faktorët e mjedisit ku jeton dhe zhvillohet. Duke i 
përvetësuar informatat nga moduli i psikologjisë, studentët do të kenë mundësi të njohin 
komponentën psikologjike të njeriut, me çka para së gjithash do të mund ta njohin veten, 
por edhe sjelljet karakteristike të njerëzve të tjerë. Kjo do t’ju ofrojë arsimim të gjerë të 
përgjithshëm, do t’ua humanizojë marrëdhëniet me njerëzit e tjerë, në saje të transferimit 
pozitiv të njohurive do t’ju mundësojë përvetësimin e njohurive të reja nga fushat e tjera 
shkencore, do t’u ndihmojë që më lehtë dhe në mënyrë më efikase t’i kryejnë punët e 
kriminalistikës. 

Kjo skripte është e përgatitur për studentë të Universitetit të Sarajevës, të Fakultetit të 
Shkencave të Kriminalistikës në Sarajevë, si dhe për studentë të Universitetit AAB- 
ARENA E ARSIMIT BASHKËKOHOR, PRISHTINË. 

KAPTINA 1 


ÇKA ËSHTË PSIKOLOGJIA ? 

Psikologjia është shkenca mbi shpirtin. 

Psikologjia studion proceset dhe sjelljet e vetëdijshme dhe të pavetëdijshme psikike 
të individit. 

Psikologjia studion në aspektin shkencor sjelljen dhe proceset psikike. Objekti i 
interesimit të psikologëve përfshin sistemin nervor, ndjenjat dhe percepcionin, të 
mësuarit dhe kujtesën, intelegjencinë, gjuhën dhe të folurit, mendimin, rritën dhe 
zhvillimin, personalitetin, stresin dhe shëndetin, çrregullimet psikologjike, mënyrat e 
zbutjes dhe të mënjanimit të çrregullimeve psikologjike, sjelljen seksuale, si dhe sjelljen 
e njerëzve në rrethana sociale, d.m.th. në grupe të ndryshme dhe në organizata shoqërore. 

PSIKOLOGJIA SI SHKENCË 

Psikologjia, si edhe shkencat e tjera, përpiqet t’i përshkruajë, sqarojë, parashohë 
dhe kontrollojë dukuritë që i studion. Pra, psikologjia përpiqet të përshkruajë, sqarojë, 
parashohë dhe kontrollojë sjelljen dhe proceset psikike. 

Kurdoherë që kjo është e mundur, emërtimet dhe nocionet përshkruese lidhen me 
teorinë. Teoritë paraqesin formësimin e tërësishëm të raporteve të qarta midis dukurive 
të vrojtuara. Teoritë psikologjike mbështeten në supozimet mbi sjelljen dhe proceset 
psikike, përmbajnë pohime mbi parimet dhe ligjshmëritë që sundojnë midis tyre dhe na 
bëjnë të mundshëm paraqitjen e sqarimeve dhe të parashikimeve. Teoritë psikologjike 
mund t’i ndërlidhin pohimet mbi sjelljen (siç është të ushqyerit ose agresioni), proceset 
psikike (mentale) (siç janë qëndrimet ose parafytyrimet), si dhe mbi strukturat anatomike 
ose proceset biologjike. Për shembull, shumë prej reaksioneve tona ndaj drogës sikurse 
ndaj alkoolit apo marihuanës, mund të maten kur manifestohen në sjellje, e supozohet se 
ajo sjellje shpreh veprimin biokimik të drogave si dhe parashikimet tona (mentale) mbi 
ndikimin e tyre. Psikologët verifikojnë, gjithashtu, teoritë e veta të përpiluara me kujdes 
me anë të metodave hulumtuese, siç janë hulumtimet dhe eksperimentet në terren. Teoria 
e kënaqshme psikologjike na i bën të mundshme parashikimet. Për shembull, teoria e 
kënaqshme mbi urinë do të na bëjë të mundshëm parashikimin kur do të hanë njerëzit e 
kur jo. Mirëpo, në psikologji për shumë teori është konstatuar se nuk janë të afta të 
sqarojnë ose parashikojnë atë që është vërejtur. Për këtë arsye, ato teori janë braktisur 
ose janë ndryshuar. 

Nocioni i kontrollimit të sjelljeve dhe të proceseve psikike është kontravers. Disa 
njerëz gabimisht mendojnë se psikologët kërkojnë mënyra që t’i shtyjnë njerëzit e tjerë ta 
bëjnë atë që u urdhërohet - sikurse kukullave në pe. Kjo nuk është ashtu. Psikologët janë 
të prirur të besojnë në dinjitetin e qenieve njerëzore, kurse dinjiteti i njeriut kërkon që 
njerëzit të jenë të lirë të marrin vendime të veta dhe të zgjedhin sjelljen e vet. Tërë kohën 
psikologët mësojnë gjithnjë e më shumë për ndikimet në sjelljen e njeriut, por atë dijeni 




ata e aplikojnë vetëm në bazë të kërkesës dhe për t’u ndihmuar njerëzve në realizimin e 
nevojave të tyre. 


PSIKOLOGJIA E APLIKUAR 

Psikologët kanë interesim të shprehur të përbashkët për sjelljen, por mund të 
dallohen shumë mes veti. Disa psikologë në radhë të parë janë të angazhuar në 
hulumtime themelore (që ndonjëherë quhen bazike ose teorike apo hulumtime të 
pastra). Hulumtimet themelore nuk kanë aplikim të drejtpërdrejtë në problemet personale 
ose shoqërore, prandaj për këtë arsye konsiderohen hulumtime që kanë vetveten për 
qëllim. Psikologët e tjerë merren me hulumtime aplikative, që i dedikohen kërkimit të 
zgjidhjeve për problemet specifike personale ose shoqërore. Megjithëse hulumtimet 
themelore nxiten nga kurreshtja dhe dëshira për dije dhe mirëkuptim, hulumtimet e sotme 
themelore shpeshherë përmirësojnë mënyrën e nesërme të jetesës. Për shembull, 
hulumtimet themelore të të mësuarit dhe të motivimit të kryera ndaj kafshëve në fillim të 
këtij shekulli kanë gjetur një aplikim të gjerë në sistemet e sotme shkollore. Hulumtimet 
themelore të veprimit të sistemit nervor i kanë zgjeruar njohuritë mbi çrregullimet siç 
janë epilepsia, sëmundja e Parkinsonit, sëmundja e Alzheimerit. 

Shumë psikologë nuk janë inkuadruar në kurrfarë hulumtimesh. Në vend të kësaj, 
ata aplikojnë njohuritë psikologjike që t’ju ndihmojnë njerëzve të ndryshojnë sjelljen e 
vet në mënyrë që të mund t’i arrijnë në mënyrë më të efektshme qëllimet e veta. 
Psikologë të shumtë merren kryesisht me mësim. Ata i zgjerojnë njohuritë psikologjike 
në klasë, seminare dhe punishte të ndryshme. 

Mirëpo, të shumtë janë psikologët e inkuadruar në të gjitha këto aktivitete: 
hulumtim, këshillim dhe mësim. Për shembull, profesorët e psikologjisë zakonisht 
zbatojnë hulumtime të pastra ose të aplikuara, u japin këshilla klientëve individualë ose 
industrialë dhe i mësojnë. 

Psikologët klinikë dhe psikologët këshillëdhënës 

Psikologët klinikë u ndihmojnë njerëzve që kanë probleme psikologjike në 
përshtatjen ndaj kërkesave jetësore. Problemet e klientëve mund të shkojnë nga ankthi 
dhe depresioni, vështirësitë në jetën seksuale e deri te humbja e qëllimeve jetësore. 
Psikologët klinikë i vlerësojnë problemet me anë të intervistave strukturore dhe të 
testeve psikologjike. U ndihmojnë klientëve të vet në zgjidhjen e problemeve të tyre dhe 
në ndryshimin e sjelljes së papërshtatshme me aplikimin e psikoterapisë dhe të 
terapisë biheviorale. 


Psikologët shkollorë dhe arsimorë 


Psikologët shkollorë janë të punësuar në sistemin shkollor dhe u ndihmojnë 
atyre që kanë të bëjnë me problemet që e pengojnë të mësuarit. Problemet e tilla 
përfshijnë problemet sociale dhe familjare, problemet emocionale dhe vështërsitë 



specifike të të mësuarit. Psikologu shkollor i konstaton problemet e nxënësve me anë të 
intervistës me mësuesit, prindërit dhe vetë nxënësit. 

Psikologët zhvillimor 

Psikologët zhvillimor i studiojnë ndryshimet - trupore, emocionale, kognitive dhe 
sociale - që ndodhin gjatë tërë jetës. Ata përpiqen të veçojnë ndikimin relativ të 
trashëgimisë (natyrës) nga rrethina (edukimi) në zhvillim. Psikologët zhvillimor zbatojnë 
hulumtime mbi ndikimin e përdorimit të drogës nga ana e nënës në embrion, 
përfundimet e formave të ndryshme të edukimit të fëmijëve, njohuritë e fëmijëve mbi 
hapësirën dhe kohën, konfliktet e adoleshentëve, përshtatjen e njerëzve më të moshuar. 

Psikologët që merren me personalitetin dhe psikologët socialë 

Psikologët që merren me personalitetin e njeriut përpiqen t’i caktojnë tiparet 
njerëzore; të përcaktojnë se çka ndikon në proceset mendore të njeriut, ndjenjat dhe 
sjelljet, si dhe t’i sqarojnë çrregullimet psikologjike. Ata merren sidomos me problemet e 
njeriut sikur janë ankthi dhe agresioni, si dhe me çështjet e roleve gjinore. 

Psikologët socialë në rend të parë orientohen në natyrën dhe në shkaqet e të 
menduarit dhe të ndjenjave të individëve dhe në sjelljen e tyre në situatat sociale. 
Psikologët që studiojnë personalitetin përpiqen që brenda personit t’i gjejnë disa 
interpretime të sjelljes, kurse psikologët socialë orientohen në ndikimet shoqërore ose të 
jashtme. Në sjellje veprojnë edhe ndikimet e brendshme dhe të jashtme. 

Psikologët industrialë 

Psikologët industrialë janë të orientuar në raportet midis njeriut dhe punës. 
Psikologët e organizatave studiojnë sjelljen e njerëzve në organizata siç janë ndërmarrjet 
e ndryshme. Mirëpo, shumë psikologë janë të arsimuar për të dy fushat. Psikologët 
industrialë dhe ata të organizatave janë të punësuar në organizatat afariste me detyrë që 
t’i përmirësojnë kushtet e punës, të shtojnë produktivitetin dhe - nëse kanë arsimim për 
këshillime - punojnë me të punësuarit që kanë probleme në punë. Ndihmojnë gjatë 
punësimit, arsimimit dhe përparimit. 

ZHVILLIMI HISTORIK I PSIKOLOGJISË 

Psikologjia ka një të kaluar të gjatë, por një histori të shkurtër. 

Megjithëse duket që rezultatet e hulumtimeve dhe zhvillimi teorik ndryshojnë 
pamjen e psikologjisë gjatë çdo disa viteve, projektin e këtij teksti mësimor ka mundur ta 
shkruajë filozofi grek Aristoteli (rreth viteve 384 -322 para Krishtit). Një nga veprat e 
Aristotelit është quajtur Peri Psyches, që do të mund të përkthehej si “Mbi psikën”. Peri 
Psyches, si edhe ky libër, fillon me historinë e psikologjisë së të menduarit dhe 
pikëpamjet historike mbi natyrën e psikikës dhe të sjelljes. 



Aristoteli gjithashtu ka pohuar se njerëzit janë të motivuar në mënyrë bazike që të 
kërkojnë kënaqësinë dhe t’i shmangen dhembjes, qëndrim ky që e ka shfrytëzuar teoria 
moderne psikodinamike dhe teoritë e të mësuarit. 

Ekzistojnë edhe kontribute të tjera të grekëve të vjetër. Demokriti (rreth viteve 
460-370 para Krishtit), për shembull, ka theksuar se sjellja jonë është nën ndikimin e 
ngacmimeve të jashtme. Ai ka qenë një nga të parët që ka parashtruar çështjen se a 
ekziston diçka e tillë siç është vullneti i lirë ose zgjedhja. 

Platoni (rreth viteve 427-347 para Krishtit), nxënës i Sokratit (rreth viteve 470- 
399 para Krishtit), ka shënuar këshillën e Sokratit “njihe vetveten”. Që nga atëherë kjo 
është motoja e mendimit psikologjik. Sokrati ka konkluduar se ne nuk mund të arrijmë 
njohjen e plotë të vetvetes me anë të ndjenjave tona sepse ato nuk janë shprehje e saktë e 
realitetit. Edhe sot dallojmë ngacmimet që veprojnë në receptorët tonë të ndijimit nga 
percepcionet dhe ndijimet tona shpeshherë të shtrembëruara. Pasi që ndijimet e bëjnë të 
mundshme njohjen e papërkryer, Sokrati ka propozuar që ta studiojmë vetveten me anë 
të të menduarit racional dhe të introspeksionit. 

Mirëpo, le t’i kthehemi zhvillimit të psikologjisë si shkencë laboratorike në 
gjysmën e dytë të shekullit 19. Disa historianë vejnë datën e fillimit në vitin 1860. 
Atëherë Teodor Gustav Fechner (1801-1887) ka botuar librin që është gur kufitar në 
psikologji: “Elementet e psikofizikës”. Ajo ka treguar se në çfarë raporti janë dukuritë 
fizike (siç janë drita dhe zëri) me dukuritë psikologjike të ndijimit dhe të percepcionit. 
Fechner gjithashtu ka treguar se si mund të masim shkencërisht efektet e atyre dukurive. 
Shumica e historianëve e vendos fillimin e psikologjisë moderne si shkencë laboratorike 
në vitin 1879. Atë vit Wilhelm Wund (1832-1920) ka themeluar laboratorin e parë 
psikologjik në Leipzig të Gjermanisë. 

DREJTIMET MË TË RËNDËSISHME PSIKOLOGJIKE 

Strukturalizmi 

“Wilhelm Wundt, sikurse Aristoteli, ka konkluduar se psiqika është dukuri 
natyrore, që mund të studiohet shkencërisht si dhe drita, ngrohtësia dhe qarkullimi i 
gjakut. Wundt ka shfrytëzuar introspeksionin duke u përpjekur t’i zbulojë elementet 
themelore të përjetimit. I ballafaquar me drita dhe tinguj të ndryshëm, ai dhe kolegët e tij 
kanë vrojtuar vetveten se si do t’i përshkruanin ndijimet dhe ndjenjat e veta. 

Wundi dhe nxënësit e tij e kanë themeluar shkollën psikologjike të njohur si 
strukturalizëm. Strukturalizmi përpiqej të caktonte organizimin e përjetimeve të 
vetëdijshme. E ka zbërthyer përjetimin në ndijime objektive siç janë të parit ose 
shijimi dhe ndjenjat subjektive si reaksione emocionale, të vullnetit dhe të 
parafytyrimeve mentale (për shembull kujtimet ose ëndrrat). Strukturalistët besonin se 
mendja funksionon me kombinimin kreativ të elementeve të përjetimit. 



Një nga nxënësit amerikan të Wundtit ka qenë edhe G. Stanley Hall (1844-1924). 
Interesimi kryesor i Hallit përfshinte zhvillimin psikologjik në fëmijëri, adoleshencë dhe 
në moshën më të shtyrë. Hallit zakonisht i atribuohet themelimi i fushës së psikologjisë 
së fëmijëve. Ai është edhe themelues i Shoqatës psikologjike amerikane(APA). 

Funksionalizmi 

Kam dëshiruar që, duke vepruar me psikologjinë si me shkencë natyrore, t’i 
ndihmoj të bëhet e tillë. 


WILLIAM JAMES 

Nga fundi i shekullit 19, William James (1842-1910), vëllai i shkrimtarit Henry 
James, miraton një pikëpamje të gjerë mbi psikologjinë, duke u orientuar në raportet 
midis përjetimit dhe sjelljes. James pohon se ekziston një rrymë e pandërprerë e rrjedhës 
së vetëdijes. Introspeksioni e ka bindur se përjetimi nuk mund të zbërthehet në njësi, siç 
mendonin strukturalistët. 

James ka themeluar shkollën e funksionalizmit që merret me sjelljen si dhe me 
vetëdijen. Funksionalizmi shqyrton mënyrat me të cilat përjetimet dhe përvoja na 
mundësojnë përshtatjen e sjelljes ndaj rrethinës në të cilën gjendemi. Funksionalizmi 
shfrytëzon vrojtimet laboratorike si plotësim i introspeksionit. Strukturalistët praktikonin 
të pyetnin: “Cilat janë pjesët e proceseve psikike?”, kurse funksionalistët ishin më të 
prirur të pyetnin: “Cili është qëllimi (funksioni) i sjelljes dhe i proceseve psikike? Cilat 
janë efektet e tyre?”. 

Funksionalistët mendojnë se ndërthurjet adaptative të sjelljes janë të mësuara dhe 
të pandryshueshme. Sjellja e papërshtatur anon kah zhdukja ose ndërprerja. Veprimi i 
përshtatur anon kah përsëritja dhe bëhet shprehi. James ka shkruar se “shprehia është një 
rrotë jashtëzakonisht balancuese e shoqërisë”. Shprehia e mban shoqërinë nga dita në 
ditë. 

Krijimi i shprehive pasqyrohet në veprimet siç janë futja e lugës në gojë ose 
shtypja e dorëzës së derës. Së pari, ato veprime kërkojnë kujdes të plotë. Nëse jeni në 
dilemë, ndaluni me facoletën e letrës në dorë dhe vështroni pak fëmijën gjatë përpjekjes 
së tij që për herë të parë të ushqehet vetë. Me anë të përsëritjes, veprimi që paraqet të 
ushqyerit e pavarur bëhet automatik, d.m.th. bëhet shprehi. Veprimtaria e shumëfishtë e 
përfshirë në të mësuarit e drejtimit të automjetit me anë të përsëritjes bëhet gjithashtu 
rutinore. Pas kësaj mund ta realizojmë pa ndonjë kujdes të veçantë. Atëherë lirisht mund 
të orientohemi në konverzim interesant ose në ndonjë radio emision. Ideja mbi të 
mësuarit me anë të përsëritjes është ide themelore edhe për traditën bihevioriste. 

Biheviorizmi 

John Broadus Watson (1878-1958) konsiderohet themelues i bihevirizmit 
amerikan. Funksionalizmi ishte përhapur në vend dhe dominonte në Universitetin e 
Çikagos. Funksionalistët merreshin me rrjedhën e vetëdijes si dhe me sjelljen e vëzhguar. 






Watson hidhërohej me përpjekjet introspektive të funksionalistëve në studimin e 
vetëdijes, sidomos të vetëdijes së kafshëve të ulta. Pohonte se psikologjia, nëse ka për 
qëllim të bëhet shkencë natyrore, si fizika ose kimia, duhet të kufizohet në dukuritë e 
vërejtura, të matshme. Duhet të kufizohet në sjellje. Ato sjellje janë publike dhe mund të 
maten me anë të vrojtimit të thjeshtë ose me instrumente laboratorike. Psikologjia nuk ka 
nevojë të merret me “elemente të vetëdijes”. “Elementet” e tilla janë të arritshme vetëm 
për organizmin që i vrojton . (Bihevioristët definojnë psikologjinë si studim shkencor i 
sjelljes, e jo të sjelljes dhe të proceseve psikike). 

Psikologu B.F. Skinner (1904-1990) nga Universiteti i Harvardit aplikon në bihoviorizëm 
nocionin e mbështetjes. Organizmat, konsideronte Skinner, mësohen të sillet në mënyrë 
të caktuar sepse janë të mbështetur të sillen ashtu. Shumë psikologë kanë pranuar 
pikëpamjen e tillë sipas të cilës, në parim, sjellja ndërlikuar njerëzore mund të sqarohet 
me grumbullin e të mësuarit individual me anë të mbështetjes. 

Geshtalt psikologjia 

Në Gjermani në vitet 1920 dallohej edhe një shkollë e psikologjisë - Geshtalt 
psikologjia. Viteve të tridhjeta tre themelues të asaj shkolle - Max Wertheimer (1880- 
1943), Kurt Koffka (1886-1941) dhe Wolfgang Kohler (1887-1967) e braktisin Evropën 
në mënyrë që t’ju shmangen kërcënimeve naziste. E vazhdojnë punën e vet në shtetet e 
Bashkuara. 

Wertheimer dhe kolegët e tij ishin orientuar në percepcionin dhe në ndikimin e 
percepcionit në të menduarit dhe në zgjidhjen e problemeve. Për kundër bihevioristëve, 
geshtalt psikologët pohonin se askush nuk mund të shpresojë që të kuptojë karakterin e 
njeriut duke u orientuar vetëm në sjellje. Përkundër strukturalistëve, konkludojnë se 
askush nuk mund ta sqarojë percepcionin e njeriut, emocionet ose proceset mendore me 
anë të njësive bazike. Percepcionet janë më të shumta se shuma e pjesëve të tyre. 
Geshtalt psikologët e kuptonin percepcionin si tërësi që u jep domethënie pjesëve. 

Geshtalt psikologët dëshmonin se si jemi të prirur t’i vërejmë pjesët e veçuara të 
informatave si tërësi të bashkuara, duke përfshirë edhe kontekstin e pranishëm. Ata 
pohonin se percepcioni i njeriut nuk mund të sqarohet në bazë të njësive bazike sepse 
kemi prirje të interpretojmë vrojtimin tonë të gjërave si tërësi në kuadër të kontekstit të 
pranishëm. Në mënyra të ndryshme do ta interpretoni vrapimin e njeriut drejt jush 
varësisht nga ajo se a gjendeni në një rrugë të zbrazët në mes të natës ose në stacionin e 
tramvajit në mëngjes kur shkoni në punë. 

Geshtalt psikologët besonin se të mësuarit mund të jetë aktiv dhe i përshtatshëm, 
jo vetëm pasiv dhe mekanik si në eksperimentet e Pavlovit me qentë. Wolfgang Kohler 
dhe të tjerët kanë dëshmuar se të mësuarit është arritur shumë herë me anë të të 
vërejturit e jo me anë të përsëritjes mekanike. 




Psikoanaliza 


Psikanaliza është shkollë e psikologjisë që e ka themeluar mjeku i cili në vitet 
1930 ishte strehuar në Angli që t’i shmangej tiranisë naziste - Sigmund Frojd (1856- 
1939). Teoria e Frojdit ka depërtuar shumë më shumë në kulturën e përgjithshme se 
teoritë e tjera. Ndoshta tashmë jeni njohur me të. Për shembull, ndonjë person jostabil do 
të bëjë vrasje masive së paku në një TV-seri kriminalistike për çdo sezonë. Konkluzioni 
tipik i psikiatrit në seri do të jetë se vrasësi në mënyrë të “pavetëdijshme” e ka eliminuar 
nënën ose babait e tij. Ose ndoshta miku juaj është përpjekur “t’ua sqarojë” gabimin 
gjuhësor që e keni bërë ose ka pyetur çka mendoni çfarë do të mund të ishte domethënia 
simbolike e ndonjë ëndrre. 

Ideja që njerëzit i lëvizin impulset e fshehura, dhe se gabimet verbale edhe 
ëndrrat i paraqesin si dëshira të pavetëdij shme në masë të madhe shpreh ndikimin e 
Frojdit. Psikologët akademikë i zbatojnë hulumtimet e veta kryesisht në laborator. 
Ndërkaq, Frojdi i kupton njerëzit me anë të bisedave klinike. Ishte i hutuar me faktin që 
njerëzit kanë aq pak njohuri mbi motivet e veta. Disa njerëz arsyetojnë, ose 
racionalizojnë sjelljen më të neveritshme me sqarime absurde. Të tjerët nuk e humbin 
rastin që të fajësojnë vetveten pothuaj për çdo fatkeqësi që e ka goditur gjininë njerëzore. 

Frojd krijon bindjen se proceset e pavetëdijshme, sidomos impulset primitive 
seksuale dhe agresive, kanë ndikim shumë më të madh në sjelljen e njeriut sesa të 
menduarit e vetëdijshëm. Frojd konsideronte se shumica e psikikës është e 
pavetëdijshme. Ajo përbëhet nga ena e kaldajës së vluar të impulseve, të nxitjeve dhe 
dëshirave konfliktuoze. Njerëzit janë të motivuar t’i kënaqin ato impulse, sado që disa 
prej tyre do të ishin të këqija. Por njëkohësisht, njerëzit janë të motivuar që vetveten ta 
vlerësojnë si person të ndershëm dhe të moralshëm. Aq shpesh e mashtrojnë vetveten në 
aspektin e motiveve të veta reale. Për shkak të forcave të supozuara themelore lëvizëse të 
personalitetit, teoria e Frojdit është quajtur teori psikodinamike. 

Frojdi e definon veprimin psikoterapeutik të quajtur psikanaliza. Qëllimi i 
psikanalizës është t’u ndihmojë njerëzve të kenë mbikëqyrje mbi konfliktet e vendosura 
thellë dhe të gjejnë mënyrën e pranueshme shoqërore të shprehjes së dëshirave dhe të 
plotësimit të nevojave. Terapia psikoanalitike është proces që mund të zgjasë me vite. 

Duke debatuar për strukturën e personalitetit Frojdi i definon tri instanca ose 
struktura: 

1. “Id” ose ajo; 

2. “Ego” ose unë; 

3. “Super ego” ose mbi unë, që ka dy nënstruktura: 

a) Egon ideale 

b) Vetëdijen. 

Lidhur me zhvillimin e personalitetit, Frojdi i definon pesë faza ose etapa të zhvillimit të 
personalitetit. 



1. Faza orale; 

2. Faza anale; 

3. Fazafaluse; 

4. Faza e latencës ose e pushimit; 

5. Faza e gjenitale. 



KAPTINA 2. 


METODAT DHE TEKNIKAT E HULUMTIMIT NË PSIKOLOGJI 

• “Metodë shkencore quhet zakonisht grumbulli i veprimeve dhe i proceseve të 
ndryshme me anën e të cilave vihet deri te njohuritë dhe proceset shkencore”, 
(Midhat Shamiq, 1984). 

• METODA - është mënyrë e përgjithshme e organizimit të hulumtimit të ndonjë 
problemi. 

METODAT I NDAJMË NË: 

1. METODA DESKRIPTIVE (deskribere - të përshkruhet) 

2. METODAT KORELATIVE (ndërlidhshmëria midis disa dukurive, 
variableve) 

3. METODA EKSPERIMENTALE ( eksperimenti i parashtruar shkencërisht, 
kontrolli i mundshëm i kushtit). 

• Eksperimenti natyror; 

• Eksperimenti laboratorik. 

METODAT DESKRIPTIVE TË HULUMTIMIT SHKENCOR JANË: 

a) Metoda e vrojtimit natyror 

b) Metoda servej 

c) Metoda e rastit -(case study). 

METODA E VROJTIMIT TË NATYRSHËM 

Mund ta definojmë si metodë shkencore me anë të së cilës organizmi vrojtohet në 
rrethinën e vet natyrore. Sot këtë metodë e shfrytëzojnë me të madhe “psikologët 
ekologjikë”, kurse në saje të vrojtimit të disa kafshëve në mjedisin e vet të natyrshëm, 
kemi mësuar se njeriu nuk është i vetmi që i shfrytëzon mjetet e ndryshme me qëllim të 
ekzistencës në planetin e tokës. Këtë e bëjnë majmunët, vidrat (e shfrytëzojnë gurin për 
thyerjen e guacave, etj). 

Këtu është e nevojshme të vihet në dukje dallimi midis vrojtimit të përditshëm të 
njerëzve nga vrojtimi sistematik i ndonjë dukurie. Vrojtimi sistematik është: 

• I orientuar ndaj objektit të caktuar të vrojtimit; 

• Bëhet sipas planit të caktuar që më parë; 

• Incizimi bëhet në mënyrë simultane, d.m.th. njëkohësisht me ndonjë dukuri; 

• Hulumtuesit (vrojtuesit) janë të aftësuar për atë punë; 

• Incizimet karakteristike (besueshmëria, objektiviteti, e ndonjëherë edhe 
vlefshmëria mund të kontrollohen në mënyrë ekzakte (sipas Vladimir Muzhiq, 
1973). 



SURVEY METHOD (SERVEJ METODA) 

• Vjen nga fjala angleze survey, që do të thot ëvështrim. 

• Kjo është metodë joeksperimentale. Ka një aplikim të gjerë në hulumtimet 
shkencore. 

• Shfrytëzohet para se gjithash për hulumtimin e qëndrimeve, të besimeve, të 
mendimeve, të intencave të njerëzve. 

• Me anë të saj hulumtohen gjithashtu problemet psikologjike dhe psiko- sociale. 

• P.sh., me anë të metodës servej mund t’i hulumtojmë mendimet e shikuesve dhe të 
dëgjuesve mbi përmbajtjet dhe tërheqshmërinë e radio dhe TV emisioneve. 

• Mund t’i hulumtojmë qëndrimet e zgjedhësve në fushatat parazgjedhore. 

• Me anë të metodës servej hulumtojmë një numër të madh njerëzish. Ekzistojnë 
përparësitë dhe të metat e kësaj metode. 

PËRPARËSITË E METODËS SERVEJ 

1. Hulumtimi bëhet në kushte natyrore, 

2. Për një afat të shkurtër mund të marrim shumë informata, 

3. Aplikimi i rezultateve të fituara në këtë mënyrë është më i efektshëm, 

4. Ndikimi i hulumtimit në dukurinë e hulumtuar është shumë i vogël. 

TË METAT E METODËS SERVEJ 

1. Nuk mund të konkludojmë me siguri cilat kushte janë qenësore për sjelljen e 
shprehur sepse nuk e kemi të njohur ndikimin e faktorëve të pakontrolluar. 

2. Me anë të kësaj metode nuk mund t’i përcaktojmë raportet kauzale, sepse me 
aplikimin e saj nuk ndryshohen kushtet që ndikojnë në dukurinë e hulumtuar. 

3. Nuk jemi gjithëherë të sigurt se në pyetjet e parashtruara kemi marrë përgjigje 
të sinqerta. 

4. Për këtë arsye gjatë formulimit të pyetjeve duhet shmangur formulimet e 
papaqarta dhe të anshme. 

METODA E RASTIT (CASE STUDY) 

Kjo është procedurë metodologjike në të cilën përpunohet rasti përkatës, me 
qëllim që ai të sqarohet në gjendjen, gjenezën dhe projeksionin e vet burimor. Aplikohet 
më së shpeshti në praktikën klinike dhe në punën sociale (prostitucioni, alkoolizmi, 
delikuenca e të miturve, mospërkujdesja sociale etj. 

METODA KORELATIVE 

Me anë të kësaj metode studiohen raportet midis variableve. P.sh. inteligjencia e 
lartë a është në korelacion me suksesin në shkollë? Ose, çfarë është korelacioni midis 
stresit dhe shëndetit? Korelacioni shprehet me koeficientin e korelacionit që mund të 
fitohet nga +1 deri -1 (rrallëherë është aq absolut). Dallojmë korelacionin pozitiv dhe 
negativ. Korelacioni pozitiv është atëherë kur një variable rritet, kurse në të njëjtën kohë 



rriten vlerat e variables tjetër. Korelacioni negativ është raporti midis dy variableve në të 
cilin njëra variable rritet kurse tjetra bie. 


METODA EKSPERIMENTALE 

Eksperimenti (prova, mostra) është nxitje e qëllimshme e ndonjë dukurie në kushte 
rreptësishtë të kontrolluara me mundësi manipulimi me disa variable, me qëllim që të 
konstatohet ndikimi i disa faktorëve në sjelljen e njerëzve dhe në disa veçori të tyre. 
Dallojmë disa lloje të eksperimenteve: 

• Eksperimenti natyror; 

Eksperiment natyror është çdo eksperiment që zhvillohet në kushte natyrore. Vështrohen 
procese të ndryshme të sjelljes së përgjithshme të njerëzve në kushte të ndryshme 
natyrore, si. p.sh. në orën mësimore, në fabrikë gjatë prodhimit, disa forma të sjelljes 
grupore (në manifestimet sportive etj). 

• Eksperimenti laboratorik; 

Eksperiment laboratorik është çdo eksperiment që bëhet në kushte rreptësisht të 
kontrolluara, në hapësirën e izoluar nga ndikimet e mundshme të jashtme. Kafsha 
eksperimentale ose hulumtuesi i kryen operacionet i (kryen detyrat dhe urdhëratë e 
eksperimentuesit), të cilat është e mundshme të përcillen, të ndryshojnë sistematikisht, të 
përsëriten dhe të kuantifikohen. 

• Kuazi eksperimenti; 

Këtu nuk ekziston manipulimi me variablen e pavarur, por përcillet karakteri i ndikimit të 
ndonjë ndryshimi (të reformave të rëndësishme shoqërore, të luftës, të katastrofave 
natyrore dhe të sjelljeve të njerëzve në regjionet ku kanë ndodhur ato katastrofa. 

Këtu kemi edhe grupin eksperimental dhe kontrollues edhe variablen e pavarur (ndonjë 
ngjarje e papritur) si dhe variablen e varur. Cilat ndryshime janë bërë do të konstatojmë 
pas krahasimit të rezultateve të fituara në mjediset ku kanë ndodhur ndryshimet me 
rezultatet në mjediset ku nuk kanë ndodhur ngjarjet e tilla, (sipas Ismet Dizdareviq, 
1997). 


• Ex post facto eksperimenti; 

Është i ngjashëm me kuazi - eksperimentin. Për shembull, nëse një numër i caktuar i 
delinkuentëve të vjetër ka shikuar filma të stërmbushur me dhunë në periudhën e 
pubertetit, kjo ka mundur të sjellë intensifikimin e sjelljes kriminale në periudhën e 
mëvonshme (variabla e varur). 

VARIABLET NË EKSPERIMENT 

VARIABLA E VARUR është ndonjë dimension që ndryshon nën ndikimin e 
ndonjë variable të pavarur. Ajo është e ndryshueshme dhe i ekspozohet 
manipulimit të drejtpërdrejtë, sidomos në eksperimentet nën ndikimin e 
eksperimentuesit (në kuadër të planit të eksperimentit) (sipas Dragan Kërstiq, 
1996). 



VARIABLA E PAVARUR është e ndryshueshme dhe ndikon në variablet e tjera 
dhe cakton ndryshimet e tyre, kurse vetë nuk është e ndryshueshme, ose është e 
ndryshueshme në mënyrë autoktone ose e ndryshon eksperimentuesi, kur e quajmë 
variable eksperimentale. Variablet tipike të pavarura janë faktorët trashëgues, gjendjet 
fiziologjike të organizmit, stimulimi eksperimental, kushtet e jashtme që caktojnë 
sjelljen, programet e stërvitjes që ndikojnë në ndryshimin e dijes etj. (sipas Dragan 
Kërstiq, 1996). 

METODA E STUDIMIT TË DOKUMENTACIONIT 

Hulumtuesi bashkëkohor zgjidhjen e ndonjë detyre të parashtruar shkencore e fillon me 
grumbullimin e dokumentacionit mbi të dhënat dhe rezultatet tashmë ekzistuese, që kanë 
të bëjnë problemin e tij. Qëllimi i qasjes së këtillë është i dyfishtë: 

• Së pari, hulumtuesi ka mundësinë që t’i aplikojë përvojat e deritashme nga ajo 
fushë në projektin e ri hulumtues; 

• Së dyti, nuk ka nevojë që të merret me diçka që tashmë qëmoti është hulumtuar 
dhe është e njohur. Dokumentacioni, në kuptimin e gjerë të fjalës nënkupton 
punimet monografike, pasqyrimet e ndryshme sintetike, të dhënat e 
pasistematizuara, librat, tekstet mësimore, vjetarët, gazetat javore, gazetat ditore 
etj. 

METODAT E ANALIZËS SË PËRMBAJTJEVE 

Kjo është metodë që shfrytëzohet për analizën e përmbajtjeve të komunikimit, e që 
mbështetet në matjen (numërimin) e sasisë së një gjëje (të dhunës në familje, të 
fatkeqësive në komunikacion, të vrasjeve, të manifestimeve kulturore etj.). 

Analiza e përmbajtjes nënkupton përsëritjen e procedurës dhe besueshmërinë e 
rezultateve, si dhe mundësinë që disa hulumtues të ndryshëm të fitojnë rezultate të njëjta 
në të njëjtën mostër të materialit të analizuar (sipas N. Havelk, B. Kuzmanoviq dhe D. 
Popadiq, 1998). 

METODA INTROSPEKTIVE 

Introspeksioni është vetë vrojtim, vetëvështrim, analizë e përvojës vetanake. Dallojmë 
introspeksionin simulutan - zhvillohet njëkohësisht me përjetimin (ose vonohet vetëm 
pak), dhe introspeksioni retrospektiv, që ka të bëjë me të dhënat psikologjike në kujtesë. 
Në të dy rastet subjekti jep pasqyrimin mbi gjendjen e vetëdijes vetanake, duke u 
përpjekur që t’i përshkruajë në mënyrë sa më të hollësishme. 

TEKNIKAT E HULUMTIMIT SHKENCOR: 

TEKNIKA - është procedurë e veçantë që përdoret në fazën e caktuar të hulumtimit. 



TEKNIKAT E METODAVE SERVEJ JANË: 


1. TEKNIKA E PYETËSORIT 

2. TEHNIKA E INTERVISTËS 

3. TEKNIKA E SHKALLËS SË QËNDRIMEVE 

PYETËSORI - KONSTRUKSIONI DHE APLIKIMI 

Me anë të pyetësorit në rastet më të shpeshta hulumtojmë: qëndrimet, mendimet 
dhe bindjet e njerëzve. Sinonim i termit pyetësor është anketa (rekomandohen deri në 20 
pyetje, do të thotë me anë të tij grumbullojmë të dhënat e caktuara. Disa pyetësor 
(inventar të përshtatjes dhe të interesimit) të personalitetit kanë edhe mbi 500 pyetje. 

Pyetjet në pyetësor duhet t’u përshtaten qëllimeve të hulumtimit, e mund të jenë 
në tri (3) forma: 

1. Pyetje të formës së hapur, 

2. Pyetje të formës së mbyllur, 

3. Pyetje të formës së kombinuar. 

Pyetjet nuk bën të jenë të dykuptimshme as sugjestive. Duhet të jenë të qarta, të 
drejta në aspektin gjuhësor dhe gramatikor dhe t’u përshtaten karakteristikave gjeopsikike 
të popullatës së hulumtuar. 

APLIKIMII PYETËSORIT 

A) T’u jepen udhëzime precize hulumtuesve, 

B) Të kodohen të dhënat e fituara, 

C) Përpunimi llogaritar i të dhënave me kontrollin e atij përpunimi është i rëndomtë. 
INTERVISTA (BISEDA) 

Intervista shkencore: 

1. Zhvillohet me qëllim të caktuar që më parë, 

2. Dihet kush është udhëheqës i intervistës, 

3. Atmosfera psikologjike dallohet nga biseda e zakonshme. 

LLOJET E INTERVISTAVE 

• INTERVISTA E NDËRLIDHUR ose E STANDARDIZUAR 

Këtu pyetjet janë të përgatitura që më parë, madje edhe rënditja e pyetjeve. 

• INTERVISTA SPONTANE ose E PASTANDARDIZUAR 

Pyetjet nuk janë të përgatitura që më parë. Vetëm tema dihet. Të tjerat zhvillohen 
spontanisht. 



Kemi edhe: intervistën faktike (hulumtimet shkencore), intervistën diagnostike, 
intervistën terapeutike etj. 

FAKTORËT E INTERVISTËS JANË: 

1. Intervjuisti (ai që e zhvillon intervistën); 

2. Personi i intervistuar (respodenti); 

3. Procesi i intervistimit. 

Disa rregulla për intervistë të suksesshme: 

Pyetjet duhet të jenë të qarta; 

Biseda duhet të nxitet; 

Atmosfera duhet të jetë “e ngrohtë”; 

Duhet të krijohet besimi midis intervjuistit dhe respodentit; 

Të dhënat duhet të shënohen; 

Të dëgjohet me durim i hulumtuari; 

Të parashihet kohë e mjaftueshme për intervistë; 

Të grumbullohen më parë disa të dhëna për personin në mënyrë që të mund të përcjellim 
se a po e flet të vërtetën etj. 

SHAKLLËT E QËNDRIMEVE 

Shkallën në psikologji mund ta definojmë si cilëndo shkallë të matjes, të rregulluar sipas 
renditjes në rritje ose rënie të madhësive. Veçori e qenësishme metodologjike e shkallëve 
është se ato përmbajnë të gjtha dimensionet e aspektit psikik: njohëse, afektive dhe të 
vullnetshme. Përpunimi i të dhënave të grumbulluara me anë të shkallëve kryesisht 
mbështet në metodat statistike joparametrike (përqindjet dhe rangjet). 

Ekzistojnë shumë lloje të shkallëve, e në bazë të konceptit të caktuar logjik - 
metodologjik dallojmë: shkallët nominale, ordinale, intervale, numerike, grafike etj. 

• Shkalla nominale, është lloji më i thjeshtë i shkallës që përbëhet nga dy 
ose më shumë kategori që nënkuptojnë ndonjë shkallë të intensitetit. 
Shkallëzimi i niveleve të intensitetit për ndonjë fushë mund të hulumtohet 
me anë të kategorive, siç janë p.sh. “Merren me këtë në punë”, “Merren 
me këtë më tepër sesa kërkohet në punë” etj. 

• Shkalla ordinale, përbëhet nga kategoritë e parashtruara sipas renditjes 
që nënkuptojnë raportet më shumë ose më pak. P.sh. nëse hulumtohen 
qëndrimet mbi raportin shoqëror ndaj kriminalitetit, mund të parashtrohen 
pyetjet se shoqëria a jep 1) mjaft, 2) aq sa mundet, 3) mjete të 
mjaftueshme materiale, ku i hulumtuari duke i zgjedhur përgjigjet vlerëson 
qëndrimin shoqëror ndaj kriminalitetit ose ndaj ndonjë aspekti tjetër. 




Shkalla intervale, përbëhet nga intervalet e njëjta si njësi matëse. Pikat e 
fundit të shkallës intervale varen nga natyra e asaj që matet, kurse 
intervalet caktohen me anë të teknikave të veçanta. Intervalet nuk janë 
gjatësi numerikisht plotësisht të njëjta të tërë shkallës matëse, por janë 
reale si njësi të matjes, sepse paraqiten si njësi më të vogla të vrojtimit të 
disa dallimeve. 

Shkallët numerike, paraqesin variantin e shkallës së vlerësimeve dhe 
përbëhen nga përshkrimi i dimensionit që duhet vlerësuar dhe përgjigjet e 
ofruara në formë të një vargu vlerësimesh numerike, ndër të cilat i 
hulumtuari zgjedh përgjigjen e vet. Formë e veçantë e këtyre shkallëve 
është në vlerësimin shkollor (prej 1 deri 5). 


P.sh. Vlerësimi i veçorisë “sociabiliteti” 


Shprehimisht 

3_2_ 

sociabil 


Shprehimisht 

_3 

josociabil 


Detyra e të hulumtuarit është që të rrumbullakojë një nga numrat e ofruar në pajtim me 
bindjet të veta në raport me atë me të cilin ka të bëjë veçoria e ofruar. 

• Shkallët grafike paraqesin manifestimin e shkallëve numerike dhe prezantimin e 
tyre në formën grafike. Përparësia e këtyre shkallëve qëndron në qartësinë e tyre, 
lehtësinë e administrimit, mundësinë e hulumtimit të subjekteve me arsimim të 
ulët si dhe niancimin e vlerësimeve. Në rastet më të shpeshta shfrytëzohen nivelet 
trishkallëshe, pesëshkallëshe, shtatëshkallëshe, dhe nëntëshklallëshe të 
qëndrimeve, d.m.th. është i dëshirueshëm numri tek i shkallës. 

P.sh. vlerësimi i veçorisë “sociabiliteti”: 


Shprehimisht 

I 


X 


sociabil 


P. sh. shprehimi sht 
I 


josociabil 


Detyra e të hulumtuarit është që në shkallë të shënojë vendin në pajtim me bindjet e veta 
në raport me atë me të cilin ka të bëjë veçoria e ofruar. 

TESTET 


Në fillim të përpunimit të test-metodave na duket e natyrshme që t’i vejmë në 
dukje burimet e përdorimit dhe domethënien e fjalës “test”. Fjala “test” vjen nga gjuha 
latine (testor, -ari) që do të thotë të provohet, të dëshmohet. Tek ne si dhe në 
terminologjinë ndërkombëtare ka ardhur me anë të gjuhës angleze. Në gjuhën angleze 
fjala “test” ka domethënie të shumëfishtë: përfshin nocionet e eksperimentit, të provës, 
të hulumtimit në kuptimin më të gjerë. 




Pasi që ka hyrë në terminologjinë ndërkombëtare të shumë disiplinave shkencore 
dhe teknike, fjala “test” merr një kuptim specifik teknik. Kështu kemi (“test pilot” - 
hulumtimi i avionit të ri, “testet bërthamore” - hulumtimi i armës së re, “testi 
tuberkulin”, në statistikë t-test, F-test, testi hi-katror) etj. 

Sipas Shoqatës Ndërkombëtare për Psikologjinë e Aplikuar: “Testi është provë 
e caktuar që përmban detyrën që duhet të kryhet, e cila është e njëjtë për të gjithë të 
hulumtuarit, me teknikë precize me të cilën caktohet suksesi ose mossuksesi ose me të 
cilën shprehet suksesi numerikisht “. 

LLOJET E TESTEVE 

Llojet e testeve sipas veçorive të të hulumtuarve ndahen në: 

1. Teste të diturisë, (testet e diturisë në kuptimin e ngushtë, testet e aftësisë së 
aplikimit të dijes), 

2. Testet e aftësisë, 

3. Testet e personalitetit në kuptim të ngushtë. 

TESTET E DIJES 

Me këto teste dëshirohet të konstatohet se në cilën masë i ka përvetësuar i hulumtuari 
dituritë, shkathtësitë dhe shprehitë e caktuara. I ndajmë sipas disa kritereve. Kriter më i 
shpeshtë janë disa fusha arsimore. Kështu, kemi testet të gjuhës amëtare, të gjuhës së 
huaj, të shkencave natyrore, të matematikës, të fizikës, etj. 

Nga ana tjetër, testet e diturisë të fushave përkatëse arsimore mund të ndahen 
edhe në bazë të kritereve se me to a hulumtohet kryesisht aspekti material ose funksional 
(formal) i arsimimit. 

Që me anë të testit të mund të matet dituria, duhet të respektohen procedurat e 
hartimit të tij dhe kërkesat që mundësojnë përcaktimin e karakteristikave përkatëse 
metrike. Veçmas duhet kushtuar kujdes kësaj sa vijon: 

• Pyetjet duhet të jenë të formuluara në mënyrë të qartë, 

• Fjalët në pyetje nuk bën të jenë dykuptimëshe, 

• Në pyetje nuk bën të ketë thënie që nuk janë të qenësishme, 

• Pyetja për nga vështirësia duhet t’i përgjigjet nivelit të të hulumtuarit, si dhe 
dedikimit të hulumtimit. 

Është e nevojshme, gjithashtu, të jepen udhëzimet për përgjigje korrekte në pyetjet e 
parashtruara dhe kjo të pasqyrohet në një ose më tepër shembuj. 

Pyetjet në teste të diturisë mund të jenë: 

1. Të zgjedhjes së thjeshtë të shumëfishtë (në një pyetje jepen 3-5 përgjigje nga 
të cilat vetëm një është e saktë), 



2. Zgjidhje të ndërlikuara të shumëfishta ( në një pyetje jepen më shumë 
përgjigje të sakta dhe të pasakta), 

3. Të zgjedhjes alternative ( për çdo pyetje ofrohen dy përgjigje), 

4. Plotësime, shtime, rregullime, për kuptimin e tekstit, për interpretimin logjik 
etj. 

TESTET E AFTËSISË 

Me këto teste hulumtohet gjendja e funksionimit të aftësisë së caktuar në 
momentin e hulumtimit në mënyrë që në atë bazë të mund të prognozohet suksesi i të 
hulumtuarit në disa aktivitete, sepse konsiderohet se ekzistojnë aftësi që janë kusht 
paraprak për disa fusha të veprimtarisë. P.sh. hulumtimi i inteligjencisë = prediksion i 
suksesit në shkollë, në fakultet. Shumëkush konsideron se suksesi në testin e aftësisë 
varet nga: 

• Trashëgimia (dispozicioni), 

• Aktiviteti i gjithmbarshëm i mëparshëm, 

• Begatia e përvojës paraprake. 

Ekzistojnë aftësitë e përgjithshme dhe speciale (p.sh. muzika, pikturimi). 

Testet e aftësisë ndahen (sipas Muzhiqit, 1973) në: 

• Senzoriale, 

• Mentale, 

• Teste të aftësive mekanike dhe 

• Teste të shkathtësisë motorike. 

Testet mentale i ndajmë më tutje në: 

1. Teste të aftësisë së përgjithshme mentale (testet e inteligjencisë), 

2. Testet të funksioneve të veçanta intelektuale. 

Testet më tej mund të jenë: 

• Verbale (detyrat në testin e caktuar) dhe 

• Jo verbale (detyrat në formë të vizatimit). 

TESTET E PERSONALITETIT NË KUPTIM TË NGUSHTË 

Shfrytëzohen për matjen e tipareve suptile, të ndërlikuara dhe delikate të 
personalitetit, siç janë: veçoritë e temperamentit, tiparet e karakterit, interesimet, aftësia e 
përshtatjes dhe e vetëpërshtatjes, qëndrimet, sferat emotive të jetës së njeriut dhe shumë 
probleme të tjera suptile të personalitetit. 




INVENTARËT E PERSONALITETIT 


Termi i kuptimit themelor të gjendet, në të vërtetë është regjistri i përcaktuar i të 
gjitha elementeve për të cilat konstatohet se bëjnë një tërësi. 

Në psikologji bëhet fjalë për inventarin e personalitetit - TË 
PËRSHTATSHMËRISË DHE TË INTERESIMIT. 

Inventari i personalitetit përbëhet nga një varg pyetjesh që definojnë strukturën e 
caktuar të personalitetit, kurse i hulumtuari përgjigjet në mënyrë pohuese, mohuese ose 
të pavendosur. Analiza e përgjigjes vë në dukje strukturën ekzistuese të personalitetit dhe 
veçoritë e tij. 

Inventari i përshtatshmërisë përmban regjistrin e formave të sjelljeve për të cilat 
sipas standardeve sunduese konsiderohet se paraqesin formular të përshtatjes së mirë ose 
të keqe me mjedisin. Përgjigjet mund t’i plotësojë hulumtuesi ose i hulumtuari, kurse në 
bazë të tyre konkludohet për shkallën e përshtatshmërisë së individit. 

Inventari i interesimit i ofron të hulumtuarit një mostër reprezentuese të 
veprimtarisë në mjedisin e caktuar kulturor, kurse përgjigjet përbëhen nga dëshmia e 
shkallës së pëlqimit ose të refuzimit që individi ndien ndaj ndonjë lloji të profesionit. 
Analiza përfundimtare e përgjigjeve vë në dukje drejtimet dhe grupet e interesimeve të të 
hulumtuarit. 

TEKNIKAT PROJEKTUESE 

Ato janë çdo procedurë e zhvilluar sistematike me të cilën hulumtohet përmbajtja 
e projektuar e subjektit përmes ndonjë modaliteti të sjelljes së tij. Nëse mostrat e 
situatave janë standarde dhe të standardizuara në mënyrë të kënaqshme, merren 
parasysh testet projektuese. 

Interpretimi i përgjigjeve të subjekteve në pyetjet standarde të testit duhet të jetë 
në suaza që janë paraparë teorikisht dhe praktikisht për atë test. Për këtë arsye, çdo test 
projektues nënkupton specializimin më të gjatë ose më të shkurtër ku bëhet 
perfeksionimi i administrimit të testit dhe interpretimi i rezultateve të tij. 

Testet përbëhen nga fotografitë - situatat (testi - apercepcionet tematike), të 
njollave të ngjyrës së derdhur (Rorshah), të fjalive ose të fotografive të papërfunduara, 
nga lodrat dhe lojërat, ose pyetjeve të ngjashme që mund të provokojnë dëshminë e 
subjektit mbi reaksionin e tij ndaj ngacmimit të dhënë. Në ndonjë fotografi të pasqyruar i 
hulumtuari duhet t’i përshkruajë ndjenjat e veta, asociacionet e para dhe të shkoqitura 
ose të rrëfejë ndonjë rrëfim të vet. 

Përdorimi i suksesshëm i këtyre testeve varet nga aftësimi i hulumtuesit. 

KARAKTERISTIKAT PSIKOMETRIKE TË TESTEVE 

Që ndonjë instrument të jetë instrument matës, është e nevojshme t’i plotësojë 
disa kërkesa, është e nevojshme që në një shkallë të mjaftueshme t’i posedojë këto 
karakteristika: 

1. Vlefshmërinë (saktësinë, validitetin, të jetë adekuat), 

2. Besueshmërinë (konsekuencën, reliabilitetin, të jetë konstant), 




3. Objektivitetin, 

4. Ndjeshmërinë, 

5. Vlerën diskriminative të detyrës në test, 

6. Bazhdarimin(standardizimi, graduimi, normimi), 

7. Prakticiteti dhe ekonomiciteti. 

VLEFSHMËRIA (validiteti) I TESTIT 

Bën pjesë në nocionet më të rëndësishme metodologjike të psikologjisë dhe 
siguron korrespodencën e hulumtimeve psikologjike me realitetin. Ndonjë test është i 
vlefshëm aq sa ai matë atë që duhet të matet. Nëse duhet t’i hulumtojmë aftësitë, 
instrumenti do të jetë valid nëse matë vetëm atë aftësi të cilën është dashur ta hulumtojë, 
e jo diçka tjetër, (p.sh. diturinë, pozitën socio-ekonomike etj). 

BESUESHMËRIA (reliabiliteti) I TESTIT 

Me reliabilitetin e ndonjë instrumenti matës mendohet në atë se sa mund të 
mbështetemi në disa rezultate të fituara? Ndonjë instrument matës në dy raste të 
ndryshme të aplikimit a jep rezultate të ngjashme ose të njëjta? Pasi që rrallëherë jep 
rezultate të njëjta, është e dëshirueshme që ato rezultate të jenë sa më të ngjashme, me 
çka shtohet besueshmëria e tyre. Koeficienti më i ulët i ndërlidhshmërisë midis dy 
matjeve me të njëjtin test është 0,80. Është e dëshirueshme që të jetë edhe më i lartë. 

OBJEKTIVITETII TESTIT 

Shikuar në kuptim të gjerë, objektiviteti në të vërtetë është një nga aspektet e 
besueshmërisë. Gabimi që paraqitet nga joobjektiviteti zvogëlon në mënyrë automatike 
përputhjen e instrumentit me vetveten. Dallimi qëndron në faktin që aty bëhet fjalë për 
përputhjen e dy ose më shumë aplikimeve të testit të njëjtë tek i hulumtuari i njëjtë që e 
kanë kontrolluar hulumtues të ndryshëm. 

NDJESHMËRIA E TESTIT 

Ndonjë instrument konsiderohet i ndjeshëm nëse me anë të tij mund të dallohen 
edhe dallimet e vogla në madhësinë e asaj që matet. Ndjeshmëria arrihet me zgjidhjen 
adekuate të detyrave. Testi duhet të ketë sa më shumë pyetje, kurse ato duhet të renditen 
sipas vështirësisë, nga më të thjeshtat deri te ato që mezi mund t’i zgjidhë i hulumtuari 
më i aftë. 

VLERA DISKRIMINATIVE E DETYRAVE NË TEST 

Kur të hulumtuarit që kanë p.sh. sukses të përgjithshëm të lartë zgjidhin mirë 
ndonjë detyrë të caktuar, kurse ata me sukses të dobët atë detyrë nuk ia dalin ta zgjidhin, 
përputhja midis asaj detyre dhe tërë instrumentit do të jetë e lartë. Vlera diskriminative e 
asaj detyre, pra, do të jetë shumë e lartë dhe anasjelltas. 




KAPTINA 3 


PSIKOLOGJIA E SJELLJES DHE E ZHVILLIMIT TË BISEDËS 
INFORMATIVE ME PERSONA TË DYSHUAR 

NOCIONII ZHVILLIMIT TË BISEDËS INFORMATIVE 
ME PERSONIN E DYSHUAR 

Biseda informative është metodë themelore në punën e policisë dhe një nga 
veprimet dhe masat më të rëndësishme operative. Biseda informative është 
institucionalizuar me ligj, si një nga veprimet metodike të grumbullimit të informatave 
nga qytetarët dhe të njohurive mbi rrethanat e kryerjes së veprave penale. Në bazë të 
njohurive dhe të provave të grumbulluara materiale, biseda informative përbën bazën e 
paraqitjes së fletëparaqitjeve penale. 

Është i madh numri i palëve me të cilat komunikojnë punëtorët e policisë për 
pengimin, zbulimin dhe luftimin e kriminalitetit dhe shkeljen e rendit dhe të qetësisë 
publike. Kategoritë më të shpeshta dhe shumë të rëndësishme të palëve janë të 
dyshuarit, personat e dëmtuar, dëshmitarët dhe paraqitësit, e pastaj bashkëpunëtorët, 
bashkëpjesëmarrësit, informatorët dhe kategoritë e tjera. Këta persona mund të jenë të 
gjinive dhe të moshave të ndryshme, të profesioneve, të nivelit arsimor dhe kulturor, të 
statusit material dhe social, si dhe të nacionaliteteve të ndryshme etj. 

Në kuadër të të njëjtës kategori, e sidomos midis kategorive, paraqiten specifika 
në sjelljen e këtyre palëve kur janë në kontakt me punëtorin e policisë. Përvoja dhe 
praktika kriminalistike dëshmojnë se, përveç karakteristikave dhe ngjashmërive të 
përbashkëta, secila prej kategorive të cekura shpreh karakteristika dhe specifika tipike 
psikologjike në sjellje dhe në reagim. 

I dyshuari në kriminalistikë definohet si “person ndaj të cilit ekzistojnë bazat e 
dyshimit se ka kryer vepër penale, kundër të cilit nuk zhvillohet procedurë penale, e në 
rastet më të shpeshta nuk është paraqitur as fletëparaqitja penale”. 

Punëtori operativ do të bëjë strategjinë e mirë të sjelljes dhe të zhvillimit të 
bisedës, nëse cakton se cilës kategori të të dyshuarëve i takon personi që hulumtohet për 
vepër të caktuar penale. 

Ekzistojnë klasifikimet kriminalistike të të dyshuarve në recidivistë, profesionistë 
dhe specialistë, përkatësisht sipas llojeve të veprave penale me të cilat merren, pastaj 
sipas kriteriumit të përshtatshmërisë së personave të gjykuar për procesin e 
risocializimit, duke pasur parasysh të kaluarën e tyre kriminale etj. 

Ekzistojnë, gjithashtu, edhe ndarje të kriminelëve dhe të të dyshuarve në kategori 
të caktuara, sipas karakteristikave psikologjike që janë dominuese në strukturën e 
personalitetit të tyre dhe që përcaktohen dhe veprojnë si faktorë determinues të sjelljes 



kriminale. Njërën nga klasifikimet e tilla të karakterit psikologjik e ka bërë Enriko Feri 
(1856-1929), kriminalist italian. Ai i ka ndarë kriminelët në: 
kriminelë të lindur, 
të sëmurë shpirtëror, 
delikuentë të rastit, 
delikuentë nga shprehia, 
delikuentë nga pasioni. 

NGJASHMËRITË DHE DIFERENCAT NË SJELLJEN E TË DYSHUARIT 
PAFAJSHËM DHE TË KRYERËSIT TË VEPRËS PENALE 

Sipas një autori, në aspektin psikologjik nuk ekziston dallimi global në sjelljen e 
të dyshuarit që është i pafajshëm dhe të dyshuarit që është kryerës i veprës penale. 
Megjithatë, analiza psikologjike e sjelljes dhe praktika kriminalistike vetëm pjesërisht e 
arsyetojnë këtë qëndrim. Pra, ekzistojnë ngjashmëri, por edhe dallime të mëdha në 
sjelljen dhe në pamjen simptomatike të të pafajshmit dhe të kryerësit të veprës penale. 

Ngjashmëria qëndron në faktin që edhe njëri edhe tjetri, kur janë në kontakt me 
punëtorin e organeve të punëve të brendshme, gjenden në një gjendje të nderë 
emocionale, të përcjellë me tonus psikofizik. Reaksioni tjetër manifestues, i përbashkët 
edhe për njërin edhe për tjetrin, është shqetësimi, pasiguria dhe, në mjaft raste, ndjenja e 
frikës për shkak të mosnjohjes së rrethanave dhe të fakteve që i njeh punëtori operativ, siç 
është cekur më parë. 

Dallime ka mjaft. Së pari në faktin që i pafajshmi nuk shpreh rezistencë dhe nuk 
tregon shenja agresiviteti ndaj punëtorit operativ dhe sipas parimit është i gatshëm për 
bashkëpunim, sepse e di që nuk është kryerës dhe me të drejtë pret se kjo do të 
konstatohet. Kryerësi i veprës ndjenë rezistencë ndaj punëtorit operativ dhe ndaj situatës 
së gjithmbarshme, me vështirësi ia del të kontrollohet dhe të fshehë rezistencën, e 
ndonjëherë e manifeston me qëllim dhe me vetëdije në formë të rebelimit. 

Të dyshuarët e tipit të ndjeshëm të personalitetit 

Personat e dyshuar që bëjnë pjesë në tipa të ndjeshëm të personalitetit, nëse janë 
kryerës të veprës penale, dukshëm shprehin emocione të fuqishme në kontakt me 
punëtorin operativ. Emocionet më të shprehura janë ndjenja e fajësisë për shkak të 
veprës së kryer. Kompleksi i fajësisë dhe ndjenja e pendimit i sjellin në një gjendje të 
trazimit që në sjellje manifestohen si shqetësim, pasiguri dhe frikësim. Në të folur bie në 
sy heshtja, e mund të jenë edhe mendimet dhe fjalitë e palidhura me qëllim të mbrojtjes, e 
cila nuk është përgatitur mirë dhe nuk është bindëse. Nëse janë në paraburgim, këta 
persona janë të deprimuar ose manifestojnë shqetësim psikomotorik, shëtisin, i thyejnë 
gishtërinjtë, janë nervoz. Shprehet çrregullimi i funksioneve fiziologjike, pagjumësia, 
humbja e apetitit, nevoja e shpeshtë për urinim etj. 

Ekzistojnë tri kritere në bazë të të cilave është e mundur të vlerësohet se tipi i 
dyshuar është personalitet i ndjeshëm. 




Pamja dhe sjellja simptomatike. Manifestohen në procedurën e zhvillimit të 
bisedës informative siç është përshkruar më parë; 

Numri i veprave penale. Ndër tipat e ndjeshëm në rastet më të shpeshta bëjnë 
pjesë të dyshuarët që për herë të parë kanë kryer vepër penale, përkatësisht fillestarët. Për 
shkak të mungesës së përvojës kriminale dhe të specifikave të trajtimit, këta persona 
reagojnë me reaksione të shtuara psikofizike, gjë që vërehet relativisht lehtë. 

Lloji i veprës penale. Personat emotivë, në parim, më shpesh paraqiten si 
kryerës të veprave penale të shkaktimit të lëndimeve të rënda trupore, të vrasjeve, të 
dhunimeve, të shnderimit, të veprave penale dhe të kundërvajtjeve në komunikacion etj. 

Tipat e pandjeshëm të personave të dyshuar 

Tipat e pandjeshëm të personave të dyshuar nuk kanë brejtje të ndërgjegjes as 
pendim për veprën e kryer. Ata janë kryesisht profesionistët, recidivistët ose 
multirecidivistët, të cilët nuk kanë skrupull moral. Në këtë grup bëjnë pjesë kryerësit e 
veprave penale nga lakmia e fitimit, siç janë vjedhjet, grabitjet, thyerjet e banesave, 
vjedhjet e automobilave etj. 

Të dyshuarët e stilit të ndjeshëm të sjelljes 

Ndaj personave të tillë rekomandohet një qasje e ndjeshme, sepse kjo në rastet më 
të shpeshta i detyron të pranojnë fajin. Tek ata është aq i madh tensioni i organizmit dhe 
ngarkesa psikike për shkak të ndjesisë së fajit, sa pranimi i veprës së kryer është lehtësim. 
Me dhemshurinë dhe mirëkuptimin për pozitën e tyre, hulumtuesi duhet t’u ndihmojë ta 
zgjidhin problemin. 

Ekzistojnë disa rregulla të cilave duhet përmbajtur në bisedë me personat e tillë: 

a) Të silleni sikur jeni të bindur në fajësinë e subjektit. Këtu nuk është fjala për 
ndonjë qëndrim frikësues, por është e nevojshme që i dyshuari të fitojë përshtypjen se 
hulumtuesi është i sigurt në vete. Kjo arrihet nëse hulumtuesi nuk jep kurrfarë shenje se 
në te ndikon ajo që deklaron subjekti mbi pafajësinë e tij. 

b) Të theksohen rrethanat që vejnë në dukje fajësinë. Duhet ndërprerë çdo 
monolog të gjatë të subjektit mbi pafajësinë e tij dhe të paraqiten provat e caktuara, nëse 
i ka. 

c) të paralajmërohet subjekti për simptomat psikologjike dhe fiziologjike, si 
shenja të fajësisë. Nëse subjekti bindet se pamja dhe sjellja e tij po e tradhtojnë dhe se 
vejnë në dukje fajësinë, kjo me siguri do të ndikojë në vetëbesimin e tij. (“Nëse nuk jeni 
kryerës i veprës, duhet të jeni i qetë dhe i rehatshëm”). 

d) Të shprehet dhemshuri ndaj subjektit, duke folur se çdo njeri tjetër në rrethana 
të tilla do të mund të vepronte njësoj. 

e) Të zvogëlohet ndjesia e fajit duke zvogëluar peshën morale të veprës. Kjo 
teknikë është veçanërisht e dobishme tek deliktet seksuale. Subjekti fiton bindjen se ajo 



që ka bërë nuk është e pazakonshme, se dukuritë e tilla ndodhin shpesh dhe se nuk është 
turp të pranohet vepra. 

f) Të shprehet ndjesi ndaj subjektit duke e gjykuar viktimën, bashkëpjesëmarrësin 
ose cilindo person tjetër, të cilit mund t’i hidhet një pjesë e përgjegjësisë. Hulumtuesi në 
disa raste mund të “fajësojë” edhe pushtetin ose shoqërinë në kuptim të gjerë, që lejojnë 
ekzistimin e kushteve dhe të dispozitave që mundësojnë kryerjen e veprave të tilla. Është 
e nevojshme t’i mundësohet kryerësit që në vetëdijen e tij ta ndajë përgjegjësinë me të 
tjerët. Tek krimet seksuale mund t’i mvishet viktimës se e ka nxitur me qëllim. 

g) Të shprehen ndjenja miqësore duke i sugjeruar të dyshuarit që ta pranojë të 
vërtetën. Duhet thënë se si mik ose farefis e këshillon që ta flasë të vërtetën, për shkak të 
qetësisë, të ndërgjegjes dhe të shkarkimit të vet psikik etj. 

h) T’i prezantohet të dyshuarit, si arsye që ta thotë të vërtetën, se i dëmtuari mund 
ta teprojë me kërkesën, nëse ai nuk i paraqet të gjitha faktet mbi ngjarjen. 

i) Të mos insistohet për pranimin e përgjithshëm, por më parë të kërkohen 
elemente të dorës së dytë. Në këtë mënyrë hulumtuesi vihet në rolin e atij që dëshiron t’i 
dijë kushtet dhe rrethanat në të cilat ka ndodhur ngjarja, e jo vetëm pranimi dhe gjendja 
faktike. 

j) Sistemi “ngrohtë-ftohtë”. Në raste të caktuara, qëndrimi dashamirës dhe qasja e 
ndjeshme mund të kombinohen me qëndrimin e ftohtë, jotolerant dhe rreptësisht 
profesional ndaj të dyshuarit, të cilin e inskenojnë dy punëtorë operativë. Kjo është loja e 
rolit të të ashtuquajturit “ policit të mirë” dhe “ policit të keq”. 

Në fillim paraqitet i qetë, korrekt dhe qëllimmirë “polici engjëll”, i cili dëshiron 
që me të mirë të merret vesh me të dyshuarin. Kur sheh se ky gënjen në mënyrë të 
paturpshme dhe të paskrupull dhe i shmanget çdo përgjegjësie, e braktisë lokalin kinse 
i zhgënjyer, duke ia hedhur se është jo mirënjohës dhe i padenjë që ndaj tij të sillet mirë 
dhe ndershëm. Pas disa minutash në lokal përsëri hyn polici i parë duke e qortuar kolegun 
e vet “se me njerëz, megjithatë nuk mund të veprohet ashtu” dhe duke kërkuar ta lëshojë 
lokalin. Derisa kolegu i tij pa dëshirë e lëshon lokalin dhe “me hidhërim” kërcënon se do 
të kthehet prapë, ky, në rolin e shpëtimtarit i komunikon të dyshuarit se megjithatë ka 
vendosur që ai vetë ta përfundojë rastin, sepse mund të ndodhë gjithçka. 

Rolet e policit të mirë dhe keq mund t’i luajë një punëtor i njëjtë operativ, dhe 
nëse mjeshtëria e aktrimit përvetësohet me sukses, kjo mund të ketë më shumë përparësi, 
sesa puna në tandem. 

k) Taktika Kolombo. Kjo dhe disa taktika të tjera janë paraqitur në praktikën 
amerikane gjyqësore dhe kriminalistike. Taktika Kolombo është luajtja e rolit të policit 
naiv, të pashkathët, të ngathët e ndonjëherë edhe të marrë. 

Taktika mund të jetë efikase kur është fjala për personat e dyshuar të nivelit dhe të 
rangut të caktuar, të cilët janë superior dhe dominant në sjellje dhe të statusit të 
rëndësishëm shoqëror. Personalitete të tilla ka në funksionet më të larta, ndër udhëheqësit 
dhe ekspertët, në fusha të ndryshme. Që të shfrytëzohet me sukses, taktika Kolombo 
duhet të ushtrohet mirë, sepse nuk është lehtë të bëhet njeriu i paaftë dhe naiv kur nuk 
është i tillë. 



I dyshuari i stilit të pandjeshëm të sjelljes 


Biseda informative me të dyshuarin e stilit të pandjeshëm të sjelljes kërkon një 
qasje dhe teknikë tjetër të zhvillimit të bisedës, sepse është fjala për kryerësin 
profesional, i cili, përveç tjerash ka përvojë edhe me policinë. 

Pasi që tek ai mbisundon gjakftohësia dhe dinakria, duhet t’ia kthejmë në të 
njëjtën mënyrë: të sillemi në mënyrë korrekte, por ftohtë, kurse biseda të zhvillohet në 
mënyrë logjike dhe profesionale. 

Nga veprimet dhe teknikat e bisedës të prezantuara më parë, edhe këtu 
rekomandohen teknikat e cekura nën a), b) dhe c), si dhe masa operative - taktike e 
cekura nën h). 

Do të thotë, edhe këtu është e nevojshme të sillemi sikur jemi të bindur për 
fajësinë e subjektit, të theksohen rrethanat që vejnë në dukje fajësinë dhe të 
paralajmërohet i dyshuari për simptomat fiziologjike dhe psikologjike. 

Masat e tjera operative - taktike dhe teknikat e bisedës të mbështetura në parimet 
psikologjike të sjelljes, që janë të përshtatshme për kategorinë e të dyshuarit të tipit të 
pandjeshëm të reagimit, janë: 

a) Të vihet në dukje se rezistenca e subjektit është e pakuptimtë. Duhet të bindet i 
dyshuari se faji i tij është konstatuar dhe se mund të provohet, pa marrë parasysh që ai 
këtë nuk e pranon. 

b) Të shfrytëzohen bashkëpjesëmarrësit njëri kundër tjetrit. Recidivistët, 
përkundër solidaritetit dhe betimit për besnikëri, janë mjaft të pabesueshëm kur është 
fjala për bashkëpjesëmarrësit, sidomos në paraburgim. Frikohen që ai tjetri të mos ia 
hedhë fajin atij, kështu që edhe kjo duhet të shfrytëzohet. 

c) Të thirremi në krenarinë dhe nderin me anë të lajkatimit dhe të aluzioneve për 
reputacionin, inteligjencën dhe trimërinë e tij. Teknika ka për qëllim të provokojë 
ndjenjën e superioritetit që intimisht është rrënjosur në personalitetin e kriminelit 
profesional. 

d) Të paralajmërohet subjekti për pasojat e rënda të sjelljes asociale. Duhet të 
zhvillohet teza se më mirë është t’i kthehet jetës së qetë dhe të ndershme, në vend të jetës 
së rehatshme në dukje që është përplot me pasiguri dhe frikë, që nuk shpie askund dhe 
është paperspektivë. 

e) Me anë të rrugës së tërthortë të arrihet deri te pranimi i ngjarjes kryesore. 

Të shfrytëzohen gënjeshtrat e të dyshuarit. Gënjeshtrat e të dyshuarit, që janë të 
shpeshta, duhet të shfrytëzohen për destabilizimin e personalitetit të tij. Teknika është e 
thjeshtë, të lejohet që të gënjejë sa më shumë, madje edhe të provokohen gënjeshtra të 
reja, ashtu që të zhytet në gënjeshtra dhe pastaj nuk do të dijë më si të sillet. 

g) Ti mundësohet të dyshuarit përpjekja e ikjes ose e vendosjes së kontakteve 
sekrete. Kjo masë operative - taktike është shumë e rrezikshme, por nëse organizohet 
mirë mund të japë rezultate të mira. 

h) Regjistri i emrave. Kjo masë operative taktike është pak e njohur, e konsiston 
në provokimin psikologjik të të dyshuarit që të ballafaqohet me ernrat që lidhen me 
ngjarjen kriminale dhe të shihet se si do të sillet lidhur me këtë. Është e njohur se 



kriminelët me përvojë i shmangen përmendjes së çfarëdo emri, nga frika që nga kjo të 
mos dalë ndonjë informatë, e cila do të mund t’i sillte në situatë të pakëndshme. 

Të dyshuarit i thuhet që të bëjë regjistrin prej 15 deri në 20 emra të personave, të 
miqve dhe të të afërmve, të partnerëve afaristë dhe të të tjerëve me të cilët në kohë të 
fundit ka kontakte të rëndësishme. Ai është në dilemë se a din policia diçka ose jo, nuk 
do të dijë që të përcaktohet, kështu që bashkëpjesëmarrësin, nxitësin ose 
bashkëpunëtorin, e mundet edhe dëshmitarin, viktimën ose të dëmtuarin ta lë anash ose ta 
regjistrojë nga fundi i regjistrit. 

Kjo vë në dukje faktin se kreativiteti në këtë fushë të punës kriminalistike është 
mjaft i shprehur, kështu që me të drejtë pritet se edhe gjeneratat e ardhshme do të japin 
kontribut në zhvillimin e metodave dhe të teknikave të punës me personat e dyshuar. 

Parimet psikologjike të parashtrimit të provave materiale 
para personit të dyshuar 

Është parim i përgjithshëm taktik i punës që me provën ose me provat mbi 
ngjarjen kriminale dhe kryerësin, nëse i posedon punëtori operativ, duhet vepruar në 
mënyrë të mençur dhe racionale. Kjo do të thotë se provat, materiale dhe personale, duhet 
të parashtrohen para të dyshuarit në mënyrë graduale dhe në një moment të 
përshtatshëm. Në fillim duhet të parashtrohen provat më pak të rëndësishme dhe parciale, 
që do të shërbejnë si paralajmërim se janë të njohura të gjitha rrethanat dhe faktet mbi 
ngjarjen kriminale dhe kryerësin. Në rrjedhën e mëtejshme të bisedës informative duhet 
të parashtrohen provat më të rëndësishme, të cilat definitivisht do ta thejnë rezistencën e 
të dyshuarit dhe ai do ta pranojë veprën penale. 

Natyrisht, kjo vlen në parim dhe në të shumtën e rasteve kështu do të zhvillohej, 
por mbetet fakti që punëtori operativ vendos kur do të veprojë në këtë mënyrë. Për 
shembull, nëse i dyshuari është person primitiv, në një nivel të ulët intelektual, nuk është 
e rekomandueshme që t’i prezantohen provat në fazën fillestare të veprimit, sepse është e 
njohur që këta persona janë kokëfortë dhe të papërshtatshëm për argumentim. 

Pavarësisht nga mënyrat e cekura të qasjes ndaj të dyshuarit, mund të aplikohen 
edhe disa rregulla dhe teknika të zhvillimit të bisedës, si për shembull: 

- Të pyetet subjekti se a e di pse është ftuar dhe në këtë mënyrë të arrihet deri te 
informatat e caktuara. 

- Është e nevojshme të hulumtohet vendi i qëndrimit para, gjatë dhe pas krimit. Ky është, 
në të vërtetë, konstatimi i alibisë, me ç’rast personave të pafajshëm sipas rregullës nuk u 
kujtohen të gjitha hollësitë, sepse kjo nuk ka qenë e rëndësishme për ta, kurse kryerësit 
shpeshherë kanë alibinë e përgatitur që më parë me të gjitha detajet. Kësaj duhet kushtuar 
kujdes, sepse mund të jetë indikative. 

- Të pyetet subjekti që të tregojë çdo gjë për ngjarjen, për viktimën, për kryerësit e 
mundshëm. Kjo pyetje parashtrohet në fazat fillestare të bisedës. 

- Në distanca të caktuara kohore t’i parashtrohet subjektit pyetja në mënyrën sikur 
përgjigjet e sakta tashmë janë të njohura. Tek kjo teknikë në rastet më të shpeshta 
parashtrohen pyetjet që përfshijnë edhe përgjigjen, për shembull, “Ju e keni njohur 
Zaimoviqin, apo?”, ose jepet paralajmërimi për përgjigjen e saktë. 




Në pajtim me parimin e individualizimit të trajtimit, siç është theksuar më parë, 
duhet pasur kujdes për karakteristikat e çdo personi. 

PSIKOLOGJIA E SJELLJES DHE E ZHVILLIMIT TË BISEDËS 
INFORMATIVE ME PARAQITËSIT 

Si paraqitës mund të jetë personi juridik ose fizik që ka njohuri se ka ndodhur 
vepra e caktuar penale. Me Ligjin mbi procedurën penale është përcaktuar që paraqitjen 
penale mund ta bëjnë subjektet e ndryshme - organet shtetërore, organizatat punonjëse 
dhe organizatat e tjera si dhe qytetarët sipas obligimit ligjor ose vullnetarisht. 

Janë të mundshme rastet e ndryshme të paraqitjes. Mund të paraqitet vepra penale, 
e të mos dihet se kush është kryerës, mund të paraqitet vepra penale edhe kryerësi, pastaj 
personi mund të paraqesë veten si kryerës i veprës penale në të cilën ai është i dëmtuar, 
ose viktima etj. Mund të paraqitet edhe vepra e rrejshme penale. 

Psikologjinë kriminalistike në rastet e këtilla e interesojnë karakteristikat 
psikologjike të paraqitësit dhe, varësisht nga kjo, besnikëria e deklaratës. Besnikëria e 
deklaratës së paraqitësit së pari varet nga rregullsia e vrojtimit dhe mundësia e 
riprodukimit të saktë, që u nënshtrohen mjaft shtrembërimeve dhe paplotësive për shkak 
të rrethanave objektive dhe subjektive. Faktor plotësues, madje shumë i fuqishëm, i cili 
deklaratën e paraqitësit e bën relevante, është motivi ose shkasi i paraqitjes. E kur është 
fjala për këtë, është e qartë se në esencën e paraqitjes mund të ketë motive të ndryshme. 
Mund të jetë qëllimi i mirë që të ndihmohet, që të mbrohet interesi i tij ose të 
kompensohet dëmi, mund të jetë vetëparaqitje, sepse nuk mund të shmanget përgjegjësia 
ose të mënjanohet dyshimi, përkatësisht të fshihet ndonjë vepër tjetër penale, mund të jetë 
urrejtja ose dëshira për hakmarrje etj. 

Punëtorët operativë, duke pasur parasysh faktet e cekura dhe duke aplikuar 
parimet e përgjithshme taktike në punën me këtë kategori të palëve, duhet të binden në 
mënyrë të përshtatshme në gjendjen faktike dhe në vlefshmërinë e të dhënave që janë 
objekt i paraqitjes. 

PSIKOLOGJIA E SJELLJES DHE E ZHVILLIMIT TË BISEDËS 
INFORMATIVE ME DËSHMITARËT 

Karakteristikat psikologjike të dëshmitarëve dhe taktika e sjelljes dhe e 
zhvillimit të bisedës informative 

Dëshmitar është personi për të cilin supozohet se i ka të njohura faktet dhe 
rrethanat mbi veprën penale dhe kryerësin, të cilat i ka siguruar me anë të vëzhgimit të 
drejtpërdrejtë shqisor ose i ka kuptuar në ndonjë mënyre tjetër. Si dëshmitar mund të 
jetë i ftuar personi, në pajtim me ligjin, për të cilin ekziston vlerësimi se do të 
kontribuojë në ndriçimin e ngjarjes kriminale. Për këto arsye janë shkoqitur dhe 
përcaktuar rregullat penale - procesore dhe kriminalistike - taktike të marrjes në pyetje të 
dëshmitarit. 

Psikologjinë kriminalistike e interesojnë rregullat, masat dhe veprimet e karakterit 
psikologjik në punën me dëshmitarët në procedurën parapenale, përkatësisht penale. 





Në kuadër të këtyre dy kategorive të dëshmitarëve, mund të paraqiten 
personalitete me karakteristika specifike sipas kriteriumeve të tjera psikologjike. Nëse 
merren parasysh disa veçori të karakterit, të vullnetit dhe të aftësisë, si dhe 
karakteristikat e të folurit dhe të mënyrë së të folurit, është e mundur ndarja në këta tipa 
dëshmitarësh. 

Tipi i vëzhguesit. Vëzhguesi si personalitet është preciz, konkret dhe i qartë. 
Është i orientuar në faktografinë e ngjarjes dhe të situatës dhe sillet me përgjegjësi dhe 
me ndërgjegje. Është i hollësishëm dhe i sigurt. Bën pjesë ndër dëshmitarët më të sigurt. 

Tipi i përshkruesit. Përshkruesi është personalitet që dëshiron të hyjë në 
gjerësinë e dukurive dhe të ngjarjeve. Personi i këtillë në bisedë së pari bën hyrjen, pastaj 
paraqet rrjedhën dhe kronologjinë e ngjarjeve, duke përshkruar krejt çka ka ndodhur. 
Ndërkaq, shpeshherë humbet në hollësi, duke mos u kujdesur për tërësinë. 

Llomotitësit dhe heshtakët. Llomotitës janë njerëzit që dëshirojnë të vihen në 
dukje, ndonjë herë edhe me çdo çmim. Për këtë arsye kujdesen që në bisedë të jenë 
kryesorët, pa marrë parasysh rëndësinë e temës dhe korrektësinë në sjellje. 

Heshtakët si dëshmitarë sillen në mënyrë të kundërt me llomotitësit. Ndër 
heshtakët mund të gjenden persona introvertë që i janë kthyer më tepër vetvetes, sesa 
ngjarjeve të jashtme dhe të të tjerëve. Edhe disa karakteristika, qëndrime dhe shprehi të 
tjera mund të ndikojnë në abstenimin dhe heshtjen në bisedë. 

Tipi i interpretuesit. Për këtë tip të personalitetit si dëshmitar në punën 
operative, menjëherë po vejmë në dukje se mund të jetë më tepër i dëmshëm, sesa i 
dobishëm, përkundër faktit që në literaturë për te jepen vlerësime më të volitshme. 
Sidomos mund të jetë i rrezikshëm për punëtorët operativë të papërvojë dhe të pasigurt në 
vetvete. 

Interpretuesi në bisedë mund të njihet sipas fjalëve: “mendoj se ka ndodhur për 
këtë e këtë arsye ...”, “jam i sigurt se kjo nuk do të ndodhte, sikur të mos ishte ajo”, 
“është më së miri që të veproni kështu....”, “më besoni mua ....”, etj. 

Dëshmitari detektiv - amator. Ky tip i dëshmitarit mund të jetë variant e 
interpretuesit, por s’është e thënë. Paraqitet tek disa vepra penale, sidomos tek vrasjet, 
dhunimet në seri, shqetësimet e ndryshme ose veprat e ngjashme me elemente 
enigmatike. Detektivi amator është person ambicioz dhe shpeshherë qëllimmirë që luan 
rolin e policit kriminalist nga motivet personale, e është i nxitur nga filmat, literatura ose 
ngjarjet e jashtme. 

Tipi i mbiçmuesit dhe i nënçmuesit. Tipa të tillë të personalitetit ka mjaft dhe 
mund të paraqiten si dëshmitarë në punën operative. Të ngjashëm me ta janë optimistët 
dhe pesimistët. Mbiçmuesit flasin për çdo gjë në kategoritë ekstreme, çdo gjë është super, 
maksimale, e parevokueshme e kështu me radhë. Nënçmuesit, përkundër tyre, 
zvogëlojnë vlerat e çdo ngjarjeje dhe situate. Ndonjëherë janë edhe nihilistë, konsiderojnë 





se kjo nuk është e vlefshme për kujdes dhe nuk duhet të lodhen njerëzit me “imtësira” 
dhe me “marrëzira”. 


Tipi i gënjeshtarit. Një numër i madh njerëzish shërbehen me gënjeshtra, të 
vogla ose të mëdha. Modalitetet e gënjimit mund të jenë në formë të shtrembërimit të 
drejtpërdrejtë të fakteve, të të ashtuquajturit ondulimit të të dhënave, me shtimin e të 
dhënave të tjera (“shartimit” të të dhënave nga një ngjarje në tjetrën), me shpikjen e 
“fakteve” të reja, me heshtjen, etj. 

Gënjeshtarët në esencë mund t’i ndajmë në të qëllimshëm dhe të paqëllimshëm. 

Tipi i kombinuar. Ekzistojnë edhe tipa të tjerë psikologjik të dëshmitarëve, siç 
janë personat kokëfortë, amoralë, (vetë)lavdëruesit, frikacakët, etj. Veçoritë e cekura 
mund të shprehen tek disa tipa të personaliteteve të cekura më parë, kështu që në këtë rast 
mund të bëhet fjalë për tipin e kombinuar të dëshmitarit. 


Faktorët psikologjik të besueshmërisë së thënies së dëshmitarit 


Hulumtimet eksperimentale në lëmin e vrojtimit dhe të studimit të procesit të 
kujtesës, ofrojnë një varg të dhënash që mund të shfrytëzohen në psikologjinë e aplikuar, 
kriminalistike dhe forenzike, që janë mjaft të rëndësishme për besueshmërinë e thënies së 
dëshmitarit. Pasqyrimi i disa rezultateve të hulumtimeve eksperimentale nga kjo fushë 
vejnë në dukje sa vijon: 

1) Eksperimenti me kujtesën e fjalëve dhe të fotografive, i zbatuar tek 500 
studentë të Universitctit të Uashingtonit, ka dëshmuar se me kalimin e kohës bëhet 
bashkimi i të dhënave nga burime të ndryshme, kështu që dëshmitari e ka të vështirë të 
thotë saktësisht prej nga i ka njohuritë për ndonjë hollësi të caktuar (Elizabet Loftus, 
1974, Uashington). 

2) Një studim, hulumtim i hollësishëm, gjithashtu nga fusha e psikologjisë së 
thënies së dëshmitarëve, rezultatet e të cilit janë krahasuar me rezultatet e eksperimentit 
të cekur, i ka dhënë këto konstatime: 

a) Gjendja e nderë dhe frika e madhe zvogëlojnë aftësinë e përpunimit të 
informatave në memorje; 

b) Kujtesa e hollësive të ngjarjeve të kaluara është më precize, nëse në momentin 
e vrojtimit nuk ka pasur dhunë; 

c) Tek sulmet grabitqare, viktima kujdesin më të madh e përqëndron në armën e 
zjarrit, sesa në fytyrën e sulmuesit; 

d) Me rastin e njohjes, është më vështirë të identifikohet personi i racës tjetër sesa 
personi i racës së vet; 

e) Kohëzgjatja e krimit mbiçmohet kur është situata e rrezikshme, sa më e 
tensionuar që të jetë gjendja, edhe mbiçmimi do të jetë më i madh; 

f) Siguria e madhe subjektive e dëshmitarit në thënien e tij nuk është garancion se 
dëshmia është e saktë, përveç në situatat tejet të volitshme; 

g) Të vogla janë gjasat se personi më i vjetër do ta përshkruajë ngjarjen me aq 
precizitet dhe plotësi si personi i ri; 

h) Fëmijët më të rrinj se 14 vjeç, si dëshmitarë kanë tendencën që të japin 
përgjigje çfarë (sipas mendimit të tyre!) priten prej tyre; 




3) Personi që është njohur më parë në bazë të fotografisë, me siguri do të njihet 
edhe drejtpërdrejt, pa marrë parasysh se a është kryerës i veprës penale ose jo. 

Ky hulumtim është zbatuar ndaj 35 gjykatësish hetues, 25 policësh, 8 gjykatësish, 
16 psikologëve - ekspertë për këtë fushë, 60 studentëve dhe 60 personave më të moshuar. 
Përveç analizave të cekura, hulumtimi ka dhënë edhe një varg rezultatesh të tjera. Është 
dëshmuar se ekzistojnë dallime individuale, si dhe dallime midis grupeve, d.m.th. midis 
kategorive të pjesëmarrësve, gjë që ka qenë normale edhe të pritet. Është nxjerrë, p.sh. 
një konstatim interesant, se policët profesionistë nuk janë dëshmuar aspak dëshmitarë më 
të mirë se pjesëmarrësit e tjerë, edhe pse kjo,normalisht, është pritur. (A.D. Sarmes IN. T. 
Jones 1985, burimi Roso Zvonimir, op. cit., fq. 188). 


PSIKOLOGJIA E SJELLJES DHE E ZHVILLIMIT TË BISEDËS 
INFORMATIVE ME FËMIJË DHE ME TË MITUR 

Karakteristikat psikologjike të fëmijëve dhe të të miturve 

Fëmijët dhe të miturit në pajtim me veçoritë psikologjike të moshës së vet 
shprehin një interes të shtuar për ngjarjet dhe ndodhitë rreth vetes. Kanë aftësi të mirë të 
vrojtimit dhe riprodukim të mirë të kujtesës. I mbajnë mend mirë detajet, veprimin, 
personalitetet dhe rrjedhën e ngjarjeve, edhe pse në kohë orientohen dobët. I njohin mirë 
ngjyrat, por shpeshherë nuk janë në gjenje t’i emërojnë. 

Fëmijët janë të prirur të imagjinojnë, sepse janë përplotë kërshëri dhe dëshira të 
ndryshme, e me mundësi të vogla. Shpeshherë humbin ndjenjën e realitetit, i përziejnë 
ngjarjet dhe situatat reale dhe të shpifura. Fëmijët u nënshtrohen sugjestioneve, kështu që 
të rriturit shpeshherë manipulojnë me ta. Është e mundur t’u imponohet versioni i 
ngjarjes që, në të vërtetë, nuk ka ndodhur. Në kundërshtim me këtë, fëmijët mund të jenë 
mjaftë komngulës dhe kokëfortë në mbrojtjen e mendimit të vet, sepse kështu provojnë 
dhe u kundërvihen autoriteteve dhe më të vjetërve. Në kohën e pubertetit, thëniet janë të 
pasigurta, sepse fëmijët dallohen me ndjenjën e krenarisë, të gjithëdijëshmërisë dhe të 
kundërshtimit. Vajzat gjenden para ndikimit të paqartë të pasionit gjinor, prandaj 
vrojtimet i interpretojnë nga aspekti egocentrik dhe autistik. Veçmas duhet të jemi të 
kujdesshëm kur vajzat ose vajzat e mitura ankohen për ngashnjime seksuale, sepse kjo 
mund të jetë e pasaktë si rezultat i gjendjeve të veçanta shpirtërore. 

Taktika e sjelljes dhe e zhvillimit të bisedës informative me fëmijë dhe të mitur 

Procedura dhe biseda me fëmijë dhe të mitur është analizuar dhe definuar mjaft 
në literaturë dhe është aplikuar në praktikë . Në kontekstin e shqyrtimeve të cekura, do të 
jetë e dobishme të shfrytëzohen edhe disa rregulla psikologjike - taktike, siç janë: 

a) Biseda me fëmijë dhe me të mitur duhet të përgatitet mirë, të fiksohet në 
mënyrë të saktë vendi dhe koha, dhe në parim, të zhvillohet vetëm një herë. Biseda duhet 
të zhvillohet hollësisht dhe në mënyrë të plotë. 

b) Në përgatitjen e bisedës, është e nevojshme të kontaktohet me prindërit, sepse 
ndihma e tyre është e domosdoshme që të vendoset një raport dhe bashkëpunim i mirë me 



fëmijë. Ndonjëherë është e dobishme të kontaktohet edhe me autoritetet shkollore, 
drejtorin, psikologun dhe kujdestarin e klasës. 

Prania e prindërve dhe e personave të tjerë, ndërkaq, nuk është asesi e 
dëshirueshme gjatë zhvillimit të drejtpërdrejtë të bisedës informative. Ndikimi sugjestiv i 
prindërve dhe qëndrimi i tyre i anshëm mund të ndikojë në sigurinë më të madhe të 
fëmijëve, kështu që ai mund të imagjinojë dhe të shtrembërojë faktet. 

c) Biseda duhet të zhvillohet sa më parë, sidomos nëse është fjala për fëmijën më 
të ri dhe për të miturin. Parimi kriminalistik i operativitetit dhe të shpejtësisë në rast të 
fëmijëve dhe të të miturve është mjaft i rëndësishëm, sepse kujtesa e tyre dobësohet 
shpejt ose bllokohen nëse janë të ngjyrosura me afekte, dhe për shkak të veprimit 
sugjestiv të të rriturve, të farefisit dhe të moshatarëve. 

d) Para vetë bisedës, duhet të zhvillohet biseda hyrëse me qëndrim të sinqertë me 
qëllim të krijimit të besimit që e lehtëson kontaktin. 

e) Të mos lejohet që fëmija ose i mituri të ndjejë se ai është personaliteti kryesor 
në ngjarje dhe në veprim, sepse pastaj është vështirë të frenohen dhe të kontrollohen 
thëniet dhe sjelljet e tij. 

f) Deklaratat kategorike dhe pohimet që nuk i përgjigjen gjendjes faktike nuk 
duhet të kundërshtohen menjëherë me sulmin ndaj personalitetit të tij, sepse kjo mund të 
shtojë kryeneçësinë dhe kokëfortësinë e tij. Thëniet e tilla duhet të kundërshtohen 
gradualisht me anë të rezonimit të argumentuar dhe logjik. 

g) Të përdoren fjalët dhe gjuha me të cilën flet fëmija dhe e cila për te është e 
qartë dhe e kuptueshme. 

h) Gjatë bisedës, fëmija dhe i mituri duhet të nxiten, të lavdërohet gatishmëria dhe 
përpjekja e tij që të ndihmojë, të lavdërohen dhe të theksohen veçoritë, inteligjencia, 
sinqeriteti dhe trimëria e tij, etj. 


PSIKOLOGJIA E SJELLJES DHE E ZHVILLIMIT TË BISEDËS 
INFORMATIVE ME PERSONA TË MOSHUAR 

Konsiderohet se procesi i plakjes paraqitet pas viteve të gjashtëdhjeta, kur fillon 
dobësimi i ndjeshëm i funksioneve psikike dhe fizike dhe i aftësive mentale, fizike dhe 
shëndetësore. Njëkohësisht me këtë ngadalësohen, dobësohen dhe pushojnë shumë 
pasione dhe motive vitale, jetësore, si për shembull motivi për përparim, pastaj ambiciet, 
kënaqësitë, dëshirat dhe nevojat. Sipas disa kriteriumeve biologjike, nga fundi i viteve të 
pesëdhjetata, pushon aftësia e organizmit për riprodukim dhe gjenerim, e paraqiten 
proceset e degradimit dhe kështu fillon plakja. Karakteristikat psikologjike të personave 
të moshuar janë të llojllojshme dhe të shumta. Me analizën e veçorive tipike dhe për 
kriminalistikë të rëndësishme, mund të përpilohet ky pasqyrim. 

Tek personat e moshuar janë të zvogëluara funksionet e organeve shqisore, gjë që 
ndikon në gabimet në vrojtim. Sidomos është i shprehur dobësimi i të parit dhe dëgjimit. 

Personat më të moshuar kanë të zvogëluar kujdesin dhe koncentrimin e dobët 
gjatë vrojtimit. 

- Procesi i riprodukimit është i vështirësuar dhe jo i plotë. Personat më të moshuar 
më mirë i kujtojnë ngjarjet nga e kaluara sidomos të ngjyrosura në aspektin afektiv, 



sesa ngjarjet e reja që nuk mund të konsolidohen në vetëdijen e tyre për shkak të 
proceseve metabolike dhe të përjetimit të përciptë. 

- Me rastin e riprodukimit të ngjarjes tek personat e moshuar zhvillohet procesi i 
kontaminimit, ngjarja në fjalë mjegullohet me të dhëna nga ndonjë ngjarje tjetër, që 
logjikisht përputhen, me çka plotësohen “vrimat” në kujtesë. 

- Personat e moshuar mund të jenë mjaft të prrirur për imagjinatë, si dhe për 
shtrembërimin e vetëdijshëm, përkatësisht të pavetëdijshëm të ngjarjes. Mallëngjimi për 
atë që është humbur dhe nuk është realizuar, dhe dëshira që të pasqyrohen në dritën 
pozitive nga rinia, janë arsye e dukurive të tilla. 

Tek personat e vjetër, përveç ndryshimeve të cekura mentale, zhvillohen edhe 
ndryshime psikosociale, që duhet pasur parasysh në mënyrë që taktika e sjelljes dhe e 
zhvillimit të bisedës me ta të jetë më e suksesshme. Ato janë: 

Ndjenja e padobishmërisë dhe e braktisjes, 

Varësia e shtuar nga të tjerët, 

Frika nga sëmurja dhe vdekja, 

Sugjestibiliteti, përkulshmëria dhe luhatshmëria, por edhe prirja për 
grindje, 

Zmadhimi i veçorive personale, 

Lavdërimi dhe dëshira për këshillim. 

Nëse kanë dëgjim të dobët, duhet biseduar me zë normal, por duhet të shikohen direkt në 
fytyrë, ashtu që të mund t’i përcjellin lëvizjet e buzëve. Në bisedë me personat me shikim 
më të dobët, nuk duhet qëndëruar tepër afër, sepse kryesisht janë lartëpamës. 

PSIKOLOGJIA E SJELLJES DHE E ZHVILLIMIT 
TË BISEDËS INFORMATIVE ME GRA 

Karakteristikat psikologjike të grave dhe veprimi 
me to në bisedën informative 

Dallimet psikologjike midis grave dhe meshkujve janë rezultat i faktorëve 
biologjikë, psikologjikë dhe socialë. Gratë janë si konstrukt biopsikologjik shumë më të 
thelluara në përjetimin e ngjarjeve, të njerëzve dhe të situatave. Manifestojnë emocione 
më të shumta, më të llojllojshme dhe më të fuqishme, në aspektin intelektual mendojnë 
më shumë, rezonojnë nga shumë aspekte, dhe shpeshherë janë më mendjeholla se 
meshkujt. 

Në bisedë me gratë duhet pasur parasysh specifikat e gjendjes së tyre psikofizike, 
kështu që taktika e bisedës dhe e sjelljes t’u përshtatet atyre: 

- Rekomandohet një qëndrim i qetë, i kulturuar dhe i matur i punëtorit operativ. 

- Pamja e lokalit, veshja dhe sjellja e punëtorit operativ duhet të krijojnë 
përshtypjen se i kushtohet kujdes dhe respekt. 

- Gruaja është e interesuar që të vihet re pamja, shija, veshja dhe kualitetet e tjera 
të saj, prandaj nuk duhet ngurruar të mos vërehet kjo dhe eventualisht të theksohet. 
Mund të përdoren edhe komplimente të caktuara në mënyrë diskrete dhe të 
paimponueshme dhe me kusht që të kenë bazë reale. 



- Shpeshherë është i pranishëm koketimi i zakonshëm i grave, njëfarë imponimi, 
loja me sy etj. Në këtë rast, mund të përdoret edhe lajkatimi i drejtpërdrejtë, por duhet të 
jemi i kujdesshëm për të mos rënë në grackë të provokimeve të paramenduara, që ajo do 
t’i keqpërdorë dhe shfrytëzojë më vonë që të mënjanojë dyshimin dhe t’i fshehë gjurmët. 

- Në rastet e dyshimta, nëse është gruaja e vrazhdë dhe e pa skrupull, e nëse në 
dhomë nuk ka pasqyrë transparente, rekomandohet prania e personit të tretë, për shkak të 
mundësisë së fajësimit të rrejshëm për ngacmim dhe dhunim. 

- Kur zhvillohet biseda për delikte seksuale viktima te të cilave janë gratë, është 
më mirë që bisedën ta zhvillojë personi femër, për shkak të shprehjes së lirë dhe të 
paraqitjes së hollësive intime. 

- Taktika e preferuar e grave janë lotët. Vërshimi i lotëve mund të ndërpritet në 
mënyrë të thjeshtë me fjalët që të qajë lirisht, nëse kështu do ta ketë më lehtë. Pastaj 
duhet vazhduar në mënyrë të qetë me parashtrimin e pyetjeve. 

Psikologjia e sjelljes dhe e zhvillimit të bisedës informative 
me personat me sjellje specifike 

Personat me sjellje specifike janë personat që kanë anomali të caktuara të 
karakterit organik ose psikologjik, për shkak të të cilave manifestojnë karakteristika 
specifike psikologjike në sjellje dhe në përshtatjen ndaj mjedisit social. Të tillë mund të 
jenë personat e sëmurë, personat me të meta trupore, personat me çrregullime të 
ndryshme psikike, siç janë neurotikët, psikopatët, personat paranoikë, histerikët dhe 
çrregullimet e tjera, si dhe personat e sëmurë mental. 

Kategori të tilla të personave ka më shumë në popullatën delikuente sesa në 
popullatën jodelikuente. Një numër i madh i tyre merren me delikte asociale dhe 
kriminale nga fusha e patologjisë sociale, siç janë alkoolizmi, bixhozi, homoseksualizmi 
dhe prostitucioni. 

PERSONAT ME DËMTIME TRUPORE DHE TË SËMURËT 

Në këtë kategori bëjnë pjesë personat me forma të ndryshme të të metave të 
lindura trupore ose të dëmtimeve organike gjatë jetës për shkak të sëmundjes ose të 
lëndimeve mekanike. Hendikepi mund të shprehet në formë të butë ose në masë më të 
madhe, kështu që mund të gjenden invalidët dhe të sëmurët kronikë të shkallëve të 
ndryshme. 

Këta persona formojnë filozofinë jetësore të inferioritetit, ndonjëherë deri te 
pafuqia dhe privimi nga të gjitha kënaqësitë. I përcjell ndjenja e lënies pasdore dhe e 
braktisjes për ç’arsye janë vazhdimisht të pakënaqur, shpeshherë edhe të indinjuar, gjë që 
është rast me invalidët e rëndë dhe me të sëmurët. Hapësira e ngushtuar jetësore dhe 
pafuqia ndikojnë që vazhdimisht të ankohen dhe të jenë të indinjuar për shkak të 
moskujdesit dhe johumanitetit. Të lënë pas dore, janë të mbyllur në botën e tyre të 
imagjinatës dhe të botëkuptimeve morale. 

Vështirësitë në përshtatjen e këtyre personave i bëjnë bashkëpunëtorë të dobët në 
punën operative. Në bisedë dhe në sjellje me këta njerëz punëtori operativ duhet të jetë i 
kujdesshëm dhe taktik. Teprimi në cilindo aspekt dhe sjellja në shabllon mund të 
shkaktojë ofendimin dhe refuzimin e bashkëpunimit. Nëse kujdesemi për momentet e 





cekura dhe vlerësojmë mirë personalitetin e personit të hendikepuar, mund të bëhet një 
taktikë e mirë e bisedës dhe e sjelljes me këta persona. 


KARAKTERISTIKAT PSIKOLOGJIKE TË HOMOSEKSUALËVE 

Për homoseksualët është bërë fjalë me rastin e shqyrtimit të çrregullimeve dhe 
të deformimeve të instinktit seksual. Gjithashtu është bërë fjalë edhe për delikuencën dhe 
pasojat shoqërore të kriminalitetit, të mbështetur në lidhjet homoseksuale të njerëzve që 
gjenden në vende të rëndësishme të punës në ekonomi dhe në veprimtari të tjera. Viteve 
të fundit qëndrimi ndaj homoseksualizmit është më liberal, më pak i gjykueshëm dhe 
moralisht i anatemuar për shkak të njohurive shkencore mbi organizmin dyseksor të 
njeriut si dukuri normale, e jo si anomali (patologji). Varet vetëm se cilat karakteristika 
dhe me të cilën shkallë mbisundojnë tek personi i caktuar, a janë ato mashkullore ose 
femërore. 

Në disa vende, homoseksualizmi është legalizuar edhe me ligj. Megjithatë, 
homoseksualët duke ndier pabaraspeshën biologjike hormonale, psikologjikisht janë të 
destabilizuar dhe në këtë aspekt janë të hutuar me gjendjen e vet, të pasigurt dhe të 
frikësuar, kurse duke ndier gjykimin moral të shoqërisë, janë hipokrit dhe dyftyrësh. Në 
esencë janë qyqarë, por mund të jenë edhe mjaft kokëfortë. 

Mirëpo, në kontaktet me policinë në bisedën informative dhe me raste të tjera 
është e pranishme dhe e dukshme pasiguria në dhënien e deklaratave, si rezultat i 
pasigurisë së përgjithshme, i fshehjes dhe i kompleksit të fajit. Janë të shpeshta rastet e 
shantazheve e të shfrytëzimit edhe të veprave lidhur me alkoolizmin dhe narkomaninë. 

Homoseksualizmi, sidomos në qytete, është dukuri mjaft e përhapur dhe formë e 
rëndësishme e patologjisë sociale dhe e veprimit kriminal. 

KARAKTERISTIKAT PSIKOLOGJIKE TË PROSTITUTAVE 

Prostitutat shpeshherë shfrytëzohen si lidhje operative me qëllim të fitimit të të 
dhënave të caktuara për veprat e ndryshme penale. Ato kanë kontakte me kategori mjaft 
të llojllojshme të qytetarëve nga mjediset e ndryshme, kështu që shumë gjëra i dëgjojnë, i 
shohin ose janë në situatë ti njohin. Për këtë arsye mund të jenë burim mjaft i mirë i 
informatave. Mirëpo, është problem i madh të përfitohen këta persona për bashkëpunim, 
e edhe më vështirë të ruhen kontaktet për një kohë më të gjatë për këto qëllime. 

Prostitutat janë nën vështrimin e vazhdueshëm të makrove të tyre dhe të 
kriminelëve, prandaj frikohen nga hakmarrja, e shpeshherë ka edhe solidarizm për shkak 
të rezistencës ndaj policisë. Për këtë arsye bashkëpunimi me prostitutat nuk është i 
thjeshtë, as i lehtë, siç mund të mendohet në shikim të parë. Edhe kur pranojnë 
bashkëpunimin, ky mund të jetë më tepër në fjalë, në mënyrë që të mos shqetësohen nga 
policia dhe të jenë të dyshimta për punëdhënësit e tyre, e kur duhet të hyjnë në punë dhe 
të japin të dhënat, zhagisin dhe arsyetohen në mënyra të ndryshme. 

Punëtori operativ pikërisht mund të shfrytëzojë këtë kontekst të situatës së saj 
jetësore dhe t’i qaset si qenie e denjë për respekt. Momenti tjetër i përshtatshëm është 
aluzioni në njëfarë lloji të pozitës së ngjashme dhe të fatit të përbashkët, sepse profesioni 
u imponon që të sillen në botën e kriminalitetit dhe të merren me njerëz “nga ana tjetër e 

ligjit”. 





Megjithatë, mbetet fakti që me prostituta është vështirë të punohet, e sidomos të 
zhvillohet biseda informative. Karakteristikat tipike psikologjike që manifestohen në 
sjellje dhe në bisedë janë këto: 

- Prostitutat kanë karakter mjaft labil, janë të prirura të gënjejnë dhe janë të 
pabesueshme. 

- Janë mjaft të ndjeshme ndaj ofendimeve, insinuatave dhe qëndrimit jotaktik, 
sidomos lidhur me punën me të cilën merren. 

- Ofendimet dhe përuljet nuk i falin dhe nuk i harrojnë, prandaj nuk ka kuptim 
përpjekja që gabimi të korigjohet dhe të vendoset raporti i mëparshëm. 

- Janë refuzuese dhe cinike ndaj personaliteteve autoritative, institucioneve dhe 
ndaj pjesëtarëve të statusit të rëndësishëm shoqëror, gjë që mund të jetë e volitshme për 
punëtorin operativ. 

- Janë të ndjeshme ndaj padrejtësive sociale, kanë dashamirësi ndaj të rrezikuarve 
dhe janë të gatshme që t’u ofrojnë ndihmë njerëzve me halle. 

- Janë solidare me njerëzit që merren me veprimet asociale dhe kriminale. 

- kur ndjejnë se janë të manipuluara ose të zbuluara, tërhiqen dhe pastaj është 
vështirë t’u bihet në gjurmë dhe të përfitohen për bashkëpunim. 

- Tema e preferuar e tyre është “mjerimi, raportet e këqija familjare dhe jeta e 
rëndë në fëmijëri”, për ç’arsye kanë qenë “të detyruara” t’i jepen prostitucionit. Punëtori 
operativ mund ta shfrytëzojë këtë mekanizëm të fuqishëm të mbrojtjes dhe me 
“mirëkuptimin dhe përfilljen” e vet të problemeve jetësore të fitojë simpatinë dhe 
besimin e saj. 

- Kur e pranon punëtorin operativ si mik dhe njeri, prostituta është e gatshme për 
bashkëpunim dhe mund të bëhet informator i mirë. Në këtë kontekst, duhet t’i vihet në 
dijeni se në një mënyrë të caktuar mund t’i ndihmohet kur ka nevojë për mbrojtje nga 
makrot, për kthim në rrugë të drejtë etj. 

- Në kontakte me prostitutat duhet të jemi të kulturuar në sjellje, taktik, tolerant 
ndaj ofendimeve të tyre dhe të kujdesshëm ndaj provokimeve. Duhet vepruar në mënyrë 
profesionale dhe zyrtare dhe të mos hyhet në intimitete për arsye shëndetësore dhe 
profesionale, edhe pse sfida e tyre mund të jetë e madhe. 

PERSONAT ME JONORMALITETE PSIKIKE 

Punëtorët e policisë, kriminalistët dhe policët në praktikën e vet ballafaqohen me 
persona që shprehin jonormalitete të lehta ose të rënda të llojeve të ndryshme. Disa prej 
personave të tillë janë raste në kufijë normal prandaj është vështirë të vërehen në 
vështrim të çrregullimit të caktuar psikik, ndërkaq ekzistojnë persona me çrregullime të 
shprehura dhe të qarta, si dhe mentalisht të sëmurë. 

- Kur është fjala për këta persona si kategori të palëve në procedurën 
kriminalistike,duhet pasur parasysh dy gjëra: 

a) Është e vështirësuar zgjidhja e veprave penale në të cilat si kryerës, 
bashkëpjesëmarrës ose në ndonjë mënyrë tjetër janë të përzier personat mentalisht 
jonormal. 

b) Besueshmëria e thënieve të personave mentalisht jonormal mund të jetë 
problematike për shkak të specifikave të vrojtimit, të përjetimit, të kujtesës dhe të 
mundësisë së deklarimit. Vrojtimet mund të jenë të shtrembëruara dhe të paplota, 



përjetimet specifike, kujtesa me zbraztësi dhe e plotësuar me fantazi, shprehja pa 
kontinuitet dhe denjësi, etiologjia e gënjeshtrës paarritshme, etj. 


VEPRIMI ME PERSONAT MENTALISHT JONORMAL 

Për punëtorët operativë, të njohur me dukuritë dhe format e çrregullimeve 
mentale dhe të aftësuar për njohjen e tyre, është e rëndësishme të dinë çfarë janë sjelljet 
tipike dhe çka mund të pritet në kontaktet me këta persona kur gjenden si palë në punën 
operative. Disa prej udhëzimeve më të rëndësishme që mund të ceken janë: 

- Duhet të jemi veçanërisht i kujdeshëm në punën me skizofrenët, psikopatët, 
personat paranoik, të marrët, maniakët dhe personat gjaknxehtë, sepse ekziston mundësia 
e humbjes së vetëkontrollit dhe e sjelljeve të papritura si dhe e deklaratave verbale. Në 
gjendje të emocionalitetit, këta persona veprojnë në mënyrë agresive, prandaj është i 
mundur shkaktimi i lëndimeve trupore, e në rastet më të rënda edhe vrasja. Mund të 
ndodhë edhe vetëvrasja, për shembull tek skizofrenët dhe psikozat e burgut, por më 
rrallë. 

Përkundër të gjitha maturive dhe udhëzimeve praktike, duhet edhe njëherë të 
theksohet se puna me personat mentalisht jonormalë është e vështirësuar dhe e 
rrezikshme, kurse besueshmëria e thënieve të tyre është relative dhe problematike. 





KAPTINA 4. 


BAZAT ORGANIKE TË JETËS PSIKIKE TË NJERIUT 

Duhet pranuar sinqerisht se ne ende nuk e dimë se çka është ajo “psikike”, pra çka 
janë në të vërtetë përjetimet tona. Mirëpo, ajo që e dimë me siguri është se psikikë nuk ka 
pa disa parakushte organike, fiziologjike. 

Ato parakushte fiziologjike janë: Ekzistimi i sistemit nervor, dhe i pjesës së tij 
kryesore, d.m.th. të trurit. Nëse nuk ka sistem nervor mund të jemi kryesisht të sigurt se 
nuk ka as përjetime, pra nuk ka jetë psikike. Njeriu të cilit i pushon truri t’i funksionojë, 
psikikisht është i vdekur, dhe ai nuk ka kurrfarë përjetimesh. Siç dihet, në disa ente 
shëndetësore për vendimin definitiv lidhur me atë se a ka vdekur dikush ose jo, nuk është 
aq i rëndësishëm pushimi i punës së zemrës, sa pushimi i valëve të trurit. 

Shembull tipik për një sjellje të tillë, që duket i arsyeshëm, por nuk është, as që 
ka lidhje me përjetimet, është eksperimenti me bretkosën të cilës i pritet koka, por trupi 
funksionon normalisht, zemra i rrahë normalisht. 

Kur para shumë kohësh hulumtuesit, fiziologët bënin eksperimente të këtij lloji, 
nuk habiste fakti që sjellja e tillë, në shikim të parë e arsyeshme e bretkosës, kishte lënë 
aq përshtypje sa disa prej tyre pohonin se është e pamundur që bretkosa gjatë asaj kohe 
fare të mos ketë ndier asgjë, por që tek bretkosa duhet të ekzistojë - përveç në tru -edhe 
një qendër tjetër, d.m.th. “shpirti në boshtin kurrizor” (Wirbelseele). 





NDARJA E SISTEMIT NERVOR 


Sistemi nervor zakonisht ndahet në sistemin qendror dhe periferik (shih 
fotografinë 2.1.). 



Fig. 2.1. SISTEMI NERVOR QENDROR DHE PERIFERIK 

Sistemin nervor qendror, e njëherësh edhe kryesor, e përbëjnë truri i madh dhe i 
vogël dhe boshti kurrizor (dikur i quajtur “ palcë kurrizore”), kurse pjesa periferike (janë 
ato nervat që shtrihen përgjatë trupit) zakonisht ndahet në sistemin nervor trupor ose 
somatik (greq. Soma=trupi) dhe vegjetativ. 

Nervat somatikë janë ata nerva me të cilët (a) i marrim informatat nga rrethina 
dhe nga trupi, dhe që quhen nerva senzorë (lat. sensus = ndjenjë), ose (b) ata, me të cilët 
i drejtojmë me vetëdëshirë muskujt dhe lëvizjet tona, prandaj quhen edhe nerva motorik. 

Nervat vegjetativë (autonomë) janë ata nerva në të cilët kryesisht nuk kemi 
ndikim (për shembull nervat që rregullojnë punën e zemrës, të tretjes, të frymëmarrjes, të 
temperaturës tmpore, të presionit të gjakut etj). Thamë “kryesisht”, sepse nuk është 
krejtësisht e saktë se në disa prej tyre nuk mund të veprojmë assesi: në frymëmarrje p.sh. 
mund të ndikojmë me dëshirën tonë (disa dhjetra sekonda ), e në disa funksione të tjera 










mund të veprojmë me anë të trajnimit, t’ia dalim të arrijmë një veprim të caktuar: p.sh. 
disa fakir indianë ia dalin që me anë të trajnimit afatgjatë aq shumë të zvogëlojnë 
shpenzimin e oksigjenit, sa mund të qëndrojnë gjatë të mbyllur në një hapësirë të vogël, 
p.sh. në arkivol . Disa njerëz ia dalin që me ushtrime këmbëngulëse të zvogëlojnë p.sh. 
presionin e vet të gjakut, në atë mënyrë që të mësojnë “të bëjnë diçka” në mënyrë që 
aparati i cili regjistron shtypjen e gjakut të tregojë uljen. Ata nuk mund të përshkruajnë 
çka bëjnë në të vërtetë në mënyrë që t’u bie shtypja e gjakut, por - kur njëherë e kanë 
mësuar atë teknikë - terapia e tyre (bashkë me barëra) konsiston në faktin që disa herë në 
ditë “vetvetes ia ulin tensionin”. Kjo metodë sot shfrytëzohet gjithnjë e më tepër dhe 
është e njohur me emërtimin si metoda e shërimit “bio-feed-back”. (në gjuhën tonë për 
feed-back është pranuar shprehja “veprimi retroaktiv”, por nuk jam mjaft i kënaqur me 
një emërtim të tillë, p.sh., për uljen e tensionit të gjakut). 

HG. 2.2. SKEMA E NDARJES SE 
SISTEMIT NERYOR 


Sistemi nervor vegjetativ më tej ndahet në sistemin simpatik (greq. simpateo = 
bashkëndjejë), d.m.th. ai që i mobilizon aktivitetet trupore (p.sh. në qastin e rrezikut, të 
luftës për jetesë, të motivimit të fuqishëm etj), dhe parasimpatik (greq. para = kundër), e 
ky është ai që deri dikund është i kundërt me sistemin simpatik, pra kryesisht është aktiv 
në fazat e pushimit dhe të këndelljes së organizmit . Skema e kësaj ndarjeje të sistemit 
nervor është pasqyruar në fig. 2.2. 































TRURI 


Truri anatomik dhe fiziologjik mund të pasqyrohet në mënyra të ndryshme, por 
një nga ndarjet e mundshme i cek tri ndarje themelore (shih fig. 2.3.). 

FIG. 2.3. NJE NGANDARJET 
THEMELORE TË TRURIT 


A. Palca e zgjatur. Kjo është pjesë që shtrihet nga mbarimi i sipërm i boshtit 
kurrizor dhe sipas të gjitha gjasave, deri te baza e trurit. Kjo pjesë është përgjegjëse për 
funksionet themelore jetësore dhe për mbijetesë. Nëpër atë pjesë kalojnë rrugët kryesore 
nervore të ndjeshmërisë dhe të lëvizjes, aty kryqëzohen nervat, kështu që nervat e anës 
së majtë të trupit hyjnë në anën e djathtë të trurit, dhe anasjelltas; nëpër atë pjesë kalon e 
ashtuquajtura “substanca retikulare”, përgjegjëse për “vigjilencë” të organizmit, si dhe 
për fjetje, aty janë qendrat e frymëmarrjes, pulësi, tensioni i gjakut, disa qendra të 
përjetimeve, qendrat e punës së zorrëve etj. 

B “Truri i vogël Ai është i domosdoshëm për lëvizjet tona dhe për rregullimin 
refleksiv të tyre. Mirëpo, për te do të theini diçka më tepër më vonë. 

C Truri imadh. Ai ndahet në dy pjesë kryesore: në korën e trurit (ose korteksin) 
dhe në strukturat nën korteks. Pjesa kryesore dhe më e rëndësishme e trurit të madh 
është korteksi. Ai është përgjegjës për ato karakteristikat psikike të njeriut që janë 
specifike njerëzore, e ato janë p.sh. parashikimi, të folurit, planifikimi, të menduarit, 
zgjidhja e problemeve, etj. Trashësia e korës së trurit është 2-3 mm. 



















Strukturat nën korteks (që marrin pjesën më të madhe të trurit të madh) 
përmbajnë një numër të madh të pjesëve të ndryshme të rëndësishme, si p.sh. “talamusi”, 
i cili në njëfarë mënyre është “qeliza e relejit “që i merr të gjitha informatat dhe i dërgon 
në pjesë përkatëse të trurit, “hipotalamusi”, i cili drejton mbajtjen e baraspeshës midis 
proceseve të ndryshme trupore ( me anë të gjëndrës kryesore hormonale hipofizës); 
përveç kësaj është i rëndësishëm edhe për disa shqisa primare. Aty gjendet edhe i 
ashtuquajturi “sistemi limbik”, i rëndësishëm për kujtesë, disa emocione spontane etj. 
Aty janë edhe gjëndrat për motivim, ngrënie, pirje, sjellje seksuale, agresivitet dhe 
joagresivitet. 

Shikuar në aspektin anatomik, truri i madh përbëhet prej dy pjesësh 
(hemisferash), të majtë dhe të djathtë, që nuk janë plotësisht të ndara, por - sipas gjasave 
në qendër të trurit janë të lidhura në mes veti me të ashtuquajturin “trupin lythor (korpus 
callosum), që përbëhet prej disa qindra miliona fijesh nervore, që lidhin hemisferën e 
majtë dhe të djathtë dhe mundësojn komunikimin midis tyre. 

Në një përmasë shumë të zvogëluar disa autorë e krahasojnë ndërtimin dhe 
pamjen anatomike të trurit të madh me pamjen e bërthamës së arrës: edhe arra përbëhet 
nga pjesa e majtë dhe e djathtë, janë të lidhura, edhe e rrudhur është sikur truri. (Sikur 
korteksi të mos ishte i rrudhur, sipërfaqja e trurit të madh do të ishte rreth 1,5 metër 
katror). 

Figura 2.4. pasqyron pamjen e jashtme të hemisferës së majtë të trurit, kurse figura 
2.5. pjesën e brendshme të hemisferës së djathtë të trurit. 

Në historinë e njerëzimit trurit i janë mveshur role të ndryshme, mirëpo tashmë 
kahmoti është e qartë se ai është organ që ekspertët bashkëkohorë - siç thamë - e 
konsiderojnë strukturën më komplekse në mbarë gjithësinë. Nuk është e mundur as të 
paramendohet kompleksiteti i këtij organi i cili - me më tepër se 100 miliardë qeliza 
nervore, nga të cilat secila ka lidhje me madje disa mijëra qeliza të tjera - i kryen detyrat 
që apsolutisht është e pamundur të zhvillohen me çfarëdo kompjuteri ose roboti. Tashmë 
edhe në fushën thjesht trupore truri kryen detyra të tilla që asnjë kompjuter as “në 
gjurmë” nuk do të mund t’i zhvillonte (p.sh. loja në piano, ku është e nevojshme 
njëkohësisht të rregullohet puna muskulore e dhjetë gishtërinjve. Por, në operacionet për 
të cilat nuk është i programuar, kompjuteri është plotësisht i paaftë. Ja një shembull i 
përshtatshëm i dallimit midis punës së trurit të njeriut dhe të ndonjë kompjuteri të 
përsosur: nëse kompjuterit, fjala vjen, i japim për detyrë që të na gjejë numrin telefonik të 
faraonit Ramzes II, kompjuteri për disa sekonda do t’i kontrollojë të gjithë regjistrat 
telefonik dhe të na lajmërojë se atë zotëri nuk e ka në regjistrin e parapaguesve. Kurse 
njeriu, nëse i ia japim të njëjtën detyrë - as që do ta kërkojë numrin, sepse e ka të qartë 
se është kjo detyrë e pakuptimtë. Kompjuteri, pra, nuk është i programuar që të kuptojë 
kuptimësinë ose pa kuptimësinë e detyrës, dhe ky është dallimi themelor midis punës së 
trurit dhe punës së kompjuterit. 

Filozofët e mëdhenj Platoni dhe Aristoteli kanë pasur koncepte të paqarta mbi 
funksionin e trurit. Platoni konsideronte se selia e “shpirtit” është në kokë, në zemër dhe 




në bark, kurse Aristoteli shpirtin e vendoste vetëm në zemër, kurse trurit ia mvishte rolin 
e organit për ftohjen e gjakut. 

Veçanërisht është interesant se sa filozofë dhe hulumtues dikur në kohën e vet 
konsideronin se zemra është seli e “shpirtit”. Ky mendim është ruajtur edhe deri më 
sot, e është e qartë pothuaj në të gjitha gjuhët e botës: flasim për njeriun me “zemër të 
mirë”, ose “zemër të fortë”, për atë që dikujt “i ka pëlsitur zemra nga pikëllimi”, për 
njeriun me frikë të madhe thuhet se “i ka rënë zemra te thembra”, etj, etj. Edhe njerëzit e 
sotëm të shkolluar ('sidomos poetëtj arsyen e vendosin në tru, kurse emocionet në 
zemër. 

Kjo është dukuri plotësisht e kuptueshme: emocionet tona në një masë të madhe 
janë të përcjella me dukuri përcjellëse trupore (fiziologjike), e ndër to ndryshimet në 
punën e zemrës më së shumti ndihen. Nga frika zemra fillon të rrahë më shpejt, nga 
zemërimi njeriu mund të skuqet ose të zbehet - dhe e gjithë kjo ka lidhje me qarkullimin 
e gjakut, pra edhe me zemër. 

Mirëpo, për për zhgënjim të disa njerëzve, zemra është vetëm një pompë ; e 
përsosur dhe shumë e komplikuar, por megjithatë pompë, dhe nuk ka kurrfarë lidhjesh 
me përjetimet tona. Thënë në mënyrë më të saktë, puna e zemrës mund të jetë pasojë e 
disa përjetimeve tona, por shumë rrallë është edhe shkak i tyre (p.sh. disa njerëz mund të 
ndjejnë frikë ose ndonjë shqisë tjetër të fuqishme nëse zemra për shkak të ndonjë arsyeje 
të caktuar fillon t’u rrahë më shpejtë dhe më fuqishëm). 

Truri i madh i njeriut mesatar peshon rreth 1.400 gram dhe është pjesë relativisht 
e vogël (nën 2%) e peshës së përgjithshme të njeriut. Kjo është e nevojshme të thuhet për 
arsye se dikur vite me radhë zhvilloheshin diskutime mbi atë se çka është ajo që trurin e 
njeriut e bën aq të ndryshëm nga truri i kafshëve të tjera. Do kohë mendohej se ajo është 
pesha e tij absolute (madhësia), por është konstatuar se disa kafshë (elefanti, kiti) e kanë 
trurin më të madh dhe më të rëndë se njeriut. Pastaj është thënë se është e rëndësishme 
pesha relative e trurit, d.m.th. pesha e tij në krahasim me peshën e përgjithshme të trupit, 
por është konstatuar se p.sh. miu ka peshën e ngjashme relative të trurit si edhe njeriu. 
Pastaj kanë filluar të bëhen spekulime mbi atë se sipërjaqja e trurit të njeriut është më e 
madhja, dhe se ajo është arsye që truri i njeriut më së shumti dallohet nga ai i kafshëve, 
por është konstatuar se p.sh. .se delfini ka trurin e sipërfaqes së ngjashme dhe njësoj të 
rrudhur. Definitivisht është konstatuar se numri i qelizave nervore në tru është ajo që më 
së shumti e dallon trurin e njeriut nga truri i kafshëve. 

Numri i vlerësuar i qelizave nervore të turit është rritur paralelisht me zbulimin e 
metodave gjithnjë më të mira të ngjyrimit të qelizave nervore dhe të mundësisë së 
numërimit të tyre, kështu që gjatë disa vjetra viteve është rritur prej dhjetra miliardësh 
(numër që edhe sot mund të gjendet si e dhënë në disa tekste mësimore) në 100 miliardë, 
sa vlerësohet sot. 





FIGURA 2.4 - HEMISFERA E MAJTË E TRURIT ME NDARJET NË LOBE 

PËRKATËSE 

Edhe pse numri i qelizave nervore është sigurisht një nga faktorët më të 
rëndësishëm nga i cili varet shkalla e zhvillimit të kafshës ose të njeriut, si duket ai nuk 
është i vetmi faktor më i rëndësishmi vendimtar, por më e rëndësishmja është ndërlidhja 
funksionale dhe bashkëpunimi midis atyre qelizave, si dhe llojllojshmëria e detyrave që e 
kanë qelizat përkatëse nervore në tru. 

Masa kryesore e trurit (që përmban rreth 80% ujë) nën korën e trurit përbëhet nga 
fijet e panumërta nervore, që i lidhin mes veti pjesët përkatëse të trurit, e të cilat (për 
shkak se lidhen, d.m.th. “asociojnë” ) quhen edhe fije asociative, si dhe nga të 
ashtuquajturat fijet “projektive”, e ato janë fijet që e lidhin trurin me të gjitha pjesët e 
trupit tonë, dhe me anë të tyre i marrim informatat nga trupi ( nervat senzorë) ose i 
dërgojmë porositë në trup (nervat motorikë). 

FIGURA 2.5. - PJESA E BRENDËSHME E HEMISFERËS SË DJATHTË TË TRURIT, 
NË TË CILËN SHIHET C'ORPUS CALLOSUM 


Nga vetë truri dalin 12 palë nervash (të ashtuquajturit nervat kranialë), që i marrin 
informatat dhe e drejtojnë një pjesë të madhe të organeve tona që gjenden në kokë, në 
qafë, në fyt, (sytë dhe lëvizja e syve, të parët, dëgjimi, përbirja, muskujt e fytyrës dhe të 
qafës, muskujt e gjuhës, shijimi etj), por me një pjesë edhe organet në trup. 

Nga boshti kurrizor dalin 31 palë nervash (për anën e majtë - dhe të djathtë të 
trupit), që i marrin informatat dhe i dërgojnë komandat në pjesët përkatëse të trupit. 

Korteksi (kora) është pjesa më e përsosur dhe më e re zhvillimore e trurit, në të 
cilën gjenden trupat e qelizave nervore (dhe për këtë arsye është e ngjyrës së përhimtë), 
dhe numri më i madh i qendrave të rëndësishme për disa funksione shqisore dhe 
motorike. Përveç kësaj, siç është thënë, korteksi është përgjegjës për të menduarit, të 
folurit, zgjidhjen e problemeve etj, pra në përgjithësi për funksionet e nivelit më të lartë. 
Në mënyrën më të dukshme ato qendra gjenden para dhe pas të ashtuquajturës “hullisë 
qëndrore”, e kjo është ajo që sipas gjasave në midis të ashtit parietal muror ndan pjesën 
e përparme nga pjesa e prapme e trurit (shih fig. 2.4. ku disa qendra janë hijezuar). 

Para asaj hullie gjenden qendrat e shumta motorike , ato që i drejtojnë lëvizjet. 
Prekja ose ngacmimi i lehtë elektrik i disave prej atyre qendrave (gjë që është e mundur 
të zbatohet gjatë kohës së operacionit të trurit, kur kafka pak a shumë është e hapur dhe 
truri i arritshëm) shkakton lëvizje ose lëkundje të ndryshme të dorës, të këmbës, të 
gishtërinjve përkatës ose të pjesëve të tjera të trupit. Ato lëvizje nuk është e mundur të 
pengohen me dëshirë. 












Ndërkaq, pas hullisë qendrore gjenden edhe qendrat e ndijimit për ato pjesë të 
trupit për të cilat ekzistojnë dhe qendrat motorike. Ngacmimi i atyre pjesëve shkakton 
ndijime të ndryshme: njeriu p.sh. ndien prekjen në ndonjë pjesë të trupit ose në buzë, 
hundë, gjuhë etj. 

Sipërfaqet si të qendrave motorike, ashtu edhe të atyre senzorale nuk i përgjigjen 
as përafërsisht raportit e madhësisë së atyre sipërfaqeve në vetë trupin, por janë 
proporcionale me rëndësinë dhe “finesën” e funksionit, kështu që p.sh. në zonën 
motorike gishtërinjtë kanë në korën e trurit sipërfaqe më të madhe se shpina, kurse në 
zonën senzorale buzët kanë sipërfaqe më të madhe se e tërë pjesa tjetër e trupit. 

Gjithashtu në tru është definuar në mënyrë mjaft të saktë dhe të ndjeshme zona e 
të parit , që gjendet në pjesën zverkut të trurit. Lëndimi i kësaj pjese mund të shkaktojë 
pengesa shumë komplekse të të parit, si psh. pamundësinë e njohjes së gjësendeve, 
humbjen e disa pjesëve të fushës së të parit etj. Zona e dëgjimit gjithashtu është e 
definuar në mënyrë mjaft të qartë në pjesën tëmthore të korës së trurit. Gjithashtu e 
ashtuquajtura qendra Broka (Broca), që sipas gjasave është në rrafshin e lobit të majtë 
tëmthor, e drejton të folurit, madje vetëm shqiptimin e fjalëve, prandaj dëmtimi i kësaj 
qendre shkakton çrregullime në të folur, d.m.th. shkakton të folurit e tillë që pak a shumë 
është i pakuptueshëm - që është dukuri e njohur te disa njerëz që kanë përjetuar “sulm 
nervor” . Për të folurit (p.sh. për të kuptuarit e fjalëve) janë përgjegjëse edhe disa pjesë të 
tjera të turit. 

Duke i njohur rrugët e nervave deri te qendrat përkatëse në tru, neurologët 
shpeshherë munden që nga vetë simptomat tek të sëmurët të caktojnë ku gjendet 
dëmtimi ( që mund të paraqitet p.sh. për shkak të shpimit të kokës). Kjo ua lehtëson në 
mënyrë të konsiderueshme vendimin për ndërmarrjen eventuale të operacionit. Tek të 
parët kjo është e njohur mjaft mirë: sipas asaj se njeriu pas ndonjë lëndimi ose ndonjë 
procesi në kokë e ka humbur, fjala vjen, vetëm fushën e majtë të të parit, ose fushën e 
djathtë të të parit, ose te dyja fushat temporale (të jashtme) të të parit, ose është i verbër 
vetëm në njërin sy (e nëse syri është i shëndoshë dhe i ruajtur) etj, eksperti mund ta 
caktojë me mjaft saktësi se ku gjendet defekti dhe të ndërmarrë masa përgatitore për 
operim. 

QELIZA NERVORE (NEURONI) 

Tani, kur i kemi cekur disa nga karakteristikat më të rëndësishme të sistemit 
nervor, radha është të themi atë më të rëndësishmen mbi elementet nga të cilat përbëhet 
sistemi nervor. 

Sistemi nervor përbëhet nga qelizat nervore (neuronet). Për dallim nga qelizat 
trupore, qelizat nervore nuk ndahen. Janë formash të ndryshme, por në rastet më të 
shpeshta pranë bërthamës stacionuese (në të cilën gjenden kromozomet) kanë bisqet , me 
të cilat udhëton “informata”, d.m.th. shqetësimi nervor (impulsi); d.m.th. bisqet në një 
anë të qelizës janë të ngjashëm me degët e drurit dhe quhen dendrite (greq. dendron = 
dru), e nga ana tjetër zakonisht është një fije më e gjatë, që quhet ( neurit ose akson). 





Qelizat nervore mikroskopikisht janë të vogla, kurse aksonët janë më të hollë se 
fijet e merimangës dhe për nga gjatësia mund të jenë të gjata prej një pjese të milimetrit e 
deri mbi një metër (p.sh. 2 deri 3 qeliza nervore nga truri deri te thembra). Udhëtimi i 
impulsit nervor përmes stacionit është “ i njëkahëshëm”, d.m.th. nga dendriti përmes 
bërthamës së qelizës dhe përmes aksonit deri te dendriti i qelizës së ardhshme. Shpejtësia 
e udhëtimit të impulsit nervor ndryshon nga lloji i nervave dhe është midis 10 dhe 100 
m/sek (pra disa miliona herë është më i ngadalshëm se shpejtësia e udhëtimit të rrymës 
elektrike). Është interesant se qelizat nervore nuk preken mes veti, por impulsi bartet 
përmes një sinapse të imtë në stacionin tjetër me ndihmën e substancave, që quhen 
neurotran sme tues. 

Roli i nerurotransmetuesve, të zbuluar diku nga mesi i shekullit të njëzet , është 
shumë i rëndësishëm dhe ato disa herë do të përmenden në këtë libër, pra, prej tyre varen 
shumë karakteristika të ndjesive, motiveve, disponimeve, sëmurjeve tona nervore dhe 
shpirtërore etj. 



KAPTINA 5. 


PERSONALITETI 

NOCIONI DHE DEFINICIONII PERS ONALITETIT 

Në literaturë mund të gjenden shumë definicione të personalitetit, me anën e të 
cilave bëhen përpjekje të caktohet ky nocion. Do t’i përmendim vetëm disa. Psikologu 
francez Pjeron ( Pieron) e definon personalitetin si unitet i integruar i personalitetit të 
njeriut me të gjitha karakteristikat e tij të përhershme diferenciale (në inteligjencë, 
karakter, temperament, konstitucion) dhe mënyrat e saja karakteristike të sjelljes. 
Psikologu Anglez Ajzenk ( Ejsenck) definon personalitetin si, më pak ose më shumë, 
organizim të fortë dhe të përhershm të karakterit, të temperamentit, të intelektit dhe të 
konstitucionit fizik të individit, që cakton përshtatjen e tij specifike me mjedisin. 
Psikologu amerikan Olport ( Alport ) definon personalitetin si organizim dinamik të atyre 
sistemeve psikofizike të individit, që caktojnë mënyrat e veçanta të përshtatjes me 
mjedisin. 

Asnjë nga definicionet e përmendura të personalitetit nuk është i gabueshm. 
Madje, të gjitha ato shënojnë disa cilësi të përbashkëta që më për së afërmi caktojnë 
nocionin e personalitetit. Ato cilësi, që më së afërmi janë caktuar në definicionin e 
Olportit mbi personalitetin, janë: uniteti, veçantia dhe konsekuenca. 

Uniteti ose integriteti nënkupton individin si tërësi, tek i cili të gjitha veçoritë 
përkatëse derdhen në një mënyrë të caktuar të sjelljes dhe bashkarisht caktojnë sjelljen e 
tij. Gjatë vrojtimit të personalitetit nuk veçohen proceset e tij përkatëse psikike ose 
format e sjelljes që janë caktuar me anë të tyre, por sjellja e gjithmbarshme e individit që 
është determinuar me të gjitha veçoritë e tija fizike dhe proceset psikike. 

Veçantia ose uniteti i personalitetit nënkupton që çdo individë dallohet nga çdo 
individ tjetër, duke pasur parasysh atë se çfarë cilësish ka dhe si janë të ndërlidhura ato 
në mes veti. Çdo njeri është personalitet në vete, me të gjitha veçoritë e veta 
karakteristike dhe me strukturën e atyre veçorive. Ajo veçanti nuk është absolute. 
Individët nuk dallojnë mes veti në atë masë sa të mos mund të krahasohen. 

E lidhur ngushtë me unitetin dhe veçantinë, është edhe konsekuenca në sjelljen e 
individit. Ajo dallohet në veprimet e njëjta ose së paku të ngjashme dhe në sjelljen në 
situatat e njëjta, karakteristike për një individ. Është karakteristike se tek individi 
dallohen forma të caktuara të sjelljes në situata të ngjashme dhe, pikërisht, në bazë të 
kësaj ne flasim për konsekuencën si karakteristikë të përbashkët të personalitetit. 
Dallimet që paraqiten në sjelljen e individit në situata të ndryshme, dalin nga nevoja e 
përshtatjes së individit në situatën konkrete, e kjo mbështetet në përvojën paraprake. 
Përkundër dallimeve në sjellje, tek çdo individ mbisundon mënyra e caktuar e sjelljes që 
bën të mundshëm jo vetëm njohjen, por edhe parashikimin e sjelljes së individit në situata 
të caktuara. 

Duke i sistematizuar këto karakteristika qenësore të personalitetit, shohim se 
personaliteti është organizim unik i cilësive të individit që është prodhim i ndikimit të 
organizimit dhe i rrethinës në të cilën ai jeton. 



Duke marrë parasysh faktin që sjelljen e individit e caktojnë jo vetëm veçoritë e tij, 
por edhe përvoja e tij, është i pranueshëm edhe definicioni i Z. Bujas (1959), i cili 
cakton personalitetin si sintezë dhe formë të përbashkët të të gjitha synimeve, 
impulseve, kujtimeve dhe përjetimeve të njeriut. 

STRUKTURA E PERSONALITETIT 

Uniteti, veçantia dhe konsekuenca në sjellje dalin nga struktura ose strukturat e 
personalitetit, që është caktuar me një numër më të madh ose më të vogël të veçorive 
themelore. Tek shumica ekziston mospajtimi në aspektin e numrit dhe të llojit të veçorive 
themelore që determinojnë sjelljen e individit në situata të ndryshme. Ky mospajtim del, 
në rastet më të shpeshta, nga mënyra e qasjes në studimin e veçorive të personalitetit. 
Kështu, disa autorë janë të prirur që “ta zbërthejnë” personalitetin në një numër të madh 
komponentesh, të cilat, në të vërtetë, caktojnë sjelljen e individit, por vetëm në një numër 
të kufizuar situatash. Janë të panumërta komponentet ose karakteristikat e tilla të 
personalitetit që caktojnë sjelljen e individit dhe që janë të matshme dhe të kapshme për 
vrojtim. 

Ngjashëm si Pjeroni dhe Ajzenku, edhe Gilford (Guilford, 1959) ka dhënë ndarjen 
e personalitetit. Ai i ndan veçoritë e personalitetit sipas asaj se ato, në radhë të parë, a 
tregojnë se si, në ç’mënyrë punon individi, dhe ato veçori i numron ndër veçoritë e 
temperamentit . Më tej i cek veçoritë që tregojnë se si dikush punon diçka mirë, dhe i 
numron në aftësi . Përveç tyre, Gilford dallon dy lloje të veçorive somatike dhe tri lloje 
të veçorive të motivacionit . Me veçoritë somatike nënkupton karakteristikat 
morfologjike, siç janë lartësia, pesha dhe ngjyra e lëkurës, dhe fiziologjike, që kanë të 
bëjnë me funksionet organike (puna e zemrës, metabolizmi bazal dhe temperatura e 
trupit). Veçoritë e motivacionit i përbëjnë nevojat si shprehje të dëshirave për komoditet, 
rëndësi shoqërore dhe bashkëpunim; interesat si shprehje të përpjekjeve që njeriu të 
merret me ndonjë aktivitet, dhe qëndrimet ndaj dukurive, njerëzve dhe gjërave të 
caktuara. 

Edhe ne e kemi pranuar një ndarje të tillë, të cilës i shtojmë edhe veçoritë e 
karakterit, në të cilat pasqyrohet qëndrimi i njeriut ndaj punës, ndaj vetvetes dhe ndaj të 
tjerëve. Kjo ndarje është pasqyruar në fig. 3.1. ku është skematizuar edhe raporti 
reciprok i disa veçorive të personalitetit. Veçoritë e personalitetit përbëjnë unitetin në 
kuadër të personalitetit dhe çështja e përfshirjes së tyre varet nga drejtimi i qasjes në 
studimin e personalitetit. Çdo veçori ka karakteristika të caktuara që caktojnë ndikimin e 
saj në sjelljen e individit. 




Fig. 3.1 - Pasqyrimi skeimtik ikomponentëvethemeloretëpersonalitetit 

Temperamenti . Zakonisht mendohet se veçoritë e temperamentit shprehin vetëm 
mënyrën dhe karakteristikat e reagimit emocional në aspektin e shpeshtësisë, të 
kohëzgjatjes, të intensitetit dhe të lehtësisë me të cilën paraqiten emocionet. Pastaj, 
temperamentit i mvishet edhe toni emocional që mbisundon tek individi: a paraqiten, 
kryesisht, emocionet pozitive që i përjetojmë në formë të ndjeshmërisë së kënaqësisë ose 
emocionet negative në formë të ndjenjave të pakënaqësisë. Është dëshmuar, ndërkaq, se 
nuk është e arsyeshme të kufizohet temperamenti vetëm në sferën emocionale të reagimit. 
Ai manifestohet në të gjitha llojet e reagimit të njeriut. Përveç reaksioneve emocionale, 
këtu duhet numëruar edhe të gjitha proceset e tjera psikike dhe reaksionet motorike, 
kurse temperamenti shpreh shpejtësinë dhe fuqinë me të cilën ato procese zhvillohen. 
Pasi që reaksionet e individit varen nga shpejtësia me të cilën njeriu mobilizon energjinë, 
disa autorë me arsye e definojnë temperamentin si mënyrë e mobilizimit të energjisë të 
cilën e disponon njeriu. Duke pasur parasysh faktin që nga mënyra e mobilizimit të 
energjisë varen reaksionet e njeriut, temperamenti, sipas N. Rot (1963), do të mund të 
caktohej si mënyrë karakteristike e reagimit të individit në situata të ndryshme të 
ngacmimit (definicioni). 

Njerëzit dallohen sipas karakteristikave të reagimit në situata të caktuara, kështu 
që kahmoti ekzistojnë përpjekjet për kategorizimin e temperamentit në disa lloje. 







Klasifikimi më i njohur dhe më i përhapur i temperamentit vjen nga mjeku dhe filozofi 
i Greqisë së vjetër Hipokrati, që më vonë është plotësuar nga mendimtari antik Galen. 
Sipas Hipokritit duhet dalluar katër tipa të temperamentit: kolerik, sangvinik, flegmatik 
dhe melankolik. Secili prej këtyre tipave të temperamentit karakterizohet me mënyrën e 
caktuar të reagimit. 

Temperamenti kolerik karakterizohet me ndjenjat e fuqishme, me 
vendimmarrje të lehtë të aksionit dhe me shqetësime të shpeshta. Kolerikët hidhërohen 
lehtë dhe e manifestojnë fuqishëm hidhëriinin e vet, prandaj shpeshherë vinë në konflikt 
me të tjerët. Shkurtimisht, koleriku karakterizohet me reaksione të hovshme dhe të 
fuqishme. 


I shpejtë i ngacmuar Aktiv 

Fig. 3.2. Pasqynmi skematik 1 mënyrave karaktenstike të reagimit të 
tipave përkatës të temperamentit 


Temperamenti sangvinik ka të përbashkët me të parin - shpejtësinë me të cilën 
reagon ndaj situatave të ndryshme ngacmuese, por reaksionet e sangvinikut janë të 
dobëta dhe afatshkurtra. Sangvinikët e ndryshojnë lehtë disponimin, por manifestimet e 
disponimeve të tyre janë mjaft të dobëta. Tek ata mbisundojnë emocionet pozitive dhe 
janë të prirur, në përgjithësi, për disponim të qiltër. Përgjithësisht, sangvinikët reagojnë 
shpejt dhe dobët. 

Temperamenti flegmatik karakterizohet me reaksione të rralla, të ngadalshme 
dhe të dobëta. Flegmatikët janë të qetë, stabil, pak të ndjeshëm dhe pak të lëvizshëm. 
Shkurtimisht, ata i karakterizojnë reaksionet e dobëta dhe të ngadalshme. 

Temperamenti melankolik ka të përbashkëta me temperamentin flegmatik - 
ngadalësinë e reagimit dhe ajo që rrallë reagon, por kur reagon atëherë këtë e bën me 
ndjenja të fuqishme që zgjasin shumë. Melankoliku reagon, para se gjithash, lidhur me 
atë që ka të bëjë me personalitetin e tij. Tek ai mbisundojnë emocionet negative, ndjenjat 
e pikëllimit dhe të brengosjes. Shkurtimisht, melankolikun e karakterizojnë emocionet e 
ralla, të ngadalshme dhe të fuqishme. 

Duke marrë parasysh shpejtësinë dhe fuqinë që i karakterizojnë tipat përkatës të 
temperamentit, lehtësinë e reagimit, llojin e emocioneve që mbisundojnë, aktivitetin dhe 
komunikimin, katër tipat e temperamentit mund të pasqyrohen në mënyrë skematike, siç 
është pasqyruar kjo në fig. 3.2. Ndarjen e ngjashme të temperamentit e gjejmë edhe tek 
hulumtuesit e tjerë. Filozofi dhe psikologu i njohur sovjetik Pavlov dallohen katër 
funksionime të sistemit nervor, që u përgjigjen tipave të temperamentit të Hipokratit. 
Tipit të gjallë të funksionimit i përgjigjet temperamenti sangvinik. Tipit të qetë të 








reagimit i përgjigjet temperamenti flegmatik. Tipit të papërmbajtur të funksionimit të 
sistemit nervor i përgjigjet temperamenti kolerik dhe tipit të dobët temperamenti 
melankolik. Në karakteristikat e tipave përkatës të reagimit, ndërkaq, Pavlovi përfshin 
vlerësimin e vlerave dhe të dobisë shoqërore të temperamenteve përkatëse, gjë që 
hulumtuesit e mëparshëm kësaj nuk i kanë kushtuar rëndësi. Kështu, p.sh. Pavlov 
konsideron se flegmatiku është tip më i vlefshëm, më i dëshirueshëm dhe më i dobishëm 
shoqëror se melankoliku, i cili është joaktiv, apatik dhe për jetën shoqërore dhe për 
përparimin është personalitet i parëndësishëm dhe i padobishëm. 

Me gjithë që është vështirë të gjenden në mesin e njerëzve përfaqësuesit tipik të 
temperamentit të caktuar, duhet pranuar se njerëzit mes veti dallojnë sipas mënyrae të 
reagimit që përafërsisht u përgjigjen tipave përkatës të temperamentit. Me siguri këtij 
fakti duhet t’i mvishet ajo që ndarja e Hipokratit ka qëndruar deri në ditët e sotme. 

Në përpjekjet që të sqarohen shkaqet e reagimit tipik të njerëzve që u përgjigjen 
tipave përkatës të reagimit, është përcaktuar konstitucioni, ndërtimi fiziologjik i 
organizmit si bazë e shpejtësisë, të shpeshtësisë dhe të fuqisë së reagimit. Në këtë aspekt 
rolin më të rëndësishëm e ka sistemi vegjetativ nervor i cili i lëviz të gjitha organet vitale 
të organizmit të njeriut dhe i cili rregullon punën e sistemit endokrin. Sistemi endokrin 
përbëhet nga gjëndrat që tajojnë hormone në mënyrë të drejtpërdrejtë në gjak dhe me këtë 
rregullon gjendjen e përgjithshme të organizmit në aspektin e gatishmërisë për reagim 
dhe përcaktimit për mënyra të caktuara të reagimit. Nga ky aspekt mund të sqarohet 
përpjekja e disa autorëve që temperamentin t’ia mveshin, ekskluzivisht, trashëgimisë, 
sepse veçoritë fiziologjike të organizmit në pjesën më të madhe varen nga trashëgimia. 
Mirëpo, tipat e reagimit, përveç karakteristikave fiziologjike të organizmit, varen edhe 
nga një varg veçorish psikike të personalitetit, siç janë motivet, qëndrimet dhe interesat. 
Temperamenti gjatë jetës në një masë mund të ndryshojë, jo vetëm për shkak të 
ligjshmërive në ndryshimet e funksioneve fiziologjike, por edhe për shkak të zhvillimit të 
përgjithshëm të personalitetit. 

Karakteri. Asnjë komponentë e personalitetit nuk ka shkaktuar aq mospajtime 
ndër psikologët siç është karakteri. Disa autorë me karakterin nënkuptojnë veçoritë e tilla 
që tregojnë sjelljen karakteristike të individit duke pasur parasysh normat morale dhe 
botëkuptimet morale të shoqërisë së caktuar, prandaj si për karakteristika të karakterit 
flitet për ndershmërinë, egoizmin, joegoizmin, modestinë, ndërgjegjen etj. Me veçoritë e 
karakterit, prandaj, shënohen veçoritë me të cilat shprehet respektimi ose mosrespektimi i 
normave që sundojnë në një shoqëri të caktuar. 

Psikologu amerikan Gilford është përpjekur që me anë të hulumtimit sistematik 
me ndihmën e një veprimi të veçantë statistikë, të të ashtuquajturës analizës së faktorit, 
t’i veçojë veçoritë themelore që shënojnë karakterin e njeriut. Ai ka gjetur katër veçori që 
për nga përmbajtja e tyre do të mund të konsideroheshin si të karakterit: 

Së pari, kjo është nevoja për liri, që manifestohet në dëshirën për lirinë nga 
kufizimi, në synimin që të lirohet nga kallupet dhe në përpjekjet që njeriu të jetë krijues i 
lirë; 

Së dyti, nevoja për t’u mbështetur në forcat vetanake, tendenca që njeriu të 
mbështetet në vetveten, për dallim nga synimi i kundërt i saj për t’u mbështetur në të 
tjerët dhe për të shkuar pas të tjerëve; 



Së treti, ky është synimi për konformizëm në kulturë dhe në zakonet sunduese. 
Kjo manifestohet në pranimin e parimeve konvencionale, etike dhe të synimeve që të 
gjithë t’u përmbahen këtyre parimeve. Njeriu tek i cili është e zhvilluar kjo nevojë, nuk 
ka synime për veprim të pavarur, për veprim pa marrë parasysh mendimin e të tjerëve. Në 
vend të kësaj, ekziston synimi që të veprohet sipas parimeve të miratuara të përgjithshme 
sunduese. Nevoja për konformizëm manifestohet edhe në përpjekjet që të punohet në 
mënyrë të vetëdijshme në çdo punë që kryhet, qoftë edhe nëse nuk lejohet qëllimi për të 
cilin ajo bëhet, dhe 

Së katërti, kjo është ndershmëria që në mënyrën më të përgjithshme mund të 
karakterizohet si shmangie për të gënjyer dhe mashtruar. Megjithëse këto dy veçori janë 
mjaft të ndërlidhura, disa hulumtime kanë dëshmuar se, së paku tek fëmijët, ka sish që 
gënjejnë, por nuk mashtrojnë dhe, anasjelltas, disa janë të prirur të mashtrojnë por kur 
nuk gënjejnë. 



Fig. 3.3. Pasqyrimi skematik i veçorive të kaiakterit 

Duke vështruar kështu karakterin e njeriut, është e arsyeshme të dallohen veçoritë 
pozitive dhe negative në raport me atë se a është njeriu aktiv ose joaktiv, i zellshëm ose 
dembel, a merret me punë të dobishme ose të padobishme shoqërore etj. Gjithashtu 
veçoritë pozitive dhe negative të karakterit gjejnë shprehje në raport me të tjerët dhe 
pasqyrohen në hapjen ndaj të tjerëve ose në shmangien e shoqërisë, në prirjen për 
bashkëpunim ose punë të pavarur dhe në qëndrimin e individit ndaj bashkësisë shoqërore 
dhe pasqyrohen në zhvillimin e ndjenjave të patriotizmit, në qëndrimin ndaj pjesëtarëve 
të nacionaliteteve të tjera, në kontributin në forcimin e kolektivit etj. Qëndrimi ndaj 








vetvetes pasqyrohet në përpjekjet e individit që të arrijë sukses sa më të mirë, në besimin 
në forcat vetanake, në prirjen për t’u dalluar, në modestinë, në të kuptuarit e gabimeve 
dhe dobësive të veta, kënaqjen me suksesin e arritur etj. Shkurtimisht, veçoritë e 
karakterit duhet të vështrohen në raport me normat morale të shoqërisë të cilës i takon 
individi. 

Veçoritë trupore. Me veçoritë trupore nënkuptojmë karakteristikat e jashtme ose 
morfologjike dhe të brendshme ose fiziologjike të organizinit. Në karakteristikat 
morfologjike bëjnë pjesë: lartësia, pesha, vëllimi i kokës, vëllimi i kraharorit, gjatësia e 
ekstremiteteve dhe, në përgjithësi, masat e pjesëve përkatëse të trupit. Karakteristikat 
fiziologjike janë ato që dalin nga funksioni i sistemit brenda organizmit që e drejtojnë 
aktivitetin e tij. Ato janë: sistemi vegjetativ nervor, siteini endokrin dhe aktiviteti elektrik 
i trurit. Kahmoti i ka interesuar psikologët lidhja midis karakteristikave trupore të 
organizmit dhe të jetës psikike. Përpjekjet që të gjenden këto lidhje, të shumtët i kanë 
quar në lajthim, sepse në bazë të disa karakteristikave morfologjike kanë konkluduar për 
karakteristikat psikike të personalitetit, gjë që nuk është e arsyeshme. 




Fig. 3.7 Katërtipatë ndërtimit të or^nizmit sipas Sheldonit 


Ajo që duket e arsyeshme, është përpjekja që të provohet ndikimi i disa 
karakteristikave morfologjike në veçoritë e temperamentit dhe në sjelljen e individit. Ato 
përpjekje i kanë bërë doherë Kreçmer ( Kretchmer) dhe Sheldon ( Sheldon). 

Studimet e tyre kanë qenë të mbështetura në supozimin se ndaj njerëzve të 
temperamentit të caktuar dhe të ndërtimit të caktuar fizik mjedisi vepron në mënyrë të 
caktuar, dhe se qëndrimi i mjedisit ndaj individit varet pikërisht nga ato karakteristika 
trupore. Mjedisi me ndikimin e vet kontribuon në zhvillimin e personalitetit në drejtim të 













caktuar dhe në formimin e karakteristikave përkatëse të personalitetit, kështu që përmes 
kësaj mund të gjendet varësia e caktuar midis veçorive trupore dhe psikike të 
personalitetit. Kjo e sqaron dukurinë që njerëzit e mëdhenj dhe të fuqishëm zakonisht 
janë të mirë, kurse njerëzit e vegjël shpeshherë janë grindavec për arsye se të parët nuk i 
rrezikon mjedisi për shkak të karakteristikave të veta fizike, kurse të dytët u ekspozohen 
sulmeve ose së paku ndjehen të pasigurt dhe të dobët që t’i kundërvihen sulmit nga 
mjedisi. 

Nevojat. Sipas Gilfordit (1959) nevojat janë kohëzgjatje e dëshirës për kushte të 
caktuara, të jemi të vërejtur, të jemi të përfillur ose të kemi rehati. Me analizën e tyre i 
njëjti autor ka konstatuar pesë kategori të nevojave: organike, nevojat për mjedisin, të 
arriturat, vetëpërcaktimin dhe nevojat sociale. 


Nevojat organike 

Nevojat në raport 
rne mjedisin 

Nevojat për të 
mbërrimet 

Nevojat për 

vetëpërcaktim 

Nevojat sociale 

Ushqimi 

Uji 

Seksi 

Rehatia 

Rendi 

Ngrohtësia 

Përkrahja e të 
tjerëve 

Ambiciet e 

përgjithshme 
komngulësia në 

përpjekje 
Qëndmeshmëria 

Liria 

Vetëbesimi 

Konformizmi 

kulturor 

Ndershmëria 

Besnikëria 

Qëllimmirësia 

Disiplina 

Agresiviteti 


Tabela 3.1. - Klasifikimi i nevojave sipas Gilfordit 

Nevojat organike lidhur me mirëmbajtjen e organizmit. Ato janë nevojat për 
ushqim, për ujë dhe nevojat seksuale. Është karakteristike se njerëzit dallohen mes veti 
për nga intensiteti i këtyre nevojave organike, por ato dallojnë në intensitet tek çdo 
individ, varësisht nga situata në të cilën gjendet. 

Nevojat në raport me mjedisin kanë të bëjnë me kushtet e mjedisit që i 
konvenojnë individit. Disa njerëzve u konvenon mjedisi i qetë, e duan rehatinë, rendin, 
ngrohtësinë dhe përkrahjen e të tjerëve. Ata janë të paaftë që t’ju përshtaten kushteve të 
vrazhda të jetës, siç është fushimi, mënyra ushtarake e jetesës ose jeta në grup ku 
sundojnë raporte të vrazhda midis njerëzve. Në raport me mjedisin, disa njerëz i 
karakterizon pedantëria e tepruar: nevoja për rend, pastërti, sistem, rregullsi. Ata njerëz, 
njëkohësisht, janë të ndërgjegjshëm dhe të kujdesshëm, kujdesen për rendin dhe 
sistemin, kërkojnë standarde të larta për veten dhe janë të motivuar shumë që të arrijnë 
diçka në jetë. Të tjerët, ndërkaq, në raport me rrethinën dëshirojnë që të jenë më të 
dalluar se të tjerët dhe me kaq mbarojnë nevojat e tyre. 

Nevojat për arritje (disa këte e quajnë nivel i aspiratave), manifestohen në tri 
forma: ambiciet e përgjithshme, këmbëngulësia në përpjekje dhe qëndrueshmëria. 
Ambiciet e përgjithshme manifestohen në dëshirën për sukses që shprehet në 
padurueshmëri, punë, iniciativë, pagatishmëri për t’u ofruar ndihmë të tjerëve, 
mosbesimin në çudira. Këmbëngulësia në përpjekje tek të rriturit dhe fëmijët 
manifestohet në gjatësinë e kohës së kaluar në punë ose në ndonjë aktivitet. 
Qëndrueshmëria manifestohet në gatishmërinë e individit që t’iu bëjë ballë vështirësive 
në mënyrë që të realizojë një qëllim të caktuar. 

Nevoja për vetëpërcaktim ose vetëdeterminim manifestohet përmes disa 
formave: nevoja për liri (që tregon pavarësinë e personalitetit), vetëbesim (që shprehet në 
nevojën që njeriu të varet nga forcat e veta), konformizmi kulturor ( që manifestohet në 






gatishmërinë për pranimin e normave etike të shoqërisë në të cilën jeton individi), 
ndershmëria (që definohet si mungesë e gënjeshtrës dhe e mashtrimit) etj. 

Përmes disa formave të nevojave për vetëpërcaktim përcaktohet qëndrimi i 
individit ndaj normave morale të shoqërisë, kështu që ato qysh më parë janë përfshirë si 
veçori të karakterit. 

Nevojat sociale manifestohen në faktin që njerëzit të bashkëpunojnë me të tjerët, 
të punojnë për të tjerët dhe, në përgjithësi, të participojnë në aktivitetin grupor. Edhe 
këto nevoja gjejnë shprehje në forma të ndryshme. Kështu, në nevojën sociale numërohen 
përkushtimi - dëshira për të qenë me të tjerët, për të cilën shumica e autorëve konsideron 
se është e trashëguar dhe instinktive. Qëllimëmirësia si nevojë sociale manifestohet në 
gjentilitetin, simpatinë dhe ndjeshmërinë ndaj të tjerëve. Është konstatuar edhe nevoja për 
disiplinë, por edhe agresiviteti, që manifeston nevojën për t’i detyruar të tjerët, prirjen 
për dhunë fizike, luftaraki, negativizëm, destruktivitet. 

Këto veçori bashkërisht i përbëjnë nevojat që, në formë të fuqive të motivacionit, 
ndikojnë në aktivitetin e njeriut. 

Interesat . Interesat shprehin raportin momental pozitiv të individit ndaj disa 
objekteve dhe përmbajtjeve, si dhe synimin që të merret me to. Kjo nuk shpreh 
aktivitetin konkret dhe anticipimin fizik në ndonjë përmbajtje. Individi mund të ketë 
interes dhe t’ë kënaq interesin e vet vetëm me anë të mendimeve ose me ndonjë lloj të 
pjesëmarrjes pasive në ndonjë përmbajtje. 

Interesi për jetë ushtarake mund të kënaqet edhe me leximin e gazetave dhe të 
revistave ushtarake, dhe me përcjelljen e TV emisioneve nga jeta e pjesëtarëve të 
armatës. Mirëpo, interesi i tillë shpeshherë gjen shprehje edhe në pjesëmarrjen aktive në 
ndonjë veprimtari, pra edhe në përcaktimin profesional të individit, në ç’rast nuk pushon 
motivi i veprimit i cili pak a shumë është i përhershëm. 


Interesi 

teoretik 

Interesi 

ekonomik 

Interesi 

estetik 

Interesi 

social 


Interesi 

politik 


Interesi 

religjioz 


Tabela 3.2. Klasifikimi i interesave sipas Shprangerit 

Janë bërë përpjekje të klasifikimit të interesit. Një klasifikim i tillë i interesave të 
përgjithshëm lidhet me emrin e Shprangerit ( Spranger ), sipas të cilit ekzistojnë gjashtë 
interesa themelorë: interesi teoretik ose interesi për njohjen e të vërtetës; interesi 
ekonomik ose interesi për theksimin e të mirave materiale; interesi estetik ose interesi 
për atë që është e harmonishme dhe e bukur: interesi social ose interesi për njerëz dhe 
ndihmë të njerëzve; interesi politik ose interesi për arritjen e pushtetit dhe të fuqisë; 






interesi religjioz ose synimi që njeriu ta përjetojë veten si pjesë e unitetit të 
përgjithshëm. 

Klasifikimi i dytë, dhe nga aspekti praktik më i përdorshëm, është klasifikimi në 
interesa profesionale dhe joprofesionale. Interesat profesionale janë interesa për 
profesione të caktuara në të cilat njerëzit i ekonomizojnë mjetet për jetë dhe me të cilat 
merren si punë të rregullt. Intereset joprofesionale janë ato që tregojnë qëndrim pozitiv të 
njerëzve ndaj aktiviteteve që u ofrojnë kënaqësi, pa marrë parasysh përcaktimin e vet 
profesional. Ndër ato interese joprofesionale janë konstatuar: interesi për hulumtim, për 
udhëtim, për rrezikim, për lloje të caktuara të argëtimit, për ndryshime, për ndryshimet e 
aktiviteteve dhe të detyrave, për kulturë, për aktivitet intelektual, artistik dhe shoqëror, 
për mendim dhe meditim, për mahi dhe humor. 

Qëndrimet. Sipas Z. Bujas (1959) qëndrimi është tendencë e përvetësuar e 
reagimit pozitiv ose negativ ndaj ndonjë gjëje, personi ose përmbajtjeje (definicioni). 
Karakteristika e qëndrimit që ai paraqet tendencën e përcaktuar të reagimit, flet për 
faktin që qëndrimet janë veçori të krijuara në bazë të përvojës individuale ose sociale të 
individit, dhe se për to është përgjegjës individi dhe mjedisi social të cilit ai i takon. 

Për arsye se disa qëndrime i përvetësojnë të gjithë pjesëtarët e një mjedisi 
shoqëror, shumë autorë i cekun, përveç qëndrimeve personale, edhe ato sociale. 

Qëndrimet personale janë ato që janë karakteristike për individin, kurse qëndrimet 
sociale janë të përbashkëta për një grup më të madh personash. 


a. Qëndrimi ndaj dukurive të rëndësishme shoqërore, 

b. Qëndrimi ndaj sistemit shoqëror që sundon në vend ose ndaj sistemeve 
shoqërore në përgjithësi, 

c. Qëndrimi ndaj kombeve përkatëse ose ndaj çështjes së kombësisë në 
përgjithësi, 

d. Qëndrimi ndaj religjioneve përkatëse ose ndaj çështjes së religjionit në 
përgjithësi, 

e. Qëndrimi ndaj racave, 

f. Qëndrimi ndaj martesës dhe familjes, 

g. Qëndrimi ndaj sistemit të edukimit, 

h. Qëndrimi ndaj luftës dhe çështjes së çarmatosjes dhe 

i. Qëndrimi ndaj institucioneve dhe problemeve të ndryshme sociale. 


Tabela 3.3. Klasifikimi i qëndrimeve sipas N. Rot 

Sipas N. Rot (1963) midis qëndrimeve sociale për njohjen dhe kuptimin e sjelljes 
së njerëzve, më të rëndësishme janë këto qëndrime: ndaj dukurive relevante (të 
rëndësishme) shoqërore; ndaj sistemit shoqëror që sundon në vend ose ndaj sistemeve 
shoqërore në përgjithësi; ndaj kombeve të caktuara ose ndaj çështjes së kombësisë në 
përgjithësi; ndaj religjioneve përkatëse ose çështjes së religjionit në përgjithësi, ndaj 
racave; ndaj martesës dhe familjes; ndaj sistemit të edukimit; ndaj luftës dhe çështjes së 
çarmatimit; ndaj institucioneve dhe problemeve të ndryshme sociale. Në bashkësinë tonë 
shumënacionale rëndësi të veçantë kanë qëndrimet e njerëzve ndaj kombeve përkatëse 
ose ndaj çështjes së nacionalitetit në përgjithësi, sepse nga këto qëndrime varet uniteti 






dhe kohezioni i bashkësisë sonë multietnike, e me këtë edhe të aftësisë ekonomike dhe 
mbrojtëse. 

Nga qëndrimi varet, në një masë të madhe, si do ta vlerësojmë ndonjë dukuri ose 
ide, pavarësisht nga vlera e tyre objektive. Nga qëndrimi i individit ose i grupit të 
njerëzve dalin vlerësimet e tyre subjektive të vlerave përkatëse, prandaj për këtë arsye 
shpeshherë qëndrimet dominojnë mbi sjelljen e gjithmbarshme të individit. Qëndrimi 
negativ ndaj disa gjërave ose dukurive kontribuon në prirjen e individit për zhvlerësimin 
e vlerës objektive dhe zvogëlimin e peshës së argumenteve në të cilat, objektivisht, mund 
të provohet vlera e asaj dukurie. Nga qëndrimi i pjesëtarëve të Armatës ndaj agresorit 
varet sjellja e tij e gjithmbarshme në luftë dhe efikasiteti i tij luftarak. Kështu, p.sh. në 
luftën e Koresë shumë pilotë të dalluar të aviacionit luftarak të SHBA-ve kanë qenë 
luftëtarë joefikas, sepse kanë pasur qëndrim negativ ndaj asaj lufte. 

Uniteti i personalitetit. Skema fillestare (fig. 3.1. ) që i thekson grupet e 
veçorive nga të cilat është strukturuar personaliteti, tregon se këto veçori ndërlidhen në 
mes veti dhe përbëjnë tërësinë unike. Shqyrtimi i grupeve përkatëse të veçorive të 
personalitetit na mundëson vetëm qasjen më të lehtë dhe më të thjeshtë në zgjidhjen e 
sjelljes së njerëzve dhe të shkaqeve të sjelljes së tyre. Sjellja, në të vërtetë, është e 
determinuar me praninë, drejtimin dhe nivelin e zhvillimit të veçorive përkatëse të 
personalitetit, por edhe me harmonizimin e tyre reciprok. Kur flasim për harmonizimin e 
veçorive të personalitetit, atëherë në të vërtëtë mendojmë në unitetin e personalitetit si 
tërësi. 

Uniteti i personalitetit që del nga harmonia e veçorive përkatëse nga të cilat është 
strukturuar personaliteti, pasqyrohet në konsekuencën dhe sjelljen e individit. Ajo kurrë 
nuk është e plotë. Uniteti zhvillohet gjatë zhvillimit të gjithmbarshëm individual të 
individit dhe arrin shkallën më të lartë ose më të vogël, varësisht nga karakteristikat 
individuale të individit dhe nga ndikimi i shoqërisë. Shoqëria që ka norma të caktuara të 
qarta dhe të fuqishme të sjelljes sociale, kontribuon në unitetin më të madh të 
personalitetit. Kështu mjedisi i armatës, ku një nga karakteristikat themelore është 
qëndrueshmëria e normave sociale, i konvenon unitetit më të shpejtë dhe më të fuqishëm 
të personalitetit sesa që kjo arrihet në mjedisin liberal, në të cilin më shpesh ndryshojnë 
normat sociale. 




KAPTINA 6. 


MOTIVACIONI 


Sjellja e njeriut nuk është e mundur të sqarohet as të parashihet vetëm në bazë të 
njohjes së intelektit, të karakterit, të temperamentit, të veçorive trupore dhe të veçorive të 
tjera të tij që e krijojnë konstruktin e personalitetit të tij. Për të kuptuar sjelljet është e 
nevojshme të depërtohet në natyrën e forcave që e iniciojnë njeriun për aktivitete. Ato 
forca nuk janë drejtpërdrejtë të kapshme për vrojtim, kështu që për praninë e tyre 
konkludojmë nga rrëfimet dhe sjelljet e individëve. Rëndësia e forcave që e iniciojnë 
njeriun për aktivitete është aq e madhe, sa pa ndikimin e tyre as që mund të merret me 
mend jeta dhe ekzistenca e tij. Kapacitetet intelektuale dhe trupore, me të cilat disponon 
çdo personalitet në një masë më të madhe ose më të vogël, do të mbetnin të 
pashfrytëzuara sikur diçka brenda personalitetit ose nga mjedisi i tij të mos e nxiste 
njeriun për aktivitete. Nga fuqia e atyre nxitjeve varet se a do të përdorë dhe në çfarë 
mase do ta përdorë njeriu energjinë me të cilën disponon dhe sa do të zgjasë aktiviteti i 
tij, kurse nga lloji i nxitjes varet drejtimi i aktivitetit të tij. 

Procesi i inicimit të aktivitetit të njeriut, i orientimit të aktivitetit në objekte të 
caktuara dhe rregullimi i atij aktiviteti për arritjen e qëllimeve të caktuara, quhet motivim. 
Fuqitë lëvizëse që shkaktojnë aktivitetin, dhe e orientojnë dhe e drejtojnë atë, quhen me 
një emërtim të përgjithshëm, - motive. (N. Rot, 1963). Motivet japin vulën e sjelljes së 
gjithëmbarshme të njeriut. 

Motivet veprojnë në sjelljen e njeriut në mënyrë të caktuar. Prania e tyre përcillet 
me gjendjen e tensionuar të organizmit, që e bën të gatshëm për aksion. Ai aksion është i 
përshtatshëm dhe i orientuar në arritjen e ndonjë qëllimi të caktuar. Që të arrihet ndonjë 
qëllim më i afërt ose më i largët, më lehtë ose më vështirë i realizueshëm, 
ështënevojshme që të harmonizohet sjellja ashtu që të mposhten pengesat në rrugën deri 
te qëllimi. 





Tensionimi 


Fig.4.1. Qarku i motivimit 


Lloji dhe format e sjelljes së orientuar në arritjen e ndonjë qëllimi varen edhe nga lloji 
dhe natyra e qëllimit, kurse intensiteti dhe kohëzgjatja e sjelljes nga fuqia e motivit që e 
nxitë njeriun për aktivitet. Edhe në njërin edhe në shembullin tjetër motivi cakton sjelljen 


që bën të mundshme arritjen e qëllimit të dëshiruar. Sjelljen që është e caktuar me ndonjë 
motiv të veprimit dhe që është e orientuar në realizimin e ndonjë qëllimi, do ta quajmë 
sjellje instrumentale. Varësisht nga fuqia e motivit dhe nga veçoritë e tjera të individit, 
sjellja instrumentale do të jetë, më shumë ose më pak, e harmonizuar me kërkesat e 
arritjes së qëllimit të parashtruar, dhe individi do të këmbëngulë më shumë ose më pak në 
një sjellje të tillë. 

Arritja e qëllimit të dëshiruar shkakton ndryshime në sjellje. Ajo përcillet me 
uljen e tensionit të pranishëm gjatë aksionit për arritjen e qëllimit. Me uljen e tensionit 
paraqitet ndjenja e rehatisë, e cila është gjithnjë e më e madhe sa më shumë që ka qenë i 
shprehur tensioni i mëparshëm. Kjo kënaqësi, përveç lirimit nga tensionit, del edhe nga 
fakti që me arritjen e qëllimit njeriu i kënaq disa dëshira dhe nevoja të veta të brendshme 
nga të cilat del edhe vetë motivi i veprimit. 

Ulja e tensionit dhe kënaqësia, ndërkaq, nuk janë i vetmi produkt i sjelljes 
instrumentale. Arritja e qëllimit zakonisht përcillet me paraqitjen e motivit të ri, që 
shërben si nxitje për aktivitet të mëtejshëm. Në këtë mënyrë formohet rrethi i mbyllur, i 
cili fillon me motivin. Motivi nxitë sjelljen instrumentale , kurse ajo shpie deri te 
qëllimi i caktuar . Qëllimi, ndërkaq, inspiron motivin e ri, me çka fillon rrethi i ri i 
motivimit që është pasqyruar në mënyrë skematike në fig. 4.1. 

Nga karakteristikat e qëllimit të arritur varet se çfarë motivesh do të formohen 
pas arritjes së atij qëllimi. Sa më e madhe që të jetë vlera etike dhe shoqërore e qëllimit 
të arritur, edhe motivet e reja do të orientohen në qëllimet më të larta shoqërore, e 
shpeshherë edhe fuqia e motivit do të jetë më e madhe. Qëllimet që kanë karakter të 
plotësimit të nevojave themelore fiziologjike (uria, etja, seksi), nuk janë gjithherë iniciues 
të fuqishëm të aktivitetit të mëtejshëm të njeriut, prandaj arritja e tyre mund të shkaktojë 
pasivitetin si pasojë e plotësimit të atyre nevojave. 

MENDIMET MBI MOTIVET 

Sjellja e njeriut varet nga lloji dhe karakteristikat e motiveve që janë në esencën e 
veprimtarisë së tij. Për këtë arsye është e nevojshme, në rend të parë, të studiohen 
motivet e veprimit të njeriut që e iniciojnë dhe e rregullojnë sjelljen e orientuar në 
arritjen e qëllimeve të caktuara. 

Janë të ndryshme mendimet lidhur me atë se çka janë motivet. Disa autorë me 
motivin nënkuptojnë nevojat që dalin nga mungesa ose teprica e një gjëje në 
organizëm. Çdo organizëm ka cilësinë që të shprehë baraspeshën (balancin) në kushte të 
brendshme: temperaturën, tensionin e gjakut, të ushqyerit e indeve, sasinë e metaboliteve 
të tharta, etj. Tendenca e organizmit që në mënyrë automatike të ruajë balancin në kushtet 
e brendshme fiziologjike quhet homeostazë (Munn, 1951). Ekzistojnë mekanizma të 
ndryshëm fiziologjikë përmes të cilëve realizohet homeostaza. Termoregulatorët e 
mekanizmit mundësojnë që me anë të avullimit të djersës dhe të rrezatimit të nxirret 
teprica e nxehtësisë nga organizmi, kurse me tkurrjen e enëve të gjakut në sipërfaqe të 
trupit dhe me aktivitetin automatik visceromotorik (me rënqethjen e lëkurës) të 
pengohet nxjerrja e nxehtësisë, përkatësisht të ngritet temperatura e trupit. Mekanizmat 
ekskretor - neutralizues bëjnë të mundshëm që me anë të frymëmarrjes, të djersitjes dhe 
të urinimit të mënjanohen nga organizmi produktet e zbërthimit (acidi karbonik, kripërat, 




metabolitetet e tharta). Këto dhe mekanizmat e tjerë rregullojnë në mënyrë automatike 
balansin e brendshëm në kushtet fiziologjike, kështu që, jashtë aktivitetit të njeriut, i 
plotësojnë nevojat e tij. Për këtë arsye ato nevoja plotësohen në mënyrë automatike, me 
anë të mekanizmave të ndryshëm fiziologjikë, nuk e nxisin njeriun për aktivitet dhe ato 
nuk është e arsyeshme që të konsiderohen motive. 

Mirëpo, në organizëm paraqiten edhe nevoja intensive që nuk është e mundur të 
plotësohen në mënyrë automatike. Nevoja për ushqim plotësohet në mënyrë automatike 
vetëm derisa organizmi disponon me sasi të mjaftueshme të elementeve ushqyese, me 
zbërthimin e të cilave lirohet energjia që i nevojitet. Kur mungon ushqimi, atë duhet futur 
në organizëm. Njësoj me një termoregullim automatik mbrohet organizmi nga ftohja deri 
në një masë të caktuar, kurse temperatura optimale mbahet me anë të veshjes dhe me 
burime të ngrohjes që mundësojnë ruajtjen e kushteve të volitshme të temperaturës. 

Mënyra e këtillë e plotësimit të nevojave implikon aksionin e orientuar në 
ndonjë qëllim të caktuar. Aksioni bëhet atëherë kur nevoja bëhet aq e fuqishme sa nuk 
është e mundur të plotësohet në mënyrë automatike, përkatësisht kur pabaraspesha 
biologjike në organizëm bëhet e ndjeshme. Nga nevojat që janë të ndjeshme dhe mjaft 
intensive paraqitet tendenca e aktivizimit të organizmit për plotësimin e atyre nevojave. 
Kjo tendencë e aktivizimit të organizmit, që del nga pabaraspesha e ndjeshme biologjike, 
quhet instinkt . Instinkti nënkupton aksionin që është i orientuar në plotësimin e ndonjë 
nevoje biologjike në organizëm: të nevojës për ushqim, ujë, seks, të nevojës për pushim 
etj. Duke pasur parasysh faktin që instinkti përfshin aksionin që është i orientuar në 
arritjen e ndonjë qëllimi të caktuar, shumë autorë e quajnë me arsye motiv të veprimit. 

Nevojat intensive fiziologjike e iniciojnë njeriun në aksion qëllimi i të cilit është 
që ato të plotësohen. Plotësimi i ndonjë nevoje të organizmit është e mundur të 
realizohet në mënyra të ndryshme. Mënyra e plotësimit të nevojave varet nga kushtet në 
të cilat njeriu jeton dhe nga mundësia që ia ofrojnë ato kushte. Në një shoqëri të civilizuar 
njeriu i plotëson nevojat e veta në mënyrën që është përcaktuar me kodeksin e normave 
shoqërore dhe moralin e shoqërisë në të cilin jeton. Në procesin e plotësimit të 
instinkteve themelore fiziologjike paraqitet tendenca që njeriu të gjejë rrugën më efikase 
për plotësimin e tyre. Kjo përpjekje e njeriut përcillet me fitimin e përvojës mbi mënyrat 
e plotësimit të instinkteve dhe me paraqitjen e nevojave të reja si produkte të aktivitetit 
të njeriut. Nevojat e krijuara përmes aktivitetit të zhvilluar për plotësimin e instinkteve 
themelore fiziologjike, disa autorë i quajnë motive të zhvilluara. Ndërkaq, ato paraqiten 
përmes aktivitetit në shoqëri që i përcakton mënyrat e plotësimit të instinkteve themelore 
fiziologjike. 

Shoqëria e detyron njeriun që t’i pranojë normat e caktuara të sjelljes, dhe për atë 
pranim e shpërblen me mundësinë që t’i plotësojë instinktet e tij. Ky ndikim është aq i 
fuqishëm sa disa norma të sjelljes jo vetëm që bëhen pronësi, por edhe nevojë e individit. 
Mënyrat e plotësimit të instinkteve fiziologjike bëhen kështu edhe vetënxitje për 
aktivitete dhe paraqiten si nevoja intensive të individit. Pasi që këto nevoja janë paraqitur 
nën ndikimin e mjedisit social në të cilin njeriu është i lindur dhe në të cilin jeton, shumë 
autorë me arsye i quajnë motive sociale. 

Janë të llojllojshme, duke marrë parasysh llojin dhe gjenezën e tyre. Disa prej 
atyre motiveve janë paraqitur në evolucionin e llojit të njeriut, kurse të tjerat janë të 
lidhura me kulturën e grupeve përkatëse sociale. Motivet paraqitja e të cilave daton nga 
fillimi i llojit të njeriut, disa autorë, pak a shumë në mënyrë të arsyeshme, i konsiderojnë 



të lindur. Arsyeshmërinë e pohimit se këto motive janë të lindura e gjejnë në paraqitjen 
që ato janë karakteristike për llojin e njeriut, pa marrë parasysh përkatësinë etnike. 
Megjithatë, duhet pranuar se ato motive i ka fituar 1 njeriu gjatë socializmit të tij dhe se në 
zhvillimin individual të individit disa prej atyre motiveve mund të zhvillohen dhe të 
shmangen, gjë që nuk na jep të drejtë të jemi kategorik. Motivet sociale të fituara 


Nevojat 

fiziologjike 

Instinktet 

Motivet 

Ushqimi 

Uji 

Rehativa etj. 

Uria 

Etja 

Pushimi etj. 

Motivet sociale 

Motivet personale 


Tabela 4.1. Bazat e sjelljes së motivuar 

në një shoqëri të caktuar, që i ka imponuar normat e sjelljes së pjesëtarëve të vet, pa 
dyshim janë motive të fituara. Ato bartin vulën e shoqërisë në të cilën jeton njeriu, dhe 
motivet, dëshirat, caqet dhe qëllimet e tij janë shprehje e nevojave shoqërore. 


Instinktet 

Motivet sociale 

Motivet personale 

Instinkti i etjes 

Motivi i vetdëshmisë 

Motivi për futboll 

Instinkti i urisë 

Motivi shoqëror, 

Motivi për fluturim 

Instinkti i gjumit 

Motivi i agresivitetit 

Motivi për muzikë etj. 

Instinkti i seksit 

Motivi i sigurisë 


Instinkti i amësisë 



Instinktet e tjera 




Tabela 4.2. Ndarja e motiveve 

Çdo njeri ka rrugën e vet individuale brenda mjedisit social të cilit i takon. Në çdo 
individ ndikon mjedisi në mënyrë specifike. Ai ndikim varet nga veçoritë e individit dhe 
aktivitetet e tij. Specifika e ndikimit të rrethinës pasqyrohet në socializmin specifik të 
individit, që ka për pasojë kërkimin e rrugës individuale për plotësimin e motiveve 
themelore të veprimit. Instinktet themelore fiziologjike siç janë uria, etja, seksi etj., dhe 
motivet sociale siç janë vetëpërcaktimi, agresiviteti etj, mund të plotësohen në mënyra të 
ndryshme dhe me anë të rrugëve të ndryshme. Rrugët që individët i zgjedhin për 
plotësimin e instinkteve të tyre fiziologjike dhe të motiveve sociale, inspirohen me 
motivet personale . Motivet personale determinojnë rrugën jetësore të çdo individi, e 
paraqiten si rezultat i përvojës individuale që e fiton individi në mjedisin social në të 
cilin jeton. Në bazë të këtij shqyrtimi do të mund t’i definonim motivet si faktorë organik 
ose psikologjik që iniciojnë dhe rregullojnë sjelljen me qëllim të arritjes së qëllimeve të 
caktuara (definicioni). Duke pasur parasysh llojin dhe natyrën, motivet mund t’i ndajmë 
në tri grupe: instinkte, motive sociale dhe motive personale. 

Instinktet mund të definohen si tendencë e aktivizimit të organizmit që del nga 
pabaraspesha e brendshme biologjike. Pabaraspesha biologjike shkakton tensionin e 
organizmit. Kur ai tension bëhet aq intensiv sa është i padurueshëm, organizmi 






aktivizohet në drejtim të plotësimit të nevojës, d.m.th. të vendosjes së baraspeshës 
biologjike. Në këtë mënyrë tensioni i organizimit paraqet jo vetëm përgatitjen, por edhe 
nxitjen e drejtpërdrejtë për aktivitet. Sa më i madh që të jetë tensioni i organizmit, edhe 
aktiviteti i tij është më intensiv. 

Instinktet janë të lindura dhe karakteristike për llojin e njeriut. Tek të gjithë 
pjesëtarët e homosapijensit është e nevojshme të konstatohet prania e disa instinkteve 
themelore fiziologjike që shënojnë sjelljen e tyre, dallimet që ekzistojnë midis individëve 
kanë të bëjnë me intensitetin dhe mënyrën plotësimit, por jo edhe me llojin e instinktit. 
Njëkohësisht, instinktet janë privilegje e njeriut. Ato i dallojnë edhe tek te gjitha llojet e 
zhvilluara të kafshëve. 

Megjithëse instinktet janë të lindura dhe të kushtëzuara biologjikisht, ato i 
nënshtrohen socializimit në aspektin e mënyrës së plotësimit dhe të intensitetit të tyre. Me 
ndikimin e mjedisit social njeriu i pranon normat e caktuara të sjelljes, që shprehen edhe 
në mënyrën e plotësimit të instinkteve të tij fiziologjike. Ato norma ndonjëherë kufizojnë 
njeriun në plotësimin e instinkteve të tij, gjë që ka për pasojë, me më pak ose më shumë 
sukses, në shtypjen e disa instinkteve dhe caktimin e hierarkisë së tyre në raport me 
motivet e tjera të veprimit dhe të hierarkisë së tyre reciproke. 

Hierarkia natyrore të instinkteve është vështirë të përcaktohet. Janë bërë 
hulumtime të shumta mbi kafshët dhe njerëzit, në mënyrë që të përcaktohet fuqia e 
instinkteve përkatëse. Rezultatet e atyre hulumtimeve tregojnë se më të fuqishmet janë 
ato instinkte që dalin nga nevoja momentalisht më intensive e organizmit, dhe se 
intensiteti i tyre ndryshon varësisht nga gjendja dhe nevoja e organizmit. Megjithatë, 
ekzistojnë dallime në mundësinë e kontrollit dhe të shtypjes së instinkteve përkatëse dhe 
të cilat njëherësh nuk janë edhe shenjë e fuqisë së tyre. Derisa, p.sh., instinkti seksual 
është e mundur të shtypet për një periudhë më të gjatë kohore, madje edhe të sublimohet 
në ndonjë lloj tjetër aktiviteti, instinkti i etjes dhe i urisë është e mundur të shtyhet 
vetëm për një kohë shumë të kufizuar. 

Duke u nisur nga baza e formimit të instinktit, që e gjejmë në pabaraspeshën 
biologjike në organizëm, tek njeriu i gjejmë disa instinkte themelore që dominojnë në 
sjelljen e tij: ato janë: instinkti i etjes, i urisë, instinkti i gjumit, instinkti seksual, instinkti 
i amësisë dhe disa instinkte të tjera fiziologjike. 

Instinkti i etjes fillon nga nevoja për ujë, e paraqitet atëherë kur në organizëm 
paraqitet mungesa e ujit. Ajo mungesë paraqitet shumë shpejtë nëse uji nuk futet në 
organizëm, sepse me mekanizma të ndryshëm fiziologjik (përmes lëkurës, gojës, urinës 
etj) uji del nga organizmi. Mungesa e ujit shkakton ndryshime në organizëm, të cilat 
nxisin aksionin për plotësimin e nevojave për ujë. Për nga intensiteti i vet ky është 
instinkt shumë i fuqishëm. Etja nuk mund të durohet gjatë. Prandaj në situatat ku është i 
kufizuar furnizimi i ushtarëve, duhet pasur parasysh se asnjë element jetësor nuk është i 
rëndësishëm sa uji. 

Instinkti i urisë paraqitet si nevojë e mungesës së ushqimit në organizëm. 
Ushqimi shpenzohet dhe është e nevojshme që kohë pas kohe të futet në organizëm. 
Megjithëse shumë i fuqishëm, ky instinkt ngecë për nga intensiteti i vet pas instinktit të 
etjes, sepse organizmi disponon me rezerva të caktuara që i shpenzon në mungesë të 
ushqimit dhe, në këtë mënyrë, mund të qëndrojë për një periudhë relativisht të gjatë pa 
marrjen e ushqimit. 




Instinkti i gjumit është instinkt tipik fiziologjik njësoj* si tek etja dhe uria. Kanë 
ekzistuar pohimet se fjetja është shprehi e keqe. Një hulumtues ka bërë trajnime të 
mosfjetjes dhe, në periudhën prej 7 ditësh, e ka ngrehë orën që e ka zgjuar në çdo 10 
minuta. Gjatë kohës së këtij eksperimenti hulumtuesi - eksperimentuesi ka filluar të bëjë 
halucinacione dhe, në fund, nuk ka mundur më ta durojë zilen e orës që e ka sjellë “në 
çmendi”. Gjumi është i domosdoshëm për njeriun dhe atij mund t’i shmangemi vetëm 
për një kohë të caktuar. Nga gjumi i luftëtarëve varet edhe efikasiteti i tyre luftarak, 
kurse për gjumin duhet kujdesur njësoj si për ushqimin dhe ujin me të cilin furnizohen 
luftëtarët. 

Instinkti seksual. Në sjelljen seksuale ndikojnë dy faktorë themelor: hormonet 
dhe shprehia. Hormonet seksuale i tajojnë gjëndrat gonade, të ndryshme tek gratë dhe 
meshkujt. Te gratë vezoret tajojnë hormonin ekstrogjen, kurse tek meshkujt testisi tajon 
hormonin testosteron . Hormonet ndikojnë në zhvillimin e shenjave sekundare seksuale 
(të qenët leshtak të meshkujve, gjinjtë e grave, ndryshimet në zë etj.), dhe një sjelljen 
seksuale, që manifestohet në interesimin e shtuar për gjininë e kundërt. Për dallim nga 
instinktet për të cilat folëm më parë, instinkti seksual është e mundshme të shtypet në 
kufij mjaft të gjerë. 

Instinkti i amësisë. I lidhur ngusht me instinktin seksual, është instinkti i 
amësisë. Ai diferencohet në nevojën e gruas që të ketë fëmijë (instinkti i paraamësisë), 
dhe nevojën për kujdesin për fëmijë (instinkti i pasamësisë). 

Instinktet e tjera. Përveç këtyre instinkteve themelore, nga të cilat varet 
vetëruajtja dhe përtëritja e llojit, ekzistojnë edhe disa nevoja biologjike që njeriu duhet t’i 
plotësojë që ta ruajë organizmin në baraspeshë funksionale. Një nga nevojat e tilla, që 
është mjaft intensive të krijojë instinktin, është nevoja për aktivitet , d.m.th. për 
angazhimin e funksioneve: senzore, mentale, motorike. Ky instinkt plotësohet përmes 
lojës, sportit, vallëzimit, ritmikës ose ndonjë veprimtarie tjetër që i angazhon funksionet e 
njeriut. Instinkti për aktivitet ka rëndësi të madhe, sepse aftësitë e njeriut, veçoritë e tjera 
dhe personaliteti në tërësi zhvillohen përmes aktivitetit dhe, në një masë të madhe, varen 
nga aktivitetet. 

Përveç instinktit për aktivitet, shumica e autorëve konsideron se njeriu e ka të 
lindur kërshërinë, si nevojë biologjike për hulumtim. Kjo nevojë është e mundur të 
veçohet tek kafshët, sidomos ato të zhvilluara. Rëndësia e saj qëndron në faktin që 
pikërisht kërshërisë së njeriut, në një pjesë të madhe, mund t’i atribuohen zbulimet në 
fushën e shkencës, madje edhe i gjithë progresi i njerëzimit. 

Motivet sociale. Nevojat fiziologjike që e përbëjnë bazën e ruajtjes biologjike të 
jetës dhe bazën e sjelljes instinktive njeriu i plotëson në shoqëri. Me plotësimin e këtyre 
instinkteve në mjedisin e caktuar shoqëror, në mënyrën që e imponon ai mjedis, njeriu 
fiton përvojë sociale që manifestohet në përvetësimin e normave shoqërore dhe të 
normave të sjelljes, si pronësi të çdo anëtari të shoqërisë. Njeriu si qenie sociale 
përvetëson edhe mënyrat e plotësimit të nevojave fiziologjike, gjë që pasqyrohet në 
socializmin e sjelljes së tij instinktive. Instinkti i urisë, i etjes, instinkti seksual dhe 
instinktet e tjera të gjithë pjesëtarët e një bashkësie shoqërore i manifestojnë dhe i 
plotësojnë në mënyra që janë përcaktuar me norma të asaj shoqërie. Përvoja shoqërore, 
prandaj, manifestohet në rend të parë në përvetësimin e mënyrës së plotësimit të nevojave 
të caktuara biologjike. Ajo e mëson njeriun edhe për mënyrat se si mundet në mënyrën 
më efikase dhe më të lehtë t’i plotësojë nevojat e veta biologjike. Njeriu mëson që 




prestigji dhe autoriteti shoqëror ofrojnë mundësi të plotësimit të instinktit seksual, kështu 
që kjo bëhet nevojë e tij. Nevojat e krijuara si produkt i përvojës sociale të individit, që 
dalin nga instinktet themelore fiziologjike dhe janë tipike për mjedisin e caktuar social, 
quhen motive sociale. Edhe në të njëjtën shoqëri ndryshon domethënia e motiveve 
përkatëse sociale me ndryshimet që me kohë ndodhin në atë shoqëri. 

Motivi i vetëkonfirmimit. Në këtë grup bëjnë pjesë motivet në të cilat 
pasqyrohet synimi i individit që ta pranojë shoqëria në të cilën jeton. Format e këtyre 
motiveve janë të ndryshme, sepse janë të ndryshme mënyrat në të cilat njeriu mund ta 
realizojë afirmimin shoqëror. Motivi i vetëkonfirmimit ose, siç e quajmë disa, motiv për 
afirmim personal, mund të manifestohet në formë të synimit të individit që të dallohet 
midis të tjerëve dhe t’i jepet mirënjohje e veçantë dhe t’i kushtohet rëndësi e veçantë. Në 
këtë rast flasim për motivin për prestigj. 

Motivi i vetëkonfirmimit mund të gjejë shprehje në synimin e individit për të 
sunduar mbi të tjerët, synimin për pushtet dhe dominim dhe, në këtë rast flasim për 
motivin e dominimit. 

Prestigji shoqëror fitohet, zakonisht, përmes sukseseve që i arrinë individi në 
aktivitetet me të cilat merret: në mësim, sport, veprimtari profesionale, prandaj është e 
mundshme të shprehet motivi për vetarritje . 

I lidhur ngushtë me motivin e vetarritjes është edhe motivi i vetaktualizimit , që 
manifestohet në synimin e individit që aftësitë e tij të gjejnë shprehje dhe të përdoren në 
ndonjë aktivitet të dobishëm. 

Përveç këtyre, shpeshherë hasin një motiv në të cilin përmbahen komponentet 
tashmë të përmendura të motivit të vetëkonfirmimit. Ky është motivi për pavarësi . Ai 
manifestohet me synimin e individit që të jetë i pavarur, personalitet i pavarur, me të 
drejtë vendosjeje mbi veprimet e veta. 

Motivi për shoqëri, që disa e quajnë motiv afiliativ ose gregar , pasqyrohet në 
synimin e individit që të jetë në shoqëri me të tjerët. Origjinën e këtij motivi duhet 
kërkuar në pamundësinë e njeriut që të ekzistojë vetë, pa ndihmën e pjesëtarëve të tjerë 
të shoqërisë, çka do të thotë se paraqitja e këtij motivi lidhet me paraqitjen e llojit të 
njeriut. Së këndejmi, pohimet e shumë autorëve se ky është motiv i lindur, që vjen që 
nga të parët tanë shtazor. Të tjerët, ndërkaq, konsiderojnë se motivi për shoqëri fitohet në 
procesin e socializmit të personalitetit, dhe se baza e krijimit të tij është në pamundësinë 
e fëmijës që varet edhe nga kujdesi i prindërve, përkatësisht kujdesi i anëtarëve të tjerë të 
shoqërisë. 

Motivi i agresivitetit pasqyrohet në synimin që të sulmohen, të thyhen dhe të 
shkatërrohen pjesëtarët e tjerë (fizikisht ose verbalisht), dhe t’u shkaktohet dëm. Disa 
filozofë gjermanë, ndër ta edhe Niçe ( Nietzsche), paraqesin pikëpamjen se agresiviteti 
është motiv i lindur dhe se duhet t’i atribuohet domosdoshmëria e luftërave, me të cilat 
është e mbushur historia e shumicës së popujve, gjë që fashistët e kanë përdorur si bazë të 
indeologjisë së vet. 

Motivi i sigurisë manifestohet në synimin e individit që ta ruajë të pandryshuar 
gjendjen që i siguron ekzistencën dhe plotësimin e motiveve përkatëse themelore. Për 
këtë arsye konsiderohet se motivi i sigurisë bashkon një varg motivesh të tjera sociale, siç 
janë: motivi për fitim, motivi për dominim, motivi për vetarritje, motivi i pavarësisë dhe 





të tjerë, sepse me plotësimin e atyre motiveve automatikisht plotësohet edhe motivi i 
sigurisë. 

Motivi personal. Duke e shqyrtuar natyrën e paraqitjes së motiveve sociale, kemi 
konstatuar se ato janë zhvilluar nga instinktet fiziologjike dhe janë paraqitur si rezultat i 
përvojës sociale të individit në mënyrën e plotësimit të instinkteve përkatëse fiziologjike. 
Ngjashëm me këtë, edhe motivet sociale që përbëjnë karakteristikat e pjesëtarëve të një 
mjedisi social është e mundur të plotësohen në mënyra të ndryshme. Arritshmëria dhe 
pesha e qëllimeve që individi përpiqet t’i realizojë, varet nga niveli i aspiratave të tij. 



KAPTINA 7. 


EMOCIONET 

NOCIONI DHE DEFINICIONIIEMOCIONEVE 

Emocionet përcjellin dhe janë pjesë përbërëse e sjelljes dhe e përjetimit të njeriut. 
Ne për çdo ditë, në çdo moment përjetojmë, më pak ose më shumë ndjenja të fuqishme të 
gëzimit, të pikëllimit, të dashurisë, të ngushëllimit, të simpatisë, të krenarisë, të 
dashaligësisë, të mendjemadhësisë, të turpit, të falënderimit, të brengosjes, të frikës, të 
pritjes, të shpresës etj. Të gjitha këto dhe shumë ndjenja të tjera që i përjeton njeriu, janë 
të lidhura me objekte, persona ose situata të caktuara që janë shkas i drejtpërdrejtë ose i 
tërthortë i atyre përjetimeve. Emocionet nuk paraqiten vetëvetiu, pa shkas. Ato 
shkaktohen me ndonjë ngjarje nga rrethina. Ç’është e vërteta, nuk është e mundur çdo 
herë që të vërehet lidhja e drejtpërdrejtë midis emocionit që është i pranishëm dhe 
ngjarjes me të cilën është shkaktuar ai emocion, por ajo lidhje gjithmonë ekziston. 
Emocionet reflektojnë vlerën e ngjarjeve të caktuara, pa marrë parasysh sa janë të 
dukshme lidhjet e tyre. Në bazë të kësaj mund të themi se emocionet janë procese psikike 
në të cilat shprehet vlera që për përjetuesin e ka realiteti objektiv (definicioni). 

Ato dallime në përjetim nuk manifestohen vetëm në intensitetin dhe në drejtimin 
e përjetimeve emocionale, por edhe në llojin e tyre. Derisa dikush ndjen frikë në praninë 
e armikut, tjetri mund të ndjejë urrejtje dhe përbuzje, zemërim ose krenari. Është i madh 
repertoari i ndjenjave që njerëzit e ndryshëm mund ta përjetojnë në praninë e ngjarjeve 
të njëjta objektive në rrethinë. Bazën e të gjitha përjetimeve emocionale e përbëjnë: 
shqetësimi dhe qetësimi si shprehje e intensitetit, dhe e këndshmja dhe e pakëndshmja 
si shprehje e cilësisë. Me këto aspekte të emocioneve duhet të dallohet edhe 
kohëzgjatja, burimet e paraqitjes dhe orientimi, për çka do të bëhet fjalë më vonë kur 
të flasim për klasifikimin e emocioneve. 

Me vetë faktin që emocionet përcjellin çdo përjetim dhe veprim, ato ndikojnë në 
cilësinë e sjelljes së njeriut. Emocionet e iniciojnë njeriun për aktivitet me synim që të 
përjetojë kënaqësinë ose të shmang pakënaqësinë. Pa emocione jeta do të ishte e 
mërzitshme. 


MANIFESTIMET FIZIOLOGJIKE TË EMOCIONEVE 

Njeriu përjeton emocionet subjektivisht në formë të frikës, të gëzimit, të 
pikëllimit etj. Përveç përjetimit subjektiv, paraqiten ndryshimet edhe në gjendjen e 
organizmit dhe të funksioneve të organeve përkatëse. Ato ndryshime janë objektive, dhe 
ato është e mundur të vërehen dhe të përcillen. Provën e kësaj e gjejmë në rezultatet e 
anketës që e kanë zbatuar psikologët amerikanë në mbi 4 000 pilotë dhe anëtarë të tjerë të 
ekuipazheve të bombarderëve, që i kanë kryer detyrat luftarake gjatë kohës së Luftës së 
dytë botërore, duke kërkuar prej tyre që të cekin reaksionet organike që i kanë vërejtur 
në vete në situatat objektivisht të rrezikshme. Në bazë të raporteve të tyre është përpiluar 



tabela nga e cila shihet lloji dhe shpeshtësia e ndryshimeve organike që paraqiten me 
ndjenjën e frikës. Rezultatet e anketës janë pasqyruar në tabelën 5.1. . 


NDRYSHIMET E VËREJTURA ORGANIKE 

SHPESH % 

NDONJËHERË 

Rrahja e zemrës dhe pulsi i shpeshtuar 

30 

56 

Tensioni i lartë i muskujve 

30 

53 

Shqetësimi i lehtë, zemërimi ose pikëllimi 

22 

58 

Terja e fytit dhe e gojës 

30 

50 

Djersitja nervoze dhe djersët e ftohta 

26 

53 

»Fluturat’' në stornak 

23 

53 

Ndjenja e jorealitetit - sikur kjo nuk do të mund të ndodhte 

20 

49 

Nevoja për urinim shumë të shpeshtë 

25 

40 

Dridhja 

11 

53 

Hutia 

3 

50 

Dobësia dhe alivanosja 

4 

37 

Pamundësia e kujtesës së hollësive pas fluturimit 

5 

34 

Mundimi në stomak 

5 

33 

Pamundësia e koncentrimit 

3 

32 


Tab. 5.1. Ndryshimet e vërejtura organike gjatë përjetimit tëfikës gjatë kohës së kryerjes 

së fluturimeve luftarake (L. F. Shaffer, J. consufti Psych. 1947. 11,). 

Këto ndryshime vejnë në dukje në mënyrë të qartë aspektin organik ose 
fiziologjik të emocioneve, përveç subjektives, të të përjetuarës. Me hulumtimin 
sistematik është konstatuar se prania e emocioneve mund të vërehet në punën e të gjitha 
organeve të brendshme dhe në gjendjen e tërë organizmit. Me rastin e emocioneve 
paraqiten ndryshime në punën e zemrës dhe të sistemit të enëve të gjakut, të mushkërive 
dhe të organeve të frymëmarrjes, të lukthit dhe të organeve të tretjes, të sistemit të 
gjëndrave me tajitje të brendshme (të sistemit endokrin), dhe me tajitje të jashtme (të 
sistemit egzokrin) dhe të gjendjes së indeve të muskujve, që, përndryshe janë nën 
kontroll. Paraqitja e këtyre ndryshimeve i atribuohet funksionit të sistemit vegjetativ 
nervor. 

Sistemi vegjetativ nervor përbëhet nga shumë neurone në korën e trurit të madh 
(a), në bërthamat e hipotalamusit (b), në vazhdimin e palcës kurrizore, (c), në palcën 
kurrizore (d) dhe të nervave që, në formë të zinxhirit, shtrihen përgjatë boshtit kurrizor 
(e). Siç është pasqyruar kjo në mënyrë skematike në figurën 5.1, nervat vegjetativ 
gjenden në sy, në gjëndrat jargore dhe në gjëndrat e pështymës, gjëndrat e djersitjes, enët 
e gjakut, zemër,mushkëri, mëlçi, lukth, gjëndrat mbiveshkore, veshkët, barkun, zorrën e 
trashë, fshikëz, dhe në të gjitha ato organe të brendshme zhvillohet aktiviteti në mënyrë 
refleksive, jashtë kontrollit të vullnetshëm të njeriut. Sistemi vegjetativ nervor 
funksionalisht përbëhet nga dy pjesë, që janë në antagonizëm: pjesa simpatike e sistemit 
vegjetativ nervor është aktive atëherë kur organizmi është në aksion dhe ai shkakton 
këto ndryshime në punën e organeve të brendshme: shpejton punën e zemrës, rritë 
qarkullimin e gjakut, zgjeron enët e gjakut në muskuj, por i tkurrë në lukth, zorrë dhe në 
organe të brendshme, rritë tensionin e gjakut, shpejton ritmin e frymëmarrjes, i zgjeron 
bebëzat, shkakton tharjen e fytit dhe të gojës, shkakton ngërçe të lukthit dhe lëshimin e 






sfinkterit, pastaj tajiten e sasive të mëdha të adrenalinës nga gjëndrat mbiveshkore gjë që 
ka për pasojë rritjen e sasisë së sheqerit në gjak. 

Parasimpatikusi parasimpatikusi hyn në aksion atëherë kur organizmi është 
pasiv, kur nuk janë të pranishme emocionet, dhe funksioni i tij manifestohet në 
grumbullimin (akumulimin) e energjisë së nevojshme për aksion. 

Veprimi i këtillë i sistemit vegjetativ nervor në prani të emocioneve ka për pasojë 
një ndikim shumë të rëndësishëm të emocioneve në sjelljen e njeriut. Në saje të këtij 
veprimi, emocionet e bëjnë organizmin të gatshëm për aksion. Me ndikimin e 
simpatikusit bëhet aktiviteti i shtuar i atyre pjesëve të organizmit, që janë të nevojshme 
në aksion (sistemi i enëve të gjakut, organet e frymëmarrjes, muskulatura etj.), kurse 
inhibohet funksioni i atyre pjesëve të organizmit që janë të tepërt dhe do të bënin 
pengesa, siç janë organet e tretjes etj. Veprimit të simpatikusit duhet t’i atribuohet 
paraqitja që i plagosuri në luftë më ngadalë gjakon se në rrethanat normale, sepse në 
praninë e emocioneve bëhet tkurrja e enëve të gjakut në sipërfaqe të trupit dhe për këtë 
arsye paraqitet gjakderdhja më e vogël. 

Detektori i gënjeshtrës - poligrafi 

Ndryshimet organike që paraqiten me rastin e emocioneve janë bërë përpjekje të 
shfrytëzohen për qëllime të hulumtimit objektiv të natyrës dhe të përmbajtjes së tyre. 
Mirëpo, që në përpjekjet e para është dëshmuar se në bazën e ndryshimeve organike 
është e mundur të konstatohet prania e emocioneve, madje edhe intensiteti i tyre, por jo 
lloji dhe karakteristikat e tyre. Megjithatë, edhe mundësia e konstatimit objektiv të 
pranisë së emocioneve janë bërë përpjekje të përdoret për qëllime praktike në 
kriminalistikë. Ndërkaq, duhet nisur nga supozimi se emocionet mund ta zbulojnë 
delikuentin që vërtetë ka kryer veprën penale. Në këtë bazë Ibau më 1942 e ka 
konstruktuar aparatin, të quajtur detektor i gënjeshtrave, i cili përbëhet nga 
stabilimenti për regjistrimin e pulsit dhe të tensionit të gjakut, të rritmit të frymëmarrjes 
dhe të aktivitetit elektrik të organizmit. Të hulumtuarin, i cili është i lidhur në aparat, 
eksperimentuesi e provokon (e ngacmon) me situatën në të cilën është kryer krimi, kurse 
aparati i matë reaksionet e tij. Situata në të cilën është kryer vepra përmbahet në vargun 
e fjalëve ngacmuese që eksperimentuesi ia jep të hulumtuarit, kurse i hulumtuari ka për 
detyrë që në to të përgjigjet me asociacione të lira, d.m.th. në çdo fjalë ngacmuse 
përgjigjet me fjalën e parë që i bie ndër mend. Në vargun e fjalëve ngacmuese 
përmbahen edhe të ashtuquajturat fjalët kritike, që kanë lidhje me rrethanat në të cilat 
është kryer krimi. Fjalët kritike zakonisht shkaktojnë reaksione të bujshme emocionale 
tek i hulumtuari që vërtetë e ka kryer veprën. 

Detektori i gënjeshtrave i regjistron ato reaksione dhe kështu ndihmon në 
zbulimin e delikuentit. Të hulumtuarit që ndaj fjalëve kritike nuk shqetësohen, ose janë të 
pafajshëm ose emocionalisht të ftohtë. Në këtë rastin e dytë, detektori i gënjeshtrave nuk 
na ndihmon. Mirëpo, shumica e kriminelëve janë primitiv dhe “dorëzohen” para se 
detektori fillon të punojë, kështu që ky aparat është shumë i dobishëm në kriminalistikë 
atëherë kur ai përdoret profesionalisht. Ana e tij e mirë qëndron në faktin që më parë 
mund të “gabojë” tek fajtori sesatë “akuzojë” të pafajshmin. 



Sëmurjet psikosomatike. Deri më tash kryesisht i pamë efektet e dobishme të 
ndryshimeve organike që paraqiten gjatë emocioneve. Mjerisht, ndryshimet organike 
shpesh kanë edhe pasoja negative për gjendjen e organizmit. Ato dalin nga 
mosharmonizimi i ndryshimeve organike, të paraqitura me rastin e emocioneve, me 
gjendjen e përgjithshme të organizmit. Kështu, gjatë emocioneve bëhet tajitja e shtuar e 
lëngut të lukthit, edhe pse në lukth nuk ka ushqim për zbërthimin e të cilit lëngu është i 
nevojshëm; shkaktohet puna shpejtuar e zemrës, edhe pse organizmi realisht nuk u 
nënshtrohet përpjekjeve të shtuara për të cilat është e nevojshme sasia më e madhe e 
gjakut në inde; shkaktohet tharja e fytit dhe e gojës, edhe pse pështyma është e 
nevojshme për punën normale të organit të të folurit, etj. Gjatë gjendjeve të pakëndshme 
emocionale (brengave, ankthit, frikës) që zgjasin shumë, janë të gjata edhe ndryshimet që 
paraqiten në punën e disa organeve të brendshme. Puna jopërkatëse e organeve të 
brendshme shkakton dëmtimin e tyre dhe çrregullimin e funksioneve të tyre. 

Pasi që ato çrregullime shkaktohen me anë të emocioneve, përkatësisht të 
ndikimeve psikologjike, i quajmë çrregullime psikosomatike . Në rastet më të shpeshta 
ndër to paraqiten sëmurje të organeve të tretjes në formë të tretjes së çrregulluar, të 
pengesave gastritike, të të thatit në lukth dhe në zorrën dymbëdhjetgishtore etj, por 
mund të paraqiten edhe çrregullime në punën e zemrës dhe të sistemit të enëve të gjakut, 
pengesa astmatike, hemorroidet etj. Është rregull e përgjithshme se pengesat 
psikosomatike paraqiten në ato organe që janë më pak rezistente në organizëm. 

Që të njihet më mirë natyra e paraqitjes së sëmurjeve psikosomatike, është bërë 
një eksperiment me katër qifte majmunësh të lidhur për karrige, nëpër të cilët në 
intervale prej 20 sekondash është lëshuar rryma. Para goditjes së rrymës paraqitej drita e 
kuqe që mund ta shihnin majmunët. Njëri nga secili qift i majmunëve ka pasur 
mundësinë që ta shkyç rrymën dhe kështu të shmanget goditja e rrymës ndaj tij dhe qiftit 
të tij, kurse majmuni tjetër në qift nuk ka pasur mundësi që këtë ta bëjë. Me ritmin e 
këtillë eksperimenti ka zgjatur 6 orë, pastaj ka pasuar një pushim po aq i gjatë, në mënyrë 
që eksperimenti prapë të vazhdojë. Rezultatet e eksperimentit janë paraqitur shumë 
shpejtë dhe kanë qenë shumë drastike. Ditën e nëntë të eksperimentit ka ngordhur 
majmuni i parë nga ata katër majmunët që kanë pasur mundësi të shkyçin rrymën, e pas 
tij kanë pësuar të tjerët kështu që i dyti ka ngordhur ditën e 23, kurse i treti ditën e 25 të 
eksperimentit. Majmuni i katërt nga ata që kanë pasur mundësi ta shkyçin rrymën ka 
jetuar edhe 48 ditë pas eksperimentit. Tek këta majmunë është gjetur ithati aktiv në lukth, 
i cili ka qenë shkaktar i ngordhjes. Njëkohësisht, tek katër majmunët që nuk kanë pasur 
mundësi ta shkyçin rrymën, nuk janë vërejtur kurrfarë çrregullimesh. 

Nga rezultatet e këtij eksperimenti mund të nxirret mësimi se shqetësimet 
afatshkurta, intensive, çfarë i kanë përjetuar majmunët që nuk kanë pasur mundësi t’i 
shmangen goditjes së rrymës elektrike, nuk janë të dëmshme dhe nuk lënë pasoja në 
organizëm. Ajo që vepron dëmshëm, janë brengat dhe preokupimet e përhershme që e 
ngarkojnë njeriun, nga të cilat ai nuk mund të lirohet. 



EKSPRESIONET EMOCIONALE 


Lidhur ngushtë me ndryshimet organike që paraqiten me rastin e emocioneve, 
është edhe shprehja e jashtme e emocioneve ose ekspresionet emocionale. Duke pasur 
parasysh faktin që me rastin e emocioneve paraqiten ndryshime të mëdha në punë dhe në 
gjendjen e organeve dhe të mbarë organizmit, duhet pritur edhe manifestimin e caktuar të 
jashtëm të atyre ndryshimeve. Ndryshimet në punën e organeve të brendshme janë 
refleksive, dhe për këtë arsye edhe manifestimet e tyre të jashtme janë jashtë kontrollit 
të vullnetshëm të njeriut. Për shkak të rëndësisë që i kanë manifestimet e jashtme 
(ekspresionet emocionale) në njohjen e emocioneve, ato kanë qenë objekt i shumë 
studimeve. Kështu, Landis më 1993 ka konstatuar se befasia manifestohet me reaksione 
të jashtme karakteristike: me mbylljen e qerpikëve të syrit, me lëvizjen e kokës mbrapa, 
me shtrembërimin e mjekrrës, me shtrëngimin e muskujve të qafës. Edhe tek emocionet 
e tjera është e mundur të gjendet shprehja karakteristike. Mirëpo, shprehja e emocioneve 
në një pjesë të mirë është nën ndikimin e konvencionit, që është i ndryshëm në mjedise 
të ndryshme kulturore, kështu që kjo në një pjesë të mirë e zvogëlon vlerën e 
ekspresioneve në njohjen e emocioneve. Pjesëtarët e kulturave të ndryshme shpeshherë 
shfrytëzojnë manifestimet e njëjta që të shprehin emocione të ndryshme. Kështu, p.sh. me 
duartrokitje ne shprehim lumturinë dhe kënaqësinë, kurse kinezët brengën dhe 
zhgënjimin; kruarja pas veshit tek ne është shprehje e hutisë, kurse te kinezët shprehje e 
kënaqësisë; fishkëllima tek ne është shprehje e mospajtimit, kurse te amerikanët shprehje 
e miratimit dhe e kënaqësisë etj. Për këtë arsye gjatë njohjes së emocioneve në bazë të 
ekspresioneve duhet të merret në konsiderim edhe ndikimi i konvencionit. 

Ekspresionet emocionale janë të shumta dhe të lidhura me funksionin e organeve 
të ndryshme në organizëm. Ato manifestohen në forma të ndryshme dhe, në bazë të kësaj, 
është e arsyeshme të ndahen në: ekspresione të fytyrës ose ekspresionet faciale, 
ekspresionet e organit të të folurit ose ekspresionet vokale, dhe ekspresionet e trupit ose 
ekspresionet posturale. 

Ekspresionet faciale. Mika e fytyrës i zbulon emocionet tona. Këtë e ka vërejtur 
edhe piktori i madh italian, ndërtuesi dhe konstruktori Leondardo Davinçi dhe me 
vizatime të thjeshta ka ilustruar se si muskujt e fytyrës, sidomos rreth gojës dhe syve 
zbulojnë emocionet. Muskujt e lëshuar i shprehin emocionet e pakëndshme, kurse 
muskujt e ngritur emocionet e këndshme. 



Fig. 5.2. Sliprehjn skemntike e fytyrës 
gjntë emocioneve të pn këiulshme dlie të 
këndslune 


Rukmik ( Ruckmick) më 1931 hulumtoi në mënyrë eksperimentale mundësinë e 
njohjes së emocioneve në bazë të ekspresioneve faciale. Rezultatet e atij eksperimenti 
kanë treguar se në bazë të ekspresioneve faciale është e mundur të dallohen emocionet e 
këndshme nga ato të pakëndshmet, por ekspresionet janë të pasigurta kur duhet të 
dallohen madje emocionet themelore, elementare siç janë: gëzimi, pikëllimi, zemërimi 
dhe frika. Nga kjo mund të konkludohet se ekspresionet faciale nuk kanë as përafërsisht 
aq domethënie për njohjen e emocioneve që zakonisht u atribuohen. 

Ekspresionet vokale. Për dallim nga ekspresionet faciale, ekspresionet vokale 
janë indikatorë më i sigurt i emocioneve, kështu që gati me arsye është përhapur 
mendimi se “njerëzit i shprehin emocionet e veta me anë të zërit”. Disa nga ekspresionet 
vokale janë tipike. Kështu zëri i lartë, zakonisht, shprehë befasinë dhe frikën; rënkimi - 
vuajtjen dhe fatkeqësinë, dënesa - pikëllimin; qeshja - gëzimin; dridhja e zërit - 
pikëllimin e thellë; bërtima - zemërimin. Përveç këtyre shprehjeve tipike vokale, 
emocionet shprehen edhe me ndryshimet që paraqiten në shprehjen e ndonjë përmbajtjeje 
me anë të zërit. Kështu, për zemërimin është karakteristik zëri i ngritur, por përveç kësaj 
shkurtohen fjalët, zvogëlohen pauzat midis tërësive foljore, të folurit bëhet i ndërprerë 
dhe i paartikuluar; kur njeriu është i pikëlluar, tempoja e të folurit është e ngadalësuar, 
kurse pauzat midis fjalëve të zgjatura, etj. Në saje të këtyre ekspresioneve karakteristike 
që paraqiten me disa lloje të emocioneve, ekspresionet vokale në tërësi janë indikatorë 
mjaft i sigurt i emocioneve. Për këtë arsye artistët shfrytëzojnë më shumë ekspresionet 
vokale sesa faciale, sepse mund t’i shprehin në mënyrë më të suksesshme llojet përkatëse 
të emocioneve. 

Ekspresionet posturale . Pëveç mimikës dhe ndryshimeve karakteristike në zë, 
gjatë emocioneve bëhen ndryshime karakteristike në qëndrimin e trupit dhe në lëvizje. 
Ato lloje të shprehjes quhen ekspresione dhe gjeste pasturale. Ngjashëm si edhe tek 
ekspresionet vokale, edhe këtu ekzistojnë mjaftë shprehje karakteristike gjestikuluese për 
disa emocione elementare ose themelore. Kështu, për zemërimin është karakteristike 
shtrëngimi i grushtit, bërja e lëvizjeve luftarake, kurse te kafshët kreshpërimi e qimeve, 
ulërima, tregimi i dhëmbëve. Për pikëllimin janë karakteristik muskujt e lëshuar të 
trupit, lëvizjet e ngadalshme, lëshimi i kokës dhe i krahëve. Përkundër kësaj, gëzimi 
karakterizohet me lëvizje të gjera, të forta, me qëndrim të drejtë, me lëvizje të shpejta. 
Tek frika kemi dy mënyra të ndryshme të reagimit që në mënyrë tipike gjejnë shprehje 
gjatë përjetimit intensiv të këtij emocioni. Frika mund të shkaktojë shtangimin e 
funksioneve psikike dhe trupore, me ç’rast bëhet bllokimi i lëvizjeve, i mendimeve, i 
aksioneve. Ky reaksion quhet iktus. Përkundër kësaj, gjatë frikës mund të paraqiten 
reaksione shumë intensive në formë të vrapimit ose të lëvizjes, që zakonisht janë të 
pakontrolluara, kaotike dhe të papërshtatshme. Reaksioni i tillë quhet raptus. Me rastin 
e raptusit njeriu mund të përdorë rezervat e energjisë që, në gjendje normale, nuk i 
shfrytëzon dhe të realizojë një efekt më të madh të punës nga ai i zakonshmi. Kështu, 
janë të njohura rastet që nga frika njeriu të shprehë “ fuqinë mbinjerëzore”, me të cilën i 
tejkalon pengesat në mënyrë që të shpëtojë. 

Për ekspresionet postulare dhe gjestikulare, ndërkaq, është karakteristike që ato 
janë nën ndikimin e madh të konvencionit. Kështu, për shembull, indianët amerikanë janë 
shumë koprrac në shprehjen e emocioneve, kurse francezët dhe italianët i shprehin në 
mënyrë shumë të bujshme. 






Për shkak të ndikimit të konvencës në mënyrën e shprehjes së emocioneve, gjatë 
studimit të tyre në bazë të shprehjes së jashtme, duhet pasur kujdes edhe për situatat 
emocionale. Megjithëse emocionet janë individuale dhe subjektive, përkatësisht situatat 
e njëjta mund t’i përjetojnë në mënyra të ndryshme personat e ndryshëm, megjithatë 
marrja parasysh e situatave emocionale mund të na ndihmojë gjatë njohjes së 
emocioneve. Situatat e rrezikshme tek shumica do të shkaktojnë emocionin e frikës, që 
do të thotë se e dhëna mbi situatën emocionale mund të ndihmojë që të interpretojmë 
domethënien e ekspresioneve të atyre që gjendjen në atë situatë. 

KLASIFIKIMII EMOCIONEVE 

Ndërlikueshmëria e emocioneve nuk lejon klasifikimin vetëm një bazë të një 
kriteri, sepse me klasifikimin e tillë do të liheshin anash shumë aspekte të rëndësishme të 
emocioneve. Për këtë arsye ndarja e tyre është bërë brenda disa aspekteve, gjë që 
mundëson diferencimin e emocioneve sipas: llojit, intensitetit dhe kohëzgjatjes, dhe 
sipas ngjarjeve që i kanë shkaktuar. Në pajtim me këto kritere, sipas llojit dallojmë 
emocionet primare ose elementare nga ato të ndijimit, estetike e të tjera. Sipas 
intensitetit dhe kohëzgjatjes dallojmë afektet, disponimet dhe pasionet. Dhe, më në 
fund, sipas ngjarjeve që i kanë shkaktuar, dallojmë emocione të orientuara nga 
personaliteti vetanak dhe të orientuara nga të tjerët. 

Emocionet primare ose elementare . Në këtë kategori bëjnë pjesë emocionet që 
kanë karakteristikat më të qarta dhe paraqesin bazën e jetës emocionale. Ndër emocionet 
primare bëjnë pjesë: frika, zemërimi, gëzimi dhe pikëllimi. 

Frika. Në formën e vet themelore, frika paraqitet si reaksion ndaj situatave të 
papritura, të rrezikshme në të cilat njeriu nuk është në gjendje t’i kundërvihet rrezikut. I 
porsalinduri reagon me frikë ndaj zërit intensiv dhe gjatë humbjes së shpejtë të 
mbështetëses. Të rriturit e përjetojnë frikën gjatë rreziqeve nga humbja e ekzistencës 
personale ose e humbjes së personave të dashur, të gjërave, të gjendjeve ose të dukurive. 
Subjektivisht, frika ka cilësi të pakëndshmërisë intensive. Objektivisht, paraqiten një 
varg ndryshimesh në punën e organeve të brendshme. Bëhet frymëmarrja e shpejtuar dhe 
aritmike, shtimi i presionit të gjakut, tharja e fytit dhe e gojës, rrënqethja e lëkurës, 
zgjerimi i bebëzave, të muskujve, lëvizjet e shpeshtuara të duarve dhe të këmbëve 
dhe,eventualisht ikja. Ato reaksione sqarohen në mënyrë evolutive si përgatitje e 
organizmit për rezistencë ndaj burimit të rrezikut. 

Frika ndikon në shumë funksione dhe procese të tjera psikike. Zvogëlon nivelin 
dhe shtangon aktivitetin intelektual, mendimi bëhet më pak i gjallë dhe i përshtatshëm, 
dobësohen parimet e përvetësuara morale. Ajo ndikon edhe në aktivitetin motorik, kështu 
që lëvizjet bëhen më pak të integruara dhe më pak të përshtatshme. 

Frika, që e kemi definuar si reaksion ndaj situatave të rrezikshme, zhduket kur 
zhduken situatat e rrezikshme që e kanë shkaktuar, përkatësisht kur ndërmarrim aksionin 
e nevojshëm me të cilën mënjanojmë burimin e rrezikut. Nëse aksioni që e kemi 
ndërmarrë nuk është i mjaftueshëm në vështrim të mënjanimit të rrezikut, atëherë 
thellohet ndjenja e frikës dhe ajo, zakonisht, shndërrohet në një formë më të lartë - tmerri 
ose paniku. Në panik ekzistojnë dukuritë e theksuara përcjellëse të frikës, kështu që 
ndikimi i saj në funksionet e tjera psikike mund të jetë shumë intensiv. 



Përkundër ndikimit negativ të frikës intensive në pothuaj të gjitha funksionet 
psikike dhe veprimet motorike, frika e intensitetit të butë në formë të tremës së lehtë 
mund të jetë e dobishme, sepse e ngritë nivelin e aktivitetit të njeriut, dhe arrihen efekte 
më të mëdha në punë. Trema e butë që paraqitet tek studentët në provim, ligjëruesit, 
aktorët, këngëtarët etj. gjatë paraqitjeve publike, mund të kontribuojë në suksesin e tyre 
më të mirë. 

Parashtrohet pyetja prej nga frika tek njeriu. Në çfarë mase ajo është e lindur, e 
në çfarë mase njerëzit mësojnë se prej sej duhet të frikohen. Shumë hulumtime kanë 
treguar se frika është e lindur, por njeriu mëson se prej sej duhet të frikohet. Njeriu lind 
me frikën refleksive prej dy situatave: zërit të fuqishëm dhe humbjes së papritur të 
mbështetëses. Vetëm më vonë, me fitimin e përvojës mbi situatat e rrezikshme, d.m.th. të 
përvojës negative, njeriu mëson se cilat situata e rrezikojnë dhe ato situata fillojnë tek ai 
të shkaktojnë frikë. Rapllima e dyerve gjatë natës tek fëmija mund të shkaktojë frikë nga 
terri, kurse fatkeqësia në komunikacion mund të shkaktojë tek njeriu frikën nga ngasja e 
automobilit. Është karakteristike se përvojat e tilla mund të gjeneralizohen, dhe frika që 
është krijuar në një situatë mund të zgjerohet edhe në të gjitha situatat e ngjashme. Në 
literaturë përmendet “rasti Albert” që shërben për ilustrimin e paraqitjes dhe të 
gjeneralizimit të frikës. Alberti ka qenë një fëmijë njëmbëdhjetë muajsh që luante me 
dëshirë me minjtë e bardhë në laborator të Votsonit ( Watson). Hulumtuesi në momentet 
kur Alberti luante me mijë të bardhë disa herë i mëshonte fuqishëm tavolinës me vizore. 
Pas disa përsëritjesh vëren se djaloshi kishte pushuar të luante me mijë dhe kishte 
filluar të tregonte frikë nga prania e tyre. Pas një kohe djaloshi fillon që të frikohet edhe 
nga një hulumtues me mjekërr të thime me të cilin më parë pajtohej mirë. Sa më shumë 
që njeriu u ekspozohet situatave të rrezikshme, që objektivisht e rrezikojnë, ka më shumë 
mundësi ta njohë frikën. Mirëpo, duke i njohur situatat e rrezikshme njeriu i njeh edhe 
mënyrat si t’u kundërvihet, dhe kështu krijon në vete edhe mbrojtjen nga frika. 
Megjithatë, shumë përvojë negative tek individi mund të shkaktojë frika të përhershme 
iracionale në formë të anksiozitetit ose në formë të fobisë. 

Anksioziteti është dukuri e frikës së tepruar. Njerëzit anksioz ndjejnë praninë e 
frikës nga të gjitha situatat e reja dhe të panjohura. Çdokund presin rrezik. Kjo është 
karakteristikë e personalitetit e fituar si pasojë e përvojës negative gjatë zhvillimit 
individual. Prindërit tepër të rreptë i edukojnë personalitetet anksioze, sepse dënimi i 
vazhdueshëm drastik shkakton tek fëmijët frikën nga dënimi, që zgjerohet në frikën nga 
prindërit, frikën nga të rriturit, frikën nga çdo autoritet. 

Për dallim nga anskioziteti që paraqet karakteristikë të personalitetit, fobitë janë 
frika të fuqishme iracionale nga ndonjë gjë ose situatë, që janë krijuar si pasojë e 
përvojës negative që është harruar. Origjina e fobisë zakonisht është nga fëmijëria e 
hershme. Përjetimet e fuqishme emocionale nga fëmijëria zhduken zakonisht nga 
vetëdija, por vazhdojnë nga nënvedija të veprojnë në sjelljen e individit. Në saje të këtij 
kushti, njeriu frikohet nga disa situata e të mos e dijë arsyen e vërtetë të frikës dhe nuk 
mund të lirohet nga ajo frikë. Fobitë janë individuale dhe fillojnë në përvojën 
individuale, por disa paraqiten më shpesh si p.sh. : klaustrofobia - frika nga hapësira e 
mbyllur, akrofobia - frika nga lartësia, kancerofobia - frika nga kanceri, etj. Frika, pra 
është emocion i ndërlikuar që ka forma të ndryshme dhe ndikon fuqishëm në sjelljen e 
njeriut. 



Zemërimi . Ky është emocion që paraqitet si pasojë e pengimit të planeve tona 
dhe e kufizimit në plotësimin e motiveve tona. Edhe fëmijët edhe të rriturit reagojnë me 
zemërim kur i kufizojmë për diçka, por që me moshën ndryshon mënyra e shprehjes, e 
manifestimit të hidhërimit. Kështu, për moshën e fëmijëve është karakteristike këlthitja, 
inati dhe sjellja tiranike. Tek të rriturit kemi urrejtjen, nënçmimin, përqeshjen etj. 
Subjektivisht, zemërimi është ngjarje ambivalente: njëkohësisht e pakëndshme dhe e 
këndshme. Objektivisht, tek zemërimi mund të regjistrohen ndryshime në formën e 
qarkullimit të shpejtuar të gjakut dhe të ndryshimeve që e përcjellin atë dukuri, të 
frymëmarrjes të shpejtuar dhe të ndaljes së aktivitetit të organeve të tretjes. 

Gëzimi dhe pikëllimi. Këto janë emocione shumë të shpeshta që ndërrohen në 
përjetimin tonë. Gëzimi paraqitet si pasojë e arritjes së ndonjë qëllimi dhe përcillet me 
ndjenjë të këndshme. Intensiteti i tij varet nga vlera e qëllimit që e kemi arritur. Qëllimet 
e arritura me vështirësi dhe sukseset e papritura shkaktojnë përjetimin më intensiv të 
kënaqësisë, gëzimin më të madh. Për gëzimin janë karakteristike lëvizjet e gjera, 
vendosja e lehtë e kontakteve, ecja e fuqishme. 

Pikëllimi është ndjenjë që paraqitet si pasojë e humbjes së ndonjë gjëje ose të 
dikujt që e kemi të dashur, kurse intensiteti i tij varet nga vlera e asaj që është humbur. 
Për pikëllimin janë përgjithësisht karakteristike pasiviteti, ngadalësia dhe pagatishmëria 
për aksion. Mirëpo, ekziston edhe i ashtuquajturi pikëllimi aktiv, që përfshin aksionin 
për kompensimin e asaj që është humbur. 

Emocionet si motive të veprimit . Emocionet primare ose themelore shpeshherë 
janë motive të veprimit. Kështu, frika determinon sjelljen në vështrim të shmangies së 
rrezikut. Njerëzit anksioz iu shmangen profesioneve dhe aktiviteteve që lidhen me 
rreziqet. Zemërimi është motiv i sjelljes agresive, që mund t’i drejtohet burimit real ose 
të supstituuar të frustrimit. Me veprimin e zemërimit njerëzit i zgjedhin profesionet e 
gardianve të burgut, xhelatëve etj. Gëzimi determinon sjelljen në drejtim të kërkimit të 
përjetimeve të këndshme. Pikëllimi, gjithashtu, mund të jetë motiv i sjelljes në atë 
mënyrë që njerëzit në te të kërkojnë situata në të cilat mund të provokojnë situatën e vet 
të dhembshme. Kërkojmë drama, tragjedi dhe kënaqen në to. Shkurtimisht, emocionet 
janë baza të sjelljes së motivuar dhe paraqesin nxitëset themelore për aksion. 

Emocionet sipas intensitetit dhe kohëzgjatjes. Emocionet primare janë bazë jo 
vetëm për sjelljen e motivuar, por edhe bazë e gjendjeve emocionale. Gjendjet 
emocionale i dallojmë në bazë të intensitetit dhe të kohëzgjatjes së emocioneve përkatëse 
brenda kualitetit të caktuar. Në bazë të këtyre kritereve, është e mundur të dallohen tri 
gjendje emocionale: afektet, disponimet dhe pasionet. 

Afektet janë gjendje emocionale të intensitetit të madh dhe të kohëzgjatjes së 
shkurtër. Ato janë erupcion, vërshim i emocioneve, siç ndodhë kjo gjatë tërbimit ose 
gëzimit të papërmbajtur dhe frikës në panik. Në të gjitha këto raste emocionet ndikojnë 
intensivisht në proceset e tjera psikike. Mendimi bëhet rigid (i ngurtë) dhe njeriu me 
këmbëngulje mbetet i fiksuar në një kuadër të caktuar të ideve. Dobëson kontrolli i 
sjelljeve dhe i veprimeve. Njëkohësisht, në afekte paraqiten ndryshime intensive në 
punën e organeve të brendshme. Për shkak të këtyre karakteristikave, afektet mund të 
shkaktojnë edhe efekte të dobishme dhe efekte të dëmshme. Dobishmëria e afekteve 
manifestohet në zbrazjen e elektrizimit emocional dhe në uljen e tensionit, që 
grumbullohet gjatë pranisë më të gjatë të emocioneve negative të intensitetit më të dobët. 
Veprimi i dëmshëm i afektit mund të paraqitet në ato raste kur njeriu, për shkak të 



kontrollit të dobësuar të sjelljes, bën diçka që është në konflikt me normat shoqërore, 
kështu që kjo e sjellë në situatë të vështirë. 

Disponimet janë gjendje emocionale të intensitetit të dobët, por me kohëzgjatje 
relativisht të gjatë. Ato mund të zgjasin me ditë, javë, muaj dhe vite, përkatësisht mund të 
marrin formë të përhershme të përjetimit dhe të sjelljes. Realizimi i ndonjë qëllimi që e 
synon njeriu, mund të shkaktojë disponim të përhershëm pozitiv. Humbja e ndonjë 
personi të dashur mund të shkaktojë pikëllimin që zgjatë aq shumë sa merr formë të 
disponimit të përhershëm negativ. Mirëpo, disponimet mund të shkaktohen edhe me 
ngjarje relativisht të parëndësishme, siç është, p.sh. partia e fituar e shahut, fitorja e ekipit 
sportiv për të cilin simpatizon individi, madje edhe kostelacioni i ngjarjeve siç është 
fillimi i ditës, mbarimi i javës etj. 

Pasionet janë gjendje emocionale që kanë disa karakteristika të përbashkëta të 
afekteve dhe të disponimeve. Ato janë gjendje që kanë një intensitet të madh të përjetimit 
emocional, por edhe zgjasin shumë. Pasionet mund të shkaktohen në dy mënyra: në 
mënyrë artificiale - me futjen e agjenseve të caktuara në organizëm, dhe me ndikimin 
sistematik, përkatësisht me zhvillimin e emocioneve përkatëse elementare. Kështu është 
e mundur që me marrjen e nikotinit, të alkoolit, të drogës në organizëm për një kohë 
mjaft të gjatë, të krijohet nevoja intensive për ato mjete. Ajo nevojë shkakton përjetimin e 
kënaqësisë intensive atëherë kur është e plotësuar, përkatësisht të pakënaqësisë intensive 
atëherë kur nuk plotësohet. Në të dyja raste sjellja e njeriut ka karakteristika të sjelljes 
emocionale, intensiteti i së cilës arrinë forcën që e hasim te afekti. Njëkohësisht, 
pasioni është përherë i pranishëm. Në mënyrë artificiale është e mundur të krijohen 
pasionet edhe tek kafshët. Kështu, për qëllime eksperimentale shimpanzeve u është 
dhënë droga dhe pas një kohe janë bërë narkomane. 

Përgjithësisht, pasionet mund t’i definojmë si besnikëri emocionale ndaj një 
gjëje, personi ose dukurie. Duke pasur parasysh vlerën e tyre etike, mund t’i ndajmë në 
dy pika: fisnike (shkenca, arrti, aktivitetet e dobishme, dashuria), të dëmshme (bixhozi, 
alkooli, droga) dhe neutrale (sporti, grumbullimi, shahu). 

Urrejtja dhe dashuria janë pasione tipike që rregullojnë sjelljen tonë. Urrejtja 
është gjendje emocionale që s’është e thënë të jetë e lidhur me ndonjë interes ose me 
shkaqe të drejtpërdrejta, por e cila determinon sjellje agresive ndaj personave, gjërave 
dhe dukurive të caktuara. Dashuria ka dy forma: dashuria ndaj gjinisë së kundërt, dhe 
dashuria prindërore, përkatësisht, dashuria fëmijërore. Dashuria ndaj gjinisë së kundërt ka 
për bazë komponentet seksuale, kurse dashuria prindërore dhe dashuria e fëmijëve ndaj 
prindërve kanë për bazë nevojën për ofrimin e mbrojtjes ose pranimin e asaj mbrojtjeje. 

Orientimi i emocioneve. Emocionet mund të drejtohen ndaj personalitetit 
vetanak dhe ndaj personave të tjerë. Emocionet e drejtuara ndaj personalitetit vetanak 
lajmërohen me përjetimin suksesit dhe të mossuksesit. Suksesi zgjon emocione pozitive, 
kurse mossuksesi emocione negative. Mirëpo, përjetimi i suksesit dhe i mossuksesit varet 
më shumë nga vlerësimi subjektiv i individit dhe nga niveli i aspiratave të tij, sesa nga 
vlera reale e suksesit dhe e mossuksesit. Vlerësimi i njerëzve me autoritet mbi vlerën e 
të arriturës luan rol të rëndësishëm për individin dhe për këtë arsye mirënjohjet e 
ndryshme zgjojnë emocione pozitive. Suksesi veçanërisht i shprehur shkakton përjetimin 
e krenarisë dhe, anasjelltas, mossuksesi shkakton ndjenjë të turpit. Ato emocione në një 
pjesë të mirë janë të caktuara me normat morale të shoqërisë në të cilën jeton individi. 
Nëse individi me veprimet e veta gabon mbi normat morale të shoqërisë, kjo shkakton 






ndjenjën e fajit që është gjithnjë e më e madhe sa më shumë që individi t’i ketë 
përvetësuar normat e shoqërisë të cilës i takon. 

Emocionet e drejtuara ndaj personave të tjerë shprehen në qëndrimin e individit 
ndaj personave të tjerë. Emocioni më i rëndësishëm është dashuria për të cilën tashmë 
kemi bërë fjalë. Intensiteti i dashurisë varet nga ajo se sa është “investuar” në te. Kështu, 
kemi besnikërinë jashtëzakonisht të madhe të prindërve ndaj fëmijëve të sëmurë ose të 
mashkullit ndaj gruas që e ka përvetësuar me vështirësi. E lidhur ngusht me dashurinë 
është edhe xhelozia që paraqitet atëherë kur dashuria nuk kthehet në masën përkatëse ose 
kur individi, për shkak të dobësive të veta, është i pasigurt në mundësinë e vet që ta ruaj 
partnerin vetëm për vete. Xhelozia ka karakteristika të qëndrimit ambivalent - të 
dashurisë dhe të urrejtjes njëkohësisht dhe nuk është e thënë të ketë bazën seksuale. 
Është e mundur të ekzistojë midis vëllezërve, prindërve, bashkëpunëtorëve, por në ato 
raste xhelozia zgjerohet nga personat në gjëra, situata dhe dukuri që janë të lidhura me 
ata persona. Emocione shprehimisht negative nga të cilat dalin qëndrimet ndaj personave 
të tjerë janë urrejtja, zilia, dashaligësia, përbuzja, dhe emocionet e tjera që paraqiten 
midis njerëzve. 




KAPTINA 8. 


INTELEG JEN CIA 


Njerëzit dallohen mes veti për nga elasticiteti në shfrytëzimin e dijes, e me këtë 
edhe në efikasitetin e zgjidhjes së problemeve. Ato dallime në efikasitetin e zgjidhjes së 
problemeve, sipas autorëve sovjetikë, varen nga dallimet në aftësinë e të menduarit dhe 
nga karakteristikat e mendimit të individit. Si karakteristika qenësore të të menduarit, ata 
i cekun këto: elasticitetin, kriticizmin, pavarësinë, konkurrencën, gjerësinë, thellësinë dhe 
shpejtësinë e të menduarit. Elasticitetin e definojnë si aftësi për gjetjen e zgjidhjeve të 
reja dhe të llojllojshme në një problem. Kriticizmi është veçori e verifikimit të 
koncepcioneve, të konkluzioneve dhe e dallimit të arsyeve të mira dhe të dobëta për 
konkluzionet e miratuara. Pavarësia manifestohet në të vërejturit e problemit dhe 
zhvillimin e përpjekjeve vetanake për zgjidhjen e problemit. Konkretësia është marrje 
në konsiderim e kushteve të veçanta të rëndësishme. Gjerësia e mendjes manifestohet 
në suksesin e të menduarit në fusha të ndryshme. Thellësia shpreh depërtimi në esencën 
e çështjes. Shpejtësia manifestohet në zgjidhjen e shpejtë të problemit. 

Kjo ndarje e njerëzve sipas karakteristikave të të menduarit është e logjikshme 
dhe e pranueshme, por është bërë në saje të inventivitetit dhe të luciditetit të autorit, me 
anë të rrugës spekulative, pa prova empirike. Kjo paraqet më parë komunikim të përvojës 
së përditshme sesa rezultatet e hulumtimit. 

Përkundër këtij interpretimi të diferencave në efikasitetin e të menduarit midis 
njerëzve, qëndron nocioni i aftësisë unike mendore, të mjaftueshme që të mund të 
diferencoheshin njerëzit sipas suksesit të gjetjes në situata të reja dhe të efikasitetit të 
zgjidhjes së problemeve. Kjo është inteligjencia. 

Ndihmë në sqarimin e strukturës së intelegjencisë ka ofruar analiza e faktorit. 
Ky është veprim matematikor statistik me të cilin caktohet nurnri minimal i dimensioneve 
themelore të personalitetit ku përmbahen edhe të gjitha veçoritë e tjera të individit nga të 
cilat varet sjellja e tij. Aplikimi i saj është i arsyeshëm në bazë të disa supozimeve: 
ndryshimi rezultateve në teste që aplikohen tek një numër i madh i të hulumtuarëve 
determinohet me një lloj të caktuar të aftësisë të të hulumtuarëve; rezultatet e ngjashme 
të të hulumtuarëve në disa teste janë caktuar me aftësi të njëjta, që do të thotë se testet 
janë të ngopura me faktorin e përbashkët i cili determinon rezultate të ngjashme të të 
hulumturëve; prania e këtij faktori konstatohet në bazë të lartësisë së relacionit midis 
testeve. Analiza e faktorit bën të mundshëm të përcaktohet madhësia e faktorit që 
determinon ndërlidhje midis variabileve (teksteve) dhe lejon që të konstatohet natyra e 
këtij faktori. Faktori është interaksioni midis aftësisë së të hulumtuarëve dhe testit që 
provokon dhe matë atë aftësi. 

Me metoda të ndryshme të analizës së faktorit është përcaktuar natyra e 
intelegjencisë. Kështu, psikologu amerikan Spirman ( Spearman) me metodën e dy 
faktorëve ka konstatuar se inteligjencia është aftësi që përbëhet nga një faktor i 
përgjithshëm ose gjeneral (G), dhe një varg faktorësh që gjejnë shprehje me rastin e 
kryerjes së punëve specifike. Ndërkaq, ai ka konstatuar se ekziston korelacioni pozitiv 
edhe midis faktorëve specifikë, me korelacionin e tyre me faktorin (G) dhe, në bazë të 
kësaj, ka konkluduar se ekzistojnë të ashtuquajturit faktorët grupor të intelegjencisë. 








Fig. 7.3. - Pnsavrimi skemntik i 
teorisë dyfnktorëshe sipns 

Fig. 7.4. - Pasqyiimi skemntik j 
feoiisë së fhktorëve gnipor sipns 
Terstonit 


Terston ( Thurstone) ndërton teorinë e vet mbi natyrën e intelegjecisë në 
hulumtimet që dëshmojnë ekzistencën e faktorëve gruporë . Ai me anë të të 
ashtuquajturës analizës multifikatore ka konstatuar se ekzistojnë shtatë faktorë që marrin 
pjesë në veprimet intelektuale. Kështu Terston, duke mos përjashtuar ekzistimin e faktorit 
(G) si faktor i përbashkët, që pak a shumë gjen shprehje në të gjitha aktivitetet 
intelektuale, konsideron se inteligjencën e bën kombinimi i shtatë faktorëve gruporë. Ata 
faktorë paraqesin aftësitë themelore intelektuale: R- faktori i rezonimit, P- faktori 
perceptiv, N- faktori numerik, S- faktori special , V- faktori verbal, W - faktori i 
elokuencës dhe M- faktori i kujtesës. 

Dallimet në koncepcionet e këtyre dy autorëve dalin nga dallimi në qasjen në 
funksionin që e hulumtojnë. Ekzistojnë testet që masin, kryesisht, faktorin e përgjithshëm 
dhe mbetjen në formë të faktorëve specifikë. Me analizën e tyre do të konstatohet 
ekzistimi i faktorit të përgjithshëm dhe të faktorëve specifikë. Me analizën e testeve që i 
hulumtojnë faktorët gruporë do të konstatohet ekzistenca e faktorëve gruporë. 

Në kohën më të re problemit të natyrës së intelegjencisë i qasemi nga aspekti i 
ashtuquajturës teorisë multidimensionale të aftësisë, autorë i së cilës është psikologu 
amerikan Gilford (J.P.Guilford), sipas të cilës inteligjencia përbëhet nga një numër i 
madh i komponenteve që e përbëjnë intelektin. Gilford konsideron se intelekti përbëhet 
prej 50 faktorëve, të cilët mund t’i rëndisim në pesë grupe: aftësia e kujtesës, aftësitë 
kognitive nga të cilat varet të vërejturit e të dhënave dhe ndjeshmëria për problemet, 
aftësia e të menduarit konvergjent - konsekuenca në drejtimin që shpie në zgjidhjen e 
problemit; aftësia e të menduarit divergjent, begatia e ideve, origjinaliteti, kreativiteti dhe 
aftësia që për problemin e dhënë të gjenden disa zgjidhje; aftësia e të menduarit 
evaluativ, që pasqyrohet në kritikën dhe vlerësimin e saktë çka është e drejtë e çka nuk 
është. 

Aftësitë. Nocioni aftësi është bërë në bazë të dallimeve në suksesin e njerëzve që 
punojnë në rrethana të njëjta objektive dhe të cilët njësoj gjatë janë aftësuar për punën e 
caktuar. Ato dallime paraqiten edhe atëherë kur, me faktorët e përmendur, edhe synimet e 
njerëzve që të arrijnë sukses janë të njëjta. Duke pasur parasysh faktin që ato dallime në 
sukses të njerëzve paraqiten edhe atëherë kur ata janë të barazuar edhe për nga përvoja, 
nga nocioni aftësi duhet përjashtuar dijet, shkathtësitë dhe karakteristikat e tjera të fituara 


përmes aktivitetit të caktuar. Aftësitë, pra, duhet të kuptohen si mundësi potenciale të 
individit për mësim dhe për kryerjen e ndonjë veprimtarie, e këto nuk janë as dituritë, as 
shkathtësitë, as shprehitë e fituara. Kjo do të thotë se aftësitë janë diçka tjetër dhe diçka 
më shumë se rezultatet e të ushtruarit dhe të të mësuarit. Mirëpo, natyra reale të aftësive 
të njeriut është e mundur të kuptohet vetëm me shqyrtimin e gjenezës së tyre dhe të 
faktorëve që ndikojnë në zhvillimin e tyre. 

Me zhvillimin në mjedisin e caktuar shoqëror dhe rrethinën natyrore, njeriu i 
parashtron vetes qëllime dhe detyra të caktuara, dhe aktivisht e orienton sjelljen e vet në 
realizimin e tyre. Në këtë mënyrë aktiviteti i njeriut bëhet faktor që ndikon në zhvillimin 
e aftësive të tij. 

Dispozicionet, që janë themeluar në strukturat trashëguese të sistemit nervor, janë 
determinante potenciale për zhvillimi e aftësive të caktuara. Ato determinante janë vetëm 
potenciale sepse për disa prej tyre gjithëherë, e për të tjerat vetëm në kushte të caktuara të 
rrethinës gjenden rrethana të volitshme për zhvillim. Përveç kësaj, midis dispozicioneve 
dhe rrethinës ekziston jo vetëm kushtëzimi i njëanshëm, por i dyanshëm. Kur diskutohet 
për ndikimin e rrethinës, atëherë me rrethinën rregullisht nënkuptohen rrethanat e 
caktuara objektive, pa marrë parasysh ndaj kujt ato veprojnë. Për formësimin e aftësisë, 
ndërkaq, është e rëndësishme në radhë të parë rrethina efikase , d.m.th. ndikimet përreth 
që i përshtaten zhvillimit të dispozicioneve të caktuara. Është e kuptueshme se individët e 
ndryshëm, sipas mundësive të veta të dispozicionit, e shfrytëzojnë në mënyrë të 
ndryshme rrethinën e vet. Ata individë që disponojnë dispozicione për zhvillimin e 
aftësive të caktuara, më shumë do të shfrytëzojnë ndikimin efikas të rrethinës se ata që 
ato dispozita nuk i posedojnë. Fakti që kualiteti i rrethinës varet pjesërisht edhe nga 
faktori i dispozicionit, bën që rrethina objektive në të gjitha rastet nuk është e thënë të 
jetë njësoj efikase. 

Për zhvillimin e disa aftësive elementare siç është për shembull aftësia e të 
vërejturit vizual të ndryshimeve në rrethinë, është e mjaftueshme që qenia e gjallë t’u 
ekspozohet atyre ndryshimeve dhe të nxitet për aktivitetin e llojit të caktuar dhe përmes 
atij aktiviteti do të strukturoren dispozicionet në aftësitë e caktuara elementare. Me rastin 
e fitimit të aftësive të tilla elementare për të cilat ekzistojnë dispozicionet specifike, njeriu 
është relativisht pasiv. Mirëpo, njeriun gjatë zhvillimit të vet, natyra, e sidomos rrethina 
shoqërore e vë para detyrave të reja, komplekse, me të cilat është e mundur të plotësohen 
aktivitete të reja, komplekse. 

Fitimi i aftësive komplekse, të nevojshme që njeriu t’i plotësojë kërkesat e 
ndryshme shoqërore, kërkon vetaktivitet, d.m.th. aktivitetin e drejtuar në mënyrë të 
vetëdijshme, që do t’i ndërlidhë dispozicionet dhe të krijojë kombinimet të tyre, që pa 
vetaktivitet kurrë nuk do të aktualizoheshin. Në këtë mënyrë aktiviteti, që në sistemin e 
thjeshtë të formimit të aftësisë ka qenë rezultat i faktorëve të dispozicionit dhe të 
ndikimeve përreth, paraqitet si faktor i veçantë në zhvillimin e aftësive të ndërlikuara. 
Aktiviteti jo vetëm që kontribuon në zhvillimin e dispozicioneve në aftësi, por edhe në 
ndryshimin e strukturës së dispozicioneve dhe ndryshimin e vet rrethinës. Këto raporte 
janë komplekse dhe reciproke, dhe mund të pasqyrohen në skemën e thjeshtë: në të cilën 
a shënon aktivitetin, d dispozicionet, kurse s mjedisin social në të cilin individi jeton dhe 
zhvillohet. 





Nga kjo del se aktiviteti si faktor i zhvillimit të aftësisë është rezultat i dispozicioneve 
dhe i rrethinës efikase, me ç’rast ky raport është i dyanshëm, d.m.th. aktiviteti nga ana e 
vet vepron në ndërtimin e strukturave dispozicionale dhe bën të mundshëm ndryshiinin e 
rrethinës. Në këtë mënyrë arsyetohet pohimi se aftësitë e njeriut nuk janë të caktuara 
vetëm me dispozicionet dhe mjedisin, por edhe me aktivitetin e vet, dhe së këndejmi çdo 
individ me një pjesë është përgjegjës për zhvillimin e aftësive të veta. 

Fig.3.4 - Fnktorët e zlivilliimt 


të nftësisë 



zhvillimin e tyre, që e ka dhënë Z. Bujash (1959), mund të pranojmë edhe 



e veprimtarive të caktuara, të fituara përmes aktivitetit, në bazë të dispozicioneve 
të trashëguara dhe nën ndikimin e rrethinës. 

Aftësitë e definuara në këtë mënyrë pothuaj e kufizojnë mundësinë e klasifikimit 
të tyre, sepse zhvillimi i tyre nuk kufizohet në dispozitat që janë në një numër të 
kufizuar, por varen nga lloji i aktivitetit, gjë që lejon shumësinë e kombinimeve. 
Megjithatë, analizat shkencore kanë dëshmuar se në bazë të çdo veprimtarie njerëzore 
gjendet një numër i kufizuar aftësish që, secila për vete, paraqesin pak a shumë unitet 
funksional. Ato komponente kryesore të aftësive të njeriut, që determinojnë sukses në 
veprimtari të ndryshme, janë quajtur kategori ose faktorë themelorë. Domethënia 
psikologjike e këtyre kategorive ose faktorëve themelorë, si edhe numri i tyre, ende nuk 
është përcaktuar definitivisht. Me veprime të ndryshme të të ashtuquajturës analizës së 
faktorit, që mundëson një depërtim të konsiderueshëm në strukturën e aftësive të njeriut, 
është fituar një inventar i ndryshëm i faktorëve themelorë. Megjithatë, përkundër 
mospajtimit në hollësi, rezultatet e fituara të këtyre analizave japin orientimin aq të qartë 
mbi natyrën e aftësive të njeriut sa është mundësuar matja e tyre dhe, në bazë të 
rezultateve të kësaj matjeje, edhe parashikimi i suksesit në veprimtaritë që varen nga këto 
aftësi. 

Ndër faktorët e aftësive që janë përcaktuar deri më tash, në vend të parë është 
faktori relativisht i gjerë i përgjithshëm, i cili shënohet me G dhe u jep një karakteristikë 
të përbashkët të përgjithshme të gjitha aktiviteteve intelektuale, kështu që shumë autorë 
me të drejtë e identifikojnë si faktor i intelegjencisë së përgjithshme. Duhet thënë se ky 
faktor kontribuon në suksesin jo vetëm në të ashtuquajturat veprimtari intelektuale, por 
ka ndikim në sukses dhe në të gjitha llojet e tjera të veprimtarisë. Përveç faktorit të 
përgjithshëm, në fushën e funksioneve komplekse intelektuale është konstatuar një varg 
të ashtuquajturish faktorësh gruporë, që kontribuojnë në sukses në llojet e caktuara të 
operacioneve intelektuale. Kështu, është konstatuar faktori i rezonimit (R) që 



manifestohet në të kuptuarit e raporteve midis gjërave dhe dukurive, dhe zbulimin e 
ligjshmërive që ekzistojnë midis tyre; faktori i elokuencës (W), që manifestohet në 
lehtësinë e shprehjes gjuhësore dhe në begatinë e simboleve të të folurit; faktori 
verbal(V) nga i cili varet lehtësia e të kuptuarit të simboleve të të folurit; faktori 
numerik (N) nga i cili varet suksesi në operacionet e thjeshta llogaritare, ku është i 



Fig. 3.5 - Pasqyrimi skematik i fektorëve të aftësive intelektuale. 


nevojshëm përdorimi i numrave; faktori mnemonik (M) i cili shpreh aftësinë e kujtesës 
së përmbajtjeve të palidhura kuptimore, dhe faktori i shpejtësisë, nga i cili varet suksesi 
në një numër të madh operacionesh që duhet të kryhen në një kohë të caktuar. 

Në fushën e vrojtimit janë definuar, gjithashtu, disa faktorë të aftësive themelore, 
ndër të cilët në vend të parë është faktori perceptiv (P), nga i cili varet suksesi në 
vrojtimin e dallimeve të vogla në strukturat e vëzhguara vizualisht, pastaj faktori special 
(S) që paraqet aftësinë e paraqitjes së objekteve në hapësirën tredimensionale, dhe faktori 
i diskriminacionit të intensitetit dhe të kualitetit, që manifestohet në të gjitha fushat e 
vrojtimit, e bën të mundshëm veçimin e suksesshëm të dallimeve në kualitetin dhe 
intensitetin e ngacmimeve. 

Ndër aktivitetet motorike janë veçuar, gjithashtu, disa faktorë të aftësive 
themelore, nga të cilat varet suksesi në aktivitetet që përfshijnë aktivitetin dinamik të 
muskujve. Është konstatuar faktori i shkathtësisë së dorës, që manifestohet në 
shkathtësinë e zhvillimit të lëvizjeve me dorë dhe në koordinimin psikomotorik; faktori i 
shkathtësisë së gishtërinjve që determinon suksesin në punët që zhvillohen me 
përdorimin e gishtërinjve nën kontrollin e të parit; faktori i vizualitetit , që paraqet 
aftësinë e zhvillimit të lëvizjeve të shpejta dhe precize nën kontrollin e të parit; faktori i 
reagimit të shpejtë vijues motorik, që manifestohet në shpejtësinë me të cilin njeriu 
mund të përsërisë ndonjë veprim të thjeshtë motorik, dhe faktori i ambideksitetit , i cili 
gjen shprehje në shkathtësinë e punës me dorë që nuk është dominante (e majta tek 
djathtakët dhe e djathta tek mëngjarashët). Përveç këtyre, disa autorë kanë identifikuar 
edhe faktorin mekanik, nga cili varet suksesi në detyrat që kërkojnë të kuptuarit e 
parimeve mekanike me rastin e përdorimit të stabilimenteve të ndryshme teknike. 

Këta faktorë të aftësisë nuk duhet të kuptohen si pasqyrim i plotë dhe i 
hollësishëm i strukturës së aftësive themelore, që i mundësojnë njeriut zgjidhjen e të 
gjitha detyrave para të cilave e sjellin aktivitetet e tija profesionale dhe aktivitetet e tjera. 
Kufizimi i këtij pasqyrimi konsiston në faktin që aftësitë nuk janë kategori statike të 










përcaktuara njëherë e përgjithmonë, të pandryshueshme dhe tek të cilat ekzistojnë dallime 
vetëm në shkallën e zhvillimit. Aftësitë, siç e pamë, janë sisteme potenciale dinamike, 
prandaj është e arsyeshme të priten ndryshime në kualitetin dhe strukturën e tyre. 
Megjithatë, ajo që është stabile dhe e përcaktuar në mënyrë të padyshimtë, është 
ekzistimi i disa faktorëve kryesorë primarë, në bazë të të cilëve mund të caktohen 


Të shkruant 


Të kuptuant e tekstit 



mundësitë e njeriut në aktivitete të ndryshme, e ato janë : faktori G, V ,N ,S, P. Realitetin 
e ekzistimit të këtyre faktorëve e përcaktojnë edhe hulumtimet e funksionit të trurit. Në 
funksionimin e trurit si aparat suprem integrativ i organizmit ekziston uniteti operativ me 
të cilin mund të interpretohet ekzistimi i një faktori të përgjithshëm i cili u jep atë 
karakteristikën e përbashkët të gjithë operacioneve intelektuale, siç është faktori G. 
Faktorët e tjerë, më të ngushtë, varen nga shkalla e zhvillimit të fushave përkatëse të 
trurit, që janë përgjegjëse për kryerjen e operacioneve të vrojtimit, të të folurit, të 
operacioneve numerike etj. Mirëpo, duhet kuptuar se pas suksesit në aktivitetet e 
ndryshme komplekse nuk fshihen aftësi të tjera primare të izoluara, por nuimi më i madh 
i atyre faktorëve që me integrimin, zhvillimin dhe shkallën e pjesëmarrjes së vet caktojnë 
suksesin në ato veprimtari. 



KAPTINA 9 


NDIJIMET DHE PERCEPTIMET 

Ashtu siç duhet të fillojë studimi i materies nga grimcat më të imta të molekulës 
dhe të atomit, ashtu edhe studimi i proceseve të njohjes duhet të fillojë nga ndijimi si 
proces më elementar psikik. Ndijimi është produkti i fundit i analizës së përjetimeve të 
gjithmbarshme, përmes të cilave e njohim realitetin në rrethinë (definicioni i Z. Bujash). 
Ai paraqitet si pasojë e veprimit të gjërave dhe të dukurive nga bota e jashtme në organet 
tona të ndijimit, e me këtë, shpreh në vetëdijen tonë cilësitë e gjërave dhe të dukurive që 
na rrethojnë. Bota objektive paraqet lëvizjen e energjisë, që zhvillohet në formë të 
proceseve të ndryshme kimike dhe fizikale. Disa prej atyre proceseve, që janë sidomos të 
rëndësishme për përshtatjen e njeriut në rrethinën objektive, i regjistrojnë organet tona të 
ndijimit, dhe në këtë mënyrë, realizohet kontakti ynë me rrethinën. 

Ndijimet kanë dy karakteristika të rëndësishme. E para është që ndijimi nuk 
paraqitet si pjesë e izoluar dhe e pavarur e jetës sonë psikike. Deri te ndijimet vijmë 
vetëm me analizën suplementare të përjetimeve të gjithmbarshme. Dhe e dyta është 
interpretimi i ndijimeve, që pasqyrohet në faktin që ato, edhe pse të determinuara me 
realitetin objektiv, nuk janë pamje besnike e këtij realiteti. 

Përveç këtyre karakteristikave themelore, që caktojnë natyrën e ndijimit si proces 
elementar psikik, tek ndijimet duhet të dallohet kualiteti dhe intensiteti i tyre. Kualiteti i 
ndijimit është cilësi që cakton llojin e përjetimit. Ai varet nga faktori i rrethinës dhe 
cilësia e organizmit që janë në raport të caktuar. Analizatorët shqisorë të njeriut janë të 
specializuar vetëm për lloje të caktuara të ndryshimeve në rrethinë, dhe së këndejmi edhe 
pohimi që kualiteti i ndijimit varet nga struktura specifike e analizatorit të ndijimit. 
Ndërkaq, supozohet se në rrethinë ndodhin ndryshime në të cilat analizatorët e ndijimit 
janë të ndjeshëm, kurse lloji i përjetimit varet nga ajo se cili prej analizatorëve të ndijimit 
është angazhuar. Kështu, p.sh., të parit varet nga struktura specifike e analizatorit të 
shqisës së të parit, kurse dëgjimi varet nga struktura specifike e analizatorit të shqisës së 
dëgjimit, por me supozim që në rrethinë janë të pranishme ndryshimet që i ngacmojnë 
këta analizatorë. 

Intensiteti i ndijimit është i caktuar me intensitetin dhe kohëzgjatjen e 
ngacmimit që vepron në organet e ndijimit. Që të arrijë deri te ndijimet, ngacmimi duhet 
të ketë një intensitet të caktuar. Ky intensitet i ngacmimit varet nga ndjeshmëria e 
organit të ndijimit. Ndjeshmëria e organit të ndijimit matet me intensitetin e ngacmimit 
që është i mjaftueshëm të shkaktojë ndijimin. 

Njësia për matjen e ndjeshmërisë është pragu absolut i ndijimit. Ky është ai 
intensiteti më i vogël i ngacmimit që pikërisht është i mjaftueshëm të shkaktojë ndijimin 
(definicioni, Z. Bujash, 1942). Me shtimin e intensitetit të ngacmimit, shtohet edhe 
intensiteti i ndijimit, por ky raport nuk është linear. Sipas rezultateve të hulumtimeve të 
Gehnerit (Fechner), për shtimin linear të intensitetit të ndijimit është i nevojshëm shtimi 
gjeometrik i intensitetit të ngacmimit. Fehner këtë ligj e shpreh me anë të formulës. 

O (ndijimi) = K (konstanta) x log. e intensitetit të ngacmimit. 




Deri te ligji mbi rritjen konstante të intensitetit të ndijimit në bazë të rritjes 
konstante (edhe pse katrore) të intensitetit t ngacmimit, Fehner ka ardhur në bazë të 
hulumtimeve të mëparshme të Veberit (Weber), i cili ka gjetur se dallimet në intensitet 
që ne i vërejmë paraqesin pjesën konstante të intensitetit themelor të ngacmimit. 
Fehner këtë konstatim të Veberit e shpreh me anë të formulës 


Dp 

-= K , ku është : 

P 


Dp — dallimi në intensitetin e ngacmimit themelor 
P — intensiteti i ngacmimit themelor, dhe 

K — konstanta. 


Nga kjo formulë shihet se ndryshimi në intensitetin e ngacmimit themelor që e 
përjetojmë, paraqet pjesën konstante të intensitetit të ngacmimit themelor. Për dallim nga 
ndjeshmëria absolute që matet me pragun absolut të ndijimit, këtu flasim për 
ndjeshmërinë diferenciale ose ndjeshmërinë për dallimet në intensitetin e ngacmimeve. 
Ndjeshmëria diferenciale matet me pragun diferencial të ndijimit. Ky është ai 
ndryshimi më i vogël në intensitetin e ngacmimit themelor, që pikërisht është i 
mjaftueshëm të hetojmë dallimin nga ai themelor (definicioni). 

Këto zbulime të Veberit dhe të Fehnerit në fushën e ndjeshmërisë absolute dhe 
diferenciale janë të rëndësishme edhe për arsye se ata kanë konstatuar që ekziston 
rregullsia në zhvillimin e proceseve psikike dhe se është e mundur të konstatohet njëfarë 
raporti midis karakteristikave të proceseve psikike dhe karakteristikave të mjedisit që i 
shkakton. 

Përveç intensitetit të ngacmimit, në intensitetin e ndijimit në kufij të caktuar 
vepron edhe kohëzgjatja e ngacmimit. Me pranimin më të gjatë të ngacmimit bëhet 
shumëzimi i efekteve të atij ngacmimi në analizatorin e ndijimit, kështu që shtohet 
kuantumi i përgjithshëm i ndikimit nga mjedisi dhe, në këtë mënyrë, ngacmimi i 
intensitetit më të vogël megjithatë mund të shkaktojë ndijimin. 


ZONAT E NDIJIMIT 


Struktura e specializuar e organeve të ndijimit i bën të ndjeshëm për lloje të 
caktuara të ndryshimeve në mjedisin tonë: syrin për valët elektromagnetike, veshin për 
zë, organet e shijimit dhe të nuhatjes për materiet kimike etj. Cilësitë specifike 
funksionale të organeve të ndijimit janë rezultat i evolucionit të gjatë biologjik në drejtim 
të përshtatjes më të plotë të organizmit në kushtet e botës objektive. Sipas Sheqenovit 
(Bikov, 1948) çdo analizator i ndijimit është sistem unik që përbëhet nga tri pjesë: pjesa 
periferike ose receptori, pjesa përcjellëse me qendrat artificiale nervore, dhe pjesa e 
palcës ose pjesa qendrore në korën e trurit të madh. Pjesa periferike është aparat 
receptor i ndjeshëm ndaj llojit të caktuar të ngacmimit. Ai është transformator i 
specializuar i energjisë së jashtme në procesin nervor. Pjesa përçuese përcjell 
shqetësimin nervor drejt qendrave artificiale. Pjesa e palcës ose pjesa kortikale është 
pjesa më e lartë e analizatorit, në të cilën shqetësimi nervor merr kualitete të reja dhe 
bëhet ndijim. 



Të gjithë receptorët janë pranues specifik, që dallohen për nga ndërtimi i vet 
morfologjik, por të gjithë në mënyra të ndryshme janë mbarime të formësuara të fijeve 
nervore, të cilat i përcjellin shqetësimet nga periferia drejt strukturave qendrore nervore. 
Ata mund të jenë të furnizuar edhe me krijime speciale që sigurojnë qasje të 
ngacmimeve, siç është rasti tek organet e ndijimit të të parit, të dëgjimit dhe tek disa 
organe të tjera të ndijimit. 

Nga nurnri i madh i organeve të ndijimit të organizmit të njeriut, më hollësisht do 
t’i përshkruajmë vetëm ato që gjejnë shprehje sidomos në praktikën profesionale të 
pjesëtarëve të armatës. Ato janë: organi i të pamrit, të dëgjimit, të pozitës dhe të lëvizjes, 
organi kinestetik dhe organi taktil i ndijimit. 

Organi ndijues i të parit . Sipas disa vlerësimeve rreth 90% nga të gjitha të 
dhënat nga rrethina njeriu i merr me anë të të parit. Për këtë arsye organi i ndijimit të të 
parit konsiderohet më i rëndësishmi për orientimin e njeriut në rrethinë të drejtpërdrejtë 
dhe për orientimin e tij në praktikën profesionale. Kjo është e theksuar sidomos tek 
pjesëtarët e armatës, aktiviteti i gjithmbarshëm i të cilëve është i lidhur me funksionin e të 
parit. 



Syri mund t’i regjistrojë valët elektromagnetike të distancë prej afro 400 deri 750 
milimikronësh që u përgjigjet ngjyrave të spektrit nga e vjollca deri te e kuqja. Pjesa 
periferike e organit të ndijimit të të parit është aparat mjaft kompleks, që mundëson 
marrjen e ngacmimeve të dritës në kushte të caktuara. Mollëza e syrit i merr dhe me 
ndihmën e thjerzës bën thyerjen e dritës, ashtu që objekti bie në vendin më të ndjeshëm 
në retinë. Retina përmban elemente që janë të ndjeshme në dritë. Ato elemente janë dy 
lloje të qelizave të specializuara nervore (të ndijimit) : shkopinjtë dhe konet, që 
funksionojnë në kushte të ndryshme të shikimit. Konet gjenden në qendër të retinës. 

Ata gjatë dritës reagojnë në valët elektromagnetike të gjatësive të ndryshme dhe me këtë 
mundësojnë dallimin e ngjyrave. 













Shkopinjtë janë të vendosur në periferi të retinës 
dhe hyjnë në aksion kur zvogëlohet drita e ditës. 
Në pjesën e tyre të jashtme gjendet substanca 
kimike e quajtur purpur i të parit ose rodopsin, që 
gjatë veprimit të dritës humb ngjyrën. 
Karakteristikat e rodopsinit janë në lidhje të 
drejtpërdrejtë me aftësinë e syrit për të shikuar 
natën. Rodopsini shtresohet atëherë kur syri është 
në errësirë. Ky proces i grumbullimit të rodopsiit 
paraqet adaptimin e syrit për të shikuar natën. Për 
adaptimin e plotë të syrit nevojitet shumë kohë, 
por si normë praktike merren 30 deri 40 minuta. 
Gjatë kësaj kohe purpuri i të parit shtresohet në atë 
masë sa syri mund t’i dallojë gjësendet edhe në 
errësirë. Purpuri i të parit është shumë i ndjeshëm 
në veprimin e dritës, prandaj vetëm një shkëlqim i 
dritës së ditës ose të dritës vjollce është i 
mjaftueshëm që të shkatërrojë plotësisht adaptimin 
syrit për të shikuar natën. Këtë duhet pasur 
parasysh gjatë ushtrimeve të natës, për të cilat 
është e nevojshme të përshtaten sytë dhe të ruhet ai 
adaptim gjatë tërë kohëzgjatjes së ushtrimit. 


Fi- ° ' 1,111 ' '' Lmuloltit Përveç këtyre karakteristikave të organit të 

ndijimit të të parit, duhet përmendur edhe 
qartësinë e të parit. Qartësia e të parit është 
cilësi e syrit që t’i dallojë gjësendet e imëta. Ajo matet me madhësinë e këndit të rënies 
që mbulon syrin me gjësendin e vështruar. Që syri të mund t’i dallojë dy objekte, këndi i 
rënies nuk bën të jetë më i vogël se një minutë. Për hulumtimin e qartësisë së të parit për 
qëllime klinike dhe eksperimentale, përdoren unazat e Landoltit (fig. 6.2.). 


Përveç qartësisë së shikimit, syri ka edhe gjerësinë e caktuar të fushës së 
shikimit. Me fushën e shikimit nënkuptohet hapësira që syri e përfshin njëkohësisht. 
Madhësia e fushës së shikimit varet nga ndjeshmëria në dritën e periferisë së skajshme 
të retinës së syrit. Ajo është më e madhja për dritën e bardhë, e zvogëlohet për të gjitha 
ngjyrat e tjera spektrale edhe nën ndikimin e fuqisë së gravitacionit që tejkalon 
madhësinë 3 G. 

Sistemi Binokular, që mbështetet në ekzistimin e dy syve të vendosur në një 
pozitë të caktuar në kafkën e njeriut, ka domethënie të veçantë, për çka do të bëhet fjalë 
diçka më tepër me rastin e shqyrtimit të perceptimit të thellësisë. 





Fig.6.3.Fushn e slukunit të syrit të djnfhtë 


Organi i ndijimit të dëgjimit. Organi i ndijimit të dëgjimit mund t’i pranojë dhe 
diferencojë tingujt frekuenca e të cilëve është prej 20 deri 20.000 vibracione në sekondë. 
Megjithatë, aparati i dëgjimit të njeriut është më i ndjeshmi për tingujt e frekuencës prej 
2000 deri 4000 vibracione në sekondë, në të cilën distancë zëri i njeriut, instrumentet 
muzikore dhe tingujt e tjerë, në rastet më të shpeshta ngacmojnë veshin tonë. 

Analizatori i ndijimit të dëgjimit përbëhet prej aparatit kompleks periferik detyra 
e të cilit është që t’i sjellë valët e zërit deri te qelizat e specializuara nervore të ndjeshme 
në këtë lloj të ngacmimit. Qelizat nervore, që gjenden në veshin e brendshëm, i 
regjistrojnë ngacmimet e zërit, i transformojnë në impulse nervore dhe i përcjellin në 
qendrën nervore ku paraqitet përjetimi i dëgjimit. 

Ndër karakteristikat e dëgjimit duhet përmendur ndjeshmërinë që ndryshon 
varësisht nga veprimi i tingullit. Në qetësi ndjeshmëria rritet, kurse në zhurmë 
zvogëlohet. Nëse veshi për një kohë të gjatë u ekspozohet ngacmimeve intensive të zërit, 
bëhet adaptimi më i qëndrueshëm, d.m.th. dobësimi i ndjeshmërisë së dëgjimit, që ka 
karakter të lodhjes. Me anë të pushimit, përkatësisht shmangies së zhurmës, mënjanohet 
ky zvogëlim i përkohshëm i ndjeshmërisë. Mirëpo, nëse veshi për një kohë të gjatë u 
ekspozohet ngacmimeve shumë intensive të zërit, mund të bëhet dëmtimi i organit të 
dëgjimit në formë të ndryshimeve degjenerative. Ato ndryshime kanë për pasojë 
shurdhimin, që nuk është e mundur të mënjanohet me anë të pushimit ose me anë të 
çfarëdo terapie. Për këtë arsye është e nevojshme që të gjithë ata që gjatë kryerjes së 
punës së vet të rregullt i ekspozohen zhurmës (artiljerët, aviomekanikët, tankistët etj.), t’i 
shfrytëzojnë mjetet mbrojtëse kundër zhurmës, sepse në kushtet në të cilat ata punojnë 
është i pashmangshëm dëmtimi i dëgjimit. 

Përveç ndijimit të dëgjimit, për praktikën profesionale të ushtarëve është 
interesant edhe fenomeni i maskimit të zërit. Maskimi është dukuri e shurdhimit të një 
toni gjatë tingëllimit të tjetrit. Kjo është e shprehur në mënyrë të pabarabartë tek tonet e 
frekuencave të ndryshme, kështu që tonet e intensitetit të njëjtë, e të frekuencave të 
ndryshme, mund të diferencohen shumë mirë, kurse tonet e frekuencës së njëjtë ose të 
përafërt reciprokisht maskohen. Ky fenomen është e mundur të shfrytëzohet në të gjitha 
ato situata kur është e nevojshme të mbetemi të pavërejtur nga ana e armikut, atëherë kur 
ai përgjon praninë tonë. 





















Efekti i biozërit është, gjithashtu, fenomen i dëgjimit që është me interes të madh 
për ushtarinë, e mbështetet në ekzistimin e dy veshëve. Në saje të dallimeve të 
intensitetit të zërit dhe të fazës në të cilën arrin zëri në të dy veshët, është e mundur të 
lokalizohet burimi i zërit. 


Organi i ndijimit për pozitë dhe 
lëvizje. Përveç pjesës së analizatorit të 
ndijimit të dëgjiinit, në veshin e 
brendshëm gjendet edhe aparati 
vestibular. Ai përbëhet prej tri kanalesh 
gjysmërrethor, të mbushura me lëngun 
që quhet endolimfë. Në muret e kanaleve 
gjenden qeliza ndijiini që regjistrojnë 
lëvizjen e endolimfës. Lëvizja e 
endolimfës bëhet gjatë ndryshimeve të 
pozitës së kokës dhe të mbarë trupit, 
mirëpo nëse kjo lëvizje është e ngadaltë 
dhe e barabartë, qelizat e ndijimit nuk 
janë në gjendje ta regjistrojnë lëvizjen e 
endolimfës, as të na informojnë për 



Fig.d.4.- Kanalet gjysmën ethoi e të aparatit 
vestibular 


ndryshimin e pozitës së trupit. Aparati vestibular regjistron shpejtimet dhe ngadalësimet e 
hovshme në lëvizjen drejtvizore dhe rrethore, dridhjen, luhatjen, si dhe ndryshimet e 
hovshme të pozitës. Ky aparat është i lidhur me qendrat e sistemit vegjetativ nervor, 
kështu që ngacmimi i tij i tepërt mund të shkaktojë pengesa në formë të mundimit, të 
vjelljes, të marramendjes. Pengesat e këtij lloji, të cilat në fillim të stërvitjes praktike i 
përjeton një numër i konsiderueshëm i pilotëve, tenkistëve, marinarëve të ardhshëm, 
duhet t’i atribuohen aparatit vestibular. 

Përveç efekteve negative që mund të paraqiten me ndërmjetësimin e aparatit 
vestibular, funksioni i tij është i rëndësishëm për orientimin mbi pozitën dhe drejtimin e 
lëvizjes së kokës dhe të trupit në të gjitha ato situata kur forcat e jashtme (në formë të 
vibrimeve, të forcës centrifugale dhe centripetale) nuk veprojnë në organizëm. Përveç 
këmbësorëve, aparatin vestibular e shfrytëzojnë shumë edhe zhytësit, parashutistët, 
kurse pilotëve u bën mjaft pengesa në orientimin mbi pozitën e aeroplanit në kushte të 
fluturimit pa pashmëri të jashtme. 

Organi kinestetik i ndijimit. Në caktimin e pozitës dhe të drejtimit të lëvizjes së 
trupit dhe në caktimin e intensitetit të lëvizjes dhe të reaksioneve të muskujve, 
ndihmojnë ndijimet kinestetike. Qelizat e ndijimit që regjistrojnë ndryshimet në gjendjen 
e muskujve, gjenden në muskuj, në glicë, ligamente dhe nyja. Ato reagojnë në çdo 
ndryshim në gjendjen e muskujve, lëvizjen e tyre pasive dhe aktive dhe në veprimin e 
forcave përkatëse në organizëm. 

Ndryshimet në gjendjen e muskujve bëhen pothuaj në të gjitha situatat në të cilat 
ushtari kryen veprimtarinë profesionale. Gjatë gjuajtjes së këmbësorisë pozitën e armës 
dhe të trupit, forcën e shtypjes së këmbëzës, shenjëtari e cakton në bazë të ndijimeve 
kinestetike. Gjatë drejtimit të automjetit motorik (kamionit, mjeteve të blinduara,tanksës 





etj), lëvizjen adekuate vozitësi e cakton në bazë të ndijimeve kinestetike. Në aeroplan 
bëhen ndryshime në gjendjen e muskujve nën ndikimin e shpejtimit dhe të ngadalësimit, 
në lëvizjen e duarve, të këmbëve dhe të mbarë trupit. Nga saktësia e të dhënave që japin 
ndijimet kinestetike varet, në një masë të madhe, kualiteti i aktivitetit motorik që është i 
pranishëm gjatë manipulimit me teknikën dhe mjetet ushtarake. 

Organi taktil i ndijimit. Të dhënat mbi ndryshimin e pozitës së pjesëve 
përkatëse të trupit i marrim me anë të ndijimeve taktile, në kuadër të të cilave bëjnë pjesë: 
ndijimet e prekjes, të presionit dhe të vibracionit. Qelizat ndijore që janë përgjegjëse për 
ndjeshmërinë taktile gjenden në lëkurë dhe janë të ndjeshme në ndryshimet e presioneve 
që vijnë nga jashtë, si dhe në ndryshimet në shtrëngimin dhe zgjatjen e muskujve. 
Ngacmimet që i marrin ato qeliza ndijimi gjatë shtrëngimit dhe zgjatjes së muskujve, 
kanë rëndësi sekundare dhe u “ndihmojnë “ të dhënave kinestetike në njohjen e 
ndryshimeve në pozitën e trupit. Funksioni i tyre primar është regjistrimi i prekjes dhe i 
presionit që e bëjnë objektet përreth në sipërfaqen e lëkurës. 

Ndijimet taktile luajnë rol të rëndësishëm në të gjitha ato situata kur duhet që, në 
bazë të prekjes, të njihen objektet nga rrethina. Gjatë manipulimit me mjete të ndryshme 
kjo gjen shprehje të duhur. 

NOCIONI DHE DEFINICINII PERCEPTIMIT 

Analizatorët e ndijimit janë mekanizma fiziologjikë që mundësojnë kontaktin me 
botën e jashtme. Me ndihmën e analizatorëve të ndijimit njeriu i regjistron ndryshimet që 
paraqiten në rrethinën e tij. Ky regjistrim bëhet me anë të ndijimeve, që shprehin 
karakteristikat përkatëse të strukturave objektive. Objektet dhe dukuritë, ndërkaq, nuk 
janë shumë e pastër e karakteristikave të tyre, as që ne i përjetojmë si grumbull i 
karakteristikave të tyre përkatëse. Përjetimet tona të objekteve dhe të dukurive nga 
rrethina janë unike dhe të tërësishme. Vetëm me analizën plotësuese të përjetimeve të 
tërësishme mund të vijmë deri te ndijimet, d.m.th. te karakteristikat përkatëse të 
objekteve dhe të dukurive. Grumbulli i karakteristikave përkatëse duhet të jetë i 
organizuar në mënyrë të caktuar, në mënyrë që përjetimi i tërësishëm të ketë për ne 
domethënie të caktuar. Të njëjtat elemente (ndijime) të renditura në mënyra të ndryshme, 
kanë domethënie të ndryshme në përjetimet tona. Kështu, p.sh., të njëjtat tone të 
kompozuara në mënyra të ndryshme krijojnë melodi të ndryshme, kurse të njëjtat 
shkronja të renditura në mënyra të ndryshme përbëjnë fjalë dhe përmbajtje të ndryshme. 

Prandaj, perceptimi mund të definohet si tërësi e organizuar ndijimi, në të cilën 
çdo e dhënë ndijimi ka domethënien e vet të veçantë të caktuar me tërësinë (definicioni, 
Z. Bujash, 1942). Ndryshimet e vendit të ndonjë të dhëne ndijimi në tërësi, mungesa ose 
shtesa e të dhënave të reja, ndikojnë në perceptimin e objekteve dhe të dukurive nga 
rrethina jonë. Kështu, katër pika në fig. 6.5. i përjetojmë si një figurë gjeometrike 
(katrorin), kurse me mungesën e njërës pikë nga kjo tërësi ndryshohet përjetimi dhe në 
fig. b përjetojmë një figurë tjetër gjeometrike (trekëndëshin). Nëse këto tri pika i 
rendisim si në figurën c, atëherë përjetojmë një përmbajtje krejtësisht të re - linjën me 
pika. 



Fig. 6.5.- Ndikiini i muvuit tllie i renditjes së elementeve në 
perceptimin e pëijetimit të tëiësisliëm 


Me këtë karakteristikë të perceptimit, që vendosja e elementeve në tërësi cakton 
kualitetin e përjetimit, duhet thënë se edhe tërësia ndikon në domethënien e elementeve 
nga të cilat ajo përbëhet. Kështu, p.sh., ngjyra e njëjtë e kuqe në dy piktura artistike mund 
të ketë domethënie krejtësisht tjetër, nëse në njërën pikturë paraqitet gjaku e në tjetrën 
me te është ngjyrosur lulja. 

Perceptimi paraqitet si reaksion psildk në shumë procese fizikale që, njëkohësisht 
ose në sukcesion, veprojnë në organet tona të ndijimit. Me anë të tij përfshijmë formën e 
objekteve, meloditë, relacionet hapësinore dhe kohore, si dhe dallimet në kualitet, 
intensitet dhe madhësi të konfiguracioneve objektive të ngacmimeve. 

DETERMINANTET E PERCEPTIMIT 

Hulumtimet dhe përvoja e përditshme tregojnë se perceptimi i disa objekteve ose 
përmbajtjeve nuk është njësoj i qartë, i saktë dhe i plotë tek personat e ndryshëm. Ato 
dallime në kualitet dhe në plotësinë e perceptimit paraqiten edhe tek personat e njëjtë , që 
perceptojnë objektet e caktuara në situata të ndryshme. Nga kjo vjen interesimi që të 
konstatohet se cilët faktorë determinues ndikojnë gjatë vrojtimit të botës së jashtme dhe 
çfarë është ndikimi i tyre. Me studimin e hollësishëm janë konstatuar tri lloje të 
determinanteve: fizikale, fiziologjike dhe psikologjike. 

Determinantet fizikale. Kualiteti, qartësia dhe plotësia e perceptimit varen, në 
rend të parë, nga veçoritë e objekteve ose të përmbajtjeve që i perceptojmë, domethënë 
nga karakteristikat e proceseve fizikale dhe kimike që veprojnë në receptorët tanë. Ato 
karakteristika të proceseve përreth manifestohen në forma të ndryshme dhe, secili prej 
tyre, kontribuojnë në masë të konsiderueshme gjatë vrojtimit. Intensiteti i ngacmimeve 
është një nga faktorët që kontribuon në qartësinë e përjetimit. Ngacmimet intensive 
shkaktojnë ndryshime intensive fiziologjike në analizatorin e ndijimit, gjë që ka për 
pasojë përjetimin më të qartë të përmbajtjes që e perceptojmë. Intensiteti i ngacmimit 
mund të ndryshojë nga ato, që nuk janë të mjaftueshme ta shkaktojnë ndijimin, deri te 
ngacmimet e intensitetit shumë të madh, që në disa raste mund të shkaktojnë dëmtime të 
pjesës periferike të analizatorit të ndijimit. Ngacmimet e intensitetit të mesëm, për të cilat 
organet tona të ndijiinit janë përshtatur më së miri, shprehen në mënyrën më të volitshme 
në qartësinë e perceptimit. 



F 12 d.6. - Ndikiini i sliknllës së orgnniziinit në qmtësinë e 
perreptimit 


Kohëzgjatja e ngacmimit. Në disa kufij të caktuar, kohëzgjatja dhe intensiteti i 
ngacmimit kompensohen reciprokisht. Ngacmimet e intensitetit të dobët munden 
ndonjëherë të nxisin ndijimin, nëse për një kohë mjaft të gjatë ngacmojnë organin e 
ndijimit. Mirëpo, kohëzgjatja e ngacmimit vetëm në disa kufij kontribuon në shtimin e 
qartësisë së perceptimit. Nëse ngacmimi zgjatë tepër gjatë, shkaktohen të ashtuquajturat 
reaksionet reversibile në organin e ndijimit, me të cilat edhe indi i gjallë i kundërvihet 
veprimit të ngacmimit. Ato reaksione në disa fusha (dëgjimi, prekja, ngrohtë, ftohtë), 
bëjnë adaptimin e organit të ndijimit, që ka për pasojë zvogëlimin ndjeshmërisë e me këtë 
edhe qartësinë më të vogël të perceptimit. 

Përveç intensitetit dhe kohëzgjatjes së ngacmimit, qartësia dhe plotësia e 
perceptimit varen edhe nga shkalla e organizimit të proceseve fizikale që veprojnë në 
analizatorët e ndijimit. Të dhënat e organizuara më mirë nga rrethina mund të 
kontribuojnë në mënyrë të konsiderueshme në qartësinë dhe plotësinë e perceptimit. Ky 
fenomen është ilustruar në fig. 6.6. në të cilën gjenden 9 pika në variantin a të 
organizuara ashtu që është e mundur me një shikim të përfshihet numri i tyre, kurse në 
variantin b janë shkapërderdhur dhe është e nevojshme shumë më tepër kohë që t’i 
numërojmë. Me shfrytëzimin e këtij fenomeni është e mundshme që, në një masë të 
madhe të përmirësohet efikasiteti i vrojtimit. Organizimi më i mirë i fushës së perceptimit 
mund të realizohet gjatë konstruksionit të mjeteve të ndryshme në të cilat nga tabelat 
komanduese lexohen të dhënat e ndryshme (p.sh.) instrumentet dhe sinjalet e dritave në 
kabinën e aeroplanit, llogaritësit komandues për drejtimin e armatimit altirelik, etj). 
Njëkohësisht organizimin më të lnirë të fushës së perceptimit e me këtë edhe efikasitetin 
më të madh të vrojtimit mund ta arrijë ai, që sipas një sistemi të caktuar i vështron 
instrumentet, sinjalet dhe , në përgjithësi rrethinën e vet. Kështu, është konstatuar se 
piloti më së lehti e vlerëson distancën e aeroplanit nga toka gjatë aterimit nëse e shikon 
tokën 20-30% majtas nga boshti i gjatësisë së aeroplanit dhe 25-30 metra para hundës së 
aeroplanit. 

Me organizimin e fushës së percepcionit nuk shterohen të gjitha mundësitë që 
percepcioni të bëhet më i qartë dhe më i plotë. Kësaj mund t’i kontribuohet edhe me 
strukturimin e të dhënave të ndijimit të kualitetit të ndryshëm në tërësi. Kështu një 
përjetim vizual mund të përjetohet në mënyrë më të qartë, më të plotë dhe më 
përmbajtjesore, nëse përcillet me përmbajtjen akustike. Stuhinë e borës në film, p.sh. do 
ta përjetojmë në mënyrë më të plotë kur përmbajtja vizuale përcillet me fishkëllimën e 


erës, e ky përjetim është edhe më i plotë nëse e shikojmë filmin në një sallë të ftohtë. Nga 
kjo vjen rëndësia e madhe që ka muzika në film, sepse muzika përkatëse e plotëson 
përmbajtjen vizuale. Kjo dukuri quhet konfigurim i proceseve fizikale dhe në ushtri 
shfrytëzohet qoftë si mjet i luftës psikologjike, kur në aeroplan vendosen sirenat 
shurdhuese që e bëjnë bombardimin më të tmerrshëm sesa është në të vërtetë, qoftë 
anasjelltas, për maskimin e disa objekteve sekrete me përshtatjen e tyre në mjedisin 
ekzistues. Gjithsesi veçoritë e rrethinës, që vepron në organet tona të ndijimit, kanë 
ndikim shumë të rëndësishëm në qartësinë dhe plotësinë e vrojtimit. 

Determinantet fiziologjike. Në qartësinë, saktësinë dhe plotësinë e vrojtimit 
ndikon edhe gjendja e analizatorëve ndijues dhe të tërë organizmit. Nëse i përjashtojmë 
dëmtimet dhe ndryshimet degjenerative në analizatorin ndijues, në të cilat raste bëhen 
deformime të përhershme gjatë vrojtimit, mbesin shumë ndryshime reversibile 
(retroaktive) në analizatorin ndijues që kanë ndikim të rëndësishëm në qartësinë dhe 
plotësinë e perceptimit. Kështu lodhja ndikon në funksionin e analizatorëve të ndijimit. 
Gjykuar sipas ndryshimeve që paraqiten nga lodhja, veprimi i tij në radhë të parë është i 
orientuar në pjesën qendrore të analizatorit të ndijimit dhe çrregullon funksionin e 
qendrave senzorale kortikale. Personi i lodhur ka vështërsi në të kuptuarit e domethënies 
së dukurive dhe të ndryshimeve, përndryshe, të njohura të mjedisit objektiv. Njeriu 
percepton elementet e ndonjë situate, por nuk ka mundësi t’i sintetizojë në tërësi dhe të 
kuptojë domethënien e tyre reale. 

Ngjashëm me lodhjen në perceptim vepron edhe alkooli, proporcionalisht me 
shkallën e marrjes së alkoolit. Sëmurjet dhe droga, që ndikojnë në statusin e 
përgjithshëm fiziologjik të organizmit, shprehen negativisht edhe në gjendjen 
funksionale të analizatorëve të ndijimit, e me këtë ndikojnë në mënyrë të pavolitshme 
edhe në kualitetin e percetimit. 

Determinantet psikologjike. Përveç gjendjes fiziologjike të analizatorit të 
ndijimit dhe të tërë organizmit, në vrojtim ndikojnë edhe një varg veçorish psikologjike 
të personit që bën perceptimin. Edhe pse ky ndikim nuk është aq i drejtpërdrejtë, si te 
determinantet fiziologjike, ai është shumë i rëndësishëm. Ndër faktorët psikologjikë, 
ndikimin më të rëndësishëm në perceptim e kanë: përvoja, përshtatja e perceptimit, 
inteligjencia, emocionet, motivacioni dhe kujdesi. 

Përvoja vepron në perceptim në dy mënyra, edhe pse në të dy rastet pozitivisht. 
Përvoja, në vend të parë, i bën të mundshëm subjektit që ta njohë ndonjë objekt ose 
përmbajtje vetëm në bazë të një numri të vogël të të dhënave. Kështu, p.sh. , inxhinieri 
me përvojë me një shikim do t’i vlerësojë vendet kritike në urën në të cilën duhet të 
vendoset eksplozivi, në mënyrë që rrënimi i urës të jetë i suksesshëm. Përvoja vepron 
edhe në atë drejtim që lehtëson vërejtjen e ndryshimeve që bëhen në ndonjë situatë 
komplekse. Kështu, p.sh., vëzhguesi me përvojë më lehtë do t’i vërejë ndryshimet që janë 
bërë në ndonjë terren për shkak të ndërtimit të objekteve të reja, sesa fillestari. Vëzhguesi 
me përvojë e njeh më herët terrenin dhe çdo ndryshim në te e përjeton si risi, kurse 
fillestari e mëson at terren bashkë me ndryshimet, d.m.th. edhe ndryshimet i përjeton si 
një nga karakteristikat e përhershme të terrenit. 

Shkurtimisht, përvoja përfshin në perceptim dijen, dhe kjo bën të mundshëm 
përjetimin më të plotë. Në saje të përvojës perceptimi merr një kuptim të caktuar, kurse 



nga përvoja varet se sa të dhëna janë të nevojshme nga një situatë e caktuar në mënyrë që 
për te të kemi përjetimin e plotë. 

Në perceptim ndikon edhe përshtatja perceptive, d.m.th. pritja ose bindja 
paraprake se diçka do të ndodhë. Përshtatja perceptive mund të ndikojë pozitivisht dhe 
negativisht në perceptim. Veprimi pozitiv është atëherë kur në rrethinën tonë paraqiten 
ngjarjet që janë në pajtim me parashikimet tona, e negative, kur kjo është e anasjelltë. 

Në perceptim ndikon shumë edhe inteligjenca, në ato raste kur elementet e 
situatës së perceptimit nuk janë strukturuar në tërësi të cilat që më herët kanë përmbajtje 
të njohur ose të qartë. Në situatat e tilla paraqiten diferenca mjaft të mëdha në perceptim 
midis individëve, që mund t’iu mvishen diferencave në intelegjencinë e tyre. 

Ndikim shprehimisht negativ në perceptim kanë emocionet . Ato janë, zakonisht, 
shkak jo vetëm i perceptimit jo të plotë, por edhe të deformacioneve në perceptim sepse, 
zakonisht, shkaktojnë përshtatjen e gabueshme perceptive. 

Motivimi, gjithashtu, ndikon në perceptim. Ky ndikim pasqyrohet në dukurinë 
që nevojat, dëshirat dhe parashikimet të kontribuojnë në seleksionimin e caktuar të 
ngacmimeve, në organizimin e tyre përkatës në tërësi dhe në interpretimin e atyre 
tërësive. Hulumtimet kanë treguar se tek të uriturit rritet ndjeshmëria e nuhatjes së 
ushqimit. Fëmijët e prindërve të varfër në SHBA i perceptojnë pjesët e parave metalike 
më të mëdha sesa fëmijët e prindërve të pasur, sepse për të varfrit paraja ka vlerë më të 
madhe sesa për të pasurit. 

Ndikim të rëndësishëm në perceptim ka edhe vëmendja. Vëmendja nuk është 
kategori e veçantë e jetës psikike, siç mendojnë disa, por përqendrim i vetëdijes dhe i 
aktivitetit tonë në përmbajtjen dhe objektin e caktuar. Prandaj, vëmendja ndikon 
pozitivisht në perceptim, ashtu që perceptimi është më i qartë dhe më i plotë sa më 
intensive që të jetë vëmendja. Mirëpo, kjo ligjshmëri nuk vlen në të gjitha rastet për 
shkak të karakteristikave të vëmendjes. Njeriu në një moment mund ta përqëndrojë 
vëmendjen vetëm në një numër të kufizuar të dhënash. Volumi i vëmendjes së tij për këtë 
arsye është i kufizuar. Me shtimin e numrit të të dhënave që duhet të përcillen 
njëkohësisht, dobësohet intensiteti i vëmendjes. Shumë situata kërkojnë, pikërisht, që 
njëkohësisht ose në një suksecion të afërt, të përcillet dhe perceptohet një numër më i 
madh objektesh. Ndonjëherë numri i atyre objekteve rritet në atë masë sa kalon vëllimin 
e vëmendjes së njeriut. Në rastet e tilla suksesi i perceptimit varet nga lëvizshmëria e 
vëmendjes, që në të vërtetë është aftësi e kalimit të shpejtë të vëmendjes nga një 
përmbajtje në tjetrën. Lëvizshmëria e madhe e vëmendjes mundëson që perceptimi të jetë 
i plotë edhe në situatat që përmbajnë një numër më të madh objektesh, sepse në mënyrë 
indirekte nit vëllimin e saj. 

Koncentrimi i vëmendjes, gjithashtu është karakteristikë që ndikon në efikasitetin 
e perceptimit. Orientimi vëmendjes në ndonjë përmbajtje ose aktivitet, do të thotë 
angazhimi i organeve tona të ndijimit dhe të tërë organizmit në një drejtim të caktuar. 
Edhe pse koncentrimi i vëmendjes kontribuon përgjithësisht në perceptimin më të mirë, 
koncentrimi i tepruar mund të jetë edhe i dëmshëm, sepse me rritjen e tij zvogëlohet 
lëvizshmëria e saj, gjë që zakonisht ndikon negativisht në plotësinë e perceptimit. 

Në këtë mënyrë kemi shteruar shumicën e faktorëve psikologjikë që ndikojnë në 
kualitetin, saktësinë dhe plotësinë e vrojtimit. Nga kjo shihet se perceptimi nuk është 
proces i izoluar, që zhvillohet pavarësisht nga proceset e tjera psikologjike, por ai është 
nën ndikimin e gjendjes fiziologjike dhe fizike, por edhe psikike të njeriut që vrojton. 




ILUZIONET 


Determinantet fizikale, fiziologjike dhe psikologjike ndikojnë në qartësinë, 
plotësinë dhe saktësinë e perceptimit. Ky ndikim mund të jetë pozitiv ose negativ. 
Ndikimi negativ i ndonjërës nga determinantet ose të disave prej tyre, mund t’i nxisë 
mashtrimet senzoriale që i quajmë iluzione. Iluzionet janë, në të vërtetë, perceptime të 
gabueshme. Ato mund të nxiten nga këta faktorë: me renditjen e pavolitshme dhe 
organizimin e pavolitshëm të ngacmimeve nga mjedisi (determinantet fizikale), me 
gjendjen e pavolitshme fiziologjike të organeve të ndijimit dhe të tërë organizmit 
(determinantet fiziologjike) ose me ndikimin negativ të proceseve përkatëse psikike dhe 
të veçorive të individëve (determinantet psikologjike). 

Ka shumë iluzione dhe dallohen sipas shkaqeve të paraqitjes dhe të situatave në të 
cilat paraqiten më së shpeshti. 

Ndër iluzionet që shkaktohen me determinantet fizikale, përkatësisht me renditjen 
dhe organizimin e pavolitshëm të ngacmimeve nga rrethinaë është i njohur në fushën e 
të parit një numër i madh i të ashtuquajturave iluzioneve gjeometrike. Ato manifestohen 
në vlerësimin e gabuar të madhësisë së figurave gjeometrike të organizuara në mënyra të 
ndryshme. Kështu, vijat në fig. 6.7. a i vlerësojmë me gjatësi të ndryshme, edhe pse 
gjatësia e tyre është plotësisht e njëjtë. I njëjti rast është edhe me figurat në fotografitë b, 
c, d, ku të dyja vijat janë në qift dhe bazat e katrorëve janë plotësisht të madhësisë të 
njëjtë, por ne i përjetojmë si të ndryshme për arsye se secila prej tyre është e organizuar 
n mënyrë të ndryshme. 

Fig. 6.7. - Iluzioiiet vizunle 


Nga iluzionet që janë shkaktuar me anë të determinanteve fiziologjike është i 
njohur iluzioni optik - kinestetik i Sharpanties ( Charpentie). Ai manifestohet në 
nënçmimin e peshës së trupave me vëllim të vogël, përkatësisht mbiçmohen peshat e 
trupave me vëllim të madh. Gjithashtu është i njohur iluzioni taktil - kinestetik i 
Aristotelit, që e përjetojmë atëherë kur e kryqëzojmë gishtin e mesëm dhe gishtin 
tregues, dhe në mes tyre vendosim një kokër bizele (ose lapsin). Atëherë objektin që 
gjendet midis dy gishtërinjve e përjetojmë sikur të ishin dy objekte, për shkak të përvojës 











prekëse dhe kinestetike që me pjesët e jashtme të gishtërinjve gjithmonë t’i prekim dy 
objekte. 

Iluzione të shkaktuara me determinantet psikologjike ka shumë, dhe ato janë aq 
më të shpeshta dhe më të rënda sa më i pavolitshëm që të jetë ndikimi i determinantes 
psikologjike. Për arsye se ato shkaktohen me karakteristikat personale të individëve, që 
në situata të ndryshme gjejnë shprehje në mënyra të ndryshme, janë jotipike dhe 
individuale dhe paraqesin çdo deformim të perceptimit që shkaktohet, kryesisht, nga 
faktorët psikologjikë. 


NDARJA E PERCEPTIMEVE 

Sipas llojit të përmbajtjes që vështrojmë perceptimet mund ti ndajmë në receptim 
të hapësirës dhe perceptim të kohës. Perceptimi i hapësirës është proces i ndërlikuar, i 
përbërë nga perceptimi i disa dimensioneve të ndryshme nga të cilat përbëhet hapësira: 
forma, madhësia, pozita e objektit, largësia dhe thellësia. Perceptimi i secilit prej atyre 
dimensioneve është i mundur me ndihmën e çelësave të ndryshëm. 

Perceptimi i formës. Format e objekteve i përjetojmë, në 
radhë të parë, në saje të fotografisë që projektohet në 
retinën e syrit tonë. Thjerëza, nëpër të cilën kalon drita e 
objektit, i then rrezet e dritës ashtu që figura e anasjelltë 
e objektit bie në pjesën më të ndjeshme të retinës. Në saje 
të përvojës së fituar nën ndikimin e gravitacionit të 
Tokës gjatë zhvillimit individual të çdo individi, ne në 
vetëdije orientojmë pozitën e objektit në raport me fuqinë 
e gravitacionit dhe e përjetojmë ashtu siç ai gjendet në 
natyrë. Në perceptimin e formës, ndërkaq, përveç 
karakteristikave fiziologjike të syrit dhe të përvojës sonë, 
sipas Verthajmerit ( Werhtheimer) marrin pjesë edhe 
karakteristikat e objektit që ai i quan kritere të lehtësisë 
në perceptim. Verthajmer cek një varg faktorësh të 
rëndësishëm për perceptimin e formës. Faktori i afërsisë 
(në fushën e të parit) - pikat që janë të afërta shihen 
lehtë si grupe; faktori i njëjtësisë ose i ngjashmërisë - 
pikat e të njëjtës ngjyrë ose formë i përjetojmë si grupe; fati i përbashkët - pikat që 
lëvizin së bashku në të njëjtin drejtim, përjetohen lehtë si grupe; kontinuiteti - ose 
forma e mirë, ka të bëjë me simetrinë ose baraspeshën e tërësisë së figurës; përshtatja 
momentale - ka të bëjë me formën e mirë ose simetrinë, por sipas përshtatjes 
momentale, dhe përvoja - ose shprehia në përjetimin e formës, që kontribuon në 
përjetim. Disa prej këtyre kritereve janë ilustruar në fig. 6.8. 

Figura E.8 Grupimi i 
elementeve nëtërësi 














Perceptimi i madhësive. Përjetimi i madhësisë së 
objektit sqarohet nga këndi i disa faktorëve. Në rend të 
parë me madhësinë e fig. në retinën e syrit, si një nga 
çelësat fiziologjik. Ndër çelësat fiziologjik bën pjesë edhe 
interpretimi, e ashtuquajtura teoria e lëvizjes së syve që 
sqaron se përshtypja e madhësisë së objektit fitohet me 
lëvizjen e syve përgjatë objektit që e perceptojmë. Kjo do 
të thotë se mbështetemi në të dhënat kinestetike që 
paraqiten gjatë lëvizjeve të syve. Nga faktorët 
psikologjikë ceket përvoja që e shfrytëzojmë gjatë 
caktimit të madhësisë së objekteve të panjohura në bazë 
të madhësisë së objekteve të njohura. Përvoja na 
ndihmon edhe gjatë vlerësimit të madhësisë së objekteve 
të larta që, për shkak të largësisë, duken iluzorisht më të 
vogla. Kjo është ilustruar në fig. 6.9. 

Perceptimi i pozitës së objekteve. Pozitën e objekteve e caktojmë në raport me 
trupin tonë: mbi - nën, djathtas - majtas, para - prapa. Gjatë përjetimit të pozitës së 
objektit merr pjesë projeksioni i objektit në retinë, por për caktimin e pozitës janë 
përgjegjës, në rend të parë, ndijimet kinestetike, që na informojnë për pozitën e trupit 
tonë dhe lëvizjet me të cilat ndryshohet domethënia: para - prapa, mbi - nën etj. 

Perceptimi i largësisë. Kur është fjala për objektet e njohura, me ç’ rast mund të 
shfrytëzojmë përvojën, në perceptimin i lartësisë kontribuon projeksioni i objektit në 
retinën e syrit. Kur është fjala për objektet e panjohura, ato i krahasojmë me objektet e 
njohura dhe, në bazë të madhësisë, vlerësojmë largësinë. 

Perceptimi i thellësisë. Procesi i perceptimit të thellësisë bashkon shumë faktorë 
që përmbahen në perceptimin e formës, të madhësisë, të pozitës së objektit dhe të 
largësisë. Ka zgjatur shumë mosmarrëveshja midis filozofëve dhe hulumtuesve lidhur 
me atë se si retina e syrit në të cilën projektohet figura dydimensionale mund të 
regjistrojë dimensionin e tretë të hapësirës. Sot është e qartë se gjatë shikimit të thellësisë 
shfrytëzohen disa mekanizma të njëjtë si edhe tek figurat dydimensionale, por aty 
paraqitet shikimi në largësi dhe në afërsi, me ç’ rast bëhen ndryshime konstante në 
funksion të organit të ndijimit të të parit. Gjatë perceptimit të thellësisë shfrytëzohen dy 
grupe çelësash: çelësat monokularë dhe çelësat binokularë. 

Çelësat monokularë kontribuojnë në perceptimin e 
thellësisë kur ajo është e kufizuar në funksionin e një 
syri. Në këtë rast gjejnë shprehje karakteristika të 
ndryshme të rrethinës, të cilat kontribuojnë në të 
vërejturit e dimensionit të tretë të hapësirës. Një nga 
ato karakteristika është perspektiva lineare , që 
paraqitet si pasojë e zvogëlimit të këndit të rënies nën 
të cilin i shikojmë objektet me rritjen e largësisë së 
tyre. Këndi i rënies nën të cilin e shikojmë objektin 
zvogëlohet linearisht nga largësia, gjë që krijon 
përshtypjen e perspektivës lineare. Perspektiva e 
dritës manifestohet në qartësinë me të cilën shihen 





















objektet e larta. Gjatë dukshmërisë së dobët objektet duken më shumë të larguar sesa 
gjatë dukshmërisë së mirë (pas furtunës kur ajri është i spastruar nga pluhuri, tymi dhe 
kristalet që i thyejnë rrezet e dritës). Hijet tregojnë drejtimin e ardhjes së dritës dhe 
theksojnë reliefin e objektit, sepse janë të gungëzuara objektet më të ndritshme, kurse të 
thelluara objektet më të errëta, gjë që krijon përjetimin e thellësisë. Mbulimi i objektit 
është, gjithashtu, një nga faktorët që ndihmon në dallimin e thellësisë, sepse objektet më 
të afërta i mbulojnë ato më të largëta dhe kjo bën të mundshëm të caktojmë pozitën e tyre 
reciproke. 

Përveç një vargu çelësash monokularë lidhur me karakteristikat e rrethinës që e 
perceptojmë, konsiderohet se në përjetimin e thellësisë kontribuon vështrimi i objektit 
kur gjendemi në lëvizje. Gjatë lëvizjes kemi përshtypje se objektet e largëta udhëtojnë 
bashkë me ne, për shkak të shpejtësisë së vogël të këndit në raport me to dhe, 
anasjelltas, objektet e afërta lëvizin në drejtim të kundërt. Kjo dukuri e lëvizjes iluzore e 
objekteve të largëta dhe të afërta krijon përshtypjen e thellësisë. 

Çelësat binokularë mbështeten në ekzistencën dhe funksionin e dy syve. Gjatë 
vështrimit të objektit figura e objektit projektohet në të dy sytë. Ato dy figura dallohen, 
se me syrin e majtë e përfshijmë objektin më tepër nga ana e majtë, kurse me syrin e 
djathtë më tepër nga ana e djathtë. Ato figura, gjithashtu, bien në vende të ndryshme në 
retinën e syrit të majtë dhe të djathtë. Me fuzionin e atyre dy figurave paksa të 
ndryshme, krijohet përjetimi i dimensionit të tretë, d.m.th. përjetimi i thellësisë. Gjatë 
shikimit me të dy sytë paraqitet fenomeni i pamjes stereoskopike e njohur nga fizika, ku 

me fuzionin e dy figurave të incizuara me dy 
kamera dhe disparative, krijohet përjetimi i 
_^ - ^3 thellësisë. 

_—~ Roli i shikimit binokular ka rëndësi të 



pakompensueshme për perceptimin e thellësisë në të 
gjitha ato raste kur bien çelësat monokularë që 
ndihmojnë në të vërejturit e dimensionit të tretë. 
Kjo ndodhë natën, kur humbin të gjitha ato cilësi të 
rrethinës objektive që lehtësojnë të vërejturit 
reliefit. 


Fig.d.ll.-Pamni i të panuf 
stereoskopik 


Perceptimi i kohës. Deri më tash nuk ka interpretim unik lidhur me atë se si e 
perceptojmë kohën. Një grup autorësh konsideron se baza e përjetimit të kohës është 
kohëzgjatja dhe rrjedha e procesit në strukturat nervore, që shprehen edhe në punën e të 
gjitha organeve të rëndësishme për jetën. Proceset e organeve vitale të organizmit 
zhvillohen në një ritëm të caktuar dhe kjo krijon orientimin në kohë. Sipas kësaj 
shfrytëzohen çelësat fiziologjik në perceptimin e kohës. 

Mirëpo, ka autorë që sqarojnë përjetimin e kohës me anë të çelësave 
psikologjikë. Njeriu posedon kapacitete të caktuara, të cilat i mundësojnë që në njësinë e 
caktuar të kohës t’i kryejë disa punë: të punojë një numër të caktuar prodhimesh ose të 
lexojë një numër të caktuar faqesh. Kontrolli mbi efektin e aktivitetit të punës i mundëson 
njeriut orientimin në kohë. Verifikimin për këtë interpretim e gjejmë në dukurinë kur 
mungojnë këta çelësa, në rastin kur njeriu qëndron në birucë, bëhet dezorientimi në 
kohë. Mirëpo njëkohësisht, përjetimi mbi kohëzgjatjen e intervaleve kohore kushtëzohet 
edhe me numrin dhe ngjarjet interesante. Numri më i madh i ngjarjeve krijon përshtypjen 







e kohëzgjatjes më të madhe në të kaluarën, e më të vogël në të tashmen. Nëse ngjarjet që 
na rrethojnë janë interesante, koha kalon shpejt. 

Për arsye se shpeshherë bëhet çrregullimi në ritmin e aktiviteteve të njeriut dhe 
ndryshimi në ndikimin e disa çelësave, njeriu shfrytëzon orën, kalendarin etj. dhe me anë 
të tyre orientohet në kohë. 



KAPTINA 10. 


TË MENDUARIT 

Dikur konsiderohej se proceset e brendshme mendore është e mundur të sqarohen 
vetëm me vetëvështrimin dhe me introspeksion. Në këtë drejtim i ka zhvilluar metodat e 
veta një grup psikologësh në Vizburg, me përfaqësuesit: Killpe ( Kiilpe), Marbe (Marbe). 
Ash (Ach) dhe të tjerë, orientimi i të cilëve, për shkak të metodës të introspeksionit, është 
quajtur shkolla introspeksioniste . Përfaqësuesit e asaj shkolle i kanë shfrytëzuar në 
eksperimentet e tyre të hulumtuarit e trajnuar, studentët e psikologjisë dhe të filozofisë, të 
cilëve u kanë dhënë për detyrë të përcjellin përmbajtjen e mendimeve të veta gjatë 
sqarimit të problemeve të dhëna. Me gjithë pastërtinë shkencore, me të cilën 
përfaqësuesit e shkollës introspekcioniste i janë qasur studimit të të menduarit, baza 
themelore në qasjen ndaj objektit të hulumtimit ka qenë e gabuar, e edhe vetë metoda 
introspeksioniste nuk ka ofruar mundësinë e depërtimit në natyrën e proceseve mendore. 
Introspeksionistët e kanë definuar psikologjinë si “shkencën mbi vetëdijen”, e të mos 
kenë qenë në gjendje të caktojnë nocionin e vetëdijes. 

Mundësia e depërtimit në natyrën e të menduarit me anë të metodës së 
vetëvështrimit del nga karakteristika e kësaj metode. Gjatë vetëvështrimit të proceseve 
vetanake mendore domosdo bëhet ndarja e personalitetit në vështrues dhe në të vështruar, 
gjë që vetvetiu pengon rrjedhën normale të proceseve mendore. Nëse shmanget ndarja e 
proceseve psikike në atë mënyrë që në mënyrë retrograde (prapa) i hulumtuari vështron 
rrjedhën e mendimit, atëherë introspeksioni kufizohet në retrospekcion, që deformon 
procesin e të menduarit në raport me rrjedhin e mendimit kur ai zhvillohet në procesin e 
zgjidhjes së problemit. Mirëpo, edhe atëherë kur me anë të introspeksionit dhe të 
retrospekcionit do të mund të përfshiheshin të gjitha elementet qenësore të proceseve 
mendore, me këto metoda nuk arrihet ajo e nënvetëdijshmja që ekziston në procesin e të 
menduarit, gjë që është pjesë përbërëse e këtij procesi. 

Matjet fiziologjike. Metodës introspeksioniste, si metodë e skajshme subjektive 
për studimin e procesit të të menduarit, me të cilën janë bërë përpjekje të përfshirjes së 
drejtpërdrejtë në esencën e këtij procesi, i kundërvihet një grup metodash objektive dhe 
indirekte që gjenden në ekstremin tjetër në qasjen e studimit të procesit të të menduarit. 
Këto metoda mundësojnë përfshirjen e ndryshimeve manifestuese në organizëm që 
paraqiten në procesin e të menduarit. 

Një nga ato metoda konsiston në matjen e lëvizjeve të muskujve që e përcjellin 
aktivitetin mendor. Është dëshmuar, pra, se rrjedha e mendimit përcillet me ndryshimet 
në gjendjen e muskujve, që në një masë të caktuar janë në pajtim me përmbajtjen e 
proceseve mendore. Kështu, p.sh, nëse i hulumtuari shtrihet i qetë dhe me atë rast 
paramendon se po e ngritë dorën e djathtë, në muskujt e dorës së djathtë mund të 
regjistrohen ndryshime që për nga natyra e vet janë të afërta me ndryshimet në muskuj që 
bëhen gjatë ngritjes reale të dorës. Proceset mendore përcillen edhe me mimikën 
karakteristike të fytyrës, dhe shprehen në pozitën e trupit dhe në gjendjen e muskulaturës 
së tërë organizmit, prandaj nga kjo del përpjekja që me hulumtimin e komponentës 
motorike të proceseve mendore të bëhen përpjekje për të depërtuar në natyrën e rrjedhës 
së tyre dhe në përmbajtjen e tyre. 




Matja e aktivitetit elektrik të trurit. Metoda tjetër e qasjes indirekte në 
procesin e të menduarit, konsiston në matjen e aktivitetit elektrik të trurit, të kësaj qendre 
më të lartë integrative në të cilën zhvillohen edhe proceset mendore) me incizimin e 
ritmeve elektrike ose të rrymave të aksionit. Çdo gjendje e aktivitetit të organizmit: gjumi 
- zgjuarësia, aktiviteti - pasiviteti relativ, ka një ritëm karakteristik me të cilin zhvillohet 
aktiviteti elektrik i trurit. Kjo i ka shtyrë hulumtuesit që, me hulumtimin e 
karakteristikave të aktivitetit elektrik të trurit, të përpiqen të depërtojnë edhe në 
përmbajtjen e aktivitetit të tij, në radhë të parë të atij mendor, që është më pak 
manifestues se proceset e tjera psikike. 

Si rezultat i këtyre hulumtimeve janë definuar tipat e ritmeve që zhvillohen 
varësisht nga lloji i aktivitetit, atëherë kur truri është në gjendje normale, dhe janë 

konstatuar ndryshime karakteristike të ritmeve atëherë kur është i pranishëm çrregullimi 
në funksionin e trurit që paraqitet për shkak të ndryshimeve patologjike në strukturë. Më 
shumë se kaq, kjo metodë, nga e cila në fillim është pritur shumë, nuk ka shkuar.në 
drejtim të studimit të përmbajtjeve të proceseve psikike, 

Shkurtimisht, matjet fiziologjike të aktivitetit muskulor dhe elektrik të trurit kanë 
ofruar të dhëna mbi llojin e vet, por jo edhe për përmbajtjen e të menduarit dhe natyrën 
e proceseve mendore. 

Zgjidhja e problemit. Në kohë të fundit studimit të natyrës së të menduarit i 
qasemi nga një bazë krejtësisht tjetër. Nisemi nga rrjedha e njohur e të menduarit dhe 
vështrohet sjellja e individit, dmth. eksperimentuesi vështron dhe matë sjelljen e individit 
që është si pasojë e rrjedhës së caktuar të të menduarit. Të hulumtuarit vihen para 
problemit për zgjidhjen e të cilit është e nevojshme rrjedha e njohur e mendimit . 
Problemi është kufizuar në disa elemente të njohura, që paraqesin fazat e proceseve 




mendore. Me përcjelljen e sjelljes së të hulumtuarit gjatë zgjidhjes së problemit të tillë, 
është e mundur të konkludohet për fazat e të menduarit gjatë zgjidhjes së tij. Problemi 
para të cilit e vejmë të hulumtuarin mund të përmbajë disa zgjidhje që kërkojnë forma të 
ndryshme të të menduarit, madje edhe nivel të ndryshëm të proceseve mendore. Në bazë 
të zgjedhjes së zgjidhjes konkludojmë për rrjedhjen e proceseve mendore të hulumtuarit. 

Kjo vënie e të hulumtuarve para problemeve dhe vështrimi i sjelljeve të tyre, 
mundëson përcjelljen e procesit të të menduarit në mënyrën që ka vlerën e caktuar 
objektive. Qasja e këtillë është më pak indirekte se matjet fiziologjike, dhe me te 
përfshihet në mënyrë më të drjetëpërdrejtë rrjedha dhe natyra e proceseve mendore. 

Definicioni i të menduarit. Qasja në procesin e të menduarit me anë të zgjidhjes 
së problemit ka bërë të mundshëm njohjen e natyrës së këtij procesi. Përkundër 
fshehtësisë së tij, procesi i të menduarit ndërlidhet në procesin e njohjes së realitetit 
përreth që e arrijmë me anë të vëzhgimit. Mendimi bën të mundshëm njohjen më të plotë 
të realitetit përreth dhe orientimin më të suksesshëm në situata të reja. Me anë të 
mendimit kuptohen raportet midis dukurive të vështruara dhe konkludohet për 
domethënien e tyre. Për këtë arsye përmes procesit të të menduarit njihet në mënyrë më 
të plotë rrethina objektive dhe është i mundshëm orientimi më i suksesshëm në te. 

Në bazë të kësaj mund të definojmë të menduarit si proces psikik me anë të 
të cilit zbulojmë karakteristikat qenësore të gjërave dhe të dukurive dhe i kapim 
raportet e tyre reciproke. 

KARAKTERISTIKAT E PROCESIT TË TË MENDUARIT 

Në krahasim me proceset e tjera psikike, në radhë të parë me perceptimin, të 
menduarit ka disa karakteristika specifike. Derisa në perceptim operojmë me 
karakteristikat konkrete dhe elementet e gjërave dhe të dukurive nga rrethina jonë, në të 
menduarit largohemi nga kjo dhe operojmë me karakteristika të kontraktuara 
domethënien e të cilave duhet ta mësojmë. Derisa në perceptim i shfrytëzojmë format, 
madhësitë, raportet hapësinore dhe kohore dhe karakteristikat e tjera të objekteve në të 
menduar shërbehemi me simbole që për ne kanë domethënie të caktuar të kontraktuar. 
Ato simbole mund të jenë verbale, në formë të fjalëve dhe të numrave, ose në formë të 
disa shenjave që shënojnë dukurinë, situatën, ndalimin etj. Kështu, p.sh. fjala pushkë 
simbolizon një lloj arme dedikimi i së cilës është i njohur për çdo ushtar, kurse drita e 
kuqe mund të jetë “stop”, që detyron për sjellje të caktuar. Fjalët paraqesin simbole, në 




të cilat janë të kodenzuara shpeshherë karakteristikat më themelore të objekteve dhe të 
dukurive. Në këtë rast fjalët shënojnë kuptimet. Kuptimet janë kategori në të cilat 
përmbahen karakteristikat e përgjithshme dhe të përbashkëta të gjërave dhe të dukurive. 
Ato mund t’i paraqesin objektet konkrete veçoritë e të cilave përmbahen në disa 
karakteristika konkrete, siç është rasti me pushkën. Veçoritë qenësore të pushkës janë se 
me atë mund të gjuhet dhe se paraqet armën themelore të ushtarit. Ndërkaq, kuptimet 
mund t’i shënojnë edhe dukuritë, gjendjet, ndjenjat dhe disponimet, si, p.sh. krenaria, 
shoqërimi, respektimi, martesa etj. Që të vihet deri te ndonjë kuptim, është e nevojshme, 
së pari të apostrohohen veçoritë e paqenësishme të gjërave dhe të dukurive, dhe kjo 
ndihmon t’i zbulojmë karakteristikat e tyre të përbashkëta dhe të qenësishme,me 
gjeneralizimin e të cilave vijmë deri te kuptimi. Kështu, në fig. 7.2. , shohim se figurat 
1,4,6, dhe 8, që dallohen në mes veti për nga forma, kanë karakteristikë të përbashkët se 
te dy pikat gjenden brenda figurës, dhe kjo është karakteristikë qenësore në raport me 
fig. 2,3,5 dhe 7, që kanë një pikë brenda, e një pikë jashtë figurës. 

Vebster ( Webster) konsideron se të menduarit është një varg simbolesh që 
paraqesin kuptimet, dhe të cilat renditen sipas disa parimeve të caktuara. Mirëpo, do të 
ishte e gabueshme të kuptohet se të menduarit zhvillohet, kryesisht, në formë të vargut 
të simboleve që shënojnë kuptime të caktuara, konkrete. Procesi mendor na ndihmon që 
të vijmë deri te kuptiini për ndonjë gjë ose dukuri, d.m.th. të zbulojmë cilat janë veçoritë 
e tyre të përbashkëta dhe të qenësishme. 

Janë tri momente karakteristike në procesin e të menduarit: operimi me simbole, 
orientimi i procesit dhe kuptimi i raporteve. Operimi me simbole (ose me perceptime, 
parafytyrime, fjalë, nocione dhe rezultate të tjera të përvojës) na sjellë deri te njohja e 
caktuar, që shënon zgjidhjen e problemit. 

Orientimi i procesit të të menduarit nënkupton mënyrën e qasjes ndaj problemit, 
d.m.th. lokalizimin e problemit sipas vendit që fsheh zgjidhjen e mundshme. Nga ajo se 
në ç’mënyrë e shohim problemin, ku e vërejmë vështirësinë, varet në një pjesë të madhe 
zgjidhja e problemit. 

Momenti i tretë është të kuptuarit e raporteve. Me anë të të menduarit 
konstatojmë se a është diçka ose s’është, a është e ngjashme ose e ndryshme, a është në 
raport të caktuar ose nuk është, domethënë konstatojmë disa lidhje dhe raporte. Të 
kuptuarit e ndonjë përmbajtjeje (teksti), do të thotë të dallohen lidhjet që më parë nuk i 
kemi pasur të njohura. Për shkak të dallimit të lidhjeve të reja, me anë të të menduarit 
fitojmë më shumë në vështrim të njohjes sesa me anë të perceptimit, prandaj të menduarit 
konsiderohet si proces më i lartë intelektual. 







LLOJET E TE MENDUARIT 


Ndarja e të menduarit duke pasur parasysh llojin e simboleve me të cilat 
operohet. Varësisht nga lloji i materialit me të cilin operojmë, të menduarit mund ta 
ndajmë në konkret dhe abstrakt. Me të menduarit konkret nënkuptojmë proceset 
mendore në të cilat, në radhë të parë, shfrytëzojmë perceptimet dhe reproduksionet e tyre, 
pra, me elemente konkrete të ndonjë situate të caktuar. Të shumtë janë ata që këtë formë 
të të menduarit e quajnë të menduar perceptiv, për shkak të konkretësisë së elementeve 
me të cilat operohet. 

Të menduarit abstrakt karakterizohet me faktin që shfrytëzohen simbolet e 
kuptimeve abstrakte me të cilat operojmë gjatë të menduarit. Me kuptimet abstrakte 
nënkuptohen dukuritë me të cilat operon njeriu si me kategori të vlefshme ose të 
rëndësishme, por që nuk janë të kapshme dhe të matshme në relacionet perceptive. 
Kuptimet abstrakte janë pa dimensione dhe ato, vetvetiu, janë fryt i proceseve mendore. 
Për arsye se kuptimet abstrakte nuk janë të arritshme për vëzhgim dhe nuk i nënshtrohen 
përputhjes në ndonjë situatë perceptive, të menduarit abstrakt konsiderohet formë më e 
lartë e të menduarit se të menduarit konkret. Kjo është formë më e lartë e të menduarit 
edhe për arsye se këtu kryesisht operohet me simbole, gjë që nuk është rast në të 
menduarit konkret. 

Ndarja e të menduarit duke pasur parasysh dobinë e produkteve të tij. 

Definicioni i të menduarit nënkupton që çdo mendim rezulton me ndonjë produkt, që 
konsiston në zgjidhjen problemit ose në ndonjë njohje të re. Mirëpo, nëse përpiqemi të 
përfshijmë në mënyrë introsprektive të menduarit, do të shohim se ka edhe të menduar të 
tillë që nuk rezulton me kurrfarë përvoje. 

Mirëpo, në procesin e të menduarit, ne, zakonisht, zbulojmë diçka të re, diçka që 
deri më atëherë nuk e kemi ditur, dhe vijmë deri te njohjet të reja. Në këtë rast bëjmë fjalë 
për të menduarit produktiv. Të menduarit produktiv domosdo nënkupton ndonjë rezultat 
në formë të zbulimit, të zgjidhjes ose të njohjes. Zgjidhja dhe njohja, deri te cilat vihet në 
procesin e të menduarit, mundësojnë, në radhë të parë, orientimin më të mirë dhe më të 
suksesshëm në rrethinën e vet. Zbulimet, zgjidhjet dhe njohjet e individëve mund të jenë 
të rëndësishme dhe të dobishme për shoqëri në përgjithësi dhe të paraqesin vepra 
artistike, zbulim ose risi. Në këtë rast të menduarit merr domethënie tjetër për njeriun dhe 
shoqërinë, dhe atëherë flasim për të menduarit krijues. Të gjitha të arriturat e civilizimit 
bashkëkohor janë realizuar në saje të të menduarit dhe të punës krijuese të njerëzve që 
kanë pasur aftësi të depërtojnë në raporte komplekse që sundojnë midis dukurive nga 
bota përreth. 

Çdo mendim, ndërkaq, s’është e thënë të jetë produktiv, kurse të menduarit 
produktiv mund të jetë i dobishëm vetëm për individin ose me dobi të përgjithshme për 
shoqërinë dhe në këtë rast flasin për të menduarit krijues. 

Ndarja duke pasur parasysh të menduarit realistik. Të menduarit është e 
mundur dhe e arsyeshme të ndahet edhe në bazë të realitetit, duke pasur parasysh botën 
objektive në të cilën jeton njeriu. Atë mendim që është i kufizuar në kohë, në hapësirë 
dhe në ndonjë mënyrë tjetër për situatën e caktuar objektive, e quajmë mendim realistik. 
Ai karakterizohet me një varg mendimesh dhe idesh, që zhvillohen sipas ligjshmërive të 
caktuara, si dhe me kufizimin dhe përcaktimin kohor dhe hapësinor. 



Të menduarit imangjinativ dallohet nga të menduarit realistik për faktin që 
është më i lirë në kombinimin e lidhjeve, më pak varet nga qëndrueshmëria e ligjeve dhe 
e parimeve, dhe më tepër është nën ndikimin e nevojave dhe të dëshirave personale të 
individëve. 

Një formë e të menduarit imagjinativ është imagjinata. Ajo është kombinim i 
shfaqjeve me qëllim dhe kuptim të caktuar, dhe kjo konsiderohet si proces i të 
menduarit. Me karakteristikat e përgjithshme të të menduarit imagjinativ se ajo është nën 
ndikimin e dëshirave dhe të nevojave të individit dhe se zhvillohet në formë të 
kombinimit më të lirë të shfaqjeve, imagjinata përmban elemente të realitetit. Imagjinata 
mund të jetë joproduktive, por kjo është vetëm një formë e saj - ëndërrimi. Atë e hasim 
në të gjitha moshat e jetesës, por që ajo është më e zhvilluar në periudhën kalimtare nga 
fëmija tek i rrituri në kohën e pubertetit. 

Ëndrrat. Formë e veçantë e të menduarit imagjinativ janë ëndrrat. Organizmi i 
lodhur mbrohet nga molisja e plotë me anë të gjumit, e nga zgjimi me anë të ëndrrës. 
Konsiderohet se ëndrrat shkaktohen nga tri lloje shkaqesh: me ngacmimet e jashtme, 
ngacmimet e brendshme dhe konfliktet psikike. Me ngacmimet e jashtme nënkuptohen të 
gjitha ndryshimet në rrethinë që veprojnë në organet tona të ndijimit: zëri, drita, 
ftohtësia, prekja etj. Ato ngacmime, nëse janë mjaft intensive, shkaktojnë zgjimin. Nëse 
intensiteti i tyre është i pamjaftueshëm shkaktojnë ëndrrën që nga përmbajtja “ arsyeton” 
ngacmimet. 

Kështu, p.sh. mund të ndodhë që luftëtari që është zbuluar në lokalin e ftohtë dhe 
ëndërron se është i shtrirë në ujë deri sa e kërcënon armiku, dhe kjo ëndërr zgjatë derisa 
të mos zgjohet dhe të mbulohet me batoni. Ngacmimet e brendshme në formë të urisë, të 
ngirjes së tepërt, të dhembjeve të boshtit kurrizor etj., shkaktojnë në mënyrë të ngjashme 
ëndrra që mund të vihen në lidhje me gjendjen fiziologjike të organizmit ose të jenë 
shkak i fjetjes jo të qetë ose të ëndrrave të ndërprera. Konfliktet psikike ndikojnë jo 
vetëm në paraqitjen e ëndrrave, por diktojnë edhe përmbajtjen e tyre. 

Kështu ndodhë që njeriu të cilin e mundon ndonjë problem i pazgjidhur disa ditë, 
gjen zgjidhjen e atij problemi që, mjerisht, e ka pranuar vetëm në ëndërr. Përfaqësuesi i 
shkollës psikoanalitike në psikologji Sigmund Frojd (S. Freud) konsideron se ëndrrat 
kanë edhe kuptimin e vet latent ( të fshehtë) në plotësimin e dëshirave, që në gjendje të 
zgjuar nuk mund t’i realizojë njeriu për shkak të censurës së ndërgjegjes. Ëndrrat kanë 
edhe përmbajtjen e vet simbolike. Kështu, njeriu të cilit në luftë i është hequr një pjesë e 
ekstremitetit seksual, ëndërron se lufton me shpatë të thyer. Disa autorë konsiderojnë se 
ëndrrat janë shprehje e dëshirës që deri në fund ta qartësojë atë që ka mbetur e paqartë. 




KAPTINA 11. 


TË MËSUARIT - KUJTESA - HARRESA 
NOCIONI DHE DEFINICIONII TË MËSUARIT 

Zhvillimi i organizimit të njeriut shënohet me ndryshime relativisht të 
përhershme të sjelljes. Ato shkaktohen me ndikimin e dy grupeve të faktorëve: faktorët 
biologjike dhe faktorët e rrethinës. Ndër faktorët biologjikë janë ata që shkaktojnë 
ndryshime afatshkurtra dhe retroaktive në sjelljen e individëve, siç është rasti me 
sëmurjen, lodhjen, ndikimin e alkoolit etj., si dhe ata ndikimi i të cilëve është relativisht i 
përhershëm, permanent, siç është pjekuria dhe pleqëria. Pjekuria është proces i vendosjes 
së funksioneve fiziologjike të organizmit që manifestohet në shtimin dhe shumëzimin e 
qelizave nervore, mielinizimin e fijeve nervore, zhvillimin e indit muskulor, ashtërimin e 
etj. Pleqëria është proces i kundërt nga pjekuria, dhe manifestohet në rënien e 
funksioneve në formë të zvogëlimit të shpejtësisë së reagimit motorik, të zvogëlimit të 
ndjeshmërisë së organeve të ndijimit, rënien e intelegjencisë, dobësimin instinktit seksual 
etj. Këto ndryshime shprehen në sjelljen e individit, kështu që ndryshon qëndrimi i tij 
ndaj rrethinës dhe mënyra e aktivitetit në raport me objektet, njerëzit dhe situatat që e 
rrethojnë njeriun. 

Lloji tjetër i ndryshimeve të sjelljeve shkaktohen me ndikimin e rrethinës. Ato 
manifestohen në fitimin e përvojës dhe ndryshimin e sjelljes nën ndikimin e asaj përvoje. 
Kjo mund të jetë përvoja sociale dhe të shprehet në ndryshimet e njëkohshme në sjellje të 
të gjithë pjesëtarëve të një grupacioni social ose përvojë individuale në të cilin rast edhe 
ndryshimet në sjellje kanë karakter individual. 

Ndryshimi relativisht i përhershëm i sjelljes nën ndikimin e përvojës është të 
mësuarit. Ky është proces themelor në të kuptuarit e sjelljes së njeriut, sepse nëse 
përjashtojmë ndikimin e pjekurisë dhe të pleqërisë, të gjitha ndryshimet në sjellje 
janë pasojë e të mësuarit. 

I porsalinduri vjen në botë me disa reflekse dhe instinkte, që i mundësojnë 
përshtatjet e para në rrethinë. Me zhvillimin biologjik krijohet baza për vendosjen e 
funksioneve përkatëse: të hecjes, të të folurit, të kapjes, etj. që zhvillohen përmes të 
mësuarit, nën ndikimin e rrethinës. Kështu, pa të mësuarit nuk është e mundur as të 
merret me mend zhvillimi i organizmit. 

Të mësuarit është proces kompleks nëpër të cilin kalon njeriu dhe fiton dije, 
shkathtësi dhe shprehi, formon emocione, motive dhe karakteristika të personalitetit, dhe 
përmes të cilit formohet personaliteti në tërësi. Këtij kompleksiteti dhe kësaj gjerësie të 
ndikimit të të mësuarit në zhvillimin e organizmit duhet t’i atribuohet edhe rëndësia e 
madhe që ka ai për të kuptuarit e sjelljes së njeriut dhe të interesimit që e tregojnë për 
këtë proces të gjithë ata që i mësojnë karakteristikat e sjelljes së njeriut. 





Dijen e definon Z. Bujash si lëndë të mësuar që përbëhet nga kuptimet, faktet, 
parimet dhe modelet e jetës intelektuale. Me rastin e fitimit të dijes inkuadrohen, në radhë 
të parë, funksionet intelektuale dhe proceset që zhvillohen në planin intelektual. 
Shkathtësitë janë struktura të fituara psikomotorike ose senzorimotorike që mundësojnë 
zhvillimin më të shpejtë dhe më të suksesshëm të atyre veprimeve, në bazë të të cilave 
janë fituar ato struktura. Shkathtësitë përfshijnë aktivitetin e muskujve dhe kryerjen e 
lëvizjeve. Lëvizjet bëhen me anë të ushtrimit të organizuar gjithnjë e më mirë në 
hapësirë dhe në kohë dhe kështu gradualisht automatizohen. Atëherë kur lëvizjet e 
shkaktuara me ndikimin e ushtrimit bëhen automatike, flasin për shprehinë. Në këtë 
mënyrë shprehia është shkathtësi e automatizuar. 

FORMAT E TË MËSUARIT 

Ekzistojnë mekanizma të ndryshëm përmes të cilëve realizohet ndikimi i rrethinës 
në ndryshimin e sjelljes së njeriut. Ato mekanizma i quajmë forma të të mësuarit. Ato 
varen, kryesisht, nga lloji dhe niveli i funksionit që është përfshirë gjatë të mësuarit. Kjo 
është caktuar pjesërisht me shkallën e zhvillimit evolutiv të qenies që mëson, por edhe 
pjesëtarët e llojit të caktuar shtazor, madje edhe njeriu i shfrytëzojnë mekanizmat e 
ndryshëm të të mësuarit. Ato dallohen sipas ndërlikueshmërisë, prandaj shumica e 
autorëve i numëron ndër format e thjeshta të të mësuarit mekanik dhe të mësuarit e 
kushtëzuar me reflekse, kurse format e ndërlikuara të të mësuarit zhvillohen me anë të 
përpjekjeve dhe të gabimeve dhe me anë të gjykimit. 

Të mësuarit mekanik . Kjo është forma më e thjeshtë e të mësuarit dhe 
mbështetet në ndërlidhjen e përjetimeve që janë në ndonjë raport. Paraqitja e dy ose e më 
shumë përmbajtjeve njëkohësisht ose në rrjedhën kohore shkakton kujtesën nëse kjo 
përsëritet shumë herë. Këtu një përmbajtje paraqet ngacmimin , kurse përmbajtja që 
paraqitet njëkohësisht ose në ndonjë rrjedhë kohore paraqet reaksionin . Konsiderohet se 
përsëritja është parakusht themelor i të mësuarit që nënkupton NGACMIMIN - 
REAKSIONIN e njëkohshëm. 



Fig.S.l.-Lakorja e të mësuaiit 
sipas Ebinglinus-it 




Sqarimin i këtij mekanizmi të të mësuarit e ka dhënë qysh Aristoteli përmes 
ligjeve të tij të asociacionit. Me anë të atyre ligjeve Aristoteli është përpjekur të sqarojë 
se si zhvillohet procesi i kujtesës. Sipas ligjit të afërsisë kohore dhe hapësinore - dy 
përjetime që paraqiten njëkohësisht ose në vijim, ose në të njëjtin vend, shkaktojnë që 
përjetimi i njërit të ftojë në ndërgjegje atë tjetrin. E njëjta gjë është edhe me përjetimet e 
ngjashme dhe përjetimet e kundërta. Në kohën më të re psikologu amerikan Torndajk 
( Thorndike ) i ka dhënë disa interpretime të reja të të kuptuarit asociativ të procesit të 
mësimit. Sipas Torndajkut është e rëndësishme shpeshtësia ose frekuentimi me afrinë 
kohore, por të mësuarit duhet të jetë i motivuar në mënyrë që të arrihet kujtesa. 

Karakteristikat e të mësuarit mekanik i ka studiuar në mënyrë sistematike njëri 
nga autorët më të vjetër që është marrë me problemet e të mësuarit, Ebinghaus 
( Ebbinghaus ). Ai i ka bërë eksperimentet me vetveten, duke i mësuar rrokjet pa kuptim 
përmes një numri më të madh ose më të vogël përsëritjesh. Duke matur efektin e këtij 
mësimi në funksion të përsëritjes, Ebinghaus ka fituar lakoren e shpejtësimit negativ, që 
tregon se me përsëritje rritet efekti i të mësuarit, por kjo rritje është gjithnjë më e 
ngadalshme me rritjen e numrit të përsëritjeve. 

Të mësuarit mekanik e shfrytëzojnë njerëzit dhe kafshët. Njerëzit, zakonisht, e 
shfrytëzojnë gjatë të mësuarit të materies verbale pa kuptim, që në kurrfarë mënyre nuk 
mund të kuptohet. 

Reflekset e kushtëzuara . Edhe pse bën pjesë ndër format e thjeshta të të 
mësuarit, reflekset e kushtëzuara janë formë më komplekse e mësimit se mësimi 
mekanik. Ky mekanizëm i të mësuarit mbështetet në përvetësimin e veprimeve të reja 
refleksive, gjë që është e lidhur me funksionin e korës së trurit të madh. 

Organizmi vjen në botë me instinkte themelore dhe me reflekse të thjeshta. Ato 
reflekse, që janë të lindura, quhen reflekse të pakushtëzuara . E paraqesin reaksionin 
motorik ose sekretolik (tajitja e gjëndrave). Ai zhvillohet ashtu që ngacmimi nga 
receptorët përcillet me anë të rrugës më të shkurtër, që është caktuar me trashëgimi, në 
organin ekzekutiv (muskuli ose gjëndra). Kështu, p.sh., ngacmimi i dritës shkakton 
refleksin orientues - në paraqitjen e dritës njeriu ose kafsha kthen kokën në drejtim të 
burimit të dritës; paraqitja e ushqimit shkakton tajiten e pështymës tek kafshët e uritura 
ose njeriu. Ato janë reaksione të natyrshme, të lindura, karakteristike për njerëzit dhe 
kafshët. Ato janë refleksive, zhvillohen jashtë kontrollit tonë të vullnetshëm dhe i 
quajmë reflekse të pakushtëzuara. Ngacmimet në formë të ushqimit, të dritës, të zërit etj. 
që shkaktojnë reflekset e pa kushtëzuara, i quajmë ngacmime të pakushtëzuara. Nëse 
para paraqitjes së ngacmimit të pakushtëzuar të një lloji p.sh. të ushqimit paraqitet 
ngacmimi i pakushtëzuar i llojit tjetër, p.sh. zëri dhe kjo përsëritet disa herë, tingulli do 
të shkaktojë të njëjtin reaksion që e shkakton ngacmimi me ushqim - tajiten e 
pështymës. Tajitja e pështymës me paraqitjen e zërit nuk është reaksion i natyrshëm. Ky 
është reaksion i pamësuar, reaksion që kushtëzohet me praninë e kushtëzuar të 
ngacmimit të kushtëzuar para ngacmimit të pakushtëzuar dhe quhet refleks i kushtëzuar. 
Ky fenomen është i pasqyruar në fig. 8.2. Paraqitja e ushqimit shkakton tajiten e 
pështymës si reaksion i natyrshëm - refleks i pakushtëzuar. Në skemën b është pasqyruar 
kushtëzimi në të cilin së pari paraqitet tingulli i ziles (ngacmim i kushtëzuar), pas të cilit 
në një interval të caktuar kohor paraqitet ushqimi (ngacmimi i pakushtëzuar). Pas një 
numri të caktuar të përsëritjes ato dy ngacmime ndërlidhen (asociojnë), kështu që në fund 




edhe vetë paraqitja e ziles shkakton tajitje e pështymës (refleks i kushtëzuar), gjë që 
shihet në skemën c. 

Deri te paraqitja e kushtëzimit vihet në atë mënyrë që me ngacmimin e 
kushtëzuar, që nuk është i efektshëm në vështrim të shkaktimit të reaksionit të dëshiruar, 
ndërlidhet me ngacmimin e efektshëm të pakushtëzuar që natyrisht e shkakton atë 
reaksion, madje edhe vetë bëhet i efektshëm. Nëse para ngacmimit të kushtëzuar, i cili 

Fig.8.2.- Pasqynmi skematik i krijimit 
të reflekseve të kushtëzuara 


është bërë i efektshëm, jepet çfarëdo ngacmimi i ri i paefektshëm, ai me kohë edhe vetë 
do të bëhet i efektshëm dhe do të shkaktojë të njëjtin reaksion që e shkakton ngacmimi i 
pakushtëzuar, në bazën e të cilit është krijuar refleksi i kushtëzuar. Këtë reaksion e 
quajmë refleks i kushtëzuar i rendit të dytë. Në të njëjtën mënyrë është e mundur të 
krijohet refleksi i kushtëzuar i rendit të tretë. Reflekset e kushtëzuara tek të cilat bëhet 
ndërlidhja e dy ose më shumë ngacmimeve të kushtëzuara, quhen reflekse të kushtëzuara 
të rendit më të lartë, dhe ato janë bazë e sqarimit fiziologjik të procesit të të mësuarit. 

Eksperimentet e shumta që në fushën e reflekseve të kushtëzuara i kanë bërë 
filozofët sovjetik Seçenov dhe nxënësi i tij Pavllov dhe interpretimet e tyre të 
rezultateve të fituara, i sqarojnë mekanizmat fiziologjikë të procesit të të mësuarit. Sipas 
mendimit të këtyre autorëve, janë dy momente vendimtare në procesin e të mësuarit: i 
pari është mundësia e vendosjes së lidhjeve të reja në sistemin qendror nervor, lidhje që 
nuk janë të caktuara në mënyrë konstitucionale, dhe e dyta, që të bëhej vendosja e këtyre 
lidhjeve, duhet të ekzistojë motivimi. Ky motivim mund të jetë pozitiv, në formë të 
ushqiinit tek kafshët e uritura, ose të parave, të lavdëratave, të shpërblimeve tek njerëzit, 
ose negativ, në formë të shokut elektrik tek kafshët, përkatësisht të ndëshkimit, të 
qortimit, të qëndrimit negativ të mjedisit shoqëror tek njeriu. 

Reflekset e kushtëzuara janë studiuar përmes eksperimenteve ndaj kafshëve, por 
kjo është formë e të mësuarit që zbatohet edhe tek njerëzit. Përfaqësuesit e teorisë së 






reflekseve të kushtëzuara konsiderojnë se tek njerëzit mund të krijohen reflekse të 
kushtëzuara të rendit më të lartë, që tejkalojnë shumë refleksin e kushtëzuar të provuar 
me anë të eksperimentit të rendit të tretë, dhe se atyre mund t’u atribuohet paraqitja e 
simpatisë dhe e antipatisë së njerëzve për situata të caktuara, ngjarje ose persona të 
caktuar, që me anë të kushtëzimit vihen në lidhje me përjetimet e mëhershme të 
këndshme ose të pakëndshme. 

Përpjekjet dhe gabimet. Të mësuarit me anë të përpjekjeve dhe të gabimeve 
numërohet ndër format komplekse të të mësuarit. Kjo formë e të mësuarit mund të 
ilustrohet në mënyrën më të thjeshtë me eksperimentimin me macen e uritur të mbyllur 
në kafaz që është e mundur të hapet në shtypjen e levës së caktuar. Jashtë kafazit 
gjendet peshku i cili e nxitë macen të gjejë daljen. Këtë eksperiment e ka zhvilluar 
Vinslou (Winslow ). Sipas vëzhgimit të tij, maceja lëvizë nëpër kafaz derisa të mos e 
prekë rastësisht levën dhe të hapë derën. Me përsëritjen e eksperimentit me të njëjtën 
mace, është konstatuar se gradualisht shkurtohet koha që i nevojitet maces për ta hapur 
kafazin. Nga kjo autori konkludon se kafsha gjatë çdo përsëritjeje ka mësuar diçka për 
mënyrën e zgjidhjes së problemit. Në çdo përsëritje kafsha ka bërë një varg përpjekjesh të 
gabueshme dhe përmes kësaj ka fituar përvojë me të cilën i redukton gabimet dhe në bazë 
të të cilës vjen deri te reaksioni i vërtetë. Duke interpretuar këtë dukuri, Skiner (Skiner) 
thotë se përpjekjet që i bën kafsha nuk janë të rastit; kafsha i evoluon përpjekjet dhe 
përmes atij evoluimi i hedh zgjidhjet e padobishme dhe vjen deri te zgjidhja e drejtë. 

Përpjekjet s’është e thënë që domosdo t’i përfshijnë veprimet motorike. Ato 
mund të jenë ide ose parasupozime, të cilat i shfrytëzon njeriu për të zgjidhur ndonjë 
problem. Në vend të aktivitetit motorik, përpjekjet mund të zhvillohen në nivel të 
proceseve mendore në të cilat njeriu evoluon qëllimin dhe dobinë e hipotezave të 
parashtruara. Parashtrimi i një numri të madh të hipotezave dhe verifikimi i tyre është 
formë e të mësuarit me anë të përpjekjeve dhe të gabimeve. 

Për arsye se tek njerëzit në procesin e të mësuarit me anë të përpjekjeve dhe të 
gabimeve zakonisht inkuadrohen proceset mendore dhe aktiviteti i ndërlikuar perceptues- 
motorik, kjo formë e të mësuarit numërohet ndër format e ndërlikuara të të mësuarit. 
Megjithatë, Kliford Morgan (C. Morgan, 1956), këtë formë të të mësuarit si, tek e fundit, 
edhe dy format e përmendura më parë, i quan “mësim i marrë), në mënyrë që të theksojë 
nivelin në të cilin zhvillohet mësimi me anë të gjykimit. 

Gjykimi. Të mësuarit me anë të gjykimit përfshin funksionet intelektuale. Bazën 
e tij e përbëjnë proceset mendore dhe sipas kësaj kjo formë dallohet në mënyrë të 
qenësishme nga të gjitha format e tjera të mësimit. Sepse, edhe të mësuarit me anë të 
përpjekjeve dhe të gabimeve përfshin proceset mendore, por ato këtu shërbejnë vetëm si 
mjet manipulimi që mund t’i zëvendësojë veprimet manuale, e jo si bazë e të mësuarit. Të 
mësuarit me anë të gjykimit konsiston në zbërthimin dhe ristrukturimin mendor të 
përmbajtjeve të dhëna. 

Gjykimin si formë të të mësuarit e gjejmë tek situatat problemore që kërkojnë 
zgjidhjen, por edhe si mënyrë e paramendimit të kuptimit të materies që duhet të 
mësohet. Kështu, kur gjendemi para detyrës që të mësojmë një varg numrash, mënyra më 
e thjeshtë është që me anë të përsëritjes mekanike të përpiqemi t’i mësojmë. Mirëpo, 
nëse është e mundur që në ndonjë mënyrë të paramendohet një varg numrash që i 
mësojmë, të mësuarit tonë do të jetë shumë më efikas, kurse rezultatet më të 
qëndrueshme. Kështu, p.sh., një varg i tillë i numrave: 1, 4, 9, 16, 25, 36, 49, 64, 81, 100, 






është mundur të paramendohet me gjendjen e ligjshmërisë me të cilën rriten numrat në 
varg. Me vështrimin e kujdesshëm mund të vërejmë se numrat në varg po rriten për 
madhësinë e numrit tek duke filluar nga numri 3, e më tutje. Edhe në mënyrë tjetër është 
e mundur të paramendohet ai varg i numrave, sepse numrat në varg paraqesin katrorët e 
numrave prej 1 deri në 10. Me paramendimin e vargut të numrit jo vetëm që do ta 
mësojmë përnjëherë, por do ta mbajmë mend përherë. 

Në bazë të këtij shembulli të vetëm është e mundur të vërehen disa karakteristika 
qenësore të të mësuarit me anë të gjykimit. Me rastin e mësimit me anë të gjykimit deri 
te zgjidhja e problemit arrijmë menjëherë, hovshëm. Materialin e mësojmë përnjëherë 
plotësisht. Dijen e fituar mund ta aplikojmë në situata të ngjashme, dhe më në fund, 
kjo formë e të mësuarit mbështet në të menduarit, që do të thotë se njeriu mendon për atë 
çka të mësojë dhe çka duhet të arrijë me anë të mësimit. 

Siç kemi thënë edhe më parë, kjo formë e të mësuarit është efikase sidomos në 
situatat problemore. Për këtë arsye, me qëllim të njohjes më të mirë të kësaj mënyre të të 
mësuarit, janë kërkuar përvojat e njerëzve që kanë dëshmuar aftësinë e vet në zgjidhjen e 
problemeve. Ato përvoja vejnë në dukje se procesi i të mësuarit me anë të gjykimit i 
përmban disa faza, pak a shumë të pashmangshme. Sipas mendimit të matematicientit të 
madh francez Poankarea ( Poincare), ekzistojnë katër faza në zgjidhjen e problemit, 
njohja, inkubacioni, iluminacioni dhe verifikimi. Në fazën e parë njihemi me 
problemin, elementet e situatës, ashtu që e arrijnë orientimin në problem. Kjo fazë mund 
të zgjasë për një kohë më të gjatë ose më të shkurtër. Faza e inkubacionit karakterizohet 
me qetësimin iluzor, sepse nuk jemi të vetëdijshëm për proceset psikike që zhvillohen në 
zgjidhjen e problemit. Për praninë e atyre proceseve konkludojmë sipas mënyrës së 
zgjidhjes së problemit, që zhvillohet në formë të përjetimit të befasishëm, “aha”, të 
përjetimit, të kuptimit të situatës . Për shkak të këtyre karakteristikave faza e tretë, në të 
cilën gjejmë zgjidhjen e problemit, quhet iluminacion. Në fazën e katërt verifikohet 
saktësia e zgjidhjes të cilën e kemi gjetur, sepse nuk përjashtohen konkluzionet e 
gabueshme nëse i marrim në shqyrtim elementet e gabueshme të situatës. Këto katër faza 
zakonisht i takojmë në procesin e zgjidhjes së problemit, edhe pse të gjitha fazat nuk janë 
të domosdoshme. Gjithashtu, ndonjëherë, mungon faza e inkubacionit kur problemi është 
aq i lehtë sa që zgjidhjen e gjejmë menjëherë, e ndonjëherë faza e verifikimit kur zgjidhja 
është padyshim e saktë, prandaj nuk duhet të verifikohet. 

LLOJET E TË MËSUARIT 

Nga aspekti i funksioneve që kryesisht inkuadrohen në procesin e të mësuarit, 
është e arsyeshme të dallohen disa lloje të të mësuarit. Kështu, kemi të mësuarit 
perceptiv që, në radhë të parë, angazhon analizatorët e ndijimit. Të mësuarit verbal 
nënkupton se lënda është formësuar në simbole verbale me të cilat shërbehemi që të 
mbajmë mend ndonjë përmbajtje. Të mësuarit motorik përfshin lëvizjet dhe veprimet 
dhe rezultati i tij manifestohet në përpjekjen e shkathtësive të caktuara. Të mësuarit 
instrumental ka marrë emërtimin sipas asaj që zhvillohet në kushte rreptësisht 
eksperimentale, e shpeshherë përfshin funksione të ndryshme, sipas përmbajtjes që 
mësohet. Nga disa lloje të përmendura të të mësuarit do të njihemi më hollësisht me të 
mësuarit verbal dhe motorik. 



Të mësuarit verbal. Pothuaj i tërë materiali që mësohet është e mundur të 
verbalizohet, kështu që ky lloj i të mësuarit nuk është i lidhur aq me material, sa me 
mundësinë e përdorimit të simboleve verbale (gjuhësore) - të fjalëve dhe të numrave. Në 
të mësuarit verbal numërojmë vetëm atë të mësuar që zhvillohet në përdorimin e 
simboleve gjuhësore. 

Në suksesin në të mësuarit verbal ndikon edhe kohëzgjatja e të mësuarit. Fulko 
(Faulcault) ka konstatuar ligjshmëri interesante që sundojnë në raport me sasinë e 
materialit dhe kohën e nevojshme që ai material të mësohet. Rezultatet e hulumtimeve të 
tij janë pasqyruar në tabelën 8.1. 


Numri i fjalëve të ofruara 

Koha e nevoj shme për 
mësimin e të gjitha fjalëve 

Koha e nevoj shme për 
mësimin e 100 fjalëve 

100 

9 min. 

9 min. 

200 

24 " 

12 " 

500 

65 " 

13 " 

1000 

165 " 

16 " 


Tab. 8.1 — Rezultatet e hulumtimit të ndikimit të kohës në efektet e të mësuarit 


Këto rezultate deri dikund vërtetojnë ligjshmërinë që sundon në raport të sasisë së 
materialit dhe të numrit të nevojshëm të përsëritjeve në mënyrë që të mbahet mend 
përmbajtja e caktuar. 

Vendi në varg ka, gjithashtu, ndikim në suksesin tek të mësuarit verbal. Nuk 
mësohen njësoj lehtë të gjitha pjesët e vargut. Fillimi dhe mbarimi i vargut mësohen më 
lehtë sesa mesi. Kjo dukuri sqarohet me ndikimin e disa faktorëve. Në vend të parë fillimi 
dhe mbarimi i vargut theksohen, dhe për këtë arsye është më lehtë të dallohen dhe të 
vërehen. Pastaj, fjalët në fillim të vargut kanë më pak fjalë përpara, kurse fjalët në fund 
të vargut kanë më pak fjalë pas, që ndikojnë negativisht në të mbajturit mend. 

Ndikim të madh në efikasitetin e të mësuarit ka kuptimi i materialit. Materiali i 
kuptimtë mësohet më shpejt nga ai i pakuptimtë. Madje edhe fjalët e pakuptimta që 
përkujtojnë ose mund të vihen në lidhje me fjalët e kuptimshme, është më lehtë të 
mësohen se materiali plotësisht i pakuptimtë. Për këtë ekzistojnë arsyet. Pjesët e 
materialit të kuptimshëm që më parë janë të njohura, prandaj kuptohen më lehtë. Më lehtë 
mësojmë sipas lidhjeve për nga kuptimi, sesa sipas lidhjeve në hapësirë dhe në kohë. 

Të mësuarit motorik. Për dallim nga të mësuarit verbal, që nënkupton 
përdorimin e simboleve gjuhësore, të mësuarit motorik është proces i fitimit të 
shkathtësive dhe të shprehive që i përfshijnë lëvizjet dhe veprimet. Me rastin e fitimit të 
shkathtësive mund të inkuadrohen, në një masë më të madhe ose më të vogël, edhe 
proceset intelektuale, por janë dominante lëvizjet motorike me të cilat zhvillohen 
veprimet motorike. Përveç lëvizjeve motorike rëndësi të madhe kanë edhe proceset 
senzoriale, në rend të parë ato vizuale, e pastaj proceset taktile dhe kinestetike, sepse 
kontrolli senzorial është i domosdoshëm për zhvillimin e drejtë të disa veprimeve të 
ndërlikuara. 

Fitimi i shkathtësive është proces që përbëhet nga disa faza. Në vend të parë bëhet 
integrimi i lëvizjeve në një sistem ose strukturë të caktuar, që mundëson zhvillimin e 
vrazhdë të disa veprimeve të ndërlikuara. Në procesin e mëtejshëm bëhet mënjanimi i 



lëvizjeve dhe i veprimeve të tepërta dhe të gabueshme, me të cilat shkathtësia në fillim 
është përplotë. Në pajtim me këte, gradualisht bëhet organizimi më i mirë i lëvizjeve 
në kohë dhe në hapësirë. Me përsëritjen e mëtejshme paraqitet automatizimi që 
karakterizohet me pjesëmarrjen më të vogël të proceseve intelektuale, mendore në 
zhvillimin e lëvizjeve dhe të veprimeve të ndërlikuara. 

Ligjshmëritë që sundojnë në të mësuarit motorik ose në fitimin e shkathtësive 
janë të dukshme në lakoret e ushtrimit, që tregojnë përparimin në funksionin e përsëritjes 
ose të kohës së të mësuarit. Ato lakore dallohen për kah forma varësisht nga lloji dhe 
ndërlikueshmëria e shkathtësive që i fitojnë gjatë procesit të të mësuarit. Kështu, lakorja 
e akceleracionit negativ është tipike për ushtrimet relativisht të thjeshta. Tek shkathtësitë 
e thjeshta shumica në grupin e individëve i shfrytëzojnë elementet e njohura më parë të 
cilat, në fillim, kontribuojnë në përparimin e shpejtë. Kur pushon ndikimi pozitiv i 



Fig.8.3. - Lnkoijn tipik? e ushtrimit gjntë fitiinit 
të sliknthtësive të thjeshtn 



Fig.8.4.- Lnkoijn tipike e uslitiimit gjntë 
fitiivvit të slvkntlvfësive të lidëilikunm 


elementeve të njohura, përparimi bëhet gjithnjë më i ngadalshëm. Rënia relative në 
përparim bëhet edhe më e theksuar nga fundi i trajnimit, kur shkathtësia është në atë 
shkallë të përvetësimit, sa përsëritja e mëtejshme nuk mund të kontribuojë në 
përmirësimin e saj. Në këtë fazë lakorja bëhet paralele me apscisën dhe merr formën e 
platosë. Këto ligjshmëri janë të dukshme në figurën 8.3. 







Tek shkathtësitë e ndërlikuara, ndërkaq, lakorja e përparimit ka zakonisht formë 
tjetër. Në fillim të fitimit të shkathtësive të ndërlikuara nxënësit njihen me përmbajtjen e 
ushtrimit, dhe në këtë fazë përparimi është i ngadalshëm. Kur nxënësit përvetësojnë 
numrin më të madh të elementeve nga të cilat përbëhet shkathtësia, vjen përparimi i 
shpejtuar. Kjo tempo e ndryshuar e përparimit gjatë përvetësimit të shkathtësive të 
ndërlikuara shprehet në lakoren e ushtrimit në atë mënyrë që ajo merr formë të lakores së 
akceleracionit pozitiv. Mirëpo, edhe shkathtësitë e ndërlikura arrijnë fazën e ngadalësimit 
në përparim, që pasqyrohet në lakore në formë të platosë. Kjo plato kontribuon që lakorja 
tipike e ushtrimit gjatë fitimit të shkathtësive të ndërlikuara më parë të marrë formën “S”, 
sesa formën e akceleracionit pozitiv, siç është pasqyruar kjo në fig. 8.4. 

Parashtrohet pyetja a është e dobishme të ushtrohet edhe më tej ndonjë shkathtësi 
në fazën kur lakorja e ushtrimit arrin platonë? Hulumtimet kanë treguar se, përkundër 
efektit të padukshëm në formën e përmirësimit të rezultateve, përsëritja e mëtejshme 
është e dobishme. Dobia nga përsëritja manifestohet në stabilitetin më të madh të 
shkathtësisë dhe në rezistencën më të madhe ndaj harresës. Stabiliteti më i madh i 
shkathtësisë manifestohet në rezistencën e saj ndaj ndikimeve të faktorëve të ndryshëm 
interferues, që mund të shprehen negativisht në kualitetin e zhvillimit të saj. Shkathtësia e 
ushtruar aq mirë nuk është e ndjeshme ndaj indisponimit të atij që e zhvillon, më pak 
është e ndjeshme ndaj ndikimeve të kushteve të pavolitshme biofizikale në të cilat 
zhvillohet, ndaj ndikimit të lodhjes dhe të faktorëve të tjerë të ngjashëm. Njëkohësisht, në 
kualitetin e saj nuk do të shprehet negativisht as ndërprerja e gjatë e zhvillimit. 

Përparimi në ushtrim varet në masë të madhe edhe nga orari kohor. Me orarin 
kohor nënkuptojmë tre faktorë. Kohëzgjatjen e ushtrimit, gjatësinë e pushimit dhe kohën 
e pushimit. Ndërkaq, duhet organizuar ushtrimin ashtu që çdo element i shkathtësisë, 
vetvetiu, të paraqesë tërësinë logjike, e të mos ndahet në mënyrë arbitrare sipas 
intervaleve kohore me të cilat është e mundur të përfshihen pjesët përkatëse të tij. Në 
aspektin e gjatësisë së pushimit është konstatuar se pushimet e shkurtra, çfarë janë më të 
shumta, janë më efikase se numri i vogël i pushimeve të gjata. Me shkurtimin e 
pushimeve, ndërkaq, nuk bën të teprohet , sepse nëse pushimi është aq i shkurtër sa 
organizmi nuk mund të rehabilitohet, efekti i pushimit të tillë është i pamjaftueshëm. Me 
rastin e dhënies së pushimit duhet pasur kujdes se kur ai është më i efektshmi. Në këtë 
aspekt duhet të respektohet parimi që pushimi të jepet para se të paraqiten shenjat e para 
të lodhjes. Në këtë rast organizmi më së shpejti do të kthehet në gjendje të freskisë, 
d.m.th. pushimi do të jetë më i efektshmi. 

TRANSFERII TË MËSUARIT 

Me ligjshmëritë që janë specifike për dy lloje, për mësimin verbal dhe motorik, 
është i pranishëm edhe fenomeni që paraqet karakteristikë të përgjithshme dhe, sipas 
mendimit të shumë autorëve, problemin më të rëndësishëm të psikologjisë së të mësuarit. 
Ky është transferi i të mësuarit ose transferi i ushtrimit. Në mënyrë plotësisht të 
përgjithshme do të mund të thonim se transferi është bartje e veprimit të të mësuarit të 
mëhershëm në të mësuarit ose aktivitetin e mëvonshëm në përgjithësi. Ndërkaq, 
supozohet se ekzistojnë dy aktivitete reciprokisht të ndryshme: aktiviteti A dhe aktiviteti 
B, nga të cilat secili paraqet një fushë të të mësuarit. Transferi konsiston në ndikimin 
pozitiv ose negativ të aktivitetit A në aktivitetin B. Aktiviteti A mund të jetë mësimi i 





nxënësve të shkollës së mesme, kurse aktiviteti B i kadetëve të akademisë ushtarake, 
njësoj siç aktiviteti A mund të jetë atletika, kurse aktiviteti B stërvitja ushtarake. Në të dy 
rastet fjala është për aktivitete të ndryshme, në të cilat, me siguri, aktiviteti A ndikon 
pozitivisht në aktivitetin B. Ndikimi negativ i të mësuarit paraprak në mësimin e 
mëvonshëm zakonisht nuk manifestohet në raportet e aktiviteteve të gjithmbarshme, por 
më parë në pjesët e tyre. Kështu, p.sh., derisa vozitja e automobilit përgjithësisht ndikon 
pozitivisht në drejtimin e tanksës, shprehia e fituar e frenimit të automobilit do të ndikojë 
negativisht në teknikën e drejtimit të tanksës. 

Fenomeni i ndikimit pozitiv të të mësuarit paraprak në mësimin e mëvonshëm 
kahmoti i ka preokupuar hulumtuesit dhe ka qenë arsye e shumë mosmarrëveshjeve, 
madje edhe e teorive të gabueshme në të cilat mbështetej organizimi i mësimit në 
shkolla. Kështu, qysh Platoni, pasi që kishte vërejtur ndikimin pozitiv të disa aktiviteteve 
në suksesin dhe në kryerjen e aktiviteteve të tjera, parashtron pohimin se aritmetika, 
muzika dhe astronomia përsosin aftësinë e të menduarit spekulativ. Ky pohim, i 
parashtruar kahmoti, ka pasur ndikim në orientimin e mendimtarëve të mëvonshëm që 
janë marrë me problemet e të mësuarit dhe të edukimit. Kështu, Xhon Lok (John Lock) 
ka parashtruar formulën e disiplinës si qëllim kryesor i edukimit, duke nënkuptuar me 
disiplinën formale aktivitetet dhe shkathtësitë e ndryshme klasike dhe fisnike. Këtij 
orientimi i ka kontribuar edhe teoria e gabuar në psikologji, e njohur me emërtimin 
psikologjia e aftësisë. Sipas kësaj teorie, kujtesa, perceptimi, parashtrimi, mendimi, 
vëmendja, vullneti etj, janë kategori të veçanta të jetës psikike, përkatësisht të aftësisë që 
janë të pavarura njëra nga tjetra dhe unike. 

Në bazë të të kuptuarit e tillë konsiderohej se ndikimi pozitiv i të mësuarit të 
mëhershëm në mësimin e më vonshëm, përkatësisht transferi pozitiv është rezultat i 
rritjes së aftësisë psikike që vjen përmes aktiviteteve të mëhershme. Ky konstatim ka 
pasur ndikim në koncipimin e programeve shkollore, të përbëra nga një numër më i vogël 
i lëndëve të organizuara mirë për të cilat konsiderohej se kanë sidomos ndikim pozitiv në 
zhvillimin e aftësisë psikike. Orientimi teorik që ka shërbyer si bazë e konstatimit se me 
anë të ushtrimit mund të perfeksionohen aftësitë përkatëse psikike, është e njohur me 
emërtimin teoria e disiplinave formale. Ndikimi i teorisë nuk ka qenë i kufizuar vetëm 
në përmbajtjen e programeve shkollore, por edhe në mënyrën e qasjes ndaj nxënësit si 
objekt i edukimit dhe i arsimimit. Ithtarët e saj konsideronin se interesi dhe motivimi nuk 
kanë kurrfarë rëndësie për suksesin në mësim, dhe se shkopi është i vetmi mjet nxitës në 
të cilin mund dhe duhet të detyrohet nxënësi të mësojë. Edhe pse joshkencore dhe e 
gabueshme, ajo teori aq shumë e kishte pushtuar praktikën pedagogjike dhe njerëzit e 
arsimuar, sa është dashur të kalojë shumë kohë dhe të bëhen një numër i madh 
eksperimentesh shkencore që të dëshmohej lajthitja në të cilën kishin rënë. Sipas disa të 
dhënave deri në vitin 1951 janë bërë mbi 200 eksperimente me të cilat është dashur të 
dëshmohet gabimi i punëtorëve pedagogjikë që e kanë bërë me pranimin e teorisë së 
disiplinave formale. Ne do t’i përmendim disa prej atyre hulumtimeve. 

Nga këto hulumtime të përgjithshme të mundësisë së përmirësimit të rezultateve 
të mësimit, bëhet kalimi në lëndët shkollore. Ithtarët e teorisë së disiplinave formale 
pranojnë pohimin se me lëndët e latinishtes dhe të matematikës zhvillohet aftësia e të 
menduarit. Që të mohojë këtë pohim, Xhonson ( Johanson ) katër grupe hulumtuesish i ka 
ushtruar në mënyrë sistematike në: konkludimin aritmetik, konkludimin logjik, 
interpretimin e fabulave dhe gjykimin e drejtë në situatat problemore. Rezultatet e këtij 




hulumtim kanë treguar se rezultatet më të mira të të gjitha grupeve janë arritur në ato 
aktivitete që i kanë ushtruar, por ky përmirësim nuk është paraqitur në tri llojet e tjera të 
aktivitetit. Nga kjo Xhonson konkludon se të mësuarit e disa lëndëve shkollore mund të 
shprehet pozitivisht në suksesin dhe mësimin e atyre lëndëve, por jo edhe në 
përmirësimin e përgjithshëm të rezultateve të mësimit. 

Nga këto disa eksperimente shihet se teknika e punës, e përvetësuar me të 
mësuarit paraprak, kontribuon në shkallën më të lartë në mësim atje ku kjo është e 
mundur të aplikohet. Pasi që shkolla, në rend të parë është burim i dijes, hulumtuesit i ka 
interesuar se ndikimi pozitiv i të mësuarit të mëhershëm në mësimin e mëvonshëm a 
mund t’i mvishet dijes, madje, në rend të parë, asaj dijeje që është fituar në shkollë. 
Lidhur me këtë janë hulumtuar tri probleme: a ekziston transferi pozitiv nga një lëndë 
shkollore në lëndët e tjera shkollore, a ekziston transferi nga shkollat më të ulëta në ato 
më të larta, dhe a ekziston transferi i dijeve shkollore në praktikën jetësore? Është e qartë 
se të trijat këto probleme kanë aspekte praktike, sepse përgjigjja në këto pyetje 
mundëson harmonizimin e programeve shkollore në shkollat e ulëta me kërkesat e 
shkollimit të mëvonshëm dhe harmonizimet e programeve të shkollimit të lartë me 
kërkesat e praktikës së punës. 

Duke i analizuar këto probleme, hulumtuesit kanë konstatuar se dija e vjetër mund 
të ndikojë pozitivisht në mësimin dhe aktivitetin e mëvonshëm në dy mënyra: (1) përmes 
fakteve dhe informatave që paraqesin elemente identike në risinë e përmbajtjeve, dhe (2) 
përmes dijes së gjeneralizuar në parime të përgjithshme, ligje dhe rregulla, që mund të 
aplikohen me sukses gjatë fitimit të dijeve të reja. 

KUJTESA 

E lidhur ngusht me mësimin është kujtesa. Atë do të mund ta definonim si 
kohëzgjatje e ndryshimeve që paraqiten në procesin e të mësuarit, ose si aftësi e ruajtjes 
në kujtesë të përmbajtjeve të përjetuara më herët. Është e mundur të definohet edhe në 
mënyrë tjetër. Kështu, disa autorë thonë se kujtesa është dispozicion ose gatishmëri për 
ruajtjen e përshtypjeve. - Gjithsesi, ky është proces i ndërlikuar, që përbëhet nga disa 
elemente: ruajtja e asaj që është mësuar, si shprehje e përpjekjeve për ndryshimin në 
procesin e të mësuarit; harresa, që është e domosdoshme dhe paraqet përpjekjen për 
ndryshime të krijuara si pasojë e të mësuari; rinjohja , paraqet aktivizimin e ndryshimeve 
të krijuara dhe riprodukimi, me të cilin manifestohet ajo që është mbajtur mend. 

Nga aspekti fiziologjik, kujtesa manifestohet në formë të ndryshimeve në korën e 
trurit të madh, që manifestohen në lidhjet e reja funksionale midis neuroneve. Kujtesa 
konsiston në formimin e zinxhirit të neuroneve, ndër të cilat krijohet lidhja funksionale. 
Gjurma në sistemin qendror nervor në formë të lidhjeve midis neuroneve quhet engram 
ose mnemogram. 

Llojet e kujtesës. Ngjashëm me ndarjen e të mësuarit, edhe kujtesa është e 
arsyeshme të ndahet në kujtesën motorike (që manifestohet në aftësinë e riprodukimit të 
lëvizjeve dhe të veprimeve të caktuara) dhe mentale (që paraqet procesin intelektual). 
Kujtesa mentale është e mundur të ndahet më tej, sipas materialit që mbahet mënd, në 
kujtesën verbale (që paraqet aftësinë e ruajtjes në kujtesë të simboleve verbale) dhe 
figurative (që ka të bëjë me figurat). 




Ndër të gjitha llojet e kujtesës, kujtesa figurative meriton kujdes të veçantë, sepse 
paraqet një kategori të veçantë të jetës psikike dhe proces jashtëzakonisht të rëndësishëm 
psikik. Kujtesa figurative manifestohet në formë të parafytyrimit ose të shfaqjes. 
Parfytyrimi është i ngjashëm me perceptimin, prandaj është më lehtë të sqarohet me anë 
të krahasimit me perceptimin. Zakonisht e definojmë si riprodukim i përceptimit ose i 
pjesëve të tij. Parafytyrimi paraqet aftësinë e riprodukimit të disa përmbajtjeve të 
perceptuara në formë vizuale, akustike ose në formë tjetër të përjetimit pak a shumë të 
qartë. Në krahasim me perceptimin, parafytyrimi është më pak i gjallë, më pak i plotë dhe 
më pak i qëndrueshëm, dhe kurrë nuk përfshin tërë përmbajtjen e të perceptuarës. 
Megjithatë, dallimi themelor midis perceptimit dhe parafytyrimit qëndron në faktin që 
tek perceptimi është i pranishëm ngacmimi, kurse parafytyrimi është përjetim që nuk 
shkaktohet me ngacmim të drejtpërdrejtë. 

Ekzistojnë dallime shumë të mëdha individuale në aftësinë e parafytyrimit, duke 
pasur parasysh intensitetin dhe qëndrueshmërinë e parafytyrimit. Kështu, artistët 
zakonisht kanë shumë të zhvilluar kujtesën figurative. Piktorët munden shumë qartë t’i 
paraqesin përmbajtjet e mëhershme të përjetuara vizuale, kurse disa muzicientë në 
vetëdije në mënyrë plotësisht të saktë i reprodukojnë meloditë që vetëm njëherë i 
dëgjojnë. Parafytyrimet jashtëzakonisht të qarta që bëjnë të mundshëm riprodukimin e 
përmbajtjeve të caktuara në hollësi, quhen figura ejdetike , kurse njerëzit që i përjetojnë 
quhen ejdetistë. Ejdetizmi është dukuri që ndryshon me moshën. Kështu, fëmijët deri në 
pubertet kanë shumë të zhvilluar aftësinë e parafytyrimit, që shkon deri në nivelin e 
ejdetizmit. Kjo aftësi dobësohet me moshën, me ç’rast veçohet një përqindje e njerëzve 
që kjo u mbetet veçori e përhershme. Hulumtimet kanë treguar se aftësia e parashtrimit 
tek fëmijët varet në një masë të madhe nga mënyra e ligjërimit, d.m.th. nga plasticiteti me 
të cilin arsimtarët në shkollë ua tregojnë nxënësve gjërat përkatëse për të cilat u 
ligjërojnë. Mënyra figurative e ligjërimit kontribuon në zhvillimin e parafytyrimeve tek 
nxënësit. 

Duke pasur parasysh kompleksitetin e kujtesës, janë bërë përpjekje që me 
ndihmën e analizës së faktorit të konstatohen komponentet, përkatësisht faktorët që 
përbëjnë atë aftësi. Është konstatuar ekzistimi i një faktori të përgjithshëm të kujtesës, që 
pak a shumë është i pranishëm në të gjitha situatat në të cilat ruhet në kujtesë përmbajtja 
e përjetuar. Përveç faktorit të përgjithshëm, janë gjetur edhe faktorët grupor të kujtesës, 
që mundësojnë ruajtjen në kujtesë: të përshtypjeve vizuale, të përshtypjeve auditive dhe 
të ideve. Me analiza të mëtejshme është konstatuar se brenda përmbajtjeve vizuale 
ekzistojnë faktorët specifikë që janë interpretuar si aftësi e kujtesës: fizionomia, raportet 
hapësinore, ngjyrat e etj. Ndërkaq, gjatë atyre analizave është konstatuar prania e 
interesit, që ka një ndikim shumë të madh në mbamendjen e përmbajtjeve të dhëna. 

HARRESA 

Procesi kundër nga kujtesa është harresa. Harresa është, në të vërtetë, zhdukja e 
ndryshimeve të krijuara me anë të mësimit. Ndërkaq, me këtë rast nuk bëhet vetëm 
zvogëlimi i vëllimit të dijes ose të shkathtësive të fituara përmes mësimit, por edhe i 
ndryshimeve kualitative në përmbajtjen e asaj që është mësuar. Bertlit ( Bartlet) ka 
konstatuar se me rastin e harresës paraqiten tri lloje të ndryshimeve në përmbajtjen e 




kujtesës. Përmes harresës vihet deri te thjeshtësimi i përmbajtjeve dhe ndërlidhja e 
mbetjeve në tërësi logjike. Pastaj, vihet deri te racionalizimi , d.m.th. konstruimi i 
sqarimeve për atë që s’është e qartë dhe definitive, dhe deri te theksimi i asaj që 
individit i duket e rëndësishme. 

Ato ndryshime në përmbajtjen e kujtesës, që paraqiten si rezultat i harresës, varen 
nga dija, qëndrimet dhe të kuptuarit e çdo individi, që do të thotë se nga çdo individë 
varet se çka do të ruajë në kujtesë nga ndonjë përmbajtje që e ka mësuar, dhe si do ta 
riprodukojë atë. Për këtë arsye bëhen deformime në përmbajtje që ritregohen, sepse në 
atë ritregim çdo individë lë anash diçka nga përmbajtja dhe shton diçka të veten. Këto 
deformacione bëhen edhe tek përmbajtjet vizuale, figurat, që nën ndikimin e harresës 
bëhen më tepër të përgjithshme, simetrike dhe të ngjashme me objektet e njohura. 



Fig.8.5,- Lakoijn e lianesës sipas 
Ebinghnus-it 


Procesi i harresës fillon një kohë të shkurtër pas ndërprerjes së të mësuarit. Ajo 
është e pabarabartë, në fillim më e shpejtë, e më vonë gjithnjë e më e ngadalshme. 
Ebinhaus ka përcaktuar në mënyrë eksperimentale tempon e harresës dhe, në bazë të 
kësaj, ka konstruktuar lakoren e harresës, të pasqyruar në fig. 8.5. Duke matur sasinë e 
materialit të harruar në funksion të kohës, i ka konstatuar këto raporte: 


20 min 
1 orë 
9 orë 

1 ditë 

2 ditë 
6 ditë 

1 muaj 


Pas pushimit të mësiinit janë harruar 42% 
Pas pushimit të mësiinit janë harruar 56% 
Pas pushimit të mësimit janë harruar 64% 
Pas pushimit të mësimit janë harruar 66% 
Pas pushimit të mësimit janë harruar 72% 
Pas pushimit të mësimit janë harruar 75% 
Pas pushimit të mësimit janë harruar 79% 


Siç tregojnë rezultatet e hulumtimit të Ebinghausit, pas gjysmë orës së parë të 
ndërprerjes së mësimit njeriu e harron gati gjysmën e materies së mësuar, kurse brenda 
një muaji i harron edhe 40% të tjera. Ky hulumtim është zhvilluar me të hulumtuarit që 
kanë mbajtur mend fjalët e pakuptimta, kështu që rezultatet nuk është e arsyeshme të 
gjeneralizohen për të gjitha llojet e materialeve, sepse kuptimi i materialit ndikon si në 











kujtesë, ashtu edhe në harresë, por, pa dyshim, harresa është më e shpejta pas ndërprerjes 
së mësimit. 

Hulumtuesit i ka interesuar pse harrojmë. Në fillim është konsideruar se koha 
është shkaktari i harresës. Mirëpo, kësaj i kundërvihen disa argumente. Në vend të parë 
është dukuria e reminishencës, e cila manifestohet në mbamendjen më të mirë të 
përmbajtjeve pas pauzës, sesa drejtpërdrejtë pas ndërprerjes së mësimit. Kjo dukuri 
sqarohet me perzistencën (ngecjen) e proceseve fiziologjike për një kohë pas ndërprerjes 
së mësimit, që kontribuojnë në mbamendjen më të mirë të përmbajtjes së mësuar. 
Argumenti tjetër është dukuria që njerëzit e vjetër i mbajnë mënd më mirë përjetimet nga 
fëmijëria sesa përjetimet nga e kaluara e drejtpërdrejtë. Dhe më në fund, argument 
paraqet edhe dukuria që në momente të caktuara, të lidhura me rrezikun ose me 
momente të rëndësishme në jetë për përparimin tonë në karrierë, mund të kthejnë në 
kujtesë përjetimet e kamotshme. 

Me qëllim të përcaktimit të shkaqeve reale të harresës, Xherikins (, Jenkins ) ka 
bërë një eksperiment të thjeshtë, me të cilin ka hulumtuar se çfarë është efekti i harresës 
pas punës, e çfarë pas fjetjes. Eksperimenti ka treguar se të hulumtuarit e njëjtë pas punës 
kanë harruar 70% kurse pas fjetjes 46% të materies së mësuar. Në bazë të këtyre 
rezultateve autori ka konkluduar se aktiviteti që pason pas mësimit kontribuon në 
harresën më të shpejtë të të mësuarës . Nga kjo është paraqitur dukuria e inhibimit 
retroaktiv, që manifestohet në dukurinë që mësimi i mëvonshëm ndikon negativisht në 
kujtesën e përmbajtjeve të mësuara më herët. 

Sqarimin tjetër të dukurisë së harresës e gjejmë në karakteristikat fiziologjike të 
strukturave qendrore nervore nga të cilat zhduken lehtë lidhjet që nuk janë mjaft 
intensive. Vërtetimin për këtë e gjejmë në superfiksimin, domethënë në dukuritë që 
përsëritja e përmbajtjes, që tashmë është mësuar, kontribuon në mbamendjen e saj më të 
përhershme. 

Përfaqësuesi i shkollës psikoanalitike në psikologji S. Frojd sqaron harresën me 
shtyrjen nga vetëdija të përjetimeve të pakëndshme. Për këtë arsye ndodhë që ushtari nuk 
mund të kujtohet për veprimet e pandershme dhe që njerëzit i harrojnë detyrimet që janë 
të pakëndshme. 

Shkurtimisht, mund të thuhet se harresa nuk shkaktohet na koha që kalon nga 
ndërprerja e të mësuarit, por nga ngjarjet që kanë ndodhur gjatë asaj kohe. 




KAPTINA 12. 


ÇRREGULLIMET PSIKOLOGJIKE 

Frustrimet në disa raste mund të kenë pasoja të rënda për përjetimin dhe sjelljen e 
individit dhe të bëjë të pamundshëm çdo adaptim me rrethinën. Atëherë sjellja e 
papërshtatur merr forma të rënda dhe ne flasim për sjelljen e çrregulluar. Ajo shkaktohet 
me çrregullimet psikike, për të cilat, frustrimet mund të jenë shkak ose vetëm shkas që, 
pak a shumë, kontribuon në paraqitjen e gjendjes së sëmurë. Atëherë kur frustrimet janë 
shkak i paraqitjes së çrregullimeve të psikës, flasim për neurozat (ose psiko - 
neurozat), kurse atëherë kur shkaqet e çrregullimeve psikike janë komponentet patogjene 
të personalitetit që mund t’i aktivizojnë frustrimet, flasim për psikozat. 

Neurozat. Me neurozën ose psikoneurozën nënkuptohen ndryshimet 
psikopatologjike të personalitetit që individit i krijojnë vështirësi në përshtatjen e tij në 
rrethinë. Tek neurozat nuk ka komponente organike as çfarëdo komponentesh të tjera 
patogjene që do të mund të ishin shkak i sëmurjes. Ato paraqiten si pasojë e frustrimeve 
të shtuara deri në atë shkallë sa shkaktojnë ndryshime psikopatologjike të personalitetit. 

Midis disa llojeve të neurozave do t’i përmendim vetëm disa që, më së shpeshti 
mund të takohen në mjedisin e armatës. 

Neurastenia është lloj i neurozës e cila, përveç pengesave psikike, ka edhe 
simptoma trupore siç janë rëndimi i kokës, dhembjet në disa pjesë të trupit, marramendja, 
dridhja, djersitja e tepruar, kruarja, ndjenja e rëndimit dhe e ligështisë së trupit, humbja e 
apetitit etj. Këto simptoma ekzistojnë vetvetiu pa ndonjë sëmurje organike, por tek 
ushtarët këto nuk duhet të merren si simulim, por si shenja neuroze. Simptomat psikike 
paraqiten në formë të ndjenjës së lodhjes, të pamundësisë së koncentrimit, të dobësimit 
të kujtesës, të ndjenjës së paaftësisë për punë. 

Neurozat profesionale manifestohen në formë të pamundësisë së kryerjes së 
disa veprimeve nga të cilat përbëhet veprimtaria profesionale e të sëmurit. Kështu, p.sh., 
violinisti me profesion merr shtangimin e gishtërinjve gjatë tërheqjes së harkut, kurse ai 
që në punë duhet të shkruajë shumë merr shtangimin e gishtërinjve gjatë shkrimit. 
Simptomat e tjera që paraqiten janë më pak të rëndësishme, sepse ato vetvetiu, 
vështirësojnë mjaft përshtatjen e individit. 

Psihozat . Për dallim nga neurozat, janë sëmurje shpirtërore që shkaktohen me 
komponentet patogjene të personalitetit. Ato komponente patogjene herë-herë janë të 
dukshme në formë të substraktit fiziologjik (të ndryshimeve organike), kurse në raste të 
tjera supozohet se ekzistojnë disa baza organike të sëmurjes. 

Paraliza progresive është sëmurje shpirtërore që paraqitet si pasojë e përfshirjes 
së strukturave nervore dhe të korës së trurit të madh me sifiliz. Dëmtimet e trurit të 
madh kanë për pasojë shkatërrimin progresiv të funksioneve psikike kështu që vie deri te 
pengesat e mbamendjes dhe të kujtesës, mendimi bëhet më pak efikas dhe humbë 
elasticitetin. Kjo, në radhë të parë, pasqyrohet në format më të ndërlikuara të të 
menduarit, në të menduarit abstrakt, në të kuptuarit e detyrave të rënda, rezonimin kritik 
etj. Me përparimin e sëmurjes, ato simptoma bëhen gjithnjë më të theksuara dhe sjellin 
dobësimin e funksioneve intelektuale, gjë që pengon të sëmurin në kryerjen e detyrave të 

tij- 



Psikoza maniake depresive është sëmurje shpirtërore shkaktarët e së cilës nuk 
janë përcaktuar. Kjo sëmurje manifestohet në ndryshimet drastike të disponimit prej 
melankolisë deri te mania. Melankolia manifestohet me disponim të pikëllueshëm në të 
cilin funksionet janë të ngadalësuara. Mimika shpreh disponimin e pikëllueshëm, lëvizjet 
janë të ngurta, të ngathta, të ngadalta, kurse mendimi dhe motivimi të frenuara. I sëmuri 
ndjehet më pak i vlefshëm dhe çdo gjë i duket e pamundshme dhe joreale. Përkundër 
kësaj, mania manifestohet me disponimin e hareshëm, në të menduar paraqitet e 
ashtuquajtura ikja e ideve, është e theksuar nevoja për të folur dhe është i shtuar 
aktiviteti motorik. I sëmuri maniak ndjehet i kënaqur, i lumtur dhe përplot fuqi. Në këtë 
aktivitet të shtuar, ndërkaq, mungon frenimi normal dhe veprimi kritik, për ç’arsye i 
sëmuri tejkalon masën dhe vjen në konflikt me rrethinën. 

Skizofrenia paraqet grupin e sëmurjeve shpirtërore nga të cilat disa dallohen 
plotësisht sipas simptomatologjisë nga të tjerat. Konsiderohet se sindromi i përgjithshëm 
për sëmurjet skizofrene është përçarja (disociacioni) i disa funksioneve psikike dhe i 
sjelljes së gjithmbarshme. Simpleks skizofrenia paraqitet në kohën e rinisë ose tek të 
rriturit e moshës së re. Sëmurja manifestohet me humbjen e interesimit për punë, 
argëtim, shoqëri. I sëmuri tërhiqet në vetmi, e lë pas dore pamjen e tij të jashtme. Në 
rrjedhën më të vonshme të sëmurjes paraqitet disociacioni i mendimit dhe indiferenca 
emocionale. Është karakteristike për këtë formë të skizofrenisë që zakonisht nuk ka 
përmirësim të sëmurjes. Skizofrenia katatone është formë e sëmurjes në të cilën është i 
theksuar çrregullimi i motorikës. Ky çrregullim manifestohet edhe në formë të stuporit 
(shtangimit) ose në formë të shqetësimit dhe të ngacmimit psikomotorik. Gjatë stuporit 
shtangohen të gjitha funksionet, i sëmuri nuk lëviz (ose lëviz shumë ngadalë), nuk han, 
nuk pin, nuk i kryen funksionet fiziologjike. Ndërkaq, i sëmuri sillet negativisht ndaj 
rrethinës dhe refuzon çdo kontakt. Tek shqetësimi kataton, përkundrazi, i sëmuri është së 
tepërmi aktiv, shtrihet për tokë, i heq veshjet prej trupit, ik nga dhoma ose shtëpia. Në 
gjendjen e tillë të sëmurët mund të jenë shumë agresiv dhe të rrezikshëm për rethinë. 
Skizofrenia paranoike karakterizohet me idetë e ndjekjes. I sëmuri konsideron se e 
ndjekin armiqtë e ndryshëm, organizatat, forcat e ndryshme, agjencionet e jashtme etj. Të 
gjitha ngjarjet rreth vetes i sëmuri i interpreton në mënyrë paranoike. Për këtë formë të 
skizofrenisë janë karakteristike halucinacionet në të gjitha zonat e ndijimit. Pra, të 
sëmurët shohin, dëgjojnë ose në mënyrë tjetër i ndjejnë ngjarjet në rrethinën e vet që, 
objektivisht nuk ekzistojnë dhe, në atë mënyrë, i shtojnë dhe i plotësojnë qëndrimet veta 
paranoike. 

Format e tjera të sjelljes së çrregulluar. Përveç neurozave dhe psikozave që 
karakterizohen me forma specifike të sjelljes së çrregulluar të shkaktuar me këto 
sëmurje, në ushtri ballafaqohen edhe disa forma të sjelljes së çrregulluar që janë më pak 
specifike dhe paraqesin, zakonisht, rezultantën e ndikimit të disa faktorëve. Ato janë 
simulimet, deliktet e ndryshme disiplinore, duke përfshirë edhe dezertimin, prirja për t’u 
lënduar, alkoolizmi, manitë seksuale, vetëvrasjet etj. Sjellja e tillë mund të shihet edhe 
tek personalitetet normale, si dhe tek neurotikët dhe psikotikët. Personalitetin normal 
mund ta shtyjnë për një sjellje të tillë motivimi i dobët dhe konfliktet e rënda nga të cilat 
ai nuk mund të lirohet duke i shfrytëzuar mekanizmat e mbrojtjes së personalitetit të vet. 
Për neurotikët dhe psikotikët disa prej këtyre formave të sjelljes janë mënyrë e 
manifestimit të gjendjes së tyre të sëmurë. 




KAPTINA 13 


STRESI DHE SHËNDETI TRUPOR 


Është e njohur se shpeshherë nuk jemi në gjendje t’iu shmangemi situatave të 
ndryshme të stresit, të cilave u ekspozohemi për çdo ditë. Stresi për njerëzit është 
bërë i përditshëm, si në shoqëritë e rregulluara mirë, ashtu edhe në shoqëritë në 
tranzicion, çfarë është momentalisht shoqëria jonë. 


Një nga temat më aktuale në psikologji sot është “STRESI” dhe “STRESI 
PROFESIONAL”. Kjo problematikë është objekt i shumë debateve shkencore, ku 
shkencëtarët parashtrojnë shumë pyetje të tipit: 

1. Si reagojnë njerëzit kur kuptojnë se së shpejti do t’u ekspozohen 
rreziqeve serioze? 

2. Cilët faktorë ndikojnë në efikasitetin e individëve gjatë situatave të 
rrezikshme? 

3. Pse disa persona i nënshtrohen frikës me panik, kurse të tjerët jo? 

4. Cilët faktorë ndikojnë në shpejtësinë e vendosjes së nivelit normal të 
stabilitetit emocional pas përjetimit të ndonjë situate stresi? 

“NË KUPTIMIN MË TË GJERË STRESI ËSHTË REAKSION TRUPOR DHE 
PSIKOLOGJIK NDAJ STRESORËVE TË JASHTËM DHE TË BRENDSHËM. 
KJO PRA NUK ËSHTË SITUATË NË TË CILËN ËSHTË GJENDUR INDIVIDI, 
POR REAKSION NDAJ ASAJ SITUATE. KJO ËSHTË FORCË NEGATIVE, 
DESTABILIZUESE QË NËSE DEL NGA KONTROLLI KA VEPRIM TË 
DËMSHËM PËR PERSONALITETIN E INDIVIDIT”. 

ME NOCIONIN E STRESIT JANË TË LIDHURA NOCIONET: 

• NGACMIMISTRESOR 

• SITUATA STRESORE DHE 

• PËRJETIMISTRESOR. 

• NGACIMI STRESOR OSE STRESORI ËSHTË ÇDO NGACMIM TRUPOR, 
PSIKIK OSE SOCIAL QË E SJELL INDIVIDIN NË GJENDJE STRESI. 

STRESORËT MUND T’I NDAJMË NË: 

FIZIK, ZHURMA E MADHE, NXEHTËSIA OSE FTOHTËSIA E MADHE, 
DHEMBJA E MADHE, FATKEQËSITË OSE KATASTROFAT ELEMENTARE, 
etj. 

PSIKOLOGJIK . KONFLIKTET E NDRYSHME NDËRNJERËZORE, NË 
FAMILJE, NË PUNË, EKSPOZIMI NDAJ MOSUKSESEVE, KONFLIKTEVE 
PSIKOLOGJIKE DHE FRUSTRACIONEVE etj. 



SOCIALE. EKSPOZIMI NDAJ NDRY SHIMEVE TË MËDHA SOCIALE, 
KRIZAVE EKONOMIKE, LUFTRAVE, NDRYSHIMEVE TË HOVSHME TË 
MARRËDHËNIEVE SHOQËRORE, etj. 

REAKSIONET NDAJ STRESIT MUND TË JENË: 

REAKSIONET FIZIOLOGJIKE: (PUNA E SHTUAR E ZEMRËS DHE E 
MUSHKËRIVE, TENSIONI I SHTUAR ARTERIAL I GJAKUT, NIVELI I 
SHTUAR I SHEQERIT NË GJAK, ZGJERIMI I BEBZAVE TË SYRIT, 
TENSIONI I SHTUAR I MUSKUJVE (E GJITHË KJO ËSHTË ENERGJI 
SHTESË PËR “LUFTË OSE IKJE”). 

REAKSIONET PSIKIKE: 

EMOTIVE (FRIKA, DROJA, DEPRIMIMI) dhe 

KOGNITIVE (NDRYSHIMI I VËMENDJES, I KONCENTRIMIT DHE I 
GJYKIMIT), 

NDRYSHIMET E SJELLJES (MANIFESTOHEN NË LUFTËN ME SHKAKTARIN 
E STRESIT OSE IKJEN NGA SHKAKTARII STRESIT). 

STRESET I NDAJMË NË AKUTE DHE KRONIKE . 

SIPAS FUQISË I NDAJMË NË: 

• STRESE - BEZDISJE TË VOGLA TË PRËDITSHME; 

• STRESET E MËDHA JETËSORE (SËMURJA, VDEKJA, HUMBJA E PUNËS, 
HUMBJET E MËDHA MATERIALE, URIA, NDJEKJA, REFUGJATËT ); 

• STRESET JETËSORE TRAUMATIKE (LUFTA, DHUNIMI, PRANIA E 
DHUNËS, EKSPOZIMI NDAJ DHUNËS, MUNDIMIT ETJ). 


Duke hulumtuar fenomenin e stresit, psikologu kanadez Hans Seli ka definuar: 
SINDROMIN E PËRG.TITHSHËM ADAPTUES SI REAKSION NDAJ SITUATËS 
STRESORE. AI PËRMBAN TRI FAZA TË VEÇANTA: 

1. FAZËN E ALARMIT; 

2. FAZËN E REZISTENCËS; 

3. FAZËNE RRASKAPITJES 

• NË FAZËN E ALARMIT SË PARI PARAQITEN NDRYSHIMET E 
NDRYSHME TRUPORE (ARRITMIA), TEMPERATURA E SHTUAR, 
FRYMËMARRJA E SHPEJTUAR), SI DHE MUNGESA E LUFTËS PËR 
MPOSHTJEN E SITUATËS SË STRESIT. KJO ËSHTË SHENJË SE PO 
BËHEMI TË VETËDIJSHËM PËR STRESIN QË PO E PËRJETOJMË. 

• FAZA E REZISTENCËS DO TË THOTË SE JEMI TË GATSHËM TË 
LUFTOJMË KUNDËR STRESIT, E PARAQITET NËSE EDHE MË TEJ I 
EKSPOZOHEMI STRESIT, KUR ZHDUKEN REAKSIONET TRUPORE, 
KURSE REZISTENCA VAZHDON. 




• FAZA E RRASKAPITJES PARAQITET KUR I JEMI EKSPOZUAR PER NJE 
KOHË TË GJATË VEPRIMIT TË STRESORIT, KUR NA MUNGON FUQIA 
PËR T’U PËRSHTATUR NË SITUATËN E RE. NDONJËHERË KJO ËSHTË 
EDHE ARSYE E VDEKJES SË INDIVIDËVE, E NË RASTET MË TË 
SHPESHTA VIE DERI TE SHTRËNGIMET TRUPORE, SHPIRTËRORE DHE 
EMOCIONALE. 

SIMPTOMAT E STRESIT: 


• SIMPTOMAT FIZIKE (ITHATI, KOKËDHEMBJA, FTOHJET E 
SHPESHTA, PROBLEMET SEKSUALE, REDUKIMII PËRGJITHSHËM 
I ENERGJISË etj); 

• SIMPTOMAT INTELEKTU ALE (HUMBJA E PËRGJITHSHME E 
QARTËSISË SË MENDIMIT GJATË ZGJIDHJES SË PROBLEMEVE, 
CINIZMI I SHPREHUR NDAJ BARTËSVE TË IDEVE TË REJA, 
POHIMET SE NDONJË DETYRË NUK MUND TË KRYHET etj. 
PERSONAT E TILLË RRALLËHERË KANË HOBI OSE ÇFARËDO 
MËNYRE TJETËR TË RELAKSIMIT INTELEKTUAL - LEXIMI, LOJA 
E SHAHUT, DËGJIMII MUZIKËS ETJ). 

• SIMPTOMAT EMOCIONALE (ÇFARË ËSHTË QASJA BAZIKE NDAJ 
JETËS OSE PUNËS SË INDIVIDIT QË KA MBETUR PA PUNË, 
OPTIMISTE OSE PESIMISTE, A ËSHTË I LUMTUR OSE I 
PIKËLLUAR? 

• SIMPTOMAT SOCIALE (NDJENJA E VETMISË DHE E IZOLIMIT PËR 
KUNDËR NDJENJES SË PRANIMIT); 

• GJENDJA BRENGOSËSE (HUMBJA PROGRESIVE E IDEALIZMIT, 
ENERGJISË, KUPTIMIT PËR JETË DHE TË INTERESIMIT PËR 
REZULTATE TË NDONJË PUNE). 

TEK PERSONAT ME STRES EVIDENTOHEN EDHE KËTO PROBLEME: 

• NDRYSHIMII ORARIT TË AKTIVITETEVE DITORE TË PUNËS 

• RASKAPITJA EMOCIONALE; 

• PAMJA PUBLIKE NEGATIVE SHOQËRORE; 

• MBROJTJA E TEPRUAR E BASHKËSHORTES DHE E FËMIJËVE; 

• PËRFORCIMII EMOCIONEVE 

• PROBLEMET SEKSUALE; 

• PROBLEMET E IDENTITETIT; 

• PROBLEMET ME FËMIJËT. 

• REFUZIMI - (PERSONI NUK DËSHIRON TË BESOJË NË ATË QË KA 
NDODHUR), 

• REAKSIONI JOSPECIFIKI DREJTUAR KUNDËR NDONJË PERSONI, 



• DEPRESIONI (KJO FAZE ESHTE ME E GJATA. INTENSITETI I 
DEPRESIONIT VARET NGA STRUKTURA E PERSONALITETIT, SASIA E 
TRAUMËS SË SHKAKTUAR ME HUMBJEN E PUNËS, REAKSIONET E 
SHOQËRISË NDAJ KËSAJ NGJARJEJE, RRJETI SOCIAL IINDIVIDIT DHE 
FAKTORËT E TJERË), 

MPOSHTJA E PROBLEMIT TË STRESIT 


ÇDO INDIVID ZHVILLON STRATEGJINË E VET PËR MPOSHTJEN E RREZIKUT, 
TË STRESIT OSE TË SITUATAVE KONFLIKTUOZE. KËTO STRATEGJI QUHEN 
MPOSHTJE. 


ÇDO INDIVID REAGON NË MËNYRA TË NDRSHME NË SITUATËN E STRESIT 
TË KRIJUAR ME HUMBJEN E PUNËS DHE KJO VARET NGA DISA FAKTORË. 

1. KËTO JANË VEÇORITË E TIJ PEROSNALE (KOGNJITIVE OSE 
NJOHËSE, EMOCIONALE DHE TË VULLNETSHME), 

2. AFTËSIA E TIJ QË T’I KUPTOJË DREJT TË METAT DHE AFTËSITË E 
TIJ, 

3. AFTËSIA E TË KUPTUARIT TË ARRSYES PËR MPOSHTJEN E DOBËT 
TË STRESIT, 

4. NIVELII MARRËDHËNIEVE NDËRNJERËZORE, 

5. MARRËDHËNIET KOLEGJIALE NË VENDIN E DIKURSHËM TË 
PUNËS, NË KOLEKTIVIN E DIKURSHËM 

6. ORGANIZIMI I PUNËS NË SHOQËRI NË TË CILËN JETON INDIVIDI 
ETJ. 

DISA KËSHILLA PËR MPOSHTJEN E SITUATËS SË STRESIT 

• MEGJITHËSE NË NDONJË SITUATË NDIHENI I PADOBISHËM DHE I 
PAAFTË, KJO NË RASTET MË TË SHPESHTA NUK ËSHTË ASHTU. 
SHUMË PREJ JUSH SË SHPEJTI DO TË KONSTATONI SE P.SH. HUMBJA 
E PUNËS, E MIKUT etj. ËSHTË SFIDË NË TË CILËN DO TË PËRPIQENI TË 
NDËRTONI RAPORTE TË REJA ME NJERËZ TË RINJ, TË PUNONI NË 
PËRMIRËSIMIN E POZITËS SUAJ MATERIALE, TË ZBULONI DISA 
AFTËSI TË REJA QË KANË PUSHUAR TEK JU etj. 

• BËHUNI TË VETËDIJSHËM SE NUK JENI GODITUR VETËM JU ME 
NDONJË SITUATË STRESI. KJO U NDODHË EDHE TË TJERËVE, 
ÇDOKUND NË BOTË, DHE PËR SHKAK TË TRANZICIONIT TË 
SHOQËRISË SONË, TË GJITHË DUHET TË JEMI TË GATSHËM PËR KËTË. 

• NDRYSHIMET NË JETË GJITHMONË JANË SFIDË, QË MUND T’I 
SHFRYTËZOJMË NË MNYRË POZITIVE, DUKE ZHVILLUAR DISA 
AFTËSI TË REJA. 

• MEGJITHËSE E GJITHË KJO ËSHTË SHANSË PËR NDRYSHIM NË TË 
MIRË (SIPAS FJALËS SË URTË POPULLORE “SA MË KEQ - AQ MË 
MIRË”). 



PERPIQUNI TE BINDNI VETEN DHE TE TJERET SE KENI BERE ÇDO 
GJË QË TT MPOSHTNI PROBLEMET, NË MËNYRË QË TË RUANI 
VETËRESPEKTIN. 

KËRKONI NDIHMË DHE SOLIDARITET NË FAMILJE, VEÇMAS NGA 
PARTNERI DHE FËMIJËT TUAJ. SQAROJANI SITUATËN E RE EDHE 
BASHKËSHORTIT EDHE FËMIJËVE, 

NËSE KENI PRINDËR, EDHE ATA I NJIHNI ME PROBLEMIN E KRIJUAR, 
SEPSE DO TË JETË E MIRËSEARDHUR EDHE PËRKRAHJA E TYRE 
(MORALE OSE MATERIALE). 

SITUATA E RE SHPESHHERË NËNKUPTON EDHE NEVOJËN PËR 
MËSIMIN E SHKATHTËSIVE, TË PUNËVE TË REJA, FITIMIN E DIJEVE 
TË REJA DHE KJO DUHET TË PRANOHET. 

PUSHONI, POR MOS HARONI KONDICIONIN FIZIK. ME FORCIMIN E 
ORGANIZMIT DO TË BALLAFAQOHENI MË LEHTË ME SITUATËN E RE 
TË KRIJUAR, KURSE PREJ SAJ DO TË DILNI ME PASOJA MË TË VOGLA 
TË DËMSHME. 



KAPTINA 14 


PSIKOLOGJIA SOCIALE DHE KRIMINALITETI 

Para se të kalojmë në shkoqitje më të hollësishme të temës së dhënë është e 
nevojshme që të përsërisim dhe të përcaktojmë domethënien e termit psikologjia sociale 
dhe kriminaliteti. 

Psikologjia sociale nuk është “specialistike” por disiplinë sintetike midis 
psikologjisë dhe sociologjisë, që ka për qëllim t’i ndihmojë edhe njërës edhe tjetrës 
“disiplinë amë” që në mënyrë më të tërësishme t’i vështrojnë problemet që i studiojnë. 

Kriminalitetin mund ta definojmë si kriminalitet ose prirje për forma të tilla të 
sjelljes që vijnë në konflikt me ligjet penale dhe normat e tjera shoqërore. Për vlerësimin 
e veçorisë së tillë (të aktit jokriminal) është kusht i qenësishëm ballafaqimi i përsëritur 
ose i përhershëm me normat shoqërore, në përmasat që kërkojnë intervenimin shoqëror. 

BURIMET PSIKOSOCIALE TË KRIMINALITETIT 


Duke i kërkuar burimet më të përgjithshme të kriminalitetit në shoqërinë 
njerëzore i vërejmë disa fakte: 

1. Çdo bashkësi njerëzore ka norma të caktuara të sjelljes për pjesëtarët e vet 
dhe sanksionet dhe dënimet e caktuara për shkelësit e atyre normave. 

2. Normat e sjelljes paraqiten në këto dy forma themelore: 


a) Morale (caktojnë atë që konsiderohet si e mirë ose e keqe). 

b) Legale (ajo që është caktuar me ligje si sjellje e lejueshme ose e 
palejueshme në formën me shkrim ose si e drejtë zakonore. 

3. Në pajtim me normat e sjelljes ekzistojnë edhe dy lloje të sanksioneve: 
morale dhe legale. Sanksionet morale konsistojnë në gjykimin moral të 
ndonjë veprimi devijues dhe janë çështje private e çdo individi. Normat 
legale janë çështje publike dhe për zbatimin e tyre kujdeset e gjithë bashkësia 
shoqërore. 

4. Ekziston përputhshmëria por pa njëjtësi midis normave morale dhe legale 
të sjelljes. P.sh. shkelja e kurorës në shumë shoqëri është akt amoral, por 
nuk është cekur juridikisht si “e pa lejueshme”. Ose, kalimi i rrugës jashtë 
vendkalimit është i ndaluar me ligj, por shpeshherë nuk është cekur moralisht 
si ndonjë “ e keqe”. 

5. Relativizmi normativ. Ajo që sot gjykohet edhe moralisht edhe legalisht, 
nesër mund të jetë normë e sjelljes, dhe anasjelltas. Ose, në një bashkësi të 
gjerë shoqërore në të njëjtën periudhë pjesëtarët mund të kenë norma të 
ndryshme të sjelljes (gjakmarrja - akt i ndaluar legalisht, por disa pjesëtarë të 
asaj bashkësie moralisht e lejojnë). 

6. Normat legale janë të përgjithshme dhe ato i obligojnë të gjithë pjesëtarët e 
shoqërisë që t’i respektojnë. Normat morale i obligojnë vetëm ata që i 
pranojnë. 

7. Ekziston dallimi psikologjik midis qëndrimit të individit ndaj normave 
morale dhe legale të sjelljes. Normat morale internacionalizohen dhe 






kryesisht ekziston pjesa e vetëdijes, kurse shkelja e tyre shkakton “brejtjen e 
ndërgjegjes” . Nga ana tjetër normat legale s’është e thënë të jenë të 
internacionalizuara, kurse “frika legale” me rastin e shkeljes së ndonjë norme 
të sjelljes më lehtë përballohet në aspektin psikologjik sesa ndjenja e fajit 
personal. 

Për shkak të domethënies së jashtëzakonshme psikosociale të raportit dhe të 
mospërputhshmërisë midis aspektit moral dhe legal të sjelljes do ta pasqyrojmë me një 
tipologji të thjeshtë. Aspektin moral të ndonjë akti do ta cilësojmë si “i mirë”, “neutral” 
dhe “i keq”, kurse aspektin legal do ta cilësojmë si “i lejueshëm” dhe “ i palejueshënf’dhe 
do të fitojmë skemën që duket kështu. 




Aspekti Legal | 

i lejueshëm 

i palejueshëm 

Aspekti 

moral 

i mirë 

A 

B 

neutral 

C 

D 

i keq 

E 

F 


1. Vepra A - sikur të gjithë të bënin vepra të tilla, në shoqëri nuk do të kishte kurrë 
kriminalitet. Kjo është shoqëri ideale, por me siguri edhe shumë e mërzitshme. 

2. Vepra B - në pajtim me normat morale të sjelljes, por legalisht e palejueshme. (vrasja 
politike). 

3. Vepra C - formë e sjelljes që nuk i interesojnë autoritetet as morale as legale në 
shoqëri. 

4. Vepra D- nuk ka kurrfarë ngjyre morale. Ajo moralisht është relevante, por legalisht 
është e palejueshme. ( kalimi i rrugës jashtë vendkalimit). 

5. Vepra E - e keqe morale, legalisht e palejueshme. Për moralistët problemi më i madh 
(seksi grupor, homoseksualizmi, grindjet e bashkëshortëve). 

6. Vepra F - pajtim i theksuar i vlerësimeve morale dhe legale për ndonjë vepër (vrasjet, 
vjedhjet, dhunimet etj). 

Me zhvillimi e shoqërisë bëhet disproporcioni i këtyre dy sistemeve të normave 
të sjelljes. Pra, shoqëria edhe moralisht edhe legalisht do t’i gjykojë vetëm ato vepra të 
cilat janë me ligj të shënuara si të tilla. Me zhvillimin e shkencave juridike, pranohet 
rregulla “Nullum crimen sine lege” - (“nuk ka vepër penale pa ligj”). 

Siç po e shohim nga tabela e prezantuar, veprat e tipit B dhe D janë problemi më 
i rëndë psikosocial. Për ndjekjen e tyre është vështirë të përfitohet përkrahja e opinionit. 

Duhet theksuar se kriminaliteti dhe çdo gjë që është e lidhur me kriminalitetin 
shkakton interes të madh tek “njerëzit e rëndomtë” për këto arsye: 

1. Interesi emocional për kriminalitetin 


a) për shkak të frikës nga krimi, 

b) dëshirës për hakmarrje, 

c) dëshirave aventuristike. 




2. Kriminaliteti është një nga rreziqet më të mëdha për sistemin e stabilizuar të 
normave etike dhe të vlerave shoqërore. 

3. Kriminaliteti është barrë e madhe ekonomike për bashkësinë (zbulimi, kapja, 
gjykimi, dënimi, riedukimi i kriminelëve). 

4. Arsyeja tjetër për kërshërinë e “njeriut të zakonshëm” për kriminalitetin është njohja 
e personalitetit dhe e rrugës jetësore të personit që ka kryer ndonjë veprim kriminal, e 
që prapë është në funksion të kuptuarit më të mirë të sjelljes së njerëzve dhe të 
veprimeve të tyre në përgjithësi. 

Pa marrë parasysh se nga i cili aspekt dëshirojmë ta njohim kriminalitetin në ndonjë 
bashkësi shoqërore, së pari parashtrojmë pyetjen sa është e përhapur ajo dukuri. 
Përgjigjen në këtë pyetje na japin para se gjithash statistikat e ndryshme kriminalistike. 

KRIMINALITETI SI DUKURI SOCIALE 

Kriminalitetin metodologjikisht mund ta studiojmë në dy mënyra: 

a) me analizën e delinkuentëve individualë dhe, 

b) me analizën e kriminalitetit në tërësi. 

Po theksojmë, jashtë shoqërisë njerëzore nuk ka kriminalitet. (Robinson 
Crusoe legjendar në ujdhesën e shkretë nuk ka mundur të bëhet kriminel edhe po të 
kishte dashur, sepse ai ka qenë plotësisht i vetëm dhe i izoluar, “nga ajo anë e së mirës 
dhe të keqes”. 

Shkaqet e kriminalitetit duhet t’i kërkojmë në faktorët e përgjithshëm të ecurive 
shoqërore ( ekonomikë, politikë, ideologjikë). Mirëpo, nëse dëshirojmë ta kuptojmë 
kriminalitetin si dukuri individuale, duhet t’i kërkojmë shkaqet në ato karakteristikat 
specifike psikologjike dhe sociale të individit të caktuar. 

Ndikimin e faktorëve socialë në dukurinë e kriminalitetit do ta pasqyrojnë shkurtimisht 
përmes: 

A- ndikimit të fshatit dhe të qytetit në atë dukuri, 

B- ndikimit të familjes dhe 

C- ndikimit të vet viktimës së veprës penale. 

Ad-A- studimet ekologjike të kriminalitetit nga shekulli i kaluar kanë treguar se 
numri i veprave kriminale në qytete është ma i madh se në regjionet fshatare. Ajo 
diferencë nuk është vetëm në numër, por edhe në llojin e veprave penale. Në fshat është 
numri më i madh i veprave penale të orientuara kundër personave (“jetës dhe trupit” në 
Kodin penal). Specifikë e veprave penale në fshat janë: zjarret, shkatërrimi i pemishteve, 
vjedhja e kafshëve etj. 

Arsyet për shkallën relativisht më të vogël të kriminalitetit në fshat janë: 



1. Kontrolli joformal social (secili e njeh secilin), 

2. Fshati është më i varfër se qyteti, por dallimet në begati janë më të vogla, 

3. Është më i vogël numri i rasteve dhe i sprovave, 

4. Është më e vogël lëvizshmëria e popullsisë, 

5. Është më e vogël mundësia e fshehjes pas kryerjes së veprës etj. 

Ad— B - Ndikimi i familjes 

Familja është pa dyshim sipas mendimit të shumë autorëve agjensi i parë dhe më 
i rëndësishëm i socializimit të personalitetit. Në rrethin e familjes fillon zhvillimi 
psikofizik dhe zhvillimi i individit. Hulumtimet e zbatuara deri më sot, e para se gjithash 
hulumtimet e psikoanalistëve theksojnë se familja është jo vetëm institucion në të cilin 
realizohet procesi i socializimit, por familja është faktor nga i cili varet se çfarë 
personaliteti do të bëhet fëmija. Shumica e psikologëve në fillim të këtij shekulli ishin 
fuqimisht të bindur se përvojat e përjetuara në vitet para “ moshës së arsyeshme”, d.m.th. 
deri në vitin e shtatë të jetesës nuk ndikojnë në formësimin e personalitetit moral të 
njeriut. Është e saktë se në kujtimin tonë mbesin disa gjurmë të rralla nga ajo periudhë e 
parë jetësore, prandaj psikologët e atëhershëm konsideronin se personalitetin e bëjnë 
vetëm aktet e vetëdijshme. Askush nuk është kujdesur për vështërsitë i fëmijës së vogël. 
Në edukimin e fëmijës i është dhënë prioritet shëndetit të tij fizik. Fëmija është edukuar 
që të jetë “z mire ” dhe “ i dëgjueshëm”. 

Shumë hulumtime kanë treguar pikërisht atë se qëndrimi i përzemërt i prindërve 
ndaj fëmijës, besimi dhe përkrahja e theksuar në rritje dhe zhvillim, shkaktojnë efekte 
pozitive në zhvillimin e fëmijës dhe se procesi i socializimit zhvillohet në drejtim të 
cilin e dëshirojnë prindërit. Disa psikologë perëndimorë të orientuar psikoanalitikë 
konsiderojnë se asnjë faktor social nuk ka qenë aq i qenësishëm për dukurinë e 
kriminalitetit si familja. Veçmas kanë theksuar ndikimin e të ashtuquajturës “familjes së 
shkatërruar” në zhvillimin e mëtejshëm të fëmijës. 

Me hulumtimet dhe analizat shumëvjeçare kanë ardhur në konkludim se: 

F Ekziston ndërlidhja e caktuar midis “familjes së shkatërruar” dhe dukurisë së 
delikuencës tek fëmijët, por ajo është mjaft e vogël. 

2. Se “familja e shkatërruar” nuk është as përafërsisht faktor aq i rëndësishëm në 
etiologjinë e kriminalitetit të të miturve shihet nga të dhënat, se nga numri i 
përgjithshëm i të miturve të burgosur, vetëm 10% të tyre janë nga “familjet e 
shkatërruara”. Pra, ndër delinkuentët më shumë ka nga ata të familjeve të 
pashkatërruara. 

3. Nëse i shikojmë arsyet që veprojnë në mënyrë kriminogjene në rrethana të 
caktuara në “familjen e shkatërruar” shohim se ato janë: 

rrethanat materiale në familje, 

- dobësimi i disiplinës familjare dhe shtëpiake (fëmijët nuk kanë 
kontroll adekuat për shkak të punësisë së njërit prindër), 

- për shkak të kontrollit të pamjaftueshëm fëmijët vijnë në kontakt 
me personat kriminogjenë, 

- ndryshimet emocionale në atmosferën e përgjithshme sociale të 
“familjes së shkatërruar”. 



Ad-C -Ndikimi i viktimës së veprës penale. 

Ndikim i rëndësishëm i mjedisit që vepron në aktivitetin kriminal është ndikimi 
viktimës së veprës penale. Me këtë problematikë merret disiplina shkencore 
viktimologjia. Ajo i studion viktimat e veprës penale, personat fizik, si dhe personat 
juridik - entet, organizatat etj. Kjo është interesante dhe shumë e qenësishme sepse është 
konstatuar se në shumë raste viktima ka qenë ajo që si “rrufepritës” i ka tërhequr 
delinkuentët (alkoolistët nuk janë rastësisht viktima të xhepashve , të mashtruesve dhe të 
grabitqarëve të imtë). 

Kur flasim për këtë, ajo që vlen për njerëzit vlen edhe për personat juridik. Entet 
dhe organizatat juridike të siguruara dobët janë gjithherë tërheqëse për kriminelët. 

VEÇORITË KRIMINOGJENE TË BASHKËSISË SË GJERË SHOQËRORE 

Çdo bashkësi shoqërore ka shumë karakteristika të gjera dhe të përgjithshme që 
mund të kenë pak a shumë domethënie kriminogjene. Disa prej tyre janë: 

1. Karakteri eksploatues i kapitalizmit (vjedhin punëdhënësi, tregtari dhe 
xhepashi). 

2. Karakteri kompetitiv - garues i marrëdhënieve shoqërore. Këto, para së 
gjithash, mendojmë në një tjetërsim të njeriut nga njeriu, marrëdhëniet shoqërore 
ku “homo homini lupus”, ku sundojnë siç thotë Marksi “ligjet e ujkut të 
kapitalizmit” këto janë kushte ideale për paraqitjen e kriminalitetit. 

3. Lufta për status - që të arrihet statusi i caktuar, individët u përvishen veprimeve 
të caktuara asociale dhe kriminogjene. 

4. Roli i parasë - në shumë shoqëri paraja luan rol të rëndësishëm, veçmas në 
kapitalizëm. Paraja kryesisht siguron fuqinë, politikën, statusin dhe për këtë arsye 
shumëkush nuk zgjedhë mjetet që të vijë te paraja në mënyrë që t’i plotësojnë 
kërkesat e veta megalomane. 

5. Qëndrimi negativ ndaj punës - shumë individë e kanë të qartë se me punën e 
vetë praktikisht kurrë nuk mund të fitojnë shumë para. Për këtë arsye u përvishen 
disa mënyrave për ta më të lehta të fitimit të parasë, që sipas rregullës është 
kriminogjene. 

6. Humbja e mbështetjes shoqërore . Është e njohur se zhvillimi i shoqërisë dhe 
urbanizimi shkaktojnë dobësimin e lidhjeve miqësore, familjare me grupet 
primare. Kjo është një nga arsyet pse humbet mjeti më i natyrshëm i kontrollit 
social mbi aktivitetin e individit. 

7. Humbet dallimi midis ndershmërisë dhe kriminalitetit. Kjo është karakteristike 
për kapitalizmin, kur humbet dallimi midis disa transaksioneve të ndershme 
afariste dhe kriminalitetit. Ky është i ashtuquajturi kriminaliteti i “njerëzve me 
jakë të bardhë” siç i ka quajtur një kriminolog amerikan, duke menduar në forma 
të ndryshme të falsifikimeve, të abuzimeve, të fshehjeve etj. 

8. Tolerimi i disa formave të aktivitetit ilegal. Fjala është për shpërputhjen midis 
normave morale dhe legale të sjelljes. Veçanërisht është karakteristike forma e 
“zarfës së kaltërt” (mjekët, licitimet e ndryshme të kurdisura etj.) ose “VIP - 
lidhjet dhe miqësitë” kur arrihen përfitime dhe beneficione të arsyeshme dhe të 
paarsyeshme. 



ANALIZA EKOLOGJIKE E KRIMINALITETIT 


Ekologjinë mund ta definojmë si shkencë mbi marrëdhëniet hapësinore midis 
organizmit dhe mjedisit në të cilin ai organizëm jeton. Në fillim të këtij shekulli fillon të 
flitet për ekologjinë e njeriut që definohet si shkencë mbi marrëdhëniet hapësinore dhe 
kohore të qenieve njerëzore në mjedisin e dhënë natyror dhe shoqëror. Si njësi e analizës 
merret popullata më e vogël ose më e madhe që jeton në një territor të caktuar. 

Qasja ekologjike në studimin e kriminalitetit paraqitet viteve të njëzeta të 
shekullit tonë, kurse themelues konsiderohet kriminologu amerikan Sho dhe 
bashkëpunëtorët e tij. Duke zbatuar shumë hulumtime ata aplikojnë nocionin e regjionit 
delikuent që përveç tjerash e karakterizojnë: 

- kushtet e këqija të banimit, 

- varfëria, 

mobilizimi i madh i popullsisë, 

- struktura e ulët arsimore dhe profesionale etj. 

Mirëpo, hulumtimet më të reja në fushën e kriminalitetit tregojnë se kriminaliteti 
është i lidhur me ato variable që shënojnë standardin e lartë jetësor, e jo varfërinë 
(hulumtimet në Amerikë). Kjo sqarohet me faktin që mjedisi i zhvilluar ekonomik i 
ofron delikuentit gjasa më të mira që diçka “të përfitojë” me veprën e vet penale. 

KRIMINALITETI SI DUKURIINDIVIDUALE 

Duke debatuar lidhur me atë se pse dikush bëhet kriminel, e dikush jo, vijmë deri 
te disa karakteristika individuale të individit të prirur për kriminalitet. Mund t’i ndajmë në 
dy grupe të mëdha: veçoritë biologjike dhe psikologjke të personalitetit kriminogjen. 

1. Veçoritë biologjike 

Do të marrim si shembull gjininë e delikuentit. Nga hulumtimet e deritashme 
përfundojmë se meshkujt paraqesin pjesën më të madhe të popullatës kriminogjene në 
krahasim me gratë. Shprehur me numra ky raport shkon prej 3:1 deri 8:1 varësisht nga 
shteti dhe delikuenca që është bërë. Kjo dukuri sqarohet me pozitën sociale të gruas në 
shoqërinë bashkëkohore, ku ajo megjithatë është më e mbrojtur nga dridhjet ekonomike 
dhe sociale. 

2. Veçoritë psikologjike 

Ndër karakteristikat e shumta psikologjike të cilave u jepet domethënie 
kriminogjene do të përmendim inteligjencinë dhe stabilitetin emocional. 

Inteligjencia 

Matjet e para komparative të inteligjencisë së kriminelëve dhe jo kriminelëve 
tregojnë se ndër kriminelët ekziston një përqindje më e madhe e atyre më pak inteligjentë 
madje edhe e budallenjve. Mirëpo, me hulumtimet e mëvonshme është konstatuar se ajo 
diferencë nuk është aq e shprehur sepse supozohet se pikërisht zihen ata që janë më pak 
inteligjentë. Për këtë arsye inteligjencia jomajft e zhvilluar nuk konsiderohet si faktor 



kriminogjen, edhe pse është e sigurt se në disa raste zhvillimi i saj i pamjaftueshëm ka 
vepruar në mënyrë kriminogjene. 

Të gjitha teoritë që përpiqen ta sqarojnë sjelljen devijuese me karakteristika të 
lindura, me dëmtimet organike ose me inteligjencinë e individit janë konzervative. Kur 
analizohet materiali i tyre dëshmues, tregohet se ato i lënë pas dore kushtet shoqërore ose 
i shëndërojnë në mënyrë jokritike në cilësi “të dhëna” të individit. Për shembul, testet e 
inteligjencisë u janë përshtatur meshkujve të bardhë nga klasa e mesme; për këtë arsye 
shumë grupe të paprivilegjuara, zezakët, emigrantët, gratë dhe të tjerët - shpeshherë kanë 
koeficiente inferiore të inteligjenciisë (Hider, 1978). 

Stabiliteti emocional 

Të jeshë emocionalisht stabil, do të thotë të reagosh emocionalisht në mënyrë 
adekuate në të gjitha situatat, qoftë kualitativisht ose kuantitativisht (kualitativisht , p.sh. 
në varrimin e dikujt të ndjesh pikëllimin, kuantitativisht - në ato momente nuk duhet 
menduar për vetëvrasje). 

Për personat emocionalisht jostabil është karakteristike që e humbin lehtë 
kontrollin mbi sjelljen e vet dhe veprojnë emocionlisht në mënyrë impulsive dhe 
joadekuate. Shembull më drastik për këtë është vrasja nga afekti ose siç e quan Ligji 
penal “vrasje në çast”. Vrasësi kryen krimin në gjendje të njëfarë lloji “marrëzie 
emocionale” të përkohshme. Mirëpo, për fat, nuk përfundon çdo jostabilitet emocional 
me vrasje. Në rastet më të shpeshta çdo gjë përfundon me delikte, siç është rrahja, 
lëndimi, hakmarrja etj. 


PROBLEMET E MOTIVIMIT KRIMINAL 

Duke studiuar sjelljen psikologjikokriminale nga aspekti individual - psikologjik 
imponohet një nga çështjet themelore, e kjo është çështja e motivimit kriminal. Pse disa 
individë në disa situata bëhen delikuentë, e të tjerët jo? E dimë se gjatë të kuptuarit të 
motivimit të njeriut në rend të parë e vejmë kategorinë dëshirat. Dëshira prapë ka dy 
ndarje dy pjesë: 

1. Pjesa e parë përfshin ato procese biologjike, sociale dhe psikologjike që 
shkaktojnë paraqitjen e dëshirës në vetëdijen tonë (nevoja, ndjenja, dëshira), dhe 

2. Pjesa e dytë përfshin ato procese që shkaktojnë ndërmarrjen ose 
mosndërmarrjen e aksioneve për plotësimin e dëshirave. 

Poeti Emerson ka thënë: “Nuk ka krim që nuk e kam dëshiruar!” E ka dëshiruar, 
por nuk e ka kryer. Dhe kjo është poenta e kësaj thënieje. 

Dëshirat vërshojnë, zgjasin dhe ndryshohen. Disa realizohen, disa jo. Problemi 
psikokriminal është pikërisht realizimi i atyre dëshirave, e në analogji me këtë na 
imponohen pyetjet, pse pjesa më e madhe e njerëzve nuk bëhen delikuentë? Pse nuk 
bëjnë vepra penale? Do t’i cekim disa arsye: 

1. Nuk kanë dëshira të gabueshme (gjë që është karakteristikë e njerëzve 
normalë, nuk do t’u paraqiten dëshira të gabueshme). 

2. Nuk kanë raste (thuhet se rastet e bëjnë njeriun hajn, p.sh. s’është e thënë që 
arsimtarët të jenë më të ndershëm se ekonomistët të cilët kryesisht punojnë me para). 





3. Nuk kanë dijeni, shkathtësi dhe shprehi (thyerja e arkës, prodhimi i heroinës 

etj). 

4. Nuk kanë energji dhe këmbëngulësi (përcjellja shumëditëshe e viktimës). 

5. Nuk kanë qëndrueshmëri emocionale (për shumë vepra penale nevojitet 
qëndrueshmëria emocionale që t’i mposhtë ndjenjat eventuale të mëshirës, p.sh. tek disa 
vrasje politike, etj). 

6. Kanë një sistem të ndërtuar të normave morale (fjala është për sistemin e 
internacionalizuar mirë të normave morale - vetëdija jonë - që “na brenë” edhe atëherë 
kur këtë nuk e dëshirojmë). 

7. Kanë frikë nga sanksionet dhe dënimet. ( frika që të mos na zënë dhe të na 
dënojnë është “kufiri i fundit” që na pengon të mos kryejmë ndonjë veprim kriminal). 

Në të cilën mënyrë delinkuenti ia del ta mposhtë frikën nga sanksionet për veprën 

e kryer: 

1. Ndihmësit për mposhtjen e frikës janë afektet (vrasja). 

2. Optimizmi kriminal - shumë kriminel shpresojnë se kurrë nuk do të 
kapen. 

3. Rreziku i parallogaritur - pa rrezik nuk ka fitim. 

4. Ekzistimi i sistemit tjetërfare të normave morale (hakmarrja e gjakut). 

Të gjitha veprat penale mund t’i ndajmë në dy grupe: 

a) Të qëllimshme: janë të motivuara nga interesi, hakmarrja, ndihma e të 
tjerëve, detyra, mbrojtja, kënaqja seksuale, kërshëria. 

b) Veprat e paqëllimshme: ato që janë bërë pa vullnetin e subjektit: ndodhin 
për këto arsye: pakujdesia, rastisja, mosdija, hutia, impulsi afektiv, 
çrregullimi shoqëror. 



KAPTINA 15. 


PSIKOLOGJIA E KOMUNIKIMIT 


Komunikimi tek njeriu është mjaft intensiv, kompleks dhe i llojllojshëm. Ai edhe 
për nga shpeshtësia tejkalon komunikimin shprehimisht të kafshëve. Ai është përcjellës i 
përhershëm i aktivitetit të njeriut. Pothuaj në të gjitha format e sjelljes së njeriut është i 
përfshirë. Kur nuk komunikon me njerëzit e tjerë, njeriu i drejtohet vetvetes, komunikon 
me veten. Komunikimi tek njeriu është mjaft i zhvilluar, i ngritur dhe kompleks. Ai 
mbështetet edhe në shenja që janë vetëm sinjale, por para së gjithash mbështetet në 
simbole. Simbolet që njeriu i shfrytëzon në komunikimin e vet janë mjaft të shumta dhe 
të ngritura në sisteme komplekse. 

Komunikimi, pastaj, është shumë i llojllojshëm dhe realizohet me anë të mjeteve 
të ndryshme. Për njeriun është karakteristik komunikimi me fjalë. Por nuk realizohet 
vetëm me fjalë por edhe me figura, skema dhe shenja të ndryshme arbitrare. Lloj i 
rëndësishëm i komunikimit të njeriut është komunikimi joverbal me anë të llojeve të 
ndryshme të lëvizjeve si dhe me anë të pozitës në hapësirë. Në saje të shfrytëzimit të 
mjeteve teknike komunikimi i njeriut nuk është vetëm komunikim me anë të kontaktit të 
drejtpërdrejtë, sy më sy, por arrin prej një personi deri te personat e tjerë në largësi që 
ndonjëherë nuk mund të merren me mend. 

Komunikimi ka tek njeriu funksionin ekspresiv dhe apelativ. Me shenja të 
ndryshme, me lëvizje ekspresive të fytyrës, të trupit dhe të pjesëve të tij, mund të 
shprehen dhe nga ana e personave të tjerë të regjistrohen gjendjet e shumta të brendshme 
të njeriut: emocionet, qëndrimet, karakteristikat e personalitetit. 

Si funksione të komunikimit tek njeriu mund të dallojmë ato funksione që i kanë 
shenjat, simbolet dhe sinjalet, që njeriu i shfrytëzon gjatë komunikimit. Zakonisht ceken 
tri funksione: 

funksioni i reprezentimit, - që konsiston në atë që shenja të qëndrojë 
në vend të diçkahit, zëvendëson diçka; atë funksion e kanë edhe 
simbolet edhe sinjalet; 

funksioni i komunikimit - që mbështetet në faktin që shenjat janë 
bartës dhe përcjellës të domethënieve; këtë funksion e kryejnë 
simbolet, 

funksioni shprehës - manifeston gjendjet dhe veçoritë e brendshme të 
njeriut edhe kur nuk ka për qëllim që të komunikojë për këte; ky 
funksion është e lidhur me sinjale (E.L. Hartley dhe R.E. Hartley 1959, 
fq. 16) 

Llojet e komunikimit janë: 

Intrapsikik: ajo që ndodhë në kuadër të psikikës, që është e origjinës 
psikike dhe zhvillohet në kudër të saj me theksim që proceset të mos 
përhapen më tej: 
a) transcendent 




b) intrapersonal 

reversibil (çdo gjë që thuhet mund të tërhiqet), 
diskret (nuk shkojnë nga jashtë) 

interpersonal (disa ose 5-6 njerëz) ^ 

publik(një person me shumë njerëz) f ireverzibile 

masovik (me anë të mediave dhe të kontrollit) 

Komunikimi i njeriut është i shumëllojshëm. Është e mundur, para së gjithash, të 
dallohet komunikimi verbal ose linguistik nga komunikimi joverbal ose jolinguistik. I 
pari është me anë të fjalëve gojore ose të shkmara. Si sistem të simboleve komunikimin 
verbal karakteristik për ndonjë komunitet kulturor, e quajmë gjuhë. Komunikimi 
joverbal mbështet në lëvizje dhe në raporte hapësinore. Komunikimi joverbal është i 
ashtuquajturi komunikimi paralinguistik që lidhet me shqiptimin e fjalëve, por nuk është 
në bazë të përmbajtjes së fjalëve. 

Është e mundur të dallohen llojet e komunikimit edhe në bazë të kritereve të 
tjera. Në bazë të asaj se komunikimi a realizohet me shfrytëzimin e ndonjë mjeti teknik 
ose pa te dallohet komunikimi i indirekt dhe i drejtpërdrejtë. Edhe pse kuptuar 
tekstualisht nuk ka komunikim të drejtpërdrejtë, sepse edhe për bisedë sy më sy nevojitet 
ajri si bartës i zërit, për komunikim të drejtpërdrejtë flasim kur nuk ka shfrytëzim të 
aparaturës teknike. I tillë është edhe komunikimi me anë të stabilimenteve të veçanta, për 
shembull me anë të telefonit ose të porosive telegrafike. 

Komunikimi indirekt i dedikohet një numri të madh personash, komunikim masiv, 
sepse gjithmonë realizohet përmes disa mjeteve për t’iu drejtuar masave. Mund të jetë 
me anë të komunikimeve të ndryshme masovike: të shtypit, filmit, radios, televizionit. 

Me komunikimin njëkahor, në kuptim të veçantë mund të shënohet edhe 
komunikimi i pasuksesshëm ku bashkëbiseduesit nuk reagojnë në përmbajtjen reale të 
komunikimit por, duke mos u kujdesur për atë që komunikohet, paraqesin dhe diskutojnë 
vetëm për atë që kanë dashur ta thonë. 

Formalisht komunikimi i tillë është dykahor dhe reciprok, por realisht është njëkahor. Që 
të mund të flasim për komunikimin e suksesshëm, është e nevojshme që ai i cili e merr 
porosinë të kuptojë çka porosit komunikuesi me anë të saj dhe në reaksionin e vet kthyes 
të kujdeset për atë përmbajtje. 

Komunikim i suksesshëm është procesi që bën një varg komunikimesh dhe 
reagimesh reciproke, me ç’rast secili prej pjesëmarrësve komunikimin e vet e formon 
sipas reagimit të pjesëmarrësit tjetër në te. Komunikimi i suksesshëm s’është e thënë të 
shpie në pajtimin e mendimeve, por duhet të paraqesë shkëmbimin real të mendimeve. 
Sipas këtij kriteri është e mundur, pra, të dallohet komunikimi i sukseshm dhe i 
pasuksesshëm. 

Dallim psikologjikisht i rëndësishëm qëndron midis komunikimit interpersonal 
dhe intrapersonal. Komunikimi sipas definicionit është interpersonal, manifestim i 
shenjave ndaj të cilave reagon personi tjetër, e nëse shenja është simbol - përcjellja e 
domethënies prej një personi tek tjetri. Por është e mundur që simbolet t’i dërgohen edhe 
vetvetes. Duke i shfrytëzuar simbolet verbale njeriu vetvetes ia paraqet arsyet dhe 
kundërarsyet për atë që të pranojë ose të mos pranojë diçka, të bëjë ose të mos bëjë diçka. 
Në këtë mënyrë e orienton sjelljen e vet dhe bën vetëkontrollin. Kjo, sipas rregullës, nuk 





është vetëm vetëkritikë, por edhe kontroll i internacionalizuar shoqëror sepse përmbajtjet 
e të folurit të brendëshëm rregullisht lidhen me botëkuptimet dhe normat shoqërore. 

Komunikimi verbal 

Mjeti më i rëndësishëm i komunikimit tek njeriu është të folurit. Të folurit dhe 
komunikimi foljor ose verbal mbështet në aftësinë e njeriut që të prodhojë zëra (fonema) 
mjaft të llojllojshme, si dhe në aftësinë që zërat t’i lidhë në grupe që bëhen bartëse të 
domethënies, në fjalë (morfemë) dhe më tej në sisteme fjalësh. 

Të folurit me zë dhe gjuha e ndërtuar mbi te është forma më e rëndësishme e 
komunikimit të njeriut sepse paraqet sistemin social simbolik. Kjo do të thotë se, me anë 
të gjuhës së caktuar, me gojë dhe me shkrim, mund t’i komunikojnë përjetimet e veta 
dhe t’i komunikojnë njohuritë e veta një rreth i gjerë individësh, të gjithë ata që i takojnë 
një komuniteti të caktuar gjuhësor dhe që e kanë përvetësuar domethënien e 
kombinimeve të zërave të gjuhës së caktuar dhe rregullat e ligjet e përdorimit të tyre. 

Të folurit dhe gjuha janë mjet i rëndësishëm i komunikimit, është thënë, sepse 
shenjat që i shfrytëzon (fjalët), jane bartëse të domethënies, të të ashtuquajturës 
domethënies denotative. 

Domethënia denotative është domethënie që është e njëjtë për të gjithë ata që e 
shfrytëzojnë gjuhën e caktuar. Fjalët posedojnë, sipas rregullës, edhe një domethënie 
plotësuese, të ashtuquajturën domethënien konotative. Domethënien konotative e 
caktojnë (Kreq D. dhe bashkëpunëtorët, 1972) si ndjenja dhe qëndrime që bashkohen me 
simbolin. 


Llojet dhe veçoritë e komunikimit verbal 


Llojet e komunikimit verbal duke pasur parasysh qëllimin janë: 


- kognitiv 

- ekspresiv 

persuaziv > 
social I 


komunikimi 


Veçoritë e komunikimit verbal janë: 

fjalët janë pasqyrim simbolik i mendimit; 

domethënia e fjalëve është me marrëveshje; 

kuptimi zhvillohet nga konteksti verbal në të cilin përdoret fjala; 

komunikimi verbal në pjesën më të madhe është nën kontrollin e vetëdijes. 

Komunikimi joverbal 

Për njeriun është karakteristik komunikimi verbal. Por as te njeriu komunikimi 
nuk është vetëm verbal. Njeriu shfrytëzon vazhdimisht edhe shenjat joverbale siç janë 
theksimi i tingujve përkatës gjatë të folurit, pauzat dhe dallimet në ritmin e të folurit dhe 




variacionet e tjera përcjellëse gjatë shqiptimit të fjalëve. Por njeriu shfrytëzon forma të 
ndryshme joverbale të sjelljes jo vetëm si plotësim i të folurit por edhe si mënyra të 
pavarura dhe mjaft të shpeshta dhe të rëndësishme të komunikimit: ndryshimi në 
shprehjen e fytyrës dhe të lëvizjeve, prekja trupore dhe dallimet në distancën nga personi 
tjetër, orientimi dhe mbajtja e shikimit. Disa prej këtyre shenjave shërbejnë si sinjale, 
disa si simbole e shumë prej tyre edhe si simbole edhe si sinjale. Mund të jenë bartëse të 
domethënies mjetet me anën e të cilave dërgohen porositë e përmbajtjes së caktuar. Por 
shpeshherë janë vetëm shprehje e paqëllimshme e ndonjë gjendjeje të organizmit: të 
ndjenjës pozitive ose negative, të disponimit, të simpatisë dhe të dashurisë ndaj dikujt ose 
urrejtje dhe armiqësi ndaj personit të caktuar (Argyle, 1975.) 

Komunikimi joverbal thekson, përsërit, zëvendëson, plotëson dhe i kundërvihet 
komunikimit verbal. 

Komunikimi joverbal ka funksion të shumëfishtë. Përveç të tjerash: 

a) ofrimi i informatave lidhur me atë se personi tjetër a po e përcjell me kujdes çka i 
komunikon bashkëbiseduesit - p.sh. me lëvizjen e kokës; 

b) shënimi i momentit kur gjatë konverzimit duhet të merret fjala dhe të flitet, e kur të 
ndërpritet të folurit dhe të dëgjohet, sinkronizimi i komunikimit me fjalë të tjera, p.sh. me 
anë të lëvizjeve të ndryshme me të cilat shënohet miratimi ose mosdurimi ; 

c) Shprehja e qëndrimeve reciproke personale, pozitive dhe negative - p.sh. me afrimin 
ose largimin reciprok në komunikim; 

d) ilustrimi i përmbajtjes së komunikimit verbal - për shembull me mbështetjen e ndonjë 
aksioni me anë të lëvizjes; 

e) dhënia e informatës retroaktive lidhur me reagimin në komunikatën e dhënë, duke 
informuar, përveç tjerash, a është kuptuar çka ka thënë bashkëbiseduesi, a pajtohet me te 
ose jo, a i besohet ose jo - shumë shpesh me anë të formave të caktuara të ekspresionit 
facial; 

f) zëvendësimi për komunikatën që përndryshe paraqitet me anë të shenjave verble - siç 
është shfrytëzimi i shenjave të gjesteve tek shurdhmemecët; 

g) komunikimi për vetveten, njoftimi për personalitetin e vet, me qëllim ose pa qëllim - 
p.sh. me mënyrën e caktuar të veshjes në mënyrë që të vihet në dukje roli shoqëror 
vetanak ose (paqëllimshëm) manifestimi me anë të mënyrës së reagimit emocional të 
veçorive të temperamentit; 

h) funksioni mjaft i shpeshtë dhe mjaft i rëndësishëm - ekspresioni i emocioneve, 
shprehja e të cilave është pjesë përbërëse e reagimit emocional, e që njeriu i shfrytëzon 
edhe si shenja sociale që është në gjendje edhe t’i kontrollojë, - i shërbejnë kësaj, përveç 
begatisë së shprehjes faciale, edhe shenja të tjera të shumta joverbale (Argyle, 1969). 

Aspektet e komunikimit joverbal 

Dallojmë këto aspekte të komunikimit joverbal: 

Ekspresioni vokal - aspekt i fuqishëm i komunikimit verbal janë melodika (lartësia 
e zërit), dinamika (fuqia e zërit), ritmika (ritmika e sinjalit) , agogika (metrika, 
shfrytëzimi pauzave, frymëmarrja, këndimi dhe çdo gjë që zëri i njeriut është në 
gjendje të prodhojë). 



Ekspresioni facial - sipas shumë hulumtuesve aspekti më i rëndësishëm i sjelljes 
joverbale është shprehja e fytyrës. Olport konsideron se kjo është qendra e përjetimit 
të vetes, kurse Birdvistel i ka veçuar 250 000 shprehje të ndryshme të njeriut. 
Struktura specifike e shprehjes faciale jep vulën individuale të çdo njeriu. 

Ekspresioni i gjestikular - është studimi i lëvizjeve të duarëve në komunikim dhe ka 
të bëjë me sjelljet që nuk kanë domethënie absolute vetvetiu, por i fitojnë në 
kontekstet dhe në raportet e caktuara. 

Ekspresioni postural - pesë pozitat themelore të trupit janë: qëndrimi në këmbë, 
qëndrimi ulur, qëndrimi galuc , qëndrimi gjunjazi dhe qëndrimi shtrirë dhe janë njësi 
themelore nga të cilat kombinohen të gjitha pozitat e tjera. 

Ekspresioni proksemik - edhe studimi i kontakteve trupore, në rastet më të shpeshta 
rënditet në format më primitive të pozitës joverbale të njeriut. 

Sjellja spaciale - lëvizja në njëfarë mënyre është ekzistimi në hapësirë. Ajo i 
bashkon, por edhe i drejton të gjitha format e tjera të shprehjes në hapësirë. Me 
termin sjellje spaciale nënkuptohet afërsia, orientimi, sjellja territoriale dhe lëvizjet në 
rrethinën fizike. 

Ritmi - ajo që është shumë e qenësishme, jo vetëm në hulumtimin e të hecurit, por 
edhe në hulumtimin e komunikimit joverbal në përgjithësi janë ritmi dhe shpejtësia e 
sjelljes shprehëse, për të cilat konsiderohet se në të njëjtën kohë janë ekspresive, por 
edhe të integruara në faktorin organizues të një personaliteti. 

Lëvizja në hapësirë - lëvizja është makro njësi e analizës joverbale. Sipas Olportit 
ekzistojnë shtatë forma të matshme të hecjes: rregullsia, shpejtësia, forca, gjatësia e 
hapit, elasticiteti, caktimi i drejtimit dhe ndryshueshmëria. Në bazë të tyre mund të 
manifestohen karakteristikat e caktuara të karakterit, gjë që mundëson edhe 
vlerësimin e tyre. 

Veshja dhe aspektet e tjera të dukjes - veshja dhe stolitë e ndryshme trupore gjenden 
nën kontrollin e atij që i mban ( për dallim nga flokët dhe ngjyra e lëkurës që vetëm 
pjesërisht mund t’i kontrollojë). 

Shkarravitja, vizatimi dhe pikturimi - studimi i shprehjes simbolike të njeriut tregon 
se çdo gjë mund të marrë edhe domethënie simbolike: objektet natyrore, bimët, 
kafshët dhe sjelljet e llojllojshme të njeriut. 

Dallimet dhe lidhjet midis komunikimit verbal dhe joverbal 

Midis komunikimit verbal dhe joverbal ekzistojnë dallime. Argajl ( Argyle, 1969) cek 
këto katër dallime kryesore: 

1. të folurit është veçanërisht i përshtatshëm për komunikim të karakteristikave të 
objekteve dhe të personave, kurse komunikimi verbal për shprehjen e 
emocioneve, të qëndrimeve interpersonale dhe të disa aspketeve të tjera të 
raporteve interpersonale, veçmas kur është jotaktike që emocionet dhe qëndrimet 
të komunikohen në mënyrë direkte; 

2. komunikimin gjuhësor e drejtojmë në mënyrë të vetëdijshme dhe sipas planit, 
kurse komunikimi verbal shpeshherë është i pavetëdij shëm ose joplotësisht i 



vetëdijshëm, më tepër spontan, shpeshherë i paqëllimshëm dhe më i lirshëm se 
kontrolli i personalitetit; 


3. për të folurit është i nevojshëm aktiviteti i pjesëve të caktuara të sistemit 
qendror nervor, kurse bazë për një pjesë të konsiderueshme të komunikimit 
joverbal është aktiviteti i qendrave të caktuara subkortikale; 

4. të folurit është sistem i kodeve arbitrare në bazë të kombinimit të zërave, 
(kurse të folurit me shkrim është kombinim i shenjave me shkrim për zërat) 
për shënimin e objekteve, të raporteve dhe të ideve, dhe shenjat joverbale në 
një masë të konsiderueshme janë shenja ikonash d.m.th. figurash të objekteve 
reale ose të pakoduara në bazë të reaksionit të bazuar. 

Këtyre karakteristikave është e nevojshme t’ju shtohen edhe dy: 

1. fjalët që shfrytëzohen në komunikimin verbal gjithëherë janë bartëse të 
domethënies, kurse elementet joverbale të komunikimit shpeshherë janë vetëm 
sinjale me të cilat shprehet gjendja e caktuar e organizmit por nuk bartë dhe nuk 
komunikon me qëllim ndonjë porosi; 

2. me fjalë dhe me kombinimet e tyre kemi mundësi që të komunikojmë njohuritë 
dhe përjetimet lidhur me shumë veçori të realitetit, raportet e ndërlikuara, idetë e 
ndryshme që me anë të shenjave joverbale nuk do të ishim në gjendje t’i 
shprehim, kurse shenjat joverbale, nëse ndonjëherë janë mjet më suptil i 
shprehjes, para se gjithash janë për shprehjen e disa emocioneve dhe të raporteve 
interpersonale. 

Komunikimi interpersonal 

Në procesin mësimor komunikimi interpresonal ka të bëjë me komunikimin 
direkt të dy ose më shumë personave “sy më sy” dhe nënkupton format e komunikimit 
verbal, joverbal dhe fizik. Në kuptimin didaktik mund ta përcaktojmë edhe si interaksion 
në të cilin një person ia prezanton disa përmbajtje personit tjetër në mënyrë që të ndikojë 
në sjelljen e tij. 

Komunikimi interpersonal (personal) shënon të folurit e brendshëm “të folurit’’ 
vetvetes ose “të folurit me vetveten” që zhvillohet në brendinë e njeriut (proceset në tru). 
“Njeriu përpiqet që me anë të komunikimit të brendshëm të vendosë baraspeshën psikike 
dhe të arrijë stabilitetin kognitiv dhe afektiv”. Pasi që ndodhë brenda subjektit, 
komunikimi interpersonal përfshin mendimin dhe ndjenjat e tij, proceset e vetëdijshme 
dhe të nënvetëdijshme. 

Komunikimi personal dhe apersonal 

Komunikimi interpersonal mund të shënojë interaksionin direkt midis dy ose më 
shumë personave, e gjithashtu edhe interaksionin tek i cili ekziston ndërmjetësuesi 
(media). Duke pasur këtë parasysh mund të flasim për komunikimin personal dhe 
apersonal. Tek ky lloj komunikimi është e dukshme se në ndarje nisemi nga lloji i 
medias, përkatësisht nga ajo se a është fjala për median e gjallë ose jo të gjallë. Kur dy 



ose më shumë persona komunikojnë drejtpërdrejtë, pa ndërmjetësim të medias, bëhet 
fjalë për komunikimin personal. 

Për dallim nga komunikimi personal, komunikimi apersonal në ndërmjetësimin e 
vet përfshinë median. Arsimtari tek ky lloj komunikimi shpeshherë paraqitet si medie 
komplementare. Vlera pedagogjike e komunikimit personal është më e theksuar për 
shkak të drejtëpërdrejtësisë së saj, prandaj ajo në këtë aspekt është mbi çdo komunikim 
apersonal. 

Të dëgjuarit dhe të folurit 

Komunikimi fillon atëherë kur një person i drejtohet tjetrit sepse ka ndonjë nevojë që 
dëshiron ta plotësojë - diçka që ndodhë tek ai person. Në mënyrë që në procesin 
mësimor të zhvillohet komunikimi i sukseshëm midis arsimtarit dhe nxënësit, është e 
nevojshme të verifikohet vazhdimisht çka ka dëgjuar nxënësi dhe si ai e ka kuptuar atë. 
“Ai, pra, do të reagojë në porosinë e pranuar, e jo në porosinë e dërguar prej nesh”. Për 
këtë arsye është e domosdoshme të bëhet verifikimi i porosisë së pranuar me anë të 
kërkesës, të dhënies dhe të marrjes së informatave retroaktive nga bashkëbiseduesi. 
Biseda zhvillohet me sukses kur jemi të sigurt se bashkëbiseduesi na ka dëgjuar saktë 
dhe na ka kuptuar drejt. Në suksesin e bisedës ndikojnë disa faktorë, e para se gjithash 
dërguesi i porosisë, marrësi i porosisë dhe rrethanat në të cilat zhvillohet biseda. 
Parakusht për bisedën e suksesshme, përveç elementeve tashmë të numëruara, gjithsesi 
është edhe shkathtësia e tërheqjes së vëmendjes të atij të cilit i dërgohet informata, 
përkatësisht porosia. 

Pasi që situatat në procesin edukativ - arsimor, sipas rregullës, janë situata të 
takimit të të rriturve me fëmijët, dëgjimi dhe të folurit e drejtuar fëmijëve, na intereson 
veçanërisht, sepse s’është njësoj se si vepron dëgjimi dhe të folurit tek fëmijët dhe si e 
pranojnë fëmijët atë. Me fëmijët bisedojmë me sukses kur ata kuptojnë dhe e pranojnë atë 
që dëshirojmë që ata ta kuptojnë. 

Shkathtësia e dëgjimit aktiv 

Në jetën e përditshme 50% të komunikimit e përbën të folurit, kurse 50% të dëgjuarit. Ja 
se si mund të kuptojmë se nuk po dëgjojmë: kur i krahasojmë të tjerët me veten, kur kemi 
qëndrim negativ ndaj njerëzve (p.sh. kur bashkëbiseduesi është i marrë ose i 
mërzitshëm...), kur japim këshilla, kur qetësojmë, kur pajtohemi çdoherë, kur mendojmë 
për atë se si do të përgjigjemi, kur kërkojmë domethënien e fshehur. 

Llojet e mosdëgjimit: 

pseudo dëgjimi, 
dëgjimi njështresor, 
marrja efjalës, 
dëgjimi në pritë. 

Dëgjimi aktiv nënkupton këta hapa: 

të vendoset që të bëhet dëgjimi, 
të shikohet bashkëbiseduesi në sy, 



të pyetet - të parashtrohen pyetje, 
të bëhet parafrazimi, 

të mos flitet shumë - më shumë të dëgjohet, 
të mos ndërpritet personi që flet, 

të shfrytëzohet heshtja - “heshtja është dukat” - atëherë dërgohen 
shumë më tepër porosi joverbale; 

të shmangen lëvizjet që e pengojnë tjetrin, sepse kjo do të thotë se 
mungon dëgjimi aktiv. 

Problemet në komunikimin interpersonal 

1. mekanizmi mbrojtës i atij që dëgjon, diçka që pengon transmetimin e ndonjë 
porosie, rezistenca që del nga frika nga humbja e autoritetit ose nga e panjohura, 
kështu që njerëzit dëgjojnë në mënyra të ndryshme; 

2. paqartësia e porosisë: dikujt duhet t’i tregohet diçka në atë mënyrë që atë të mund 
ta reprodukojë fëmija 6 vjeç; 

3. porositë e fshehta - leximi midis rreshtave; 

4. statusi - nëse dikush ka rolin e udhëheqësit kjo është më e lehtë; 

5. përshtatshmëria e rrethinës - nëse është e padenjë mund të jetë problem. Rrethina 
në të cilën bëhet komunikimi na dërgon porosi të llojit: shefi - vartësi (vetëm do 
të bisedojmë, nuk ka lidhje me hierarkinë), shefi - vartësi (unë jam shef, ti je 
vartësi, më dëgjo dhe mos folj.Eprorët, më shumë i shohin në sy vartësit, kurse 
vartësit shikojnë në dysheme derisa dëgjojnë. 

6 . armiqësia - emocionet negative - e bëjnë komunikimin më të dobët për shkak të 
emocionit që ka intensitet të fuqishëm( Pajeviç, 2005,fq. 19). 

Çdo stërvitje serioze për zhvillimin e bisedës kërkon që të dëgjohet në pesë plane të 
ndara në mënyrë të qartë 

1. dëgjimi kontekstual - fjala është për atë që të konstatohet çka është kërkesa reale, 
nevoja e vërtetë; që të vërehet suaza e bashkëbiseduesit dhe të pyesim për 
historinë e tij personale; 

2. dëgjimi i distancuar - këtu është fjala për atë që duhet të përvetësohet tendenca që 
vetë t’i induktojmë përgjigjet, t’i seleksionojmë informatat, të kuptojmë përzierjen 
afektive personale. Mësohet se si gjithnjë e më shumë përhapet dëgjimi personal; 

3. dëgjimi analitik - fjala është për identifikimin e motiveve të bashkëbiseduesit, të 
roleve të tija afektive; për të vërejturit e lojës së tij të agresivitetit, për njohjen dhe 
lokalizimin e mekanizmave mbrojtës që i hasim tek ai (projeksioni, identifikimi, 
shmangia, refuzimi, racionalizimi); 

4. dëgjimi regulativ - këtu është fjala për kapitalizmin, për zhvillimin e 
konstruksioneve tona në bazë të asaj që është thënë, për riformulimin, për 
lehtësimin që bashkëbiseduesi të shprehet. Duhet ditur të dëgjohet pa shqiptimin e 
gjykimit vetanak, por duhet të bëhet valorizimi dhe të bëhet pranimi pa miratim, 
dhe të vazhdohet me pyetje të hapura; 

5. dëgjimi senzibil - fjala është për atë që të vërehet edhe ajo që është jashtë 
domenit të verbales, p.sh. gjestet dhe lojërat e shikimit, nga pak si në radar, dhe 




kështu të kërkohen indikacionet lidhur me atë që është thënë. Drejtimi i 
periudhave të heshtjes në bisedë, si porosi joverbale është një nga pikat më të 
pamiradijshme të stërvitjes për dëgjim. (Pajeviç, 2005, fq. 20,210. 

Rregullat e komunikimit të mirë 

Rregullat e komunikimit të mirë janë: 

1. të dihet kush është marrës i porosive, të dihet kush na dëgjon; 

2. çka është qëllimi ynë, çka dëshirojmë t’u përcjellim njerëzve 
me të cilët komunikojmë; 

3. të analizohet klima - a janë njerëzit të relaksuar dhe të hapur; 

4. të vlerësojmë në kokën tonë çka dëshirojmë t’u porosisim të 
tjerëve, 

5. të komunikohet me fjalorin e atyre të cilëve ua përcjellim 
porosinë - është karakteristikë e rëndësishme e personalitetit - 
të dijë t’i përshtatet ndonjë publiku që i drejtohet; 

6. nëse dikush nuk e ka kuptuar, atëherë atë duhet t’ua sqarojmë 
njerëzve të cilëve ua përcjellin; 

7. nëse reaksioni edhe më tej është negativ, nuk do të sillemi në 
mënyrë agresive dhe të përsërisim të njëjtin tregim - për 
shembull ndoshta nuk jam shprehur mirë - do të përpiqem 
përsëri. 



PËRMBAJTJA 


FAQE 

PARATHËNIE.2 

1. ÇKA ËSHTË PSIKOLOGJIA?.4 

2. METODAT DHE TEKNIKAT E HULUMTIMIT NË PSIKOLOGJL. 12 

3. PSIKOLOGJIA E SJELLJES DHE E ZHVILLIMIT 

TË BISEDËS INFORMATIVE ME PERSONA TË DYSHUAR.23 

4. BAZAT ORGANIKE TË JETËS PSIKIKE TË NJERIUT.39 

5. PERS ONALITETI.49 

6. MOTIVACIONI.60 

7. EMOCIONET.68 

8. INTELEGJENCIA.79 

9. NDIJIMET DHE PERCEPTIMET.85 

10. TË MENDUARIT.101 

11. TË MËSUARIT, KUJTESA, HARRESA.107 

12. ÇRREGULLIMET PSIKOLOGJIKE.120 

13. STRESI DHE SHËNDETI TRUPOR.122 

14. PSIKOLOGJIA SOCIALE DHE KRIMINALITETI.127 

15. PSIKOLOGJIA E KOMUNIKIMIT.136 


















